
Jeaţiloz, nu vă-nvzăjbiţi! 


Stefan -Hodă 
rugîndu-se 
pentru 

neam 


Jzaţiloz, zămîneți þzați 
Cntz-o țază, întz-un nume, 
Că sîntem puţini pe ume... 
Asta v-o dozesc anume — 
Jezaţiloz, eămineți bzați. 


Jeaţiloz, nu vă-nvză jbiţi, 
Că se bucuză steăinii, 

Își azată colții ctinii, 

Se visează-n tzon asinii — 
Jzaţțiloz, nu vă-nvză jbiţi. 


Jeaţiloz, nu vă tzădați, 
Că teădazea naşte uză, 
Pune Cacăte Ca guză 

Și ne stimbă Ca țăptuză — 
Jeaţiloz, nu vă tzădați. 


Jzaţiloz, nu vă tzădați, 
Ridicaţi iubizea-n steme, 
Că și-așa de Ca o vzeme 

Jeatele de ţzaţi se teme — 

Jzaţiloz, nu vă teădați. 


Jzaţiloz, nu vă-nvză jbiţi: 
Ne voz pune biz pungaşii, 
Ne voz lăuda vză jmașii, 
We voz blestema uzmașii — 
Jzaţiloz, nu vă-nveă jbiţi. 


Jzaţiloz, zămîneți þzați, 
Íntz-o tază, întz-o lume, 
Cntz-o limbă, întz-un nume, 
Asta v-o dozesc anume — 
Jzațtiloz, zămineţi þzați. 


Vasile ROMANCIUC 

LIMBA ROMÂNĂ 
ȘI VARIETĂȚILE EI 
LOCALE 


Sub acest generic la 31 
octombrie 1994 în Aula Mare a 
Academiei Române de pe Calea 
Victoriei, 125 (Bucureşti), şi-a 
desfășurat lucrările, în prezenţa unei 
reprezentative asistente, o sesiune 
științifică de comunicări. Sesiunea, 
concepută inițial într-un cadru mai 
restrîns şi național, organizată de 
Secţia de Literatură și Filologie a 
Academiei 
conducerea nemijlocită a dlui acad. 


Române, sub 


Eugen Simion, vice-preşedinte al 
Academiei, pînă la urmă s-a 
transformat totuşi în 
“internaţională”, dacă ţinem cont 
de apartenența statală a 
participanților. Pe lîngă reputați 
savanţi din Țară, la sesiune au 
participat dl prof. E. Coșeriu din 
Tübingen (Germania), dnii S. 
Berejan, V. Pavel, N. Mătcaș, Gr. 
Vieru, I. Ungureanu, L. Turea, L. 
Cemiîrtan din Republica Moldova. 

Deși problema a fost abordată 
din cele mai diverse unghiuri de 


vedere şi în temeiul unor principii 


eterogene — începînd cu cele ale 
lingvisticii generale (Eugen 
Coşeniuu, Unitatea limbii române 
— planuri şi criterii), trecîndu-se 
la cele ale lingvisticii romanice 
(Marius Sala, Unitatea limbii 
române din perspectivă 
romanică), iar apoi — la cele ale 
românisticii cu referire specială la 
repartiția teritorială, concluzia 
despre miraculoasa unitate a limbii 
române printre celelalte limbi 
romanice a fost surprinzător de 
unanimă. Surpriza vine mai cu 
seamă din partea specialiştilor 
dialectologi (1/2 din comunicări 
s-au bazat în exclusivitate pe studiul 
materialului dialectal, iar referiri la 
faptele de limbă din graiuri s-au 
făcut literalmente în fiecare 
comunicare, moment demn de 
menționat în mod expres), 
deoarece ei, în virtutea obiectului 
de studii şi a relevării specificului 
regional, parcă ar fi chemaţi să 
ateste mai cu seamă divergențe şi 
deosebiri, în timp ce în cazul dat, 
în special cînd a fost vorba de 
dacoromână, s-a constatat o 
uimitoare unitate şi la nivelul 
graiurilor, necum la cel al limbii 
literare standard. Şapte comunicări 
(S. Berejan, Varietatea moldo- 
venească a vorbirii româneşti şi 
limba română literară, Gheorghe 
Mihăilă, Implicaţiile cultural- 
istorice ale dihotomiei “român- 

moldovenesc”, Gabriel Țepelea, 
Relaţiunile politice ale unei 
“teorii” lingvistice”, Vasile Pavel, 
Graiul românilor basarabeni — 
expresie a continuității teri- 
toriului de limbă română, 
Nicolae Saramandu, Graiurile 
moldoveneşti în cadrul limbii 
române, Nicolae Mătcaș, Unitate 
de limbă — unitate de neam, 
s-au bazat pe studiul faptelor de 
limbă şi a situației sociolingvistice 
din Republica Moldova, deşi refe- 
riri la materialul “moldovenesc” şi 
la situația din actuala Moldovă se 
conțin practic în toate comunicările. 
Astfel, acad. prof. E. Coșeriu, 
continuîndu-şi demonstrațiile şi 
formulările fără echivoc din 
raportul la Congresul al V-lea al 
Filologilor Români, ajunge la 
concluzia că din punct de vedere 
genealogic aşa-zisa 
moldovenească nu constituie o 


limbă 


unitate de sine stătătoare, cele două 
graiuri ale ei — de nord şi de 
centru, pe de o parte, şi de sud, pe 
de altă parte — din dialectul 
dacoromân neoprindu-se la Prut, 
ele ajungînd, primul, pînă în Ardeal 
şi pînă în Maramureş, iar cel de al 
doilea — pînă în Muntenia şi, spre 
adepților “limbii 
moldoveneşti” — pînă peste 
Nistru, în Transnistria de sud. Nici 
din punct de vedere tipologic cele 
două graiuri de pe teritoriul 


surpriza 


Moldovei nu se deosebesc de 
graiurile de pe teritoriul României. 
Prin urmare, şi limba literară 
normată sau limba exemplară, cum 
o numește marele lingvist, limbă, 
la a cărei constituire au contribuit 
şi toți scriitorii basarabeni, este una 
ŞI aceeaşi pentru toţi românii, 
indiferent de ambițiile şi de 
declarațiile politice ale unor actuali 
legislatori şi guvernanţi din 
Republica Moldova, care nu vor să 
țină cont de argumentele ştiinţei. 
Pînă la urmă adevărul, pe care 
acum specialiştii îl demonstrează cu 
lux de amănunte pentru a nu ştiu 
cîta oară va fi înţeles şi acceptat. 
Precum menţiona în cuvîntul său 
de deschidere dl acad. E. Simion, 
“problema limbii române nu este o 
problemă oarecare şi ea nu are 
nimic de a face cu jocurile şi 
speculațiile, deseori dubioase, ale 
politicii. Politica este una, știința 
este alta. Politica stă sub vremi, 
ştiinţa stă în adevărul ei. Politica se 
schimbă şi, dimpreună cu ea, se 
schimbă şi cei care o servesc, ştiinţa 
rămîne mereu şi trebuie să rămînă 
(...) în marginile adevărului. Numai 
în marginile adevărului prestigiul ei . 
este inatacabil”. 

Ideea aberantă a unei limbi 
moldoveneşti de sine stătătoare (ca, 
de altfel, şi cea a unei naţiuni 
moldovenești de sine stătătoare), 
dedesubturile ei politice şi 

ideologice, tertipurile la care se 
dedau “moldoveniştii” şi dirijorii 
lor din sferele mult mai înalte au 
fost demascate şi combătute în stil 
academic, dar cu vehemenţă în 
comunicările dlor G. Țepelea, Gh. 
Mihăilă, S. Berejan, E. Beltechi 
(Limba literară şi literatura dia- 
lectală), Gr. Vieru, N. Mătcaş. În 
temei problema enunțată în titlu 
s-a discutat “calm, cu argumente, 
cu înțelepciune, departe de 
zgomotul și furia politicii”, precum 
i-a îndemnat pe participanţi acad. 
E. Simion şi precum îi şade bine 
unei instituții academice (a se vedea 
comunicările dnelor M. Caragin- 
Marioţeanu, Varietatea limbii 
române, V. Guţu-Romalo, 
Raporturile dintre limba literară 
şi graiuri și a dlor Gr. Brâncușş 
Vitalitatea limbii române, Em. 
Vasiliu, Graiurile daco-române: 
unitate tipologică, N. Saramandu, 
Graiurile din Basarabia în 
cadrul dacoromânei (pe baza 
Atlasului Lingvistic Român) ş.a. 

Prin rigoarea argumentării şi 
prin luarea de atitudine într-o pro- 
blemă pe care numai ştiinţa e în 
drept să o soluţioneze materialele 
sesiunii se înscriu organic în poziția 
socială activă din ultimii ani a 
lingyviştilor de pe ambele maluri ale 
Prutului şi din alte țări în apărarea 
fiinţei naționale a românilor de 
pretutindeni, indiferent din ce parte 


bat vînturile politice şi încotro e 
îndreptat degetul arătător al califilor 
efemeri. 

Propunem cititorilor o parte 
din materialele sesiunii menționate 
în speranţa că ei înşişi, sine ira et 
studio, își vor da seama care e 


diferența dintre rigoarea 
demonstrațiilor ştiinţifice ale 
savanților şi  absurditatea 


divagațiilor şi elucubrațiilor la care 
se dedau politicaştrii vremurilor 
noastre. 


“Limba Română” 

Acad. Eugen SIMION, 
vicepreşedinte al 
Academiei Române, 
Bucureşti 


NUMAI ÎN 
MARGINILE 
ADEVĂRULUI 


Cum ştiţi, Secția de Literatură 
şi Filologie a Academiei Române 
a dat publicităţii cu cîteva luni de 
zile în urmă un document prin care, 
după 50 de ani de tăcere, îşi 
exprima în mod clar punctul de 
vedere ştiinţific în problema aşa- 
zisei “limbi moldoveneşti”. A 
făcut-o sub presiunea eveni- 
mentelor de atunci, și anume: 
încercarea unor forţe politice din 
Republica Moldova de a înlocui în 
documentele oficiale expresia 
limba română cu “limba moldo- 
venească”. Se încerca, astfel, să se 
revină la ideea stalinistă de tristă 
amintire a unei limbi romanice de 
sine stătătoare, alta decît limba 
română, idee respinsă, chiar la 
vremea aceea, de mai toți romaniştii 
reputați, inclusiv de romaniştii 
oneşti şi obiectivi din fosta Uniune 
Sovietică. Dorinţa noastră a fost 
aceea de a atrage atenția oamenilor 
politici de azi din Republica 
Moldova şi a tuturor celor care au 
putere de decizie acolo că problema 
limbii române nu este o problemă 
oarecare şi că ea nu are nimic de-a 
face cu jocurile şi speculațiile, 
deseori dubioase, ale politicii. 
Politica este una, ştiinţa este alta. 
Politica stă sub vremi, ştiinţa stă în 
adevărul ei. Politica se schimbă şi, 
dimpreună cu ea, se schimbă şi cei 
care o servesc, ştiinţa rămîne mereu 


şi trebuie să rămînă, cum cerea cu 
un secol în urmă Maiorescu, în 
marginile adevărului. Numai în 
marginile adevărului prestigiul ei 
este inatacabil. Politica este azi așa 
cum este şi limba națională este o 
entitate sacră pentru un popor 
pentru că este cel dintii semn al 
identității sale. Un poet basarabean 
a scris un vers memorabil (îl citez 
din memorie): “nu este sărac un 
popor care are o limbă” sau, 
parafrazîndu-l: nu este pieritor un 
popor care nu-şi pierde limba. Că 
este așa ne-o dovedește însuși faptul 
că, după atîţia ani de înstrăinare, 
frații basarabeni nu şi-au pierdut 
limba. Și că limba pe care o vorbesc 
azi, limba română —evident — are 
farmecul, are grația şi are 
înțelepciunea ei. Dacă este 
adevărat ce spune Nietzsche şi 
dacă este adevărat ce-au dovedit că 
este adevărat Mircea Vulcănescu şi 
Constantin Noica şi anume: că se 
poate deduce o filozofie a fiinţei (o 
gramatică deci a spiritului) dintr-o 
gramatică a limbii, atunci, graiul 
basarabean — cu moliciunile şi 
sfătoşeniile lui, cu ritmurile lui 
tărăgănate şi cu rîsu-plînsul din 
vocabulele lui late ca o stepă şi 
colorate ca dimineaţa unei coline 
de vară — atunci, zic, s-ar putea 
scoate din graiul românesc ce se 
vorbeşte dincolo de Prut o filozofie 
specifică a fiinţei româneşti din 
această parte de lume. Cu 
tragediile, cu dîrzenia, cu povara 
răbdării ei şi cu voinţa ei, într- 
adevăr miraculoasă, de a întîmpina 
răutățile lumii cu filozofia lui Ce-o 
fi să fie, care va să zică, Domnul le 
vede de sus pe toate şi le judecă 
după faptă şi răsplată etc... 
Venind vorba de filozofia 
fiinţei românești, mi-aş îngădui să 
fac o paranteză care nu se leagă 


Eugen SIMION 


propriu-zis de tema colocviului 
nostru. Dar se leagă, veți vedea de 
îndată, de ființa limbii românești şi 
de caracterul nostru, al românilor, 
de la Nord ca şi de la Sud, Est sau 
Vest. Am citit cu oarecare întîrziere 
confesiunea unei țărănci din 
Bucovina, originară din preajma 
Cernăuţilor, Aniţa Nandriş. Ea a 
fost 20 de ani deportată dincolo de 
Cercul Polar dimpreună cu cei trei 
copii ai săi. Singura ei vină era 
aceea de a fi româncă originară 
dintr-un sat în care au trăit, cine mai 
ştie de cînd, moşii şi strămoşii ei. 
Îşi creştea, liniştită, copiii şi îşi lucra, 
alături. de omul său, pămîntul pe 
care îl avea. Pînă ce, într-o noapte, 
este ridicată şi dusă la capătul lumii 
într-un loc mai dur decît un lagăr 
de exterminare. Dacă există, cu 
adevărat, rai şi iad, probabil că iadul 
este înainte de orice o împărăție a 
frigului. În acest loc ajung, duși de 
ri Aniţa şi cei trei feciori ai 

.. Datorită profesiunii pe care o 
aia „citesc multe cărți de acest fel. 
Ei bine, n-am găsit multe care să 
se poată compara cu mărturisirea 
Aniţei Nandriş, femeie simplă, 
amărîtă şi creştină. M-a surprins 
faptul că, trecînd prin infern 
(realmente infern), ea rămîne bună 
şi, moralmente, frumoasă. Creştină, 
omenoasă, luînd totul ca o 
încercare grea a soartei din care 
trebuie, cu orice preţ, să iasă. Și 
iese, reuşeşte, cu o voință 
extraordinară şi o bunătate care ne 
ruşinează pe noi, spiritele sceptice. 
Şi, apoi, limba ei simplă şi graţia ei 
naturală. Brutala injustiție n-a înrăit 
sufletul acestei țărănci şi nici nu i-a 


zdruncinat cumpătul. 
Inchei divagaţia şi revin la 
tema colocviului nostru. 


Comunicatul de care vorbeam la 
început a fost trimis parlamentarilor 
basarabeni şi, din nefericire, el n-a 
avut efectul pe care îl aşteptam. Cei 
mai mulți dintre ei au votat —zic 
— ca în Constituţia Republicii 
Moldova să fie trecut negru pe alb 
că pe spațiul stăpînit de Ştefan cel 
Mare nu se vorbeşte limba română, 
ci “limba moldovenească'—o 
aberaţie, o ruşine, o pată de sînge 
moral pe care, pentru a folosi o 
propoziție cunoscută, n-o vor putea 
spăla toate apele, reunite, ale 
oceanelor. Din fericire şi spre 
demnitatea acestui neam lovit 
mereu de istorie, trebuie să spunem 
că academicienii moldoveni, în 
frunte cu membrii Prezidiului, au 
dat dovadă de curaj şi de onestitate 
ştiinţifică respingînd, public, ideea 
aberantă a “limbii moldovenești”. 
De la tribuna acestei înalte 
instituții, Academia Română, de 
unde s-au auzit glasurile lui 
Maiorescu, Iorga, Rebreanu, Blaga 
şi ale atîtor altor mari personalități, 
felicităm pe colegii noştri de la 
Chişinău şi admirăm demnitatea şi 
curajul lor de a apăra adevărul. 

Doamnelor şi Domnilor, 
colocviul nostru vrea să dezbată, în 
linişte şi cu obiectivitate, o temă pe 
care, așa cum s-a văzut, oamenii 
politici vor s-o tranşeze prin ridicole 
ucazuri. Am invitat oameni 
pricepuţi în dialectologie, filologi 
reputați din toate părțile lumii, 
pentru ca, împreună, să discutăm 
despre unitatea limbii române și 
despre varietățile ei locale. Să 
discutăm calm, cu argumente, cu 
înţelepciune, departe de zgomotul 
şi furia politicii, o chestiune pe care 
Academia Română o socotește 
esențială: limba română ieri şi astăzi 
în spațiul romanității orientale. 

Acad. Eugen COŞERIU 
Tübingen, Germania 


UNITATEA 
LIMBII ROMÂNE— 
PLANURI ŞI CRITERII 


Aş vrea mai întii să 
mulțumesc Academiei Române şi, 
mai ales, domnului vicepreşedinte 
al Academiei, domnul Eugen 
Simion, pentru faptul că a binevoit 
să mă aleagă pe mine pentru 
inaugurarea acestei conferințe, 
anume fiindcă eu reprezint, într-un 
fel, problema care ne preocupă aici 
în timpul conferinţei, anume că sint 
român moldovean şi tocmai din 
actuala Republică Moldova. Eu 
am crescut ca român şi, pe vremea 
copilăriei şi adolescenţei mele 
petrecute în Basarabia — în Ţara 
de Sus —, nu se punea această 
problemă a unei limbi 
moldoveneşti şi nici nu ne 
închipuiam că s-ar putea pune 
cîndva şi cumva — fiind neştiutori 
de ceea ce se întîmpla dincolo de 
Nistru, unde se pregătea 
despărţirea limbii române din 
Basarabia de limba română ca 
atare în totalitatea ei. 

Comunicarea mea are un titlu 
ceva mai lung decit apare în pro- 
gram, anume Unitatea limbii 
române — planuri şi criterii. De 
ce planuri şi criterii? Fiindcă eu 
— ştiţi dumneavoastră cu toţii — 
nu Sînt românist, ci sînt teoretician 

‘al limbajului şi romanist, deci voi 
vorbi din punctul de vedere al 
lingvisticii generale şi din punctul 
de vedere al romanisticii, al 
lingvisticii romanice. 

Ce este o limbă şi cum trebuie 
să punem şi să rezolvăm problema 
unității unei limbi? Limbile sînt 


tehnici istorice ale vorbirii, sînt 
sisteme de tradiţii istorice ale 
vorbirii, ale limbajului în general. 
Limbajul e guvernat de două 
principii universale: de principiul 
comun al tuturor activităților 
culturale, adică al activităților libere 
ale omului, creativitatea, şi de 
principiul comunităţii tehnice 
istorice, principiul universal al 
alterităţii. Pe de o parte, limbajul 
este, într-o măsură oarecare şi în 
esența sa, creativitate, activitate de 
creaţie, pe de altă parte, este 
totdeauna şi al altora şi pentru alții, 
pentru o comunitate care se 
dezvoltă în istorie. Datorită 
alterităţii, limbajul se prezintă sub 
formă de limbi, de tradiţii care sînt 
tradiții comune. Însă, dat fiind că 
limbajul este totdeauna și 
creativitate, nu există limbi, nu exis- 
tă tradiţii istorice ale comunităților 
vorbitoare, monolitic unitare. În 
orice limbă —dacă această limbă 
nu s-a redus la o limbă moartă sau 
la un cod — deosebim o varietate 
în spațiu (varietate pe care o numim 
în lingvistică diatopică), o varietate 
între păturile socio-culturale ale 
comunităţii (varietate pe care o 
numim diastratică) şi o varietate de 
expresie, în acord cu circumstanţele 
vorbirii — o varietate stilistică sau, 
cum o numesc eu, diafazică. 
Datorită alterităţii, însă, în acelaşi 
timp şi în contra acestei varietăți, 
se nasc omogenităţi, şi anume 
omogenităţi în sens diatopic (pe 
care le numim dialecte), 
omogenităţi în sens socio-cultural 
(pe care le numim nivele de limbă) 
şi omogenităţi în sens diafazic (pe 
care le numim stiluri de limbă). O 
limbă este, atunci, o colecţie com- 
plexă de dialecte, nivele de limbă 
şi stiluri de limbă care în parte 
coincid şi în parte se prezintă ca 

divergente. Aceasta este o limbă pe 
care o putem numi limbă istorică. 

O limbă istorică nu este 
niciodată monolitic unitară — o 
limbă care s-a dezvoltat istoriceşte 
ŞI care are un nume, ca de exemplu 
limba română, şi care e recunoscută 
ca limbă istorică de propriii ei 
vorbitori şi, ca limbă, şi de vorbitorii 
altor limbi. O limbă unitară este 
numai o limbă pe care o putem 
delimita noi, ca lingviști în cadrul 
unei limbi istorice, anume o limbă 
pe care eu o numesc limbă 
funcțională: o limbă fără diferenţe 
în spațiu, fără diferenţe socio- 
culturale şi fără diferenţe stilistice 
— sau un singur dialect, la un 
singur nivel de limbă şi într-un 
singur stil de limbă. Datorită 
alterității şi de acord cu coeziunea 
comunităţii, pe deasupra acestei 
varietăți, mai ales pe deasupra 
varietăţii dialectale, se formează, 
prin procese istorice naturale şi prin 
voința vorbitorilor, limbi comune, 
adică limbi care sînt, în sens ideal 
cel puțin, limbi pentru toată 
comunitatea unei limbi istorice şi 
pentru toate acele treburi care sînt 
treburi ale comunităţii întregi. Se 
formează o Koine. Însă şi aceste 
limbi comune prezintă diferențe 
(chiar și diferențe regionale); se 
creează în această limbă comună, 
de obicei, forme regionale — 
dialecte secundare — şi atunci este 
nevoie, tocmai pentru aceste treburi 
ale comunității în general, de o 
normă superioară acestei limbi 
comune, un fel de limbă comună a 
limbii comune, o limbă standard 
— o limbă pentru toată comunitatea 
şi pentru educaţia şi identitatea ei 
etnică față de alte identități etnice, 
o limbă pe care eu o numesc 
exemplară. 


Deci, cînd considerăm 

unitatea unei limbi şi problema 
unității unei limbi, trebuie să ştim 
la ce nivel ne aflăm: pe planul 
limbii istorice, pe planul limbii 
comune sau pe planul idealului de 
limbă, pe planul limbii exemplare 
(care niciodată nu este cu totul 
terminată, care este întotdeauna, în 
același timp, în parte realizare și în 
parte proiect). Pe de altă parte, şi 
într-o limbă funcţională, adică într- 
un singur sistem, fără diferenţiere 
internă, trebuie să deosebim, ca în 
orice tehnică, cel puţin trei planuri: 
un plan al realizării tradiționale a 
acestei limbi, independent de faptul 
dacă aceste realizări sînt sau nu sînt 
funcţionale; un plan superior, 
planul sistemului de funcțiuni ale 
limbii, al sistemului de opoziții 
funcționale ale limbii; iar mai sus 
decît planul acestui sistem, un plan 
al tipului lingvistic, adică al 
principiilor opoziţiilor şi func- 
țiunilor din sistem. 

Deci, cînd vorbim de unitatea 
unei limbi, trebuie să înţelegem 
dacă vorbim de unitate pe planul 
normei tradiționale, al realizărilor 
tradiționale, ale formelor ca atare, 
dacă vorbim în planul sistemului de 
posibilități funcționale ale limbii — 
sistemul nu e niciodată în întregime 
realizat, însă se poate realiza, are 
existență virtuală: ştim cum se va 
spune în româneşte, de exemplu, 
ceea ce nu s-a spus încă (ştim cum 
derivăm în limba română anumite 
fapte, pe care nu le-am creat încă) 
şi recunoaștem fapte noi ca 
româneşti, ca formate bine în limba 
română, sau dacă ne găsim pe 
planul tipului lingvistic, pe planul 
principiilor de organizare al unei 
limbi. 

Aceasta înseamnă, mai întîi, 
că varietatea internă şi unitatea 
limbilor trebuie considerate din cele 

două puncte de vedere, pe planuri 
diferite, şi că se pot prezenta în 
măsură diferită. Pe de altă parte, 
aceasta înseamnă, dat fiind că nu 
există limbi istorice monolitic 
unitare, că nici baza unei limbi 
istorice nu ar putea fi, ca limbă 
istorică, monolitic unitară — deci, 
în cazul nostru, nici latina vulgară, 
pe care o admitem ca bază istorică 
a tuturor limbilor romanice, nici 
latina vulgară dunăreană, pe care 
o admitem ca bază a limbii române, 
nu puteau fi monolitic unitare, 
fiindcă prezentau, fără îndoială, 
diferenţe în spațiu, diferenţe socio- 
culturale şi diferenţe stilistice. 

Aceasta înseamnă, tot aşa, că 
nu există, în realitate, o măsură 
absolută a unității, că ce putem 
spune este numai, cînd vorbim în 
istorie şi cînd comparăm limbile 
între ele, dacă o limbă este mai mult 
sau mai puțin unitară decît altă 
limbă, adică unitatea este 
totdeauna, in concreto, un fapt 
relativ. 

Se înţelege că această unitate 
este din ce în ce mai solidă, cu cît 
ne ridicăm de la limba istorică la 
limba comună şi de la limba 
comună la limba exemplară — dat 
fiind că limba comună şi limba 
exemplară reprezintă această 
tendință, această aspirație către 
unitatea limbii pentru toată 
comunitatea. 

În cazul limbii române, care 


este unitatea ei ca limbă istorică? 


Cred că putem fi de acord aproape 
în întregime cu Sextil Puşcariu, 
care a formulat, mai mult sau mai 
puţin, această soluție (mai mult 
decît problemă) în sensul următor: 
ceea ce este caracteristic pentru 
limba română şi desparte limba 
română, pe de o parte, de limba 

latină, pe de altă parte, şi de celelalte 
limbi romanice, este comun celor 
patru dialecte ale limbii române. Cu 
anumite restricții, fără îndoială, dat 
fiind că această unitate — unitatea 
genealogică — este întotdeauna o 
unitate din trecut, care se prezintă 
apoi ca varietate, ca unitate şi 
diversitate. Totuşi sînt destule 
fapte, în afară de cele care duc pînă 
la o diferenţiere în latina vulgară 
dunăreană — şi nu trebuie să ne 
temem de această varietate, fiindcă 
această varietate (aflată deja în baza 
limbii române) este cu mult mai 
mare în cazul celorlalte limbi 
romanice, de exemplu, în cazul 
limbilor ibero-romanice sau în 
cazul limbilor din Galoromania. Pe 
lîngă aceste fapte, avem o serie de 
fapte care sînt comune tuturor 
dialectelor, nu numai în sistem, ci 
pînă în norma limbii. S. Puşcariu 
nici nu a semnalat toate aceste 
fapte, a semnalat unele şi a uitat — 
sau nu a formulat precis — alte 
fapte care sînt tot atît de importante. 
De exemplu, între cele semnalate, 
faptul că 7 intervocalic devine peste 
tot r în aceste dialecte, faptul că 
acest qu devine, în aceleași cuvinte, 
p (de exemplu apă), faptul că gn 
devine mn (de ex. lemn) şi ct 
devine pt (de ex. lapte) în toate 
aceste dialecte. Sau faptul că avem 
pînă şi coincidenţe cu totul 
specifice (la un verb ca a avea, am 
şi are), faptul că avem peste tot 
(deşi sînt anumite diferențe de 
pronunțare) mine, tine, cine, faptul 
că avem peste tot conjunctivul cu 
să, sau toate alternanţele vocalice 
şi cele consonantice; sau faptul pe 
care l-a semnalat doamna Matilda 
Caragiu-Marioţeanu şi a insistat 
tocmai asupra românităţii lui, 
vocalele  şoptite, atît de 

caracteristice pentru limba română, 
şi nu numai pentru dacoromână, ci 
şi pentru aromână (acest (i) şoptit) 
şi, în cazul aromânei, acest (u) 
şoptit, care a existat şi în parte mai 
există şi în dacoromână. Adică o 
unitate care înseamnă nu numai 
unitate genealogică, ci, fără 
îndoială, și o anumită unitate reală, 
în ciuda diferenţelor, care, 
incontestabil, există şi care separă 
aceste dialecte. 

Mai importantă încă este 
unitatea tipologică, unitate la 
nivelul tipului, în afară de această 
unitate la nivelul sistemului 
lingvistic. Unitatea tipologică a 
limbii române este unitatea tuturor 
limbilor romanice, în afară de 
franceza modernă, care s-a depărtat 
de tipul general romanic. Principiul 
general al acestui tip lingvistic este: 
determinări materiale interne, 
paradigmatice, pentru funcțiuni in- 
terne, nerelaționale; şi determinări 
sintagmatice (determinări în afara 
unităţii, determinări perifrastice) 
pentru funcțiunile relaționale. În 
unele cazuri dialectul dacoromân 
este mai avansat în realizarea 
acestui tip, în alte cazuri, dialectul 
aromân este mai înaintat, de 
exemplu în faptul că a redus 
cazurile şi la pronumele personal 
care, pe lîngă io, are şi pe mini, şi 
că pentru persoana a doua are 
numai fini (ca şi italiana populară, 
care are me şi te, şi aşa cum 
franceza, încă din perioada veche, 
înainte de a trece la noul tip 
romanic, a creat moi şi toi). Din 
aceste puncte de vedere limba 
română este, fără îndoială, mai 
unitară la acest nivel al limbii 
istorice decît franceza, mult mai 
unitară decît italiana, care ţine, din 
punctul de vedere al limbii istorice, 
de două arii diferite în Romania, 

aria orientală şi aria occidentală; 
dialectele septentrionale merg cu 
Romania occidentală. Deci, 
unitatea limbii italiene este o unitate 
secundară, o unitate care la origine 
era diversitate şi numai prin 
gravitatea diferitelor dialecte către 
limba comună stabilită pe baze 
toscane şi florentine a ajuns să fie 
aceeaşi limbă istorică, o singură 
limbă istorică. Eu aş spune că e 
unitară cam cum este limba 
spaniolă, dacă e să considerăm 
această limbă spaniolă ca limbă 
istorică, cu dialectele ei, adică cu 
castiliana, cu navaro-aragoneza şi 
cu asturiano-leoneza (unde 
diferențele sînt, şi în fonetică, şi în 
morfologie, tot atît de profunde ca 
şi diferenţele între dialectele 
româneşti, afară numai dacă e să 
considerăm istroromâna, care, într- 
adevăr, s-a îndepărtat prin anumite 
influenţe externe mult mai mult de 
trunchiul pluridialectal al restului 
limbii române). 

Ca limbă comună — ca să 
trecem la celălalt plan — aceasta 
există numai pentru dialectul 
dacoromân. Nu avem o limbă 
comună, dat fiind că nu am putut, 
în atîtea secole, constitui o singură 
unitate, națională şi statală, pentru 
toate dialectele. Încercările care 
s-au făcut (şi tocmai aromânii au 
încercat să stabilească o Mâăiestrie 
a ghiuvăsirii rumâneşti generală) 
nu au dat rezultate istorice trainice. 
Influenţa dialectului aromân asupra 
acestei limbi comune nu s-a putut 
afirma. În Şcoala Ardeleană s-a 
încercat, din cînd în cînd, să se 
adopte, mai ales pentru a înlocui 
anumite slavisme, forme din 
aromână: de exemplu, Petru Maior 
scrie vrută pentru “iubită”, fără 
îndoială din aromână. 

Această limbă comună, care 
există numai pentru dacoromână şi 
care se înțelege în sens ideal, ca 
fiecare limbă comună, că este 
pentru toți românii de peste tot, este, 
mai întîi, extrem de unitară, aşa că, 
în cazul limbii române, aproape că 
nu există diferenţe între nivelul 
limbii comune şi nivelul limbii 
exemplare. Diferenţele sînt de 
fonetică şi, din cînd în cînd, de 
vocabular; gramaticale sînt foarte 
puţine. Aproape că nu există 
diferenţe între limba comună, care 
prezintă o varietate regională, şi 
limba exemplară, adică limba stan- 
dard. Această limbă comună este 
mai unitară decît limba italiană, este 
mult mai unitară decît limba 
spaniolă (trebuie să ştim că în limba 
spaniolă ceea ce se numeşte 
dialectul andaluz sau ceea ce se 
numeşte limba spaniolă din 
America cu toată varietatea ei sînt 
forme secundare ale limbii comune, 
nu sînt dialecte primare; deci 
diferenţele sînt, în cazul spaniolei, 
cu mult mai mari și tot aşa în cazul 
limbii portugheze, unde ele sînt 
încă mai mari între Portugalia și 
Brazilia) şi chiar mult mai unitară 
decît limba franceză, dacă ne 
gîndim că nu e vorba numai de 
franceza vorbită în Franţa, ci că 
există o limbă comună franceză, de 
exemplu, şi în Canada. Atunci, la 
acest nivel, limba română se 
prezintă mai unitară decît toate 
celelalte limbi romanice, în afară de 
anumite limbi care sînt, în parte, 
încă în formare, aş spune eu, din 
punctul de vedere al limbii 
exemplare. 

Ce se întîmplă cu nivelul 
limbii exemplare, cu nivelul limbii 
standard? Și aici limba română este 
mult mai unitară decît orice altă 
limbă exemplară romanică. 

Diferenţele sînt extrem de mici, 
adică dacă spunem, de exemplu, 
mîine, câine, piine sau dacă 
spunem, cum spun eu, mine, cîne, 
pîne (şi scriem tot aşa), dacă 
spunem mai mult cu infinitivul (pot 
scrie) sau mai mult cu conjunctivul 
(pot să scriu), dacă întrebuințăm, 
adică, mai mult sau mai puţin 
această posibilitate mai veche a 
infinitivului, dacă facem sau nu 
diferența strictă între a spune şi a 
zice, pe care noi, moldovenii, care 
vorbim şi noi o formă a limbii 
exemplare, o facem strict. Dacă 
facem comparaţia cu limba italiană 
constatăm că pentru limba italiană 
există cel puţin două norme 
diferite, mai ales în sistemul de 
distribuţie al fonemeior: o normă 
florentină şi o normă romană, 
diferență care ajunge pînă la 
inventarul fonemelor. În norma ro- 
mană nu există diferenţe între /s/ şi 
Izl, pe cînd în norma florentină 
există această diferență, în afară de 
cazurile foarte numeroase unde 
alegerea fonemelor este diferită în 
norma florentină şi în norma ro- 
mană. Și împotriva acestor norme 
tradiționale se afirmă tocmai, în 
limba italiană, o nouă normă, 
susținută de anumiţi lingviști, o 

normă septentrională, normă care 
nu mai are anumite fapte 
caracteristice ale limbii italiene, ca 
diferențele funcționale între vocale 
închise și deschise, sau ceea ce se 
numeşte rafforzamento iniziale, 
adică un fel de dedublare sintactică 
la începutul cuvintelor. Această 
limbă este mai unitară decît 
spaniola. Spaniola din America, şi 
la nivel de exemplaritate, are un 
inventar fonologic în parte diferit, 
fiindcă are numai /s/ şi nu face 
diferenţa între /s/ şi /2/ şi aproape 
peste tot există numai /y/ şi nu /y/ 

și /ll/ la acest nivel de 
exemplaritate. Româna este mult 
mai unitară decît portugheza exem- 
plară. În portugheza exemplară 
există diferențe fonologice şi 
gramaticale (în morfologie şi în 
sintaxă). Ba chiar, cel puţin în cazul 
fonologiei, această limbă română 
este mai unitară şi decît limba cea 
mai fixată la acest nivel, care este 
limba franceză. Fiindcă în franceză, 
tocmai în sistemul fonologic, şi la 
acest nivel de exemplaritate, unii 
vorbitori sau în unele ocazii ale 
vorbirii fac diferenţe între Æ/ lung 
şi /£/ scurt, între /me :tr/ şi /metr/, 
alți vorbitori nu fac această 
diferență, deci au numai un singur 
fonem, alți vorbitori sau în unele 
ocazii au patru vocale nazale, /ă/, 
fE/, ISI şi /6€/, alți vorbitori au numai 
trei vocale nazale şi aceiaşi 
vorbitori, în ocazii diferite, pot 
întrebuința un sistem sau alt sistem. 
Nu avem aşa ceva în limba română 
exemplară; în măsura în care 
această limbă s-a fixat din punct de 
vedere fonetic, regiunile au 
renunțat la faptele regionale şi s-a 
stabilit această normă pentru toată 
limba română exemplară. 

Deci unitatea este întotdeauna 
relativă, dat fiind că unitatea este o 
noțiune relativă, însă tocmai din 
acest punct de vedere unitatea 
limbii române este superioară, la 
fiecare nivel, unităţii altor limbi 
romanice şi, uneori, superioară 
tuturor celorlalte limbi romanice. 

Cum rămîne cu chestiunea 
care ne doare pe toți, şi mai ales pe 
noi, cei din Țara de Sus, din 
Moldova dintre Prut şi Nistru, cu 
aşa-zisa limbă moldovenească? Din 
punct de vedere genealogic, 
această limbă moldovenească nu 
există ca unitate, adică la nivelul 

graiurilor populare. La nivelul 
graiurilor populare, limba 
moldovenească, adică limba popu- 
lară vorbită între Prut și Nistru și 
dincolo de Nistru, ţine de dialectul 
dacoromân şi ține nu de un singur 
grai, ci de două graiuri din dialectul 
dacoromân, anume partea de nord 
şi centru ţine de așa-zisul grai 
moldovenesc, care, după cum știm, 
ajunge pînă în Ardeal şi pînă în 
Maramureș, şi partea de sud (la sud 
de Cahul, adică în Ismail şi în 
Cetatea Albă), care ține de graiul 
muntean, cu fonetica graiului 
muntean şi, din punct de vedere 
lexical, cu tot ce este caracteristic 
pentru graiul muntean şi pentru 
graiul — tot muntenesc — din 
sudul Moldovei dintre Prut şi 
Carpaţi. Singura diferenţă este că 
frontiera dintre aceste două graiuri 
între Prut şi Nistru e ceva mai la 
sud decît în regiunea dintre Prut şi 
Carpaţi. Toate isoglosele sînt 
isoglose orizontale, taie Prutul 
de-a curmezişul, aproape nu există 
— în afară de foarte puţine 
elemente izolate în vocabular — 
fenomene care să ajungă numai 
pînă la Prut şi să fie caracteristice 
numai pentru graiurile de dincolo 
de Prut. Şi, ceea ce nu ştiu 
moldovenișştii, care susțin existența 
unei limbi moldoveneşti pe baza 
acestor graiuri, foarte multe dintre 
isoglosele munteneşti trec şi 
dincolo de Nistru, anume în 
Transnistria de sud (şi acolo 
frontiera e mai la nord decît în sudul 
Basarabiei). În Transnistria de sud 
faptele ţin mai curînd de faptele 
muntenești, şi în fonetică şi în 
vocabular, ceea ce probabil 
corespunde unei colonizări din sud 
şi corespunde, probabil, şi 
teritoriului Episcopiei Proilavei, 

care ajungea pînă la Dubăsari şi 
dincolo de Dubăsari. 

Din punct de vedere tipologic, 
aceste graiuri sînt, pur şi simplu, 
graiuri de acelaşi tip, cu aceleaşi 
principii, pe care le avem în limba 
română şi, în plus, țin şi de acelaşi 
subtip, care este subtipul 
dacoromân caracterizat prin 
hipertrofia determinării. Această 
hipertrofie a determinării este tot aşa 
în toate graiurile populare din 
Moldova. lar dacă în acest sens nu 
există diferenţe (nu există o unitate 
şi deci nu pot exista diferenţe cu 
privire la limba română), dat fiind 
că graiurile populare sînt 
continuate dincoace de Prut — la 
nivelul limbii comune şi la nivelul 
limbii exemplare nu există, pur şi 
simplu, nici o diferenţă. 

Idealul de limbă al tuturor 
scriitorilor din Basarabia a fost 
totdeauna acelaşi ideal al tuturor 
românilor. Și la această limbă 
exemplară românească au 
contribuit şi toți scriitorii dintre Prut 
şi Nistru, de la Stamati, Russo şi 
Hasdeu pînă la Grigore Vieru şi la 
toată splendida generaţie de poeţi 
români dintre Prut şi Nistru. De 
aceea spuneam aşa-zisa limbă 
moldovenească, fiindcă nu există 
ca unitate la nivelul graiurilor 
populare. E vorba numai de forme 
ale dialectului dacoromân, de 


graiuri care se întind şi dincoace de 


Prut şi nu există nici o diferență 
serioasă, esențială, la nivelul limbii 
comune, nu există nici o diferență 
la nivelul limbii exempiare. Dacă 
anumiţi scriitori moldoveni dintre 
Prut şi Nistru spun, de exemplu, 
mine, cine, pîne, ei urmează aici o 
anumită normă de exemplaritate 
care există și în România, dincoace 
de Prut. 

Ca să arătăm, şi cu aceasta 
vom încheia, care este esenţa, 
individualitatea “limbii mol- 
doveneşti”, citesc un paragraf dintr- 
o declarație a moldoveniştilor, care 
afirmă că ei vorbesc şi scriu în 
limba moldovenească şi că limba 
moldovenească e altă limbă decît 
limba română: 

“Considerăm de datoria 
noastră să-i facem atenţi pe cei ce 
caută să ne convertească cu tot 
dinadinsul la credința românească 
că orice presiune naşte inevitabil 
contraacțiune; că în sînul poporului 
moldovenesc germinează stări de 
spirit diametral opuse celor 
susținute de politicaştrii în mantii 
academice, ce, tensionate fiind cu 
atîta desconsiderare față de 
moldoveni, pot duce la emoții so- 
cial-politice cu urmări im- 
previzibile”. Dacă n-am şti cine 
semnează şi dacă nu am citi acest 
paragraf şi, de altfel, tot acest raport, 
ar putea bănui cineva că e vorba 
de altă limbă, de “limba 
moldovenească”? Tot ceea ce se 
află aici —şi ceea ce este mai mult 
sau mai puțin nou, şi ceea ce este 
creație de acord cu tradiţiile 
anterioare ale limbii culte din 
Moldova dintre Prut şi Nistru — 
este pur şi simplu ca şi în limba 
exemplară de aici: de la diametral 
opuse pînă ia politicaştri şi pînă la 
desconsiderare şi pînă la emoţii 
social-politice cu urmări 
imprevizibile, totul este pur şi 
simplu limba română exemplară, 
fără nici o diferenţă. 

Vă mulțumesc. 

Dr. Marius SALA, 
membru corespondent al 
Academiei Române, 
director al Institutului de 
Lingvistică al Academiei 
Române 


UNITATEA LIMBII 
ROMÂNE DIN 
PERSPECTIVĂ 
ROMANICĂ 


Una dintre trăsăturile 
fundamentale ale limbii române 
este remarcabila ei unitate, fapt 
observat de multă vreme atît la noi 
în ţară (la marii cărturari ai 
secolului al XVII-lea apare 
conştiinţa unităţii lingvistice şi 
etnice) cît şi în străinătate (cei ce 
s-au ocupat de limba noastră — 
dintre care menţionăm pe J. 
Boutière şi pe romanistul elveţian 
K. Jaberg — au observat referitor 
la structura dialectală a românei că 
prezintă o “surprinzătoare 
omogenitate” — K. Jaberg). 
Unitatea teritorială a limbii române 
a surprins cu atît mai mult cu cît se 
ştie că vorbitorii ei au aparținut timp 
îndelungat la organizaţii statale 
diferite: 

Aspectul unitar al românei 
poate fi subliniat în mai multe feluri. 
Cel mai uşor de remarcat, fiindcă 

este la îndemînă oricui, este faptul 
că vorbitorii de limbă română din 
diverse provincii istorice românești 
se înțeleg între ei fără nici o 
dificultate. Pe lîngă acest argument, 
sesizabil chiar de un nespecialist, 
pot fi aduse o serie de probe privind 
unitatea structurală a românei: nu 
există nici un element structural 
important care să separe, de 
exemplu, graiul muntean de cel 
moldovean sau pe acesta din urmă 
de graiul bănățean. Mai important 
ni se pare faptul că această 
identitate dintre graiurile 
dacoromâneşti este evidentă şi 
atunci cînd se urmăreşte dinamica, 
modul cum ele evoluează. Şi de 
această dată ne referim la 
elementele de structură, la sensul 
general al evoluției, şi nu la 
diversele cuvinte care pot fi 
împrumutate din limbile cu care una 
sau alta dintre variantele dialectale 
au intrat în contact (aceste cuvinte 
pot da o anumită coloratură 
graiurilor respective, dar nu le 
schimbă structura, esenţa. În cea 
mai mare parte a lor aceste cuvinte 
dispar pe măsură ce limba care 
le-a dat nu mai are importanţa din 
trecut). La aceste argumente, 
invocate şi în alte lucrări, aducem 
unul care nu a fost suficient pus în 
lumină. Este vorba de stabilirea 
unei relații între caracterul unitar al 
românei şi locul pe care ea îl ocupă 
între celelalte limbi romanice surori. 
Comunicarea prof. E. Coşeriu din 

această sesiune este o excepție. 
Vom constata că toate trăsăturile 
limbii române prin care ea se 
distinge de celelalte limbi romanice 
există în toate variantele ei 
dialectale şi că deci în extremitatea 
orientală a Romaniei s-a dezvoltat 
o singură limbă neolatină, româna. 
Cine compară româna cu 
restul limbilor romanice constată că 
există trei categorii de fapte (evi- 
dent, ne referim la fapte de 
structură): unele, cele mai 
numeroase, sunt cele pe care 
româna le are în comun cu celelalte 
limbi surori şi altele, mai puțin 
numeroase, care există numai în 
română sau, din contra, există în 
celelalte limbi romanice şi nu apar 
ca atare în română. Ni se pare 
semnificativ că toate faptele 
aparținînd celor trei categorii 
stabilite mai sus (elemente comune 
cu vestul Romaniei, elemente 
existente exclusiv. în română şi 
elemente absente din română) 
caracterizează toate variantele 
dialectale românești. Exemplificăm 
fiecare categorie cu cîteva fapte. 
Începînd cu elementele pe 
care româna le are în comun cu 
vestul Romaniei remarcăm în 
domeniul morfologiei faptul că 
româna păstrează trei tipuri de 
declinare (-ă, în consoană şi -e), la 
fel ca celelalte limbi romanice care 
au redus numărul declinărilor de la 
5 din latină la 3. La noi, ca şi în 
Apus, există acelaşi mod de 

formare a comparativului cu 
ajutorul unor adverbe de cantitate 
(în română, la fel ca în spaniolă şi 
portugheză, se foloseşte urmașul 
lat. magis devenit mai: mai înalt; 
cf. sp. mâs alto, ptg. mais alto). 
Flexiunea pronominală, foarte 
neregulată, se păstrează la fel ca în 
alte limbi romanice. În sfîrşit, în 
ceea ce priveşte flexiunea verbală, 
româna prezintă de asemenea o 
situație identică cu vestul Romaniei 
în sensul că are cele patru clase de 
conjugări şi aceleaşi tendinţe de a 
face să crească mai ales conjugarea 
I și a IV-a în dauna celorlalte două. 
Cît priveşte sintaxa înregistrăm 
aceleaşi simplificări față de latină: 
nu mai există acuzativul cu infinitiv, 
dispar construcțiile cu ablativul etc. 
În toate cazurile prezentate, ca 
şi în altele ce există în română și 
se regăsesc în toate sau în cele mai 
multe limbi romanice, avem de a 
face cu elemente cu o răspîndire 
generală în aria lingvistică 
românească. Este interesant de 
subliniat faptul că unitatea dintre 
toate variantele regionale româneşti 
merge pînă la detalii, la excepții, 
aşa cum este cazul flexiunii 
pronominale (dativele nobis şi 
vobis s-au păstrat în română şi 
sardă; formele românești nouă, 
vouă sunt generale şi unice). 
Trecînd la celelalte două 
categorii constatăm că ele pot fi 
folosite în ceea ce s-ar putea numi 
o caracterizare pozitivă, respectiv 

negativă, a limbii române în 
comparație cu celelalte limbi 
romanice. 

Luăm în discuție pentru 
început elementele de structură 
existente numai în română, deci pe 
cele care pot servi la caracterizarea 
pozitivă a limbii noastre din 
perspectivă romanică. În domeniul 
fonologiei se detașează faptul că 
româna este singurul idiom 
romanic care are două foneme 
vocalice, ă și î, în seria centrală 
(există și în alte limbi romanice 
astfel de foneme vocalice centrale 
dar numai româna le are pe 
amîndouă). Cît priveşte 
morfologia, spre deosebire de 
celelalte limbi romanice, care au o 
formă unică cazuală, româna are la 
substantivele feminine şi o formă 
specială pentru genitiv-dativ (ape, 
vulpi față de apă, vulpe) care 
continuă declinarea latinească. 
Româna este singura limbă 
romanică ce păstrează categoria 
neutrului la substantive. Ea nu s-a 
mulțumit numai să păstreze 
substantivele care erau neutre în 
latineşte, ci a transformat în neutre 
o serie de substantive masculine și 
feminine care desemnau obiecte 
inanimate. Astfel, lat. rivus, pl. rivi 
a ajuns în toate variantele dialectale 
româneşti la rîu, rîuri, după cum 
un substantiv feminin de felul lat. 
palea a.ajuns peste tot în română 
la pai, paie. La fel de caracteristic 
pentru română în comparație cu 

celelalte limbi romanice este 
prezenţa articolului definit postpus. 
În toate graiurile româneşti se spune 
omui cu | care continuă, la fel ca 
în celelalte limbi romanice, lat. ille, 
pronume demonstrativ folosit cu 
valoare de articol (în vestul 
Romaniei articolul precedă 
substantivul: it. Puomo, fr. 
Phomme, sp. el hombre). 
Postpunerea articolului are 
implicații importante pentru 
declinare. Tot din domeniul 
flexiunii nominale este o altă 
trăsătură existentă numai în 
română. În urma unui tratament 
fonetic special (1 dublu latinesc, 
urmat de a neaccentuat, s-a 
transformat în u: lat. stella > 
steaua, dar urmat de e s-a păstrat: 
lat. stellae > stele) s-a format un 
mic grup de cuvinte cu flexiune 
neregulată care, subliniem din nou, 
există în graiul tuturor vorbitorilor 
limbii române. Fără să fie un ele- 
ment de importanța celor date mai 
sus, amintim aici faptul că există 
107 cuvinte latineşti păstrate 
exclusiv în română. Cuvinte de 
felul lui ajutor, aşterne, cîntec, 
cuţit, împărat, lingură, oaie, 
plăcintă, putred şi altele sunt 
folosite, astăzi ca şi în trecut, ca 
termeni unici pe tot teritoriul limbii 
române. Multe dintre acestea 
aparţin vocabularului fundamental 
al românei. 

Am precizat de mai multe ori, 
că faptele existente numai în 

română sunt răsptadite în toată aria 
lingvistică românească, ceea ce este 
o probă a unităţii extraordinare a 
limbii române. O observaţie simi- 
lară se poate face şi cu privire la 
fenomenele care pot fi folosite 
pentru caracterizarea negativă a 
limbii române. (fenomene care 
există în vestul României şi sunt 
absente la noi). Trebuie să precizăm 
de la început că numărul lor este 
foarte redus şi nu afectează prea 
muit structura limbii. Din domeniul 
morfologiei este de remarcat 
păstrarea în Occident a unor forme 
de comparativ şi de superlativ 
neregulate de felul iui maior (it. 
maggiore, sp. mayor, fr. maire 
“primar”), melior (it. migliore, fr. 
meilieur, sp. mejor). În locul lor 
româna foloseşte formele analitice 
cu mai, dovedindu-se mai 
consecventă în dezvoltarea 
tendinței spre analitism care a dus 
la înlocuirea comparativelor şi 
superiativelor sintetice latinești prin 
forme analitice în cazul adjectivelor 
regulate. Cu un exemplu din 
același domeniu al comparaţiei 
adjectivului şi anume al 
superlativului absolut ajungem la o 
altă particularitate a limbilor 
romanice occidentale absentă în 
română. Este vorba de influența 
latină savantă care s-a manifestat 
de-a lungul secolelor asupra 
limbilor romanice occidentale şi 
care şi-a făcut simțită prezenţa în 
română abia în ultimele două 

secole. Datorită acestei influenţe 
iatineşti savante limbile romanice 
occidentale au un superlativ absolut 
care îl continuă pe cel latinesc în 
4s(s)ime şi au un foarte mare număr 
de cuvinte împrumutate în tot 
timpul Evului Mediu. 

Am prezentat pînă acum 
cîteva fapte din română pentru a 
sublinia ideea că-toate elementele 
de structură importante există în 
diversele variante regionale 
româneşti. Toate aceste fapte sunt 
elemente pe care româna le-a 
moştenit din latină sau le-a dezvoltat 
pornind de la moştenirea latinească. 
Unitatea limbii române este la fel 
de evidentă şi dacă se iau în 
considerație elementele cu care ea 
s-a îmbogățit în urma contactului 
latinei cu limba dacă şi, mai tîrziu, 
cu vechea slavă. Există o serie de 
elemente de structură care probabil 
că nu sunt latineşti de felul 
numeralelor între 11 şi 19 şi care, 
indiferent ce origine au (foarte 
probabil din substrat), sunt forme 
generale şi unice pe întreaga arie 
românească. Cunoscută pe tot 
teritoriul limbii române este 
înlocuirea infinitivului cu 
subjonctivul, fenomen atribuit 
mediului balcanic. Nu este lipsit de 
interes de observat că elementele 
de vocabular păstrate din dacă 
sunt, la fel ca termenii latineşti, de 
cele mai multe ori, cuvinte 
răspîndite în toată aria lingvistică 
românească: brad, bucurie, copil, 

moş, modă, vatră au fost şi sunt 
atît de caracteristice pentru întreg 
ansamblul lingvistic românesc încît 
au ajuns să fie şi împrumutate de 
limbile învecinate cu care româna 
a intrat în contact. 

Unitatea limbii române 
rezultată din analiza elementului 
moştenit şi a faptelor de limbă cu 
care ea s-a îmbogățit în urma 


contactelor cu alte limbi este evi- ` 


dentă. Ea rămîne la fel de evidentă 
şi dacă observăm că în diferite 
regiuni, care corespund de obicei 
vechilor provincii istorice, există 
unele fapte mai mult sau mai puțin 
recente, împrumutate din limbile 
învecinate sau din limbile care, 
datorită unor împrejurări istorice, au 
avut o influență mai puternică. În 
Banat există o serie de cuvinte 
împrumutate din sîrbocroată, în 
Crişana şi în Transilvania există o 
serie de cuvinte maghiare, în 
Moldova există cuvinte ucrainene 
sau în Basarabia cuvinte din rusă, 
în Muntenia ele sunt din graiurile 
bulgăreşti. Situaţii similare au 
existat şi în trecut: să ne gîndim la 
numărul mare de turcisme și 
grecisme din țările românești din 
secolele trecute, la cuvintele de 
origine germană din Bucovina sau 
la termenii administrativi din 
maghiară care au fost unicele 
cuvinte folosite în Transilvania 
pînă la marea Unire. Atît cuvintele 
din prima categorie (cele care au 

curs şi azi în diverse graiuri 
dacoromâneşt:) cît şi cele din a 
doua categorie (termenii 
administrativi şi social-politici care 
au circulat în timpurile trecute) au 
o caracteristică comună: sunt 
cuvinte periferice, puțin 
numeroase, car% nu afectează 
structura lexicală a graiurilor res- 
pective şi, ceea ce este foarte im- 
portant, nu sunt unicele cuvinte 
pentru denumirea diverselor 
noțiuni. În al doilea rînd, cele mai 
multe dintre aceste cuvinte (mai 
ales cele din a doua categorie), 
datorită caracterului lor periferic şi 
faptului că sunt legate de anumite 
epoci din istorie, au dispărut sau 
sunt pe punctul de a dispărea din 
limbă. Nu există nici un element de 
structură important pe care să-l fi 
luat vreun grai dacoromânesc din 
limbile moderne învecinate pe baza 
căruia să putem afirma că unitatea 
limbii române realizată într-un lung 
proces istoric ar fi fost afectată. 
S-a putut observa că ne-am 
referit în expunerea noastră mai 
ales la situația din dacoromână, 
fără îndoială, varianta care a ajuns 
la stadiul de limbă literară cu opere 
de mare valoare artistică. Unitatea 
limbii române este însă la fel de 
vizibilă şi dacă luăm în considerare 
diomurile româneşti de la sudul 
Dunării (aromâna, megle- 
noromâna şi istroromâna), aşa cum 
a rezultat şi din comunicarea prof. 

Matilda Caragiu-Marioțeanu. În 
timpul din urmă, odată cu 
introducerea în analiza faptelor de 
limbă a unor criterii de ierarhizare 
şi de observare mai amănunțită a 
fenomenelor, s-a arătat că “se reduc 
simţitor dimensiunile listelor de 
trăsături proprii numai unora dintre 
cele patru dialecte sau, mai ales, 
unui singur dialect şi că, în acelaşi 
timp, multe dintre aceste trăsături 
corespund unor fenomene 
neesenţiale” (Andrei Avram, 
“Studii şi cercetări lingvistice”, 
XXIX, 1978, p. 251). Cu alte 
cuvinte, deosebirile dintre cele 
patru dialecte continuatoare ale 
latinei dunărene (dacoromâna, 
aromâna, meglenoromâna şi 
istroromâna) sunt mai puţin 
numeroase și mai puțin importante 
decît ar rezulta din unele lucrări 
anterioare din dorința autorilor de 
a identifica ceea ce este distinctiv 
din punctul de vedere al raporturilor 
interdialectale. Acest fapt a dus la 
neglijarea trăsăturilor prezente — 

într-o măsură mai mare sau mai 
mică — în toate dialectele, 
susceptibile de a fi invocate în 
demonstrarea unității limbii 
române. De aceea continuă să fie 
actuală observația lui Sextil 
Puşcariu care în cunoscuta sa carte 
Limba română, vol. I scria: 
“Toate trăsăturile caracteristice ale 
limbii române, tot ceea ce 
deosebeşte limba română de limba 
latină, pe de o parte, şi de celelalte 
limbi romanice, pe de altă parte, se 
găseşte în cîteși patru dialectele” (p. 
232). “Coincidenţa între dialectele 
româneşti nu se restrînge numai 
asupra fenomenului, ci şi asupra 
cauzelor lui şi a condițiilor în care 
apare, încît — spune mai departe 
acelaşi Puşcariu — găsim în cîteşi 
patru dialectele aceleaşi “excepții”. 
Avem dar a face cu aceleaşi 
tendințe de dezvoltare caracteristice 
pentru limba noastră şi care, în 
totalitatea lor, se pot considera ca 
formînd caracterul naţional al 
limbii noastre.” 

Dr. Matilda 
CARAGIU-MARIOŢEANU, 
membru corespondent al 
Academiei Române, 
Bucureşti 


VARIETATEA LIMBII 
ROMÂNE 


1. Ca orice unitate, limba română 
este o unitate în diversitate, pentru că ea 
prezintă şi deosebiri, generate de poziția 
geografică, de varietatea s o c i a- 
lă şide momentul vorbirii: același 
om vorbeşte cu particularități specifice 
zonei sale geografice, gradului său de 
instrucție, felului de muncă prestată, 
vîrstei sale, relaţiilor cu centrul inovator 
(oraș, capitală etc.), cu populaţii de altă 
limbă, şi în fine, în funcţie de starea sa 
într-un anumit moment al vorbirii (calm 
/ grabă / nervozitate etc.). Se înțelege, 
primele două tipuri de varietăți pot fi 
privite din punct de vedere descrip- 
tiv şi istoric. 

Tema Sesiunii Științifice de astăzi 
este variaţia determinată geografic 
(termen pe care îl prefer celui de “local”, 
care restrînge întrucîtva aria de răspîndire 
a variațiilor lingvistice regionale). 

2. Înainte de a aduce în discuţie 
varietatea limbii române, este necesar 
să circumscriem clar conceptul de “limbă 
română”, care poate fi definit în două 
feluri: ca limbă română actuală, vorbită 
în România şi în ținuturile limitrofe, și 
că limbă română istorică, acea primă fază 
de comunitate a limbii neolatine, 
continuatoare a latinei aduse de romani 
în sudul şi în nordul Dunării, numită 
străromână, română comună (primitivă), 
protoromână etc. 

Cel dintîi este conceptul / termenul 
folosit în mod curent (în continuare 


“limba română din Dacia” / 
“dacoromâna”), al doilea este conceptul 
/ termenul ştiinţific, lingvistic (în 
continuare “străromâna”; termenul, care 
mi se pare cel mai potrivit, a fost creat 
de Sextil Puşcariu, după modelul germ. 
Urrumănisch). 

'3. În istoria recentă a lingvisticii 
româneşti, această etapă de comunitate 
a fost anulată de unii lingviști, din fericire 
puţini, susținători ai ideii false a 
transformării limbii latine orientale, de 
la început, în cinci limbi distincte: 
dacoromâna, istroromâna, aromâna, 
meglenoromâna şi aşa-zisa “limbă 
moldovenească”. Prin această deturnare 
a evoluției fireşti a latinei dunărene, ca 
şi prin punerea pe același plan a 
variantelor sud-dunărene cu cele nord- 
dunărene, din interiorul dacoromânei, se 
urmărea găsirea unui suport teoretic — 
fie şi fals — pentru legalizarea științifică 
— în realitate politică — a nou createi 
“limbi moldoveneşti”. 

larăşi din fericire pentru 
demnitatea lingvisticii româneşti 
redresarea, în privinţa străromânei, s-a 
produs foarte repede, perioada fără 
“trunchi comun” fiind trecută sub tăcere, 
româna comună / străromâna / 
protoromâna fiind chiar reconstruită în 
deceniul al 7-lea (rezultatul — volumul 
al Il-lea din Istoria limbii române, Ed. 
Acad., 1969). 

Ideea de “trunchi comun” este 
unanim admisă în românistică şi în 
romanistică. 

4. Trecînd la varietatea limbii 
române, voi debuta printr-o metaforă, 
care mi s-a părut potrivită situației din 
limba noastră(1): privită de departe, 
ROMANIA (= teritoriul european pe care 
se vorbeau limbi romanice |[lăsăm, deci, 
de o parte, NEO-ROMANIA / NEU-RO- 
MANIA, cum o numesc lingvișştii 
germani]) pare galaxia noastră, o 
“galaxie romanică” desigur organizată 


Matilda CARAGIU-MARIOŢE ANU 


— ca orice microcosmos ---- de data 
această însă din punct de vedere 
lingvistic. 

Și, privită tot de departe, din 
perspectivă romanică, limba română nu 
este altceva decît planeta Saturn a 
galaxiei, deoarece, ca şi în cazul lui Sa- 
turn, se distinge un corp central, 
înconjurat de cîteva inele. Este singura 
limbă-planetă din galaxie care oferă 
această imagine; nucleul îl constituie 
dacoromâna (= româna din Dacia, din 
nordul Dunării), iar cele trei inele sunt 
ipostazele actuale ale străromânei: 
aromâna sau macedoromâna (vorbită în 
țările balcanice Grecia, Albania, Bul- 
garia și în unele republici din fosta 
lugoslavie), meglenoromâna (româna 
din Cîmpia Meglen, pe malul Vardarului, 
la nord de Salonic) şi istroromâna 
(vorbită în Peninsula Istria, în nordul 
Mării Adriatice). Am precizat însă că 
imaginea aceasta este numai aparentă, 
căci aparentă este și discontinui- 
tatea teritoriului lingvistic românesc: 
structura esențială a celor patru ipostaze 
ale trunchiului istoric străromân mani- 
festăo continuitate şio unita- 
te remarcabile, care asigură funcționarea 
diasistemului străromân. Căci toate 
evoluțiile importante de la latină spre 
română — schimbările fonetice, tipurile 
morfologice şi realizările concrete ale 
morfemelor, vocabularul fundamental 
identic, semantisme surprinzător de 
asemănătoare etc. caracterizează toate 
ipostazele străromânei. 

Totuşi, separate, după aşezarea 
slavilor la sud de Dunăre (sec. al VI-lea?), 
varietatea, care există după Sextil 
Pișcariu încă din perioada de comunitate, 
s-a accentuat, astfel că, după peste o mie 
de ani de evoluție relativ independentă, 
constatăm existența “inelelor” lui Sa- 
turn, variante de gradul I ale limbii 
române. 

Aceste ipostaze ale străromânei 

sunt denumite, prin tradiție, în lingvistica 
românească și romanică, “dialecte”. 
Întrebarea care s-a pus-și se pune este:“ale 
cui «dialecte»”"? Răspunsul nu poate fi 
decît unul: “ale străromânei”, căci, 
oricum am aborda situaţia, limba vorbită 
de românii sud-dunăreni nu este o 
varietate a dacoromânei, iar vorbitorii 
sunt şi au rămas sud-dunăreni. Este clar 
că problema se situează, cum a formulat, 
într-un cadru teoretic, Eugenio Coseriu, 
“au-delă du structuralisme”, dincolo de 
analiza lingvistică strictă: opoziţia 
“limbă istorică ~ limbă funcţională” 
scoate în evidenţă faptul că o limbă 
istorică (străromâna, în cazul nostru) nu 
este un sistem omogen, cum este o limbă 
funcțională (care, tocmai de aceea, poate 
fi analizată lingvistic). Or, fiecare din 
aceste ipostaze ale străromânei 
funcționează ca sisteme omogene şi 
această calitate le conferă vorbitorilor 
lor, în contextele lingvistice specifice în 
care trăiesc, înconjurați de populaţii de 


alte limbi, sentimentul “alterităţii” 


(ideea aparține, teoretic, aceluiaşi autor, 
Eugenio Coseriu), sentimentul de a fi “un 
altul”, prin limba pe care o vorbesc, 
diferită de a vecinilor(2). Diversitatea nu 
exclude însă unitatea, care este evidentă 
și necontestată la nivelul limbii române 
vorbite în nordul şi în sudul Dunării. 

În acelaşi sens, al unităţii, vorbeşte 
şi numele etnic: toţi rornâñii din nordul 
şi din sudul Dunării s-au simţit “romani”, 
şi nu “albanezi” sau “greci” (de “bulgari 
/ sîrbi / ruşi / maghiari” etc. nu putea fi 
vorba la data constituirii limbii şi a 
poporului român): rumân / român în 
nord, rumeri în vest (istroromânii), 
ar(u)mânu | rămănu, în sud (aromânii). 
În schimb, “outsiderii”, populaţiile 
vecine, i-au denumit pe toţi vlahi (cu 
toate variantele lui: vlahos / kuţovlahos, 
vla(h) cu pl. vlasi, olah, voloh etc... 

Un argument mai convingător 
pentru unitatea etnică a românilor din 

nordul şi din sudul Dunării, în afară de 
limbă şi de nume, nu se poate invoca. 

Trebuie să notăm, deci, că un 
aromân spune “hiu armânu” nu ca să se 
deosebească de românii din nord 
(acestuia îi spune “şi-eu hiu armânu!”; 
cum a spus Coletti sau cum exclamă 
astăzi, înțelegîndu-se cu turiştii români 
nord-dunăreni oriunde în Peninsula 
Balcanică, aromânii care trăiesc acolo), 
ci pentru ca să se deosebească de vecinul 
lui, care îi spune, ca “outsider”, vlah sau 
cioban (identificîndu-l cu meseria de 
păstor). 

A spune deci că ipostazele actuale 
ale străromânei sunt variantele ace- 
lei faze, istorice, din evoluţia limbii 
române nu comportă, după părerea mea, 
nici o contradicţie, nici în termeni şi nici 
în conținut, dimpotrivă, mi se pare 
singura interpretare posibilă. 

5. În ceea ce priveşte varietatea din 
interiorul limbii române din Dacia: ca 
în orice alt peisaj, nu neapărat lingvistic, 
se observă şi aici o varietate internă, 
care funcționează și ea tocmai pe baza 
unității sistemului. Aceste variante de 
gradul 2 ale dacoromânei au fost 

denumite “graiuri / sub-dialecte / 
dialecte” (aici le vom numi “graiuri”). 
Ele formează arii care se delimitează 
prin isoglose numeroase şi adeseori 
neconcordante, grupate în fascicule 
uneori largi, cu prelungiri spre interiorul 
altor graiuri învecinate, conturînd însă o 
zonă centrală care individualizează 
graiul. 

Acest tablou dialectal cu zone largi 
de întrepătrundere a făcut ca, în istoria 
'dialectologiei române, să se dea diferite 
interpretări repartiţiei graiurilor din 
dacoromână și anume: numărul de graiuri 
identificate de lingviști variază de la 2 
(graiuri, de tip moldovenesc şi de tip 
muntenesc: Al. Philippide, Iordan şi 
Emanuel Vasiliu, ultimele cuprinzînd 
toată Muntenia şi Dobrogea, pe restul 

teritoriului, cu excepția Olteniei, care 
este o zonă de tranziţie, vorbindu-se 
graiuri de tip moldovenesc) la 3 
(bănățean, moldovenesc şi muntenesc: 
G. Weigand}, la 4 (+ cel crişean: Emil 
Petrovici), la 5 (+ cel maramureșean: 
Sever Pop şi, mult mai tîrziu, R. Todoran). 

Această împărțire în cinci graiuri 
este acceptată, cred, astăzi, de 
majoritatea oamenilor de ştiinţă. Iată 
care sunt zonele în care se vorbesc 
subdiviziunile dacoromânei, după Sever 
Pop, acest mare dialectolog român, unul 
din cei mai buni cunoscători ai varietăţii 
dialectale românești, autor al ALR I 
(alături de Emil Petrovici, pentru ALR 
II), lucrare fundamentală în domeniu, 
concepută de Sextil Puşcariu (citez, în 
traducere, din La dialectologie, I, 
Louvain, Belgia, 1950): 

“a. Graiul muntenesc, folosit în 
Muntenia, în Dobrogea, în Oltenia de 
est, în sudul Moldovei şi în partea de 
sud-est a Transilvaniei. 

b. Graiul moldovenesc, folosit în 
Moldova şi în Basarabia, pînă dincolo 
de Nistru, în Bucovina și în partea de 
nord a Transilvaniei. 

c. Graiul bănățean, folosit în 
provincia Banat, în vestul Olteniei şi în 
Transilvania, în judeţele Hunedoara și 
Arad. 

d. Graiul vorbit în regiunea celor 
trei rîuri numite Criş (Crişul Alb, Crişul 
Negru, Crişul Repede), toate trei afluenţi 
ai Tisei. 

e. În fine, graiul din Maramureş, 
situat în partea cea mai nordică a vestului 
Transilvaniei. Acest grai se leagă strîns 
de cele vorbite în zonele Qaş ... şi Năsă- 
ud... 

Frontierile politice ale vechilor 
provincii românești (Muntenia, Oltenia, 
Basarabia, Bucovina, Dobrogea, 
Transilvania, Banatul, Crişana şi 
Maramureşul) nu coincid cu cele ale 
subdiviziunilor dialectului dacoromân 

indicate mai sus” (op. cit., p. 667——668). 

Din păcate, această lucrare monu- 
mentală, în două volume, nu a figurat 
niciodată în bibliotecile din România, iar 
în mîinile celor tineri atunci a ajuns 
foarte tîrziu: între 1971—1973, scriind 
Compendiul de dialectologie(3), am 
inserat acest text al lui Sever Pop, la p. 
150 (cu multe omisiuni însă: “de dincolo 
de Nistru”, ca și toată partea finală, 
referitoare la provinciile istorice, 
lipseşte...). 

Indiferent de numărul de unităţi 
identificate, este important să relevăm 
că nu s-a vorbit niciodată de: 

— un grai “transilvănean” (H. 
Tiktin, care a făcut o împărţire 
administrativă, nu intră în discuţie); 
graiul crişean, situat în zona de nord-vest 
a Transilvaniei (denumit chiar astfel de 
E. Petrovici: “sub-dialectul de nord- 
vest”), păstrează multe arhaisme şi, 
împreună cu cel maramureşean, 
constituie, prin însăşi existența lor şi prin 
trăsăturile lor specifice, o dovadă a 
continuității românilor în acest spațiu; 

— un grai dobrogean (zona 
respectivă ține, lingvistic, de graiul 
muntenesc, cu prelungiri ale unor 
particularități din graiul moldovenesc 
înspre nord-est); 

— nu s-a relevat niciodată un grai 
“basarabean” (graiul vorbit în această 
zonă  identificîndu-se cu cel 
moldovenesc; despre acest aspect se va 
vorbi mai pe larg astăzi, pe baza hărților 
lingvistice). Chiar dacă au trecut cîteva 
decenii de evoluţie independentă a 
graiului vorbit în Basarabia, nu trebuie 
să se uite că schimbările lingvistice nu 
se produc atît de repede, spre a se putea 
vorbi de o “limbă moldovenească”, pe 
de o parte; pe de altă parte, limba 
“comună” vorbită acolo în toate ocaziile 
vieții social-politice este limba română 
literară, şi nu o altă limbă; în fine, 
termenii Moldova, moldovenesc au fost, 

într-un fel, suprapuși pe entitățile cărora 
le aparțin, care sunt provincia istorică 
Moldova și graiul vorbit între Carpaţii 
orientali, Prut şi Nistru, şi din Bucovina 
pînă la Milcov. Nimic nu justifică 
ştiinţific (atît ca terminologie cît şi din 
punctul de vedere al conținutului și al 
unui drept ancestral) confuzia creată prin 
denumirile “Republica Moldova” şi 
“limba moldovenească”, două aberaţii 
ale istoriei recente a românilor. De altfel, 
tratînd problema ctasificării limbilor 
romanice, marele lingvist italian Carlo 
Tagliavini, autorul monumentalei lucrări 
Originile limbilor neolatine (în traducere 
românească, Ed. Şt. şi Encicl., Buc., 
1977), a analizat într-o notă foarte 
amplă, la capitolul consacrat limbii 
române, situația “limbii moldoveneşti” 
şi a “R.S.S. Moldoveneşti”, arătînd cîtă 
osteneală şi-au dat lingviştii sovietici 
pentru a motiva aceste două noi creaţii 
(M. V. Serghievskij, R. A. Budagov, V. 
F. Sismarev, ca şi unii lingviști 
basarabeni, v. p. 287). Însăşi Marea 
Enciclopedie Sovietică (Bolšaja 
Sovietskaja Enciklopedija), 1955, 
citează Tagliavini, scrie despre 
“moldavskij jazyk” că “este o limbă 
romanică [a Il-a, n.n.] care face parte, 
împreună cu româna, din grupul limbilor 
romanice orientale” şi adaugă: “Limba 
moldovenească este extraordinar de 
apropiată de dialectul moldovenesc al 
limbii române care se vorbeşte în 
Moldova (R.P.R.) dintre Prut şi Carpaţi” 
(ibidem). Replica lui Tagliavini este 
tranşantă, fără echivoc: “pretinsa «limbă 
moldovenească» nu este de fapt decît 
româna literară, scrisă cu un alfabet 
rusesc uşor modificat (adică în chirilice 
moderne, diferite de chirilicele vechi din 
paleoslavă...), cu unele concesii în 
favoarea unor forme dialectale 
moldoveneşti cunoscute de altfel şi în 
interiorul granițelor României...” (idem, 
p. 289). 

Mergînd mai departe cu varietatea 
regională românească, este de menționat 
şi faptul că graiurile româneşti se 
prelungesc, firesc, potrivit cu istoria 
noastră şi cu principiile geografiei 
lingvistice (referitoare la migrarea / 
păstrarea pe teritorii care nu mai sunt 
românești a unor graiuri limitrofe), şi 
dincolo de graniţele actuale ale țării 
noastre. 

Aş dori să ilustrez această idee cu 
graiul vorbit în “Banatul Sîrbesc”, parte 
din Voivodina, care, după cum se va 
vedea, este identic şi astăzi cu graiul 
bănăţean, chiar dacă vorbitoarele în 
discuție muncesc temporar la Paris: este 
vorba de două femei, Florica şi Ileana, 
care o ajută, alternativ, la curăţenia casei 
pe Doamna K. D. şi care, în absenţa sa, îi 
lasă bileţele-mesaje: graiul bănăţean 
prezent aici, redat de vorbitoare așa cum 
s-au priceput, ca şi neologismele, mai 
vechi sau mai noi, au o savoare specială, 
dar, mai ales, constituie dovezi ale 
perenității unui grai care se vorbeşte în 
afara limitei noastre administrative. lată 
cum sună cîteva din aceste adevărate 
documente: 

Doamna Danelop / asta-i adresa 
lu Florica / ia şege la fată: şege, cu 
palatalizarea şi africatizarea dentalei d, 
specifică exclusiv graiului bănăţean, 
şede în transcriere fonetică, lit. şade (gr. 
mold. şădi), sau aceeaşi trăsătură pentru 
corespondenta surdă t: Doamnă / să şiți 
că nu aveți curent / adică struie / / am 
băgat maţu în priză şi atunci o pocnit o 
ieşit flacără” (să se observe şiți pentru 
şciți, lit. ştiţi, ca şi particularitatea 
morfologică o pocnit, o ieşit, cunoscută 
tuturor graiurilor, cu excepția celui 
muntenesc); sau alte cuvinte cu 4 
palatalizat: am acins pentru lit. am atins, 
sau ăşcia îs bani lu Mama Florica; în 
alte texte observăm cît de bine s-a păstrat 
palatalizarea dentalelor /, n, şi r, notate 
de subiecte cu ie după consoană: 

Doamnă o telefonat o muierie / Marina / 
şi o spus că vă telefonează la vo 5 ciasuri 
(muierie; de reținut şi semantismul 
nedepreciat, ca şi în alte graiuri și în toate 
variantele sud-dunărene), în alte texte: 
vinie, binie, icoanie, (să luaţi) acilie 
pentru vine, bine, icoane, altele); 
labialele nepalatalizate, altă trăsătură 
specifică graiului bănățean: Doamnă / 
oameni ăia cie vin să fărbuiască or zis 
că mânie vin. Şi într-un alt text: Doamnă 
/ ieu cred că joia de vinie să vin / dar / 
dacă ieu nu vin / vă dau un telefon / 
Florica (vinie, să vin, nu vin, cu 
labiodentala v intactă, sau Binie, în 
exemplul de mai sus); şi în fine, de vreme 
ce a apărut un neologism universal, 
telefon, să încheiem această ilustrare cu 
următorul text, care să ne arate că 
vorbitoarea trăiește în Franţa: Misiu 
Sandu / Mersi pentru Radio cie miloț 
lăsat / spuneţi lu doamna bonjur dela 
minie! 

6. Pînă aici am vorbit despre 
varietatea geografică din punct de vedere 
lingvistic.Ştim însă că, pentru 
vorbitorii din afara granițelor țării, im- 
plicaţiile etnice, politico-adminis- 
irative, culturale sunt numeroase, 
mereu discutabile şi foarte importante. 

Nu-mi propun să abordez aceste 
aspecte, care ne-ar duce foarte departe, 
în afara lingvisticii.Scopul analizei 
noastre este, cred, acela de a ne aduce 
contribuţia la supraviețuirea, sub 
raport lingvistic şi etnic, a românilor din 
afara granițelor ţării noastre, în primul 
rînd, prin lămurirea unor concepte 
teoretice. 

Este clar că această supraviețuire 
nu se poate realiza decît prin cultivarea 
lor în spiritul românităţii, ca etnie dis- 
tinctă de altele, prin carte şi prin slujbă 
religioasă în biserică. 

Toţi românii, din nordul şi din 
sudul Dunării, care trăiesc în afara 
granițelor țării, sunt amenințați de 

pericolul aculturației. Ne place sau nu 
acest termen (de o ambiguitate congeni- 
tală, cum spune Em. Condurachi, într- 
unul din articolele sale publicate postum 
în volumul Daco-Romania Antiqua, Ed. 
Șt. şi Encicl., Buc., 1988, p. 44), dacă 
înțelegem, totuși, prin aceasta aspirația 
şi chiar ataşarea la o cultură oficială, de 
altă limbă, înţelegem şi faptul că această 
stare de aculturaţie (ad culturam) este 
primul pas spre deznaționalizare. 

Desigur, acest atașament la o altă 
cultură este o opțiune adeseori indi- 
viduală, care poate deveni colectivă, în 
principiu, cînd este cerută și realizată de 
comunitatea respectivă. Oricum, 
vorbitorii înşişi trebuie să hotărască ce 
vor să devină. Aflu din cartea lui Claudio 
Magris, Danubius (Ed. Univers, 1994, p. 
216) că, spre deosebire de alte minorități 
europene “— bascii, corsicanii, albanezii 
din Kosovo — croații din Burgenland 
(Austria, n.n.) solicită ei să fie asimilați” 
cu austriecii. De altfel, istoria românilor 
a demonstrat de nenumărate ori preferința 
unor personalități pentru apartenenţa la 
o cultură superioară. Desigur, problema 
se pune diferit cînd este vorba de 
comunități mari. Consider că voinţa 
popoarelor trebuie respectată şi că 
nimeni nu se poate impune din afară. 

În cazul opțiunii pentru românitate, 
pe care o dorim sub orice formă, spre 
supraviețuirea variantelor de gradul 1 
sau 2 vorbite în afara graniţelor 
României, se pune problema 
instrumentului de comunicare şi anume: 
care aspect al limbii române trebuie 

cultivat? Limba literară sau varianta 
maternă folosită, sau amîndouă? Părerile 
personale nu pot avea greutate în 
soluționarea acestei probleme, consider 
însă că, în orice caz, rezultatele ştiinţei 
trebuie folosite cu mult discernămâînt, iar 
amatorismul, generator de confuzii, să nu 
înăbuşe adevărul. 

În ceea ce priveşte graiurile 
dacoromânei, departe de a fi părăsite prin 
înlocuirea lor cu varianta literară (cea mai 
îngrijită formă a limbii comune / stan- 
dard, a normei supradialectale), aceste 


“variante ale variantelor de gradul 1 


reprezintă o sursă inepuizabilă de 
îmbogăţire a limbii, care trebuie păstrată 
și cultivată cu toate mijloacele. 

VITALITATEA 
LIMBII ROMÂNE 


S-au făcut diferite cercetări 
asupra graiurilor vorbite de 
populațiile româneşti din afara 
granițelor ţării, precum şi asupra 
limbii literare utilizate de unele 
dintre acestea în presa scrisă şi în 
diverse publicații literare şi 
ştiinţifice. Aceste populații s-au 
stabilit la epoci diferite şi din cauze 
diferite în zonele în care trăiesc 
astăzi, iar graiurile lor se identifică 
aproape în totalitate cu graiurile 


locale dacoromâne din imediata | 


vecinătate. Românii din Bulgaria 
stabiliți în aria Vidinului vorbesc 
un grai de tip oltenesc (folosesc, de 
exemplu, perfectul simplu mai 
frecvent decît perfectul compus). 
Cei din fosta Iugoslavie prezintă 
particularități bănățene şi, inciden- 
tal, ardeleneşti şi olteneşti? (de 
exemplu, optativul cu (v)reaş). 
Vorbirea românilor din Ungaria nu 
se depărtează de graiurile 
dacoromâne învechite: bănățean, 
crişean, maramureşean’. 

Se înțelege de la sine că 
româna vorbită de populațiile 
româneşti minoritare din țările 
vecine a fost influențată de limbile 
naționale oficiale, bulgara, 
respectiv sîrbocroata și maghiara. 
Cum e şi firesc, vocabularul a fost, 
în primul rînd, cel mai afectat. Pe 
lîngă un număr mare de cuvinte noi 
(unele exprimînd noțiuni și obiecte 
noi, altele substituind cuvinte vechi 
româneşti), s-au produs şi 
numeroase calcuri, s-au creat 
construcții frazeologice şi chiar 
unele turnuri sintactice noi. Mai rar 
a fost atinsă fonetica, aceasta 
menținîndu-se, în general, în 
limitele variantelor tolerate de 
sistemele fonologice ale graiurilor 
dacoromâne învechite. Compar- 
timentul care asigură indivi- 
dualitatea limbii, morfologia, a 
rămas neatins. Din cîte ne putem 
da seama, la românii din țările 
vecine nu se află nici o normă 
morfologică neromânească. Dacă 
totuşi se observă că, în unele cazuri, 
trăsăturile sintetice ale morfologiei 
se reduc în favoarea celor analitice 
(e vorba, evident, de flexiunea 
nominală), trebuie spus că aceasta 
e o tendință generală a românei 
populare. 

Există, după cum se ştie, 
cîteva comunități româneşti şi în 
Statele Unite al Americii, mai ales 
în Detroit, Cleveland, Philadelphia, 
precum și în preriile şi marile oraşe 
canadiene. Acestea s-au constituit 
din migrația în valuri succesive de 

țărani din Transilvania, Banat, 
Maramureș şi chiar din Bucovina, 
începînd cu ultimele decenii ale 
secolului trecut pîaă către 1930. 
Stabiliti de regulă în centre urbane, 
românii americani au trecut, mai 
toţi, de la agricultură şi oierit, la 
industrie şi comerț. Şi-au făcut 
biserici, cluburi, școli duminicale 
(la care generațiile mai noi învaţă 
limba părinților), scot ziare, reviste, 
unde se străduiesc să folosească 
româna literară din tară*. În graiul 
acestor comunități, fie în cel vorbit, 
fie în aspectul scris, se recunosc 
particularități ale graiurilor 
dacoromâne din aria transcarpatică, 
uşor arhaizante. Influența englezei 
americane e puternică, mai ales la 
generaţiile mai noi. Pe lîngă 
vocabularul general românesc sau 
regional (cunoscut în Transilvania 
şi Banat), au pătruns numeroase 
cuvinte englezeşti care denumesc 
obiecte şi notiuni noi pentru 
vorbitori (din domeniul tehnic și de 
civilizație urbană, de viaţă socială, 
economică, culturală etc.). 
Cuvintele englezeşti sunt, în ge- 
neral, adaptate la specificul 
morfologic al graiului românesc. E 
posibil ca numărul lor foarte mare 
să impună cu vremea foneme în 
felul spirantelor interdentale t% şi 
dh. Gramatica nu este însă în nici 
un fel atinsă de influența limbii 
oficiate. Nu se poate vorbi, prin 
urmare, de o transformare a 
românei din America într-o limbă 
mixtă, într-un amestec lingvistic’. 

Fizionomia unei limbi e dată, în 
primul rînd, de structura ei 
gramaticală, care, în cazul românei, 
pare greu penetrabilă de o influență 
externă. 

Am distins, deci, două tipuri 
de comunități lingvistice românești: 
primul, format din populațiile 
existente în Bulgaria, Iugoslavia şi 
Ungaria (teritorii învecinate cu 
România), al doilea, din populațiile 
stabilite în ultimul secol, prin 
emigrare, pe un teritoriu foarte 
depărtat de România. Aceste 
populații au menţinut, direct sau 
indirect, contactul cu țara de 
origine. 

În ambele grupuri, evoluția 
limbii s-a petrecut, nestingherit, 
aproape la fel: s-au conservat 
particularitățile graiului dacoromân 
originar (sau din vecinătatea 
imediată), iar aspectul literar a 
urmat, în linii generale, sensul 
române! literare naționale (e cazul 
limbii ziarelor şi publicaţiilor din 
Iugoslavia, Ungaria, Statele Unite, 
Canada). 

Sortită să fie folosită cu statut 
alogen, româna acestor comunități 
e supusă unor continue influențe 
din partea idiomurilor oficiale: 
împrumută cuvinte, operează 
numeroase calcuri, preia unele 
clişee lingvistice, se lasă ademenită 
de unele particularități de 
articulație, dar conservă intactă 
flexiunea, trăsăturile gramaticale, 
precum şi partea cea mai rezistentă 
a vocabularului, cea moştenită din 

latină. Toate aceste comunități au 
conştiinţa că vorbesc româneşte și 
că reprezintă etnii românești, 
aşadar se recunosc ca părți 
integrante în unitatea spirituală 
românească. Al treiiea grup de 
graiuri româneşti utilizate în mediu 
străin îl reprezintă cele din 
Republica Moldova. Zicem “mediu 
străin”, termen impropriu în acest 
context, pentru că româna multă 
vreme nu a funcţionat acolo ca 
limbă oficială în stat. 

Aspectul ei literar, 
caracterizat, între altele, prin 
promovarea unor particularități ale 
graiurilor locale, e supus, ca şi 
graiurile vorbite, unei presiuni din 
partea limbii oficiale, rusa. 

După cum se ştie, unii 
lingvişti s-au prefăcut că acceptă 
punctul de vedere oficial privind 
statutul de limbă romanică diferită 
de română a idiomului local din 
Basarabia. Acceptarea aceasta era 
fals motivată de perspectiva pe care 
ar avea-o graiul din această 
provincie de a se dezvolta ca limbă 
distinctă. Lingvişti de toată stima 
s-au chinuit să demonstreze, fără 
nici o dovadă serioasă, că 
“moldoveneasca” este a 11-a limbă 
romanică, de fapt a 14-a, pentru că 
se susținea totodată — şi trebuia să 
se susțină — că limbi romanice 
diferite de română sunt şi cele trei 
dialecte “din sudul Dunării: 
aromâna, meglenoromâna şi 
istroromâna. 


Este meritul lui Carlo 

Tagliavini dea fi arătat cel dintîi în 
acord cu gîndurile inexprimabile 
ale celor mai mulți lingviști români, 
într-o comunicare ţinută la cel de- 
al VIII-lea Congres de Filologie 
Romanică de la Florența, din 1956, 
că pretinsa “limbă moldovenească 
nu este decît româna literară scrisă 
cu un alfabet rusesc uşor modificat 
(adică în chirilice moderne, diferite 
de chirilicele vechi din paleoslavă 
folosite timp de mai multe secoie 
de toți românii), cu unele concesii 
în favoarea unor forme dialectale 
moldoveneşti, cunoscute, de altfel, 


şi în interiorul graniţelor 
României”. 


Dintre dialectologii români, 
autori de manuale în care sunt 
descrise variantele teritoriale ale 
limbii române, unul singur, după 
cunoştinţele noastre, Paul 
Lăzărescu, include graiurile din 
Basarabia în cadrul general al 
subdialectului moldovean, căruia îi 
consacră un studiu unitar în 
volumul colectiv coordonat de 
Valeriu Rusu, Tratat de 
dialectologie românească. Scrisul 
românesc, Craiova, 1984, p.208. 

Există indicii că nici lingviștii 
de la Chişinău n-au crezut 
vreodată, cel puţin unii dintre ei, că 
în Basarabia am avea de-a face cu 
altă limbă decît româna. De 
exemplu, în Scurt dicţionar 
etimologic al limbii moldoveneşti, 
publicat în 1978, pentru cuvintele 
moştenite sau formate pe teren 
românesc nu se face nici o referire 

la română, ci numai la idiomurile 
din sudul Dunării şi, evident, la 
limbile romanice occidentale; se 
subînțelege clar de aici că pentru 
autorii dicționarului limba din 
Moldova nu e altceva decît limba 
română. 

Termenul limbă moldove- 
nească, folosit astăzi constant chiar 
în mediile culturale din Chişinău, 
nu trebuie să ne surprindă, deşi i se 
dă o conotație politică evidentă. Ei 
e cunoscut încă din vremea 
cronicarilor din veacul al XVIl-lea 
şi a! XVII-lea. Grigore Ureche 
vorbeşte de “limba noastră 
moldovenească” (Letopiseţul 
Ţării Moldovei Ed. P. P. 
Panaitescu, E.S.P.L.A., 1955, 
p.61), Miron Costin de “limba 
moldovenească sau românească” 
(Opere, ed. P. P. Panaitescu, 
E.S.P.L.A., 1958, p.212), iar D. 
Cantemir “despre graiul 
moldovenesc”, toți înțelegînd însă 
că “moldovenesc” se identifică cu 
“românesc”. Cantemir scrie 
răspicat că “valahii şi ardelenii au 
acelaşi grai cu moldovenii” 
(Descrierea Moldovei, trad. de P. 
Pandrea, Ed. Minerva, 1973, 
p.279). După Cantemir, nici 
aromânii nu vorbesc o limbă aparte, 
ci tot un grai românesc: “Un grai 
mult mai stricat au cuțovlabhii, care 


locuiesc în Rumelia, la hotarul cu - 
Macedonia” (ibid., p. 280).. 


Aceleași idei cultivă şi Stolnicul 
Constantin Cantacuzino, care pe 
aromâni îi uneşte cu dacoromânii 

în mai multe privinţe: “Sunt dară 
aceşti cuțovlahi... oameni nu mai 
osebiți, nici în chip, nici în obicine, 
nici în tăria și făptura trupului, decît 
rumânii ceştia, şi limba ior 
românească ca acestora, numai mai 
stricată și mai amestecată” (Istoria 
Ţării Rumânești, în Cronicari 
Munteni, I, ed. îngrijită de Mihail 
Gregorian, E.P.L., 1961, p: 45). 
Care e locul pe care îl ocupă 
graiurile din Basarabia în peisajul 
dialectal românesc? După părerea 
noastră, întemeiată pe datele oferite 
de Atlasul Lingvistic Român, 
Basarabia nu reprezintă o arie dia- 
lectală unitară, nu poate fi 
considerată al șaselea subdialect al 
limbii române. Foarte rar se poate 
contura cite o particularitate de grai 
basarabean, cu isoglose care să se 
suprapună peste granițele adminis- 
trative ale Republicii. În astfel de 
situații e vorba de fapte total 
nesemnificative pentru carac- 
terizarea graiului (de ex. baistruc 
“copil din flori”, în ALRM, I, 
h.292, răspîndit în toată Basarabia). 
Nici în Atlasul Lingvistic al 
Moldovei, întocmit de dialectologii 
de la Chişinău, nu apar trăsături 
care ar izola lingvistic Basarabia de 
celelalte regiuni nordice ale 
dacoromânei. Chiar în punctele cu 
grai moldovenesc mult îndepărtate 
spre est de Republica Moldova se 
recunosc caractere generale ale 
vorbirii româneşti din aria de est şi 
de nord a dacoromânei. În unele 
cazuri, se întîlnesc chiar trăsături 

din zona Transilvaniei şi a Crişanei, 
ca, de exemplu, conjunctivul cu şi, 
dentalele palatale £’, d’ provenite 
din K g (înt'ină < închină) etc., 
explicabile, în bună măsură, prin 
transhumanță pastorală şi prin 
migrații, din cauze felurite, de 
popula;ie cin Transilvania pînă 
departe, dincolo de Prut şi Nistru. 

Reproducem aici un text 
ilustrativ din com. Recea, jud. Bălți, 
din vol. Texte diaiectale, 1943, p. 
182, al lui Emil Petrovici: “Cînd 
m-au dus la ruș, acol6 la Kiu, apu- 
acol6 uoili iară gramadi şi niel, și 
uaii, și bjerbiec. Da jey lj-ã spus 
cura îi la noi. Șî m-am apucat și li- 
am muls şi iii sî iară cum îj la noj. 
[ii o spus că numa brîndzi vangerci 
fac, di Sei galbîni. Tan parti, în 
Kirssk gubierni, acol6 fag brîndzi 
vangercî. Acolo-s tăţ moldovieni, 
grăiesc ca şi la noi” (a. 1936). 

Zona Basarabiei (inclusiv 
Bucovina) s-ar putza segmenta în 
trei mari arii: de nord, de mijloc şi 
de sud, fiecare dintre ele grupîndu- 
se cu ariile respective din dreapta 
Prutului. În aria de nord se întîlnesc 
și unele particularități 
maramureșene, iar în cea de sud, 
trăsături specifice Munteniei. Toate 
aceste arii, a căror existență e 
justificată şi de istoria socială a 
Moldovei, pot reprezenta graiuri 
locale ale subdialectului 
moldovean. Deci, Basarabia nu 
este al 6-lea grai dacoromân. 

În Basarabia, vocabularul 
pare înțesat de cuvinte ruseşti din 

sfera modernă a civilizației, de 
calcuri, construcții frazeologice şi 
multe cuvinte (mai exact clişee 
lingvistice) neadaptate (sau 
adaptate parțial) la morfologia 
graiului. După părerea noastră, 
acestea din urmă vor dispărea de 
îndată ce limba română va 
funcționa temeinic ca limbă oficială 
în stat şi se va primeni continuu cu 
inovațiile din limba naţională. În 
general, Basarabia, ca toată 
Moldova, merge cu aria nordică a 
dacoromânei. 

În încheisre, arătăm că 
gramatica graiurilor româneşti din 
afara graniţelor țării e rezistentă, 
nealterată, unitară, se identifică cu 
gramatica limbii comune. 
Înfluențele nu au intervenit deloc 
în morfologia limbii noastre. Faptul 
acesta s-ar explica, după părerea 
noastră, prin aceea că opozițiile 
gramaticale ale românei se exprimă 
printr-un număr mare de mărci 
pozitive, ceea ce conferă rezistență 
gramaticii în condițiile 
bilingvismului. Sunetele noi care au 
apărut devreme în aromână, 
africatele şi fricativele, vocala ă, 
sunt utilizate la finală în distincții 
morfologice şi asigură posibilități 
interne românei pentru adaptarea 
fără dificultăți a numărului imens 
de cuvinte din limbile cu care a 
venit în contact în cursul istoriei, 
în primul rînd cu limbile slave de 
sud. 

Dacă prin contactul românei 
cu limbile balcanice sau cu cele din 

apropierea Balcanilor (slava, turca, 
maghiara, greaca) a putut fi 
verificată rezistenţa structurilor ei 
latinești, deşi s-a dezvoltat izolat de 
celelalte idiomuri romanice, acest 
lucru trebuie înţeles ca o dovadă a 
vitalităţii tendințelor originare 
latinești, a capacităţii de asimilare 
a elementelor nelatine. La aceeaşi 
concluzie se ajunge şi prin 
examinarea trăsăturilor graiurilor 
româneşti tîrzii vorbite în medii 
alogene. Unitatea latinei dunărene, 
favorizată de unitatea politică a 
Daciei, unitatea românei comune 
(faza de dinaintea separării 
dialectale), unitatea graiurilor 
dacoromâne reflectă, de fapt, 
unitatea spirituală a românilor. 
Indiferent de locul unde i-a sortit 
istoria să viețuiască, românii, 
vorbindu-şi limba părintească, au 
conştiinţa etnicităţii lor. Factorul 
conştiinţă — în sensul foarte larg 
al cuvîntului — este determinant în 
menținerea limbii. Atît timp cît 
românii (ne referim la cei din afara 
graniţelor ţării) au conştiinţa 
apartenenţei lor etnice reale nu se 
poate vorbi de dispariţia limbii, 
oricît ar fi de puternică presiunea 
idiomului oficial. 

Rumunski banatski govori u zvetlu 
lingvističke geografije (Les parlers 
roumains du Banat à la lumitre de ia 
géographie linguistique), Beograd, 
1969. 

3. Cf. Rodica Bogza Irimie, 
Sistemul supranumelor la românii din 
Ungaria, Ed. Did., Budapesta, 1979; Ana 
Borbély, Cercetări asupra graiurilor 
româneşti din Ungaria, Budapesta, 
1990; Victor Iancu, Cum vorbesc 
românii din Ungaria, Compress, 1994. 

4. Cf. Gr. Brâncuș, Despre limba 
unei gazete româneşti editate peste 
hotare, în “Omagiu Iordan”, 1958, p. 
113-118; Edith Iarovici, Unele aspecte 
ale influenței limbii engleze asupra 
limbii românilor din S.U.A., AUB, XVI, 
1967, p. 223-239; Anca Belchiță Hartular, 
American langue mixte or langue 

5. Cf. Al. Rosetti, Langue mixte et 
mélange de langues, în “Acta 
linguistica”, V, 1945-1946, Copenhague, 
p. 79 ş.u. 

6. Carlo Tagliavini, Originile 
limbilor neolatine. Introducere în 
filologia romanică, versiune 
românească îngrijită şi coordonată de Al. 
Niculescu, Bucureşti, 1977, p. 289. 

Iaşi 


LIMBA ROMÂNĂ 
DIN BASARABIA 


1. Discuţiile din moldavistica 
sovietică avînd ca obiect 
postularea unei așa-zise “limbi 
moldoveneşti” şi încercarea de a 
argumenta statutul independent 
(față de limba română) al acesteia 
suferă de deficiențe metodologice 
care dovedesc, de fapt, 
inconsistența acestui obiect. Timp 
de peste șase decenii au fost şi sunt 
încă aduse în discuţie o serie de 
trăsături “specifice” (mai ales din 
domeniul foneticii şi al lexicului), 
inegale ca vechime, frecvenţă şi 
valoare funcțională, aparținînd 
unor tipuri diferite ale variației 
lingvistice. De cele mai multe ori 
se are în vedere opoziția cu limba 
română standard, neglijîndu-se 
faptul că fenomenele discutate se 
regăsesc în alte graiuri sau chiar 
la nivelul limbii dacoromâne 
comune. Confruntarea sistematică 
a datelor în ansamblul varietăţilor 
limbii române este înlocuită prin 
raportarea lor unilaterală la fapte 

(adesea numai aparent) similare din 
limbile slave, mai ales de est, 
considerîndu-se că tocmai influența 
acestora ar fi determinat evoluţia 
graiurilor din Basarabia sau chiar 
a graiurilor moldoveneşti în 
totalitatea lor la o nouă limbă 
romanică. 

În cele ce urmează, vom 
încerca să arătăm că, la orice nivel 
al variabilităţii limbii ne-am 
raporta, variantele moldoveneşti 
nu pot fi considerate decît ca 
variante ale limbii române, mai 
precis ale dialectului dacoromân, 
care, în conştiinţa vorbitorului 
comun, se confundă cu limba 
română. Întrucît determinarea 
statutului de limbă sau dialect al 
unui idiom nu este numai o pro- 
blemă pur lingvistică, ci şi una 
sociolingvistică şi de politică 
(lingvistică şi culturală), vom 
apela şi la unele concepte şi fapte 
aduse în discuţie mai ales de 
sociolingvistica germanică. 

2. Apartenența graiurilor 
(varietăţilor diatopice ale limbii 
române) din Basarabia şi Bucovina 
la dialectul dacoromân, şi anume 
la subdialectul moldovenesc (în 
sensul mai larg, propus de Al. 
Philippide, sau în sensul restrîns 
al acestuia) nu a fost pusă de fapt 
niciodată de către lingviştii avizaţi 
sub semnul întrebării. Identitatea 
structurii fonologice, gramaticale 
şi a vocabuiarului fundamental 
dintre graiurile situate de o parte şi 

de alta a Prutului sau, cu alte 
cuvinte, lipsa unei “distanţe 
lingvistice” chiar minime(1) era 
prea evidentă şi pentru cei ce o 
căutau cu orice preţ. Chiar 
inițiatorul lingvisticii ““moldo- 
veneşti”, romanistul rus M. V. 
Serghievskij, cercetînd graiurile de 
pe teritoriul fostei Regiuni 
autonome moldoveneşti, constata 
că particularitățile acestor graiuri 
se regăsesc în Basarabia, Moldova, 
Bucovina, Transilvania de nord şi, 
uneori, chiar în Transilvania cen- 
trală şi în Banat(2). 

Primul lingvist care a realizat 
o clasificare științifică a graiurilor 
dacoromâne, utilizînd metoda 
geografiei lingvistice, G. Weigand, 
considera graiurile din Basarabia ca 
aparținînd “dialectului moldo- 
vean”,  observînd, totodată, 
prezența în sudul Basarabiei a unor 
influenţe (colonii) munteneşti(3). 

În magistrala sa recenzie la 
ALR, romanistul elveţian K. 
Jaberg observă că “dependența 
lingvistică a Basarabiei de 
Moldova, respectiv România 
transcarpatică este evidentă” şi că 
graiurile de aici au o 
“uniformitate” mai pronunțată față 
de alte zone ale României(4). 

Cea mai bine documentată şi 
sistematică clasificare (chiar cu un 
anume exces de sistematizare, care 
duce-la o sporire oarecum artifi- 
cială a “particularităţilor”) a 
graiurilor româneşti de pe 

teritoriul fostei U.R.S.S. a fost 
realizată, pe baza materialelor ALM 
şi a unor date suplimentare, de R. 
I. Udler(5). El stabileşte patru 
grupuri principale de graiuri: 
centrale, de sud-vest, de nord-est 
şi de nord-vest, la care se adaugă 
grupul graiurilor bucovinene şi al 
graiurilor din regiunea 
transcarpatică a Ucrainei, precum 
Şi o serie de insule lingvistice din 
Federaţia Rusă, din estul Ucrainei 
şi din alte foste republici sovietice. 
Cu toată importanţa ei pentru 
cunoaşterea graiurilor româneşti 
din fosta U.R.S.S., această 
clasificare rămîne în esenţă o 
descriere minuțioasă a acestor 
graiuri şi nu o clasificare 
“obiectivă” şi “reală”(6), prin faptul 
că aceste graiuri, numite de autor 
şi “masivul romanic de est comun”, 
sunt rupte de adevăratul “masiv” de 
graiuri strîns înrudite genealogic şi 
tipologic care este dialectul 
dacoromân în întregime. Referirile 
autorului la restul teritoriului 
dacoromân rămîn în ansamblu 
sporadice, nesistematice(7). 

După cum reiese din 
materialul prezentat şi din unele 
observaţii ale lui R. I. Udler, 
graiurile centrale formează o arie 
relativ unitară, care cuprinde cea 
mai mare parte a teritoriului 
cercetat, pe cînd celelalte grupuri 
ocupă porţiuni laterale mai mult 
sau mai puțin înguste. Opoziția 
dialectală cea mai clar conturată 

este cea dintre graiurile centrale și 
cele de sud-vest, exprimată prin 
trăsături corelative bimembre care 
reflectă o dezvoltare istorică 
deosebită a celor două grupuri de 
graiuri (de exemplu: şarpe, jale: 
şărpi, jăli; auzea, tăiat: auze, 
tăiet; seară, semn, țes: sară, sămn, 
țăs; zic: dic; joc, jur: Zoc, žur; cer, 
ger: šer, žer ş.a.). Opoziția dintre 
graiurile centrale (cărora li se 
alătură, în unele cazuri, şi celelalte 
grupuri de graiuri) şi cele de sud- 
vest corespunde opoziției dintre 
graiurile de tip nordic (moldo- 
venesc) şi cele de tip sudic 
(muntenesc) relevate de Al. 
Philippide. Deosebiri însemnate 
există şi între graiurile centrale, pe 
de o parte, şi graiurile bucovinene, 
transcarpatice, nord-estice și nord- 
vestice, pe de altă parte, ultimele 
formînd, prin unele trăsături 
(deschiderea lui e şi o în fte, 
plouă; confuzia dentalelor muiate 
t’, d” cu palatalele k’, g’: t'ei = zei, 
chei, pei; şi (= să) la conjunctiv 
ş-a.), “o arie laterală unică” opusă 
ariei centrale. Graiurile bucovinene 
(subîmpărțite în trei subgrupe) nu 
formează o arie lingvistică unitară, 
ci prezintă, ca şi graiurile din 
Bucovina de sud, aspectul unui 
“mozaic dialectal”(8), în care co- 
există graiuri moldoveneşti de tip 
arhaic cu infiltraţii ardeleneşti mai 
vechi sau mai noi(9). Trăsăturile 
specifice (în raport cu graiurile 
moldoveneşti propriu-zise) ale 

graiurilor transcarpatice se 
identifică cu cele ale graiurilor 
transilvănene de nord (maramu- 
reşene şi crişene). 

Considerarea graiurilor sud- 
vestice, a celor bucovinene şi 
transcarpatice ca aparținînd la 
“masivul moldovenesc comun” 
(eufemism pentru “limba 
moldovenească”?) este evident 
rezultatul unei situaţii politice: 
aflarea lor pe teritoriul fostei 
confederații sovietice (eventual 
actualei  C.S.1.).  Reunirea 
graiurilor de pe acest teritoriu nu 
se poate realiza decît în cadrul mai 
larg al dialectului dacoromân, ele 
fiind un “model redus” al 
(aproape) tuturor graiurilor 
dacoromâne sau, în exprimarea 
exactă şi concisă a profesorului E. 
Coșeriu, “secțiunea din stînga 
Prutului a aceluiaşi sistem de 
graiuri şi subgraiuri pe care-l 
constatăm în dreapta Prutu- 
lui”(10). 

Comparînd materialele celor 
trei atlase lingvistice româneşti 
(WLAD, ALR şi ALM), R. I. 
Udler ajunge la concluzia că 
evoluţia fonetică a graiurilor din 
Basarabia şi Bucovina timp de 
peste o jumătate de secol este 
neînsemnată, nemodificînd sis- 
temul şi structura fonologică dia- 
lectală (I, 20, 124; II, 31, 33, 67, 
70, 87, 114, 126). Morfologia 
acestor graiuri a rămas, de 
asemenea, nemodificată, cum se 

poate observa din descrierile 
prezente în manualele (tratatele) 
de dialectologie şi din unele lucrări 
speciale(11). Lexicul, sistemul 
parțial cel mai ușor penetrabil de 
către elemente străine, a primit 
desigur un număr de elemente noi 
(împrumuturi şi calcuri) în aceste 
decenii de presiune puternică a 
mediului aloglot şi a limbii ruse 
oficiale, fără ca aceste elemente să 
afecteze într-o măsură mai mare 
structurile lexico-semantice ale 
fondului lexical românesc al 
acestor graiuri. O poziţie 
echilibrată în considerarea 
împrumuturilor de origine rusă şi 
ucraineană prezintă mai ales noua 
ediție a cursului de dialectologie 
citat: numai unele din acestea “au 
o arie mai întinsă, circulînd în 
majoritatea graiurilor”, celelalte 
“au arii mai restrînse — în acele 
raioane, unde contactul dintre 
limbi este mai intens” (104). 

Pentru a prezenta starea ac- 
tuală a unui grai din Basarabia am 
ales punctul 110: Cişmea (raionul 
Orhei), din care au fost publicate 
mai multe texte, avînd relativ 
numeroase şi variate particularități 
dialectale(12). 

Acest grai prezintă fonetis- 
me caracteristice graiurilor 
moldoveneşti, în general, şi de 
nord, î în special: fricativele 5, 2: 
adusim, mersi, Yos; velarizări de 
tipul: aşă, şăpti; mărs; răpidi, sari, 
şide, tăs; închiderea vocalelor 

neaccentuate e şi ă (vezi 
exemplele precedente şi urmă- 
toare); palatalizarea labialelor: 
copk'ii, g'ini,  n'ercuri; 
labiodentalele f; v se palatalizează 
la 5, z; siri, žin, dar apare şi o formă 
mai veche: h'er; menţinerea 
africatei d: dili; ă (e) protonic > a 
mai ales înainte de d: sarac, liagat, 
dar, uneori, şi înaintea altei vocale 
accentuate: am sî va spun, cameş; 
ă în întăi, dintăi; velarizarea 
ușoară şi inconsecventă a lui Z în 
poziţie finală și preconsonantică: 
albi, val; v>h: buhnit, hulk’; 
fonetisme izolate (faze mai vechi 
sau modificări poziţionale mai 
recente): arinjăm, burghidău, 
cîşligat, contonog, fušei (= fuştei), 
grelimea, (cu l epentetic), (am) 
împlut, (am) întrat, mărunchi, 
mînțănesc (= mulțumesc), nant, 
(sî) scuri, Seteşti, Siboti, Sî-Medru 
(= Sf. Dumitru), sprăvăl(esc), 
stuh, păr (= pînă), pişti (= peste), 
pomînt. 

Din domeniul morfologiei 
notăm: pl. mînuli; forme 
(analogice): mărzini, Sobeni, 
dădesi, si dei (= să dea); 
pronumele  (ajist, dun'ată 
(dun'itali), n'iia (= mie); adverbe 
şi locuţiuni adverbiale: amuiă, 
iamuş, cu mare ce “cu greu), 
matinci (= mă tem că), psîhi (=pe 
semne), vrazdici; neuzuale în 
graiurile din dreapta Prutului sînt 
pronumele şi adjectivele 
pronominale. nehotărîte cu 

particula -vai: Siavăi (~ ševa), 
cîtiavái, cițivâi; formele arhaice de 
pers. I pl. la prez., indic. (noi) dam, 
lăsam; forma reflexivă m-am 
stăruit. 

Marea majoritate a cuvintelor 
dialectale sunt cunoscute în toate 
graiurile moldoveneşti (și chiar în 
alte graiuri), cîteva sunt mai puțin 
răspîndite şi / sau uzuale: boaghe 
(= boabă, refăcut din pl. bog’), a 
boroni “a grăpa”, calamandros 
“harababură”, castruli “cratiţă”, a 
cetlui “a lega strîns”, cibotă, cicîríc 
“instrument de făcut țevii, la ţesut”, 
ciocléji, cociorvă, grebănós 
‘ghebos’, a ghili (pînza), jighiúță 
(= jirebie), scringhiț ‘scrumbii’, 
státive, terfós “rupt, cîrpit’. 
Derivate mai puțin obişnuite sunt 
a bălui “a petrece’ (< bal) şi a 
vîntui “a rupe caşul, ca să se 
aerisească, a jintui”. Numai cîteva 
cuvinte, unele sigur de origine rusă 
/ ucraineană, nu ne sunt cunoscute 
din alte graiuri dacoromâne: 
balabuşcă “turtă”, fatirea “gazda” 
(< rus. kvartira), linéică 'riglă” (< 
rus. linejka), poltină ‘monedă de 
50 de copeici” (< rus. poltinnik), 
prisidătili colhozului, o sutcă *24 
de ore” (< rus. sutki; -tok), trivâgă 
“alarmă” (< rus. trevoga), trubă 
“trompetă” (< rus. trubâ), (brînză) 
vingherschi “ungurească” (< rus. 
veng/'erskij), verétcă “țesătură de 
cînepă”, zoufirmă (= zoofermă, 
fermă zootehnică). 

La aceste particularități se 

adaugă o construcție calchiată după 
rusă / ucraineană: Rău la mine (= 
Nu fac bine, e rău de mine) şi lipsa 
copulei în: Atunci sălămura numa 
bine de tare(13). 

Puținele dificultăți de 
înţelegere pe care aceste texte le- 
ar pune unui vorbitor român (mai 
ales nemoldovean) nu depășesc pe 
cele ale textelor dialectale 
dacoromâne provenite din alte zone 
decît cele cunoscute lingvistic 
vorbitorului. Corespondenţele 
fonetice se stabilesc uşor, iar 
ponderea redusă, atît ca număr, cît 
şi ca ocurențe în text, a cuvintelor 
de origine slavă estică cu răspîndire 
limitată este comparabilă cu cea a 
cuvintelor cu arie redusă, maghiare 
din texte ardeleneşti, sîrbe din texte 
bănăţene, bulgăreşti din texte 
munteneşti, germane din texte 
ardeleneşti,  bănăţene sau 
bucovinene. 

Deşi trei din cei patru subiecți 
sunt practic analfabeți, ei au con- 
ştiinţa existenţei unei forme 
“exemplare” de limbă, la nivelul 
popular şi / sau literar; unele fone- 
tisme şi cuvinte dialectale alternea- 
ză cu cele comune / literare, infor- 
matorii corectîndu-se uneori sau 
explicînd un cuvînt pe care-l consi- 
deră mai puțin cunoscut sau accep- 
tabil: bini; Pinişor; cotonog, şchiop; 
copii; (brînză) vingherschi sau 
teleme; dughiană (k) la magazin, 
cum se spune astăzi; liúngurî ~ 

lingurî; lineică ~ linie; miros; 
nimic; s-arganizât ~ am organizat. 
Tînăra absolventă a şcolii 
elementare “moldoveneşti” 
prezintă şi cele mai multe influențe 
literare: acólo (forma obişnuită: 
acolă, acul); acum; ajunxim, 
azuns; aţi; dedembriii; joi; nimic; 
păn (faţă de păr(ă) la ceilalţi 
subiecți); pisti ~ pişti; tot, toată ~ 
tătă; ziua. 

3. Substratul politico-ideo- 
logic al problemei “limbii 
moldoveneşti” apare evident în 
încercarea de a crea o limbă 
literară ‘moldovenească, opusă 
limbii române literare, mai întîi pe 
o bază dialectală îngustă, a graiului 
din zona Orheiului, apoi pe o bază 
dialectală mai largă, a graiurilor 
din regiunea Chişinău. Aplicînd 
conceptele sociolingviştilor 
germani: Ausbaudialekt (H. Kloss) 
sau Kulturdialekt (H. Haarmann), 
ar trebui să vorbim în acest caz de 
încercarea, absurdă din capul 
locului, de a crea un grai cult prin 
ridicarea la rangul de limbă literară 
a unui grai (grup de graiuri) local, 
ca şi cum ar fi vorba de graiuri care 
nu ar fi avut deja o tradiție literară 
în propria limbă, tradiție a cărei 
conştiinţă, deşi slăbită, vorbitorii 
o aveau totuşi. 

Prima tentativă(14) s-a 
produs în Republica Autonomă 
Moldovenească, creată în 1924 în 
cadrul  U.R.S.S., şi este 
reprezentată îndeosebi prin 

Gramatica moldoveneascî, I. 
Fonetica şi morfologhia 
(Tirişpolia, 1930) a lui L. A. 
Madan, care realizează o mixtură 
hibridă de trăsături dialectale (de 
exemplu, închiderea şi sincoparea 
vocalelor neaccentuate şi chiar 
palatalizarea labialelor) şi formaţii 
neaoşiste de tipul alăruralnic (= 
adjectiv) şi dreaptoscriere (= 
ortografie), care amintesc de 
inovațiile unor purişti din secolul 
trecut(15). 

După anexarea Basarabiei în 
1940, de data aceasta de către 
U.R.S.S., se reia, într-un mod mai 
susținut teoretic şi practic, 
încercarea de separare a limbii 
literare din Basarabia de cea din 
România prin menținerea 
fonetismelor moldoveneşti 
generale (mai ales cele care se 
regăseau la scriitori moldoveni din 
secolul trecut) şi a unui lexic în 
mare parte rustical şi arhaizant. 
Întrucît o limbă literară modernă 
avea nevoie de termeni (şi 
concepte) noi, neologismele 
latino-romanice intrate în limba 
română literară (unele chiar în 
limba populară şi în graiuri) în 
ultimele două secole erau înlocuite 
prin corespondentele ruseşti 
(preluate, adesea, tot din latină sau 
din limbile occidentale, dar în 
forme adaptate acestei limbi). 

În lipsa unor argumente 
lingvistice întemeiate, argu- 
mentarea (inițiată şi susținută de unii 

romaniști sovietici) se axează pe 
necesitatea dezvoltării limbii literare 
a “naţiei socialiste moldoveneşti” 
cu rădăcini în statul feudal 
Moldova şi pe “importanța 
factorilor sociali extralingvistici 
care influențează direct lexicul și 
frazeologia” — justificare a 
împrumuturilor şi calcurilor 
excesive din rusă, îndeosebi în 
domeniul lexicului social-politic şi 
în terminologiile ştiinţifice şi 
tehnice. În ceea ce priveşte 
aspectul intern al limbii se pune 
accentul pe menţinerea unor 
caracteristici regionale ale 
scriitorilor moldoveni şi pe 
“păstrarea în scris a trăsăturilor 
caracteristice ale vorbirii populare 
moldoveneşti”(16). 

Este semnificativ faptul că 
puţinii lingviști din România care 
au acceptat, temporar, dogma 
oficială a “limbii moldoveneşti” 
au apelat, în special, la criteriul 
“subordonării”. Problema com- 
plexă a subordonării lingvistice 
(faptul că dialectele şi, în general, 
varietățile unei limbi aparţin 
aceluiaşi (dia)sistem lingvistic) şi 
sociolingvistice (distribuţia 
funcțională a diverselor varietăți 
ale limbii) era însă redusă, în ultimă 
instanță, la criteriul apartenenței 
sau nu la același stat(17). 
Apartenența la state diferite nu 
împiedică “convergența” 
dialectelor însă, adică “acoperirea” 
lor de către limba comună / literară. 

Se invocă, uneori numai implicit, 
şi criteriul “conştiinţei vorbitorilor” 
de a aparţine la o anumită 
comunitate etnolingvistică, sen- 
timentul lor de loialitate față de o 
limbă standard. 

Pentru critica ipotezei 
formării unei presupuse “naţii 
moldoveneşti”, bazate pe 
confundarea conceptelor “naţiune? 
şi “stat”, trimitem în special la 
lucrarea istoricilor Constantin și 
Dinu Giurescu, publicată sub 
pseudonimul Petre Moldovan: A. 
M. Lazarev: un faux-monayeur 
de l’histoire, la Milano în 1976. 
Ar fi instructivă o comparaţie cu 
încercarea, de aceeaşi nuanță po- 
litico-ideologică, de a decreta o 
nouă “națiune” și o nouă “limbă” 
germană (pentru care nu s-a găsit 
un nume special) pe teritoriul 
fostei R. D. Germane. În privința 
conştiinţei lingvistice a 
vorbitorilor, observăm că aceasta 
este, de obicei, la cei mai mulți 
vorbitori latentă, devenind într- 
adevăr operativă în momente de 
redeşteptare şi efervescenţă 
națională, aşa cum s-a întîmplat, 
de.exemplu, în marile demonstrații 
de masă din Basarabia din anii 
1988 şi 1989. 

Cei mai mulți romanişti 
străini care s-au referit la problema 
“limbii moldoveneşti” au respins 
“dogma” moldavisticii sovietice, 
arătînd lipsa de temei şi substratul 
ei politic(18). Un sprijin parțial a 

primit totuşi această teorie din 
partea unor sociolingvişti. 
Dezvoltînd unele idei ale 
lingvisticii sociologice franceze cu 
privire la funcțiile socio-culturale 
ale unui idiom, sociolingvistica a 
teoretizat importanța standardizării 
unei limbi (moderne). În timp ce 
majoritatea “limbilor istorice” se 
caracterizează atît prin “‘distanțarea 
lingvistică” imanentă (Abstand- 
sprachen în terminologia lui H. 
Kloss), cît şi prin dezvoltarea 
funcțională deplină (Ausbaus- 
prachen), unele limbi sunt 
recunoscute ca atare numai pentru 
că şi-au dezvoltat un standard 
propriu (de exemplu, 
Niderlândisch (olandeza) față de 
Niederdeutsch sau macedoneana 
față de bulgară). Bazîndu-se mai 
ales pe utilizarea alfabetului rusesc 
în limba scrisă din Basarabia şi pe 
listele de cuvinte preluate în mod 
necritic de la “moldavişti”, W. As 
Stewart (1968), H. Kloss (1969) 
şi H. Haarmann (1978) au fost 
tentaţi să vadă în “limba literară 
moldovenească” un exemplu de 
dezvoltare policentrică a unei 
limbi literare: limba română stan- 
dard ar prezenta două variante 
“policentrice”: “dacoromână” (în 
România) şi “moldovenească” (în 
Basarabia), ca, de exemplu, croata 
şi sîrba, engleza în Marea Britanie, 
S.U.A. şi Australia, spaniola în 
Peninsula Iberică şi în America 
centrală şi de sud etc.(19) 

Dezvoltarea limbii române 
standard în Basarabia în ultimele 
decenii, favorizată de restruc- 
turările social-politice şi ideologice 
mai recente, au infirmat 
prognozele, uneori (uşor) 
pesimiste, mai ales pe termen lung, 
ale sociolingviştilor. Dacă oamenii 
simpli, în special țăranii, sunt cei 
care au păstrat limba română de 
pe teritoriul fostei U.R.S.S. la 
nivelele dialectal şi popular, 
scriitorilor, filologilor, intelec- 
tualilor (cunoscuți sau anonimi) le 
revine meritul de a se fi orientat 
tacit, opunîndu-se tendințelor 
crescînde de rusificare, chiar dacă 
erau obligaţi să utilizeze denumirea 
oficială a “limbii moldoveneşti”, tot 
mai decis după limba literară din 
România, revenind astfel la 
tradițiile culturale şi lingvistice 
proprii. Mai ales după 1960 a 
început o campanie susținută de 
cultivare a limbii în mass-media 
tipărite şi electronice, combătîndu- 
se utilizarea în limba literară (scrisă) 
a elementelor dialectale, a 
rusismelor (împrumuturi și calcuri) 
nemotivate sau greşelile în 
folosirea neologismelor latino- 
occidentale. Ei au pregătit 
“revoluţia limbii”, prin care s-a 
impus adoptarea în august 1989 a 
legilor cu privire la statutul limbii 
de stat, funcţionarea limbilor şi la 
revenirea la grafia latină. 

Prin lucrările normative 
publicate la Chişinău după 

1990(20) s-a realizat unificarea 
normelor limbii române standard 
utilizate în cele două state 
independente: România şi 
Republica Moldova. În domeniul 
ortoepiei şi ortografiei, de 
exemplu, s-a renunțat la cele 
cîteva rostiri regionale menținute 
după reforma ortografică din 1957 
/ 1967: aceeaş (fem. sg.), totuş; 
cîne, mîne, mîni (pl.), pîne; 
complect; (a) îmbla, întra, 
întroduce; neologizm; mulțămi; 
(a) perde; samă, sară sau la simple 
fapte de grafie, ca, de exemplu, 
epure, nevoe sau confuzia dintre 
diftongii ea şi ia datorită notării 
lor prin aceeași literă rusească 4. 
Aplicarea în practică a normelor 
limbii standard unice se realizează 
în special în limba standard 
scrisă, prezentînd, cum este şi 
firesc, oscilaţii şi reminiscenţe 
(mult) mai numeroase în limba 
standard vorbită. 

4. Într-o comunicare de acum 
doi ani(21), am susținut că limba 
literară vorbită de mulți basarabeni 
cultivați este o variantă regională 
a limbii române standard, alături 
de variantele muntenească, 
moldovenească şi ardelenească. 
Varianta basarabeană se 
caracterizează, în primul rînd, prin 
aceleaşi trăsături regionale ca şi 
varianta moldovenească din 
dreapta Prutului (dintre care unele 
apar Și în varianta ardelenească), 

dar mai accentuate şi mai frecvente; 
la acestea se adaugă o anumită 
coloratură populară şi / sau 
învechită, precum şi unele 
fonetisme, împrumuturi lexicale şi 
calcuri frazeologice care sunt 
urmări ale bilingvismului. În ceea 
ce priveşte diftongarea (de regulă) 
uşoară a vocalelor în poziţie 
inițială de cuvînt şi de silabă şi 
chiar în poziție postconsonantică, 
aceasta poate fi considerată o 
caracteristică a rostirii populare şi 
apare la vorbitori ai limbii stan- 
dard din toate provinciile 
româneşti. Ea este numai mai 
frecventă la vorbitorii basarabeni, 
ca urmare a practicării limbii ruse. 

Variantele regionale ale 
limbii standard (“române 
regionale”) nu au sisteme 
lingvistice proprii, ele sunt limba 
standard realizată cu o 
“coloratură” (numită în limbajul 
comun ““accent”) care depinde de 
originea regională (locală în sens 
mai larg) a vobitorilor. Ocurenţa 
unor asemenea trăsături regionale 
este facultativă şi caracterizează, 
în proporții variabile, idiolectele 
unor vorbitori. Variantele 
regionale ale limbii standard 
vorbite nu trebuie confundate cu 
“variantele” unei limbi standard 
policentrice (vezi supra), care 
prezintă seturi diferite de norme 
utilizate atît în forma scrisă, cît şi 
în cea vorbită a unei limbi stan- 

dard practicate în state sau chiar 
regiuni administrative diferite. În 
prezent, limba română standard 
vorbită în Republica Moldova 
prezintă diferențieri reduse, facul- 
tative şi cu frecvență variabilă la 
diferiți vorbitori, deci la nivelul 
celorlalte variante regionale ale 
românei standard. 

În urmă cu peste un deceniu, 
J. Krammer, deşi admitea existența 
unei “limbi literare moldovenești”, 
observa că “nu poți stabili dintr- 
odată dacă ai prins la radio un post 
moldovenesc sau unul 
românesc'"(22). Urmărind, timp de 
o săptămînă, în luna octombrie a 
anului curent, primul program al 
Radioului Chişinău, am constatat 
în ceea ce numeam “stilul citit” al 
emisiunilor radio (intervenţiile 
citite ale crainicilor, reporterilor şi 
moderatorilor)(23) puţine şi cu 
mari variaţii individuale devieri de 
la normele standard. 

În domeniul foneticii, 
apariția ocazională a unor rostiri 
care “scapă? controlului 
vorbitorilor, ca, de exemplu: 
închiderea (uşoară) a vocalelor 
(semi)deschise neaccentuate; 
slăbirea / pierderea elementului 
oclusiv al africatelor č, &; 
velarizarea uşoară a lui  mai-ales 
în poziţie finală; alternanța 
grupurilor sm ~ zm (mecanism ~ 
mecanizm) sunt comparabile cu 
ocurența primelor două trăsături în 
rostirea crainicilor de la Iaşi, cu 

palatalizarea uşoară 
şuierătoarelor sau rostiri ca şcenă 
la munteni sau cu deschiderea lui 
é sau labializarea mai puternică a 
lui a din diftongii oa, ua la vorbitorii 
ardeleni ai limbii standard. 
Disocierea frecventă a diftongului 
neaccentuat iu mai ales în formele 
articulate: consiliului, (ocrotirea) 
mediului, salăriul se datorează, 
probabil, influenţei formelor de plu- 
ral articulate, în care se produce 
diereza diftongului (consiliile) şi 
lipsei de precizie, în acest caz, a 
formulării regulii ortoepice. 

Semnificative pentru direcția 
de dezvoltare a rostirii standard 
sunt unele forme hipercorecte şi 
tendinţe semnalate şi în emisiunile 
posturilor de radio şi televiziune 
din România: este, ernat; 
modificări de timbru ale vocalei 
e: defect, contribue, economia dă 
piață; miicre (vs. obecte); 
promovarea hiatului: noembrie, 
proecte, aleat (= aliat); disocierea 
cuvintelor: acestor té-mé; 
bipercorectă este şi rostirea iunesco 
a abrevierii UNESCO. 

Din domeniul morfologiei, 
notăm apariția ocazională a unor 
forme de conjunctiv de tipul să 
deie şi unele oscilații de număr şi 
gen: francezi, poloneji, incendii, 
incendiuri; sistem(ă), program(ă). 
Frecvența sporită a infinitivului, 
care are la bază menținerea mai 
largă a acestuia în graiurile 
basarabene, are analogii în 

utilizarea frecventă a aceleiaşi 
forme, mai ales sub influența limbii 
franceze, într-o perioadă ceva mai 
veche a limbii române literare. 

În domeniul lexicului apar 
unele elemente specifice, legate 
mai ales de anumite “realii” 
(inclusiv social-politice şi 
ideologice) cu împrumuturi 
lexicale şi calcuri frazeologice 
după model rusesc (unele existente 
într-o fază recentă şi în limba stan- 
dard din România): adunare 
obştească / de obşte, asambleea 
CS.CE,, chiriliță “varianta rusă a 
alfabetului chirilic’, comitetul 
executiv raional, colhoz, culinărie 
“artă culinară”, în temei “în esență, 
în fond” (cf. rus. v osnovnom), 
jurnalist(ică), lucru de lămurire 
“activitate de convingere”, savant 
“cercetător ştiinţific”, sesia dumei 
de stat (de la Moscova), sovhoz. 

Apar cazuri de supralicitare 
a neologismului, ca, de exemplu, 
înlocuirea lui a fi sau fel prin a 
constitui, respectiv tip: “Presiunea 
atmosferică constituie 746 
milimetri”; “... se aplică intensiv 
tot tipul de aparate electrice de 
încălzire...”. Cuvinte străine, 
neadaptate sunt folosite cu intenții 
stilistice, ca într-un comentariu 
sportiv: “Totul este ókei!”; “A 
penetrat solo în careul de 16 m”, 
dar, alteori, sunt preluate ca atare 
din original, de exemplu, într-un 
text tradus din spaniolă: “... diferite 
straturi sociale, laborale şi 


44 


culturale”. 

5. Dacă în “stilul citit” (bazat 
pe texte redactate în scris) al 
“limbii” mediilor de masă 
electronice se utilizează limba 
standard (eventual, cu o uşoară 
coloratură regională), în “stilul 
conversațional” (texte dialogate, 
cu “ton original”, produse mai 
mult sau mai puțin spontan)(24) 
apar deosebiri mai mari în 
realizarea lingvistică a emisiunilor 
din Republica Moldova şi din 
România. Aceste deosebiri privesc 
mai puţin inventarul unităţilor 
lingvistice şi sintagmatica acestora 
decît distribuţia lor funcțională. 

Vorbirea crainicilor şi 
ziariştilor (reporteri, moderatori, 
corespondenţi de presă) din 
România utilizează în toate tipurile 
de texte limba standard (cu sau 
fără coloratură regională), iar cea 
a interlocutorilor lor (în interviuri, 
anchete, mese rotunde ş.a.) 
prezintă, mai ales în funcție de 
statutul socio-profesional şi de 
tema discursului, o gamă largă a 
nivelurilor limbii, de la standard, 
prin stilul colocvial-popular, pînă 
la un grai regional / local. În “ stilul 
conversaţional” al emisiunilor de 
radio şi televiziune de la Chişinău 
predomină, în vorbirea 
interlocutorilor, un tip de 
“regiolęct”: de la varianta re- 
gională a limbii standard, prin 
limba populară cu aspecte 
regionale, pînă la graiul regional / 

local. Cu intenţia de a se apropia 
de interlocutorii lor, 
corespondențţii şi colaboratorii 
aflaţi în afara studioului şi, uneori, 
chiar cei din studio recurg la 
nivelul “popular”. Acest fapt se 
observă, dar mult mai rar, şi la 
posturile de radio şi televiziune 
regionale din Iași, Cluj, Bucureşti. 
În studiourile regionale pentru 
tineret, deplasarea registrului 
merge mai ales spre vorbirea fa- 
miliară neîngrijită şi chiar spre 
forme de jargon sau argou (slang). 

Această situaţie reflectă, 
chiar aproximativ, raporturile din 
vorbirea normală: limba standard 
vorbită caracterizează (cu variaţii 
individuale) aproape numai 
păturile socio-profesionale pentru 
care vorbirea oficială este mediul 
obişnuit de comunicare: 
reprezentanții mediilor de masă, 
inclusiv filmul, teatrul, scriitori, 
filologi, cadre didactice 
(pedagogi). Pentru foarte mulți 
vobitori instruiți: intelectuali şi 
specialişti nefilologi, directori de 
întreprinderi, ingineri, medici, 
primari şi, surprinzător, oameni 
politici, limba vorbită, inclusiv în 
situaţii oficiale, formale, este 
limba populară. Notăm cîteva 
lexeme la nivelul popular / re- 
gional utilizate de vorbitori 
cultivați la radio: a căpăta “a 
primi, a obține”, au dat (= au 
arătat, manifestat) bunăvoință, a 
găti “a pregăti”, a face (= a trage) 

unele concluzii, (a tăia ceapa) 
măşcat “în bucăţi mai mari”, a 
mîntui “a termina (ceva), la 
părerea noastră, nu se primeşte 
‘nu iese bine, nu se potrivește”, 
pîne ‘cereale’,  prăsade 
“verdeţuri”, producte (învechit în 
română, dar cf. rus. produkt), a 
purcede (la) “a începe o acţiune”, 
undeva “cam la, aproximativ”. 
Într-o scurtă intervenție a unui 
parlamentar apar cîteva “mostre” 
de stil colocvial neîngrijit: “Chiar 
săptămîna aceasta, guvernul o să 
iasă la parlament (cf. rus. 
vybrat'sja “a-şi găsi timp să 
meargă undeva”), să mai facem 
unele modificări în privatizare”; 
“Se gătesc de către ministerul 
economiei un set de legi...”; 
“Această lege, în cel mai scurt 
timp, o să fie primită (cf. rus. 
prinimat’ “a vota, a adopta”); “Nu 
există la noi un așa mecanism al 
preţurilor”. 

Astfel cum se prezintă în 
mediile de masă orale, limba 
română din Basarabia nu se 
deosebeşte de cea din România la 
nivelul normelor standard, ci mai 
ales printr-o deplasare a registrului 
vorbirii în favoarea stilului 
colocvial popular / familiar(25). 
Îmbinarea lexemelor de ultimă oră 
din domeniul economiei de piaţă, 
al marketingului şi al micului biznis, 
cu locuri comune ale ziaristicii, de 
tipul: în momentul actual; o prob- 
lemă-cheie; ţinind cont de situaţia; 

dat fiind faptul şi luînd în 
considerație şi cu termeni şi 
construcții aparținînd nivelului 
popular dă o notă aparte, nu lipsită 
de un anume pitoresc, “limbii” 
actuale a radioului din Chişinău. 

Constatările noastre nu 
justifică afirmațiile unora că limba 
colocvială din Basarabia ar fi 
devenit “un jargon moldavo- 
rus”(26) sau generalizările 
alarmante că limba română s-ar 
afla aici într-o situaţie “jalnică” 
sau chiar “catastrofală”(27). Ni 
s-ar putea obiecta, desigur, că limba 
vorbită în situații neoficiale, 
neformale (deci nu în faţa 
microfonului), s-ar afla într-o 
situație (mult) mai grea. Credem 
că nici o asemenea afirmaţie, 
atenuată (dovedind competența 
lingvistică situațională, de fapt), 
nu este adevărată pentru marea 
majoritate a vorbitorilor, care 
utilizează nivelul popular (cu 
aspecte dialectale mai mult sau 
mai puțin pronunțate, dar şi cu 
influențe, în grade diferite, ale 
limbii standard) în toate situaţiile 
de vorbire(28). Afirmațiile privind 
reducerea competenţei / per- 
formanței vorbitorilor în limba 
maternă pot fi valabile pentru unii 
români semirusificați, mai ales din 
cadrul populaţiei urbane(29). Ca 
urmare a politicii demografice și 
lingvistice sovietice s-a ajuns la 
situația ca, în multe oraşe (în spe- 
cial în cele mai mari) din 

Basarabia, să predomine populația 
neromânească, iar limba română 
să aibă statutul socio-cultural de 
limbă a unei minorități naţionale. 
Înstrăinarea administraţiei şi a 
unor sectoare ale economiei și 
culturii prin preponderența 
cadrelor de conducere şi a 
specialiştilor ruși (de limbă rusă), 
obligația de a vorbi rusa în relațiile 
de serviciu, utilizarea 
preponderentă a rusei ca limbă a 
învățămîntului de specialitate şi 
superior şi a publicaţiilor de 
specialitate au dus la pomovarea 
bilingvismului activ în care, la 
nivelul anumitor pături sociale 
privilegiate, “a doua limbă 
maternă” a naționalităților neruse 
din U.R.S.S. tindea tot mai mult 
să substituie adevărata limbă 
maternă. Această situație explică 
poziţia slabă a limbii standard 
vorbite, care se dezvoltă, în primul 
rînd, la păturile urbane ale 
societății, ca şi ponderea exagerată 
a rusismelor în unele sectoare ale 
lexicului, mai ales administrativ, 
ştiinţific şi tehnic. 

6. Varietățile lingvistice ale 
limbii materne a majorităţii 
populației din Basarabia se 
prezintă la toate nivelurile: graiuri 
locale / regionale, limba comună 
populară, limba standard ca 
variante ale limbii române, cu 
deosebiri care nu depăşesc 
variabilitatea lingvistică normală 
sau chiar mai reduse în raport cu 

alte limbi. 

În afara influenţei ruseşti 
puternice, mai ales la unii vorbitori, 
dar care nu trebuie exagerată şi 
extrapolată la nivelul întregii 
comunității, denumirea “limbă 
moldovenească” se referă mai ales 
la această răspîndire redusă, chiar 
la vorbitorii cultivați, a limbii stan- 
dard vorbite. Susținerea în 
continuare a acestei denumiri 
dezvăluie intenția unora de a împie- 
dica dezvoltarea polifuncțională 
deplină a limbii române din 
Basarabia şi, implicit, de menţinere 
a stărilor care au stînjenit această 
dezvoltare. 


NOTE: 


1. Principalul criteriu utilizat de lingvişti 
în stabilirea statutului de “limbă” sau “dialect” 
al unei varietăţi lingvistice este criteriul struc- 
tural, deci asemănarea, în cazul dialectelor, a 
structurii gramaticale şi a lexicului fundamen- 
tal şi corespondenţele fonetice / fonologice regu- 
late. Această afinitate lingvistică se reflectă în 
criteriul pragmatic-funcțional al “înțelegerii 
reciproce”. Cu toate încercările întreprinse, nu 
s-a putut realiza însă un instrumentar 
metodologic capabil să precizeze “distanța 
tipologică” necesară pentru stabilirea statutului 
unui idiom. 

2. M. V. Serghievskij, Moldavskie 
etjudy, Moscova, Leningrad, 1936; cf. tabelul 
de la pagina 20. 

3. Gustav Weigand, Despre dialectele 
româneşti, în “Convorbiri literare”, XLII, 
1908, 4, p. 441—448. 

4. Karl Jaberg, Der Rumänische 
Sprachatlas und die Struktur des 
dacorumânischen Sprachgebiets, în “Vox 
Romanica”, 5, 1940, p. 49-86: “Die sprachliche 
Abhängigkeit Bessarabiens von der Moldau 
resp. dem transkarpathischen Rumânien ist 
offensichtlich” (p. 77). 

5. R. I. Udler, Dialektnoe Xlenenie 
moldavskogo jazyka, I—II, Kišinev, 1976; 
cf. şi recenzia noastră, scrisă în colaborare cu 
I. Lobiuc, în AUI, XXV, 1979, p. 131—137. 

6. Cu privire la caracterul “obiectiv” şi 
“real” al unei clasificări lingvistice, vezi Eugen 
Coşeriu, Lingvistică din perspectivă spaţială 
și antropologică. Trei studii, Chişinău, 1994, 
p. 93—94. 

7.R.1. Udler constată, în mod obiectiv, 
că graiurile de sud-vest sunt o “prelungire” a 
graiurilor din Muntenia de est — Dobrogea şi 
din sudul Moldovei (II, 152). Potrivit cu titlul 
lucrării, impus probabil oficial, autorul trebuia 
să vorbească, în cazul graiurilor de sud-vest, 
bucovinene şi transcarpatice, de graiuri 
româneşti “acoperite” de “limba 
moldovenească”, intrate în sfera de influență a 
acesteia. 

8. Gustav Weigand, op. cit., p. 446. 

9. Cf. Adrian Turculeţ, Structura dia- 
lectală a graiurilor românești din Bucovina, 
în An. L. (laşi), XXVI, 1978—1979, p. 96— 
124. 

10. Eugen Coşeriu, Latinitatea orien- 
tală, în “Limba română” (Chişinău), IV, 1994, 
nr. 3 (15), p. 10—285 (18). 

11. Mihail Purice, V ladimir Zagaevschi, 
Ion Ciornfi, Curs de dialectologie română, 
Chişinău, 1994, p. 126—163; Tratat de 
dialectologie românească (coord. Valeriu 
Rusu), Craiova, 1984, p. 217—231; V. F. 
Melnic, Elemente de morfologie dialectală, 
Chişinău, 1977; V. C Zagaevschi, Studii de 
gramatică comparată, Chişinău, 1990. 

12. Texte dialectale, culese de V. 
Melnic, V. Stati, R. Udler, vol. I, partea I, 
Chişinău, 1969, p. 206—223; textele au fost 
culese de la patru informatori: doi bărbați, 
primul în vârstă de 61 de ani, avînd două clase 
în limba rusă, al doilea de 57 de ani, fără şcoală, 
o femeie de 58 de ani, fără şcoală şi o tînără de 
15 ani, absolventă a 7 clase “moldoveneşti”. 

13. Lipsa copulei ar putea fi un exemplu 
de exprimare eliptică, caracteristică limbii 
vorbite. 

14. Pentru istoria sinuoasă a încercărilor 
de creare a “limbii literare moldoveneşti”, vezi 
studiile bine documentate ale lui Klaus 
Heitmann, Rumänische Sprache und 
Literatur in Bessarabien und Transnistrien 
(Die sogenannte moldauische Sprache und 

Literatur), în ZIP, 81, 1965, p. 102—156 şi 
Moldauisch, în Lexikon der Romänischen 
Linguistik (editat de G. Holtus, M. Metzeltin, 
Ch. Schmitt), Tübingen, 1989, p. 508—521; 
cf. Ioana Vintilă-Rădulescu, Lingviștii şi 
“limba” moldovenească, în LR, XLI, 1992, 
nr. 5, p. 261—277. 

15. Pentru asemănarea acestor încercări 
purist-neaoşiste, dar şi a altor aspecte ale 
influenţei ruseşti din Basarabia cu fapte similare 
din alte perioade ale istoriei limbii române 
literare, vezi Mioara Avram, Consideraţii 
asupra situaţiei limbii române în Republica 
Moldova, în LR,XLI, 1992, nr. 5, p. 249— 
260. 

16. Am citat fonmulările mai concise ale 
lui N. G. Corlăteanu din Fonetica limbii 
moldoveneşti literare contemporane, 
Chişinău, 1978, p. 22-—37; 213—228. 

17. Vezi, îndeosebi, Al. Graur, Studii 
de lingvistică generală, Bucureşti, 1955, p. 
112—127; 1960 (Variantă nouă), p. 293— 
311. 

18. Mai ales Carlo Tagliavini, Una 
nuova lingua letteraria romanza? Il 
moldavo, în “Atti dell’ VIII Congresso 
Internazionale di Studi Romanzi (Firenze, 3— 
8 Aprile 1956)”, Florența, vol. II, partea I, p. 
445—4852 şi Klaus Heitmann (vezi nota 14). 
Pentru alte intervenții ale lingviştilor străini și 
români în problema “limbii moldoveneşti”, vezi 
şi articolul loanei Vintilă-Rădulescu citat în 
aceeaşi notă. 

19. Pentru întreaga problematică, vezi 
Harald Haarmann, Balkanlinguistik (2), 
Studien zur interlingualen Soziolinguistik 
des Moldauischen, Tübingen, 1978, p. 273— 
288. Autorul, care a realizat, în ciuda 
dificultăţilor de informare, o analiză pertinentă 
a statutului sociolingvistic al “limbii literare 
moldoveneşti”, recunoaşte că rezolvarea 
deplină a problemei necesită studierea 
contrastivă a tuturor sistemelor parțiale ale celor 
două variante policentrice ale limbii standard 
româneşti. 

20. Dintre acestea cităm: Norme 
ortografice, ortoepice şi de punctuație ale 
limbii române (1990), Dicţionarul ortografic 
cu elemente de ortoepie şi morfologie 
(DOEOM, 1990), Curs de gramatică istorică 
a limbii române (1991), Ortoepia limbii 
române (1991), Punctuaţia limbii române 
(1993); vezi şi Marina Rădulescu, Lucrări de 
ortografie publicate în Republica Moldova, 

în LR, XLI, 1992, nr. 5, p. 287—291; Silviu 
Berejan, Aspecte ale studierii limbii române 
în Republica Moldova, în “Limba română” 
(Chişinău), IV, 1994, nr. 3 (15), p. 29—38. 

21. Variantele regionale ale românei 
standard, în “Fonetică şi dialectologie”, vol. 
XII, 1993, p. 179—198. 

22. Johannes Krammer, Das 
Molidauische, în “Balkan-Archiv” N. F., 5, 
1980, p. 125—155: “Man kann auf Anhieb 
kaum feststellen, ob man im Rundfunk einen 
moldauischen oder einen rumänischen Sender 
eingestell hat”. J. Krammer recunoaşte, de altfel, 
că: “Der einzige wesen tliche Unterschied 
zwischen dem Rumänischen und dem 
Moldauischen liegt heute also in der 
Orthographie...” (147). 

23. În terminologia lui Ludwig Söll din 
Gesprochenes und geschriebenes 
Französisch, prelucrată de F. J. Hausmann, 
Berlin, 1974, s-ar putea vorbi de “limba scrisă” 
(code écrit) în realizare orală (code phonique). 

24. Utilizînd conceptele lui L. Söll, 
am putea vorbi de un amestec de “limbă scrisă” 
(code écrit) şi “limbă vorbită” (code parle) 
realizat oral (code phonique). 

25. Aceasta este “nota” populară şi 
“învechită” a limbii române din Basarabia, 
observată de numeroşi filologi români şi străini. 
Este nejustificată însă teama lui J. Krammer că 
româna, spre deosebire de “moldovenească”, 
s-ar strădui să uite cuvinte slave vechi adaptate. 
Referindu-ne la exemplul citat (de altfel, după 
AL. Niculescu): nădejde — speranţă, observăm 
că este de neconceput înlocuirea primului 
termen în construcţii de tipul prieten / amic de 
nădejde; cele două sinonime aparţin însă unor 
stiluri diferite ale limbii. 

26. Cităm această afirmaţie a lui Michael 
Bruchis după Klaus Heitmann, în Lexikon der 
Romanistischen Linguistik, p. 513. 

27. Pentru asemenea afirmaţii recente 
ale unor filologi basarabeni, vezi şi Mioara 
Avram, op. cit., p. 253. 

28. Exceptînd desigur situațiile de 
vorbire în care vorbitorii bilingvi trebuie să 
utilizeze limba secundară, rusa. 

29. Eugen Coşeriu vorbeşte în 
comunicarea citată în nota 10 de “o 
rusificare a multor vorbitori (mai ales 
dintre cei mai mult sau mai puțin culți), 
nu propriu-zis rusificare a limbii”. 

Acad. Silviu BEREJAN 
Chişinău 


VARIETATEA 
MOLDOVENEASCĂ 
A VORBIRII ORALE 
ROMÂNESTI ȘI LIMBA 

LITERARĂ SCRISĂ 


Adjectivul român/românesc, 
moştenit din latină (< romanus), a 
fost utilizat de timpuriu pentru 
denumirea vorbirii populației 
romanizate de pe tot teritoriul 
balcano-carpatic, inclusiv de pe 
teritoriul de răspîndire a celor două 
mari grupuri dialectale romanice 
din nordul Dunării cel 
muntenesc şi cel moldovenesc 
(după Al. Philippide, Iorgu lordan 
şi Em. Vasiliu), păstrîndu-se aici și 
după formarea principatelor 
dunărene: Muntenia (Valahia sau 
Ţara Românească), Moldova şi 
Transilvania. 

Anume acest calificativ a stat 
la baza ideii că toţi cei ce populau 
spațiul carpato-dunărean îşi trag 
obîrşia de la Roma, iar unitatea 
idiomului vorbit de ei genera în 
adîncul conştiinţei lor ideea unității 
poporului romanic ce vorbea în 
acest idiom (după cum afirma și 
academicianul rus V. F. Șişmarev 
[l, p.53], bun cunoscător al 
lucrurilor şi totodată om onest). 

Calificativul moldovenesc, 
format deja pe teren romanic (ca și 
muntenesc, de altfel), cu referire la 
limbă a început a fi utilizat relativ 
tîrziu (în comparaţie cu român ce 
servea la denominarea atît a 


49 


populaţiei de origine romanică de 
pe teritoriul amintit, cît şi a vorbirii 
ei) — abia de prin a doua jumătate 
a sec. XIV, adică după constituirea 
celor două “țări românești” în state 
separate. El a căpătat circulaţie 
anume ca semn distinctiv al 
acestora în calitate de denumire lo- 
cală a uneia din cele două ramuri 
(varietăți) ale masivului glotic 
romanic nord-dunărean, denumire 
ce reflecta teritoriul de răspîndire a 
ramurii corespunzătoare (deși în 
Valahia a fost folosit în continuare 
termenul  român/românesc, 
determinativul muntenesc fiind 
mult mai puţin frecvent). 
Glotonimele adjectivale moldo- 
venesc/moldovean şi muntenesc/ 
muntean au la bază, desigur, 
substantivele respective moldo- 
vean/moldovan şi muntean, 
folosite, cum era şi firesc, ca 
etnonime în noile formaţii statale. 
După anexarea în 1812 a părții 
dintre Prut şi Nistru a Moldovei 
istorice (a așa-numitei Basarabii) de 
către Imperiul rus, aici, din motive 
lesne de înțeles, a fost utilizată 
pentru vorbirea localnicilor 
denumirea tradițională, dar 
neterminologică, limba moldo- 
venească. In 1818 prin 
“Regulamentul organizării admi- 
nistrative a Basarabiei” limba 
“moldovenească” este declarată 
chiar limbă oficială, alături de limba 
rusă. Această situație însă a fost 
păstrată numai pînă în 1828, cînd 
drept limbă oficială este 
recunoscută din nou doar limba 
rusă, limba localnicilor fiind ulte- 
rior scoasă cu totul din uz oficial. 
Abia spre sfîrşitul sec. XIX și 
începutul sec. XX adjectivul 
moldovenesc în sintagma limba 
moldovenească reapare (iarăşi în 

scopuri politice) în unele lucrări 
(mai ales dicționare bilingve) cu 
aplicare la vorbirea populaţiei 
basarabene.* 

În perioada sovietică (întîi în 
R.A.S.S.M., în stînga Nistrului, 
căci Basarabia se reunise deja cu 
Țara, iar apoi, din 1940, şi în 
R.S.S.M. cu Basarabia reîngiobată 
de data aceasta în U.R.S.S.) 
populației din aceste teritorii îi este 
impusă oficial denumirea “limbă 
moldovenească”, care se 
contrapunea de acum net limbii 
române (mai ales că între anii 1932- 
1938 în R.A.S.S.M. fuseseră 
introduse limba şi literatura română 
şi alfabetul latin, acțiune calificată 
ulterior ca o gravă greşeală poli- 
tică). Motivele sînt deci de natură 
pur politică: pentru demonstrarea 
existenței unei alte naţiuni în 
componența Uniunii Sovietice ce 
trebuia să se deosebească sub toate 
aspectele de națiunea română din 
țara vecină, dar neprietenă 
(îndîrjirea de atunci în promovarea 
cu orice preț a tendinței date se 
resimte, după cum se poate 
constata, şi în prezent). 

In felul acesta calificativul 
moldovenesc, prin atribuirea 
acestui al doilea sens, ar fi trebuit 
să aibă următoarea structură seman- 
tică, adică să însemne: 

— “care ţine de tipul de 
vorbire romanică nord-dunăreană, 
adică de grupul dialectal daco- 
român caracteristic pentru Moldova 
istorică” şi 

` — “care ţine de mijlocul 
național de comunicare al statului 
moldovenesc (R.S.S.M., iar în 
prezent: R.M.)”. 

„ Dar chiar şi cu această nouă 
structură semantică adjectivul- 

glotonim moldovenesc corelează 
cu adjectivul-glotonim român, ca 
unități de acelaşi rangdoar pe 


linia unui singur 
sens: celde “mijloc naţional de 
comunicare”. 


Întrucît însă mijloacele 
naţionale de comunicare sînt în 
fond limbile standard, adică ceea 
ce numim în mod curent limbi 
literare, iar limba literară atît din 
România, cît şi din Moldova a fost 
şi este acecași, sensurile în discuție 
coincid. Deci contrapunerea gloto- 
nimelor român şi moldovenesc pe 
linia acestui sens se baza şi se 
bazează iarăși doar pe considerente 
de ordin politic. Ea nu are nici un 
suport de natură lingvistică (adică 
ştiinţifică). 

Cît priveşte celelalte sensuri 
ale giotonimelor discutate, ele se 
află în raport de gen-specie; cu alte 
cuvinte, ele corelează ca unităţi 
denominative de la diferite 
trepte ierarhice ale 
taxonomiei româneşti: deoarece 
adjectivul moldovenesc, folosit în 
calitate de glotonim, se include în 
toate cele trei sensuri ale lui român/ 
românesc (acesta fiind pentru el 
noțiunea generică pe toate 
liniile).** 

Aşa dar denumirea moldo- 
venesc poate fi aplicată numai şi 
numai acelei realități glotice căreia 
îi sînt caracteristice toate 
particularităţile 
suplimentare ale acestei 
varietăți de vorbire românească. 
Altfel denumirea nu poate fi 
considerată ca fiind adecvată 
obiectului denumit. 

Pentru a demonstra veri- 
dicitatea afirmației că cele două 
adjective-glotonime se află în 

raport de gen-specie mai poate fi 
adăugat încă un argument teoretic 
de altă natură, dar care vine să 
sublinieze apartenenţa necon- 
diționată a noțiunii de specie la 
noțiunea de gen, a specialului la 
general, a fenomenului la esență, a 
variantei la invariantă (oricît de 
multe trăsături specifice ar avea 
prima). 

În cazul nostru (cu noțiunea 
de specie “moldovenesc” această 
legitate s-ar putea formula în felul 
următor: oricîte particularități 
specifice (în sensul incorporării de 
rusisme şi de sovietisme) ar fi 
căpătat şi ar mai căpăta, eventual, 
vorbirea moldovenească din 
R.S.S.M. şi din R.M., ea n-ar fi 
încetat şi nu va înceta să fie o 
varietate a vorbirii românești, căci 
elementele specifice, oricît de 
numeroase ar fi ele, nu pot schimba 
esența primordială a noțiunii 
generice, care constituie un com- 
ponent invariabil al conținutului 
tuturor noțiunilor de specie. 

Chiar dacă am admite prin 
absurd o situaţie ipotetică cînd 
majoritatea unităților lexicale 
semnificative (adică a cuvintelor cu 
sens material) ar fi substituite prin 
unități străine, împrumutate (în 
cazul nostru ruseşti, ca în versurile 
satirice M-am prostudit şi cășleiesc/ 
C-o fost morozu mari...), şi în acest 
caz o asemenea “limbă amestecată” 
va fi recepţionată de cei ce ştiu 
româneşte ca românească în esenţa 
sa, iar nu ca “altă” limbă, ca o limbă 
“nouă”. Asta pentru că apartenența 
unui mesaj verbal la o anumită 
limbă este determinată, de fapt, nu 
de lexic, ci de gramatică. 

De aceea un enunț ca Bring 
die Ganxa mit eapenbe von der nonka 

im uyaan citat de L. V. Șcerba 
(4, p.72], în pofida faptului că 
absolut toate cuvintele semni- 
ficative din componența lui (în 
afară de verb) sînt rusești, este 
simțit, după spusele lingvistului rus, 
ca limbă germană, deoarece pre- 
dicatul lui şi toate instrumentele 
gramaticale sînt germane. 

De aitfel, elementele lexicale. 
semnificative de bază ale unui 
potențial enunț pot fi chiar fără sens 
(adică născocite), cum afirmă mulți 
semanticieni. Principalul e ca 
acestor elemente să le fie aplicată 
corect gramatica unei limbi 
naturale. De exemplu, enunţul lui 
Carnap Pirots karulize elaticaily, 
fără a avea vreo semnificaţie 
concretă, reală, ţine — după 
gramatică — de limba engleză. 
Dacă însă acestui enunţ, vid de 
sens, i se aplică o altă gramatică, el 
apare ca “tradus” în limba 
respectivă. Astfel Em. Vasiliu îl 
“traduce” în română prin Piroţii 
caruiează elatic [în 5, p. 19]. 
Enunţul dat se pretează însă şi la 
“traducerea” în alte limbi (cf. fr. Les 
pirots carulisent elatiquement sau 
rus. Ilupombi Kapynu3am 31amu4H0), 
la origine fiind el însuşi o 
“traducere” din germ. Die Pieroten 
karuliezen elatisch [ibidem, p. 20]. 

Din cele spuse se poate trage 
concluzia că atîta timp cît îşi 
păstrează gramatica, o limbă 
rămîne vie şi, dacă i se creează 
condiții favorabile pentru 
debarasarea de lexicul impropriu, 
ea revine la normal. Deci dacă s-ar 
instaura asemenea condiții şi pentru 
limba română din Republica 
Moldova, denaturată de mulțimea 
rusismelor de tot felul, ea ar renaşte 
în foarte scurt timp. 

Aceasta este situația din punct 
de vedere lingvistic (adică şti- 
ințific), dacă luăm în considerație 
substanța, structura şi sistemul 
realităților glotice desemnate prin 
termenii discutaţi. Din punct de 
vedere politic însă, după cum am 
văzut de acum şi după cum 
demonstrează din nou faptele de 
ultimă oră, iznorîndu-se cu 
ostentație argumentele și datele 
ştiinţifice, se poate declara şi chiar 
legifera orice. 

Ar fi nimerit să se menționeze 
tot aici încă o particularitate a 
elementelor lexicale (inclusiv a 
termenilor) ce se află în raport de 
gen-specie: în anumite condiţii 
contextuale cînd nu importă 
detaliile, adică trăsăturile specifice 
(individuale) suplimentare, ci doar 
cele esenţiale ale obiectului 
denumit, în locul denumirii de 
specie se foloseşte, de regulă, 
denumirea de gen. Legitatea dată 
însă nu poate fi inversată: 
denumirea de specie (cea a 
varietății noțiunii) nu poate fi 
folosită în locul celei generice, 
deoarece în acest caz obiectului 
desemnat i s-ar atribui caracteristici 
semantice pe care el nu le posedă 
(căpac-nuc). 

De ăceea glotonimul român/ 
românesc se utilizează cu referire 
la orice varietate de vorbire 
romanică nord-dunăreană (munte- 
nească, moldovenească, bănăţea- 
nă, oltenească sau oricare alta) şi, 
în primul său sens (sensul de 
romanică balcanică), la orice 
varietate romanică sud-dunăreană 
(aromână,  istroromână şi 
meglenoromână). Dar nu orice 
varietate de vorbire românească în 
esență (cum ar fi cea balcano- 

romanică sau chiar numai cea nord- 
dunăreană, adică dacoromână) 
poate fi denumită, spre exemplu, 
muntenească, bănățeană sau 
moldovenească. Denumirile date 
pot fi aplicate în exclusivitate acelor 
varietăți, cărora le sînt proprii 
suplimentar trăsăturile dialectale 
respective. 

Astfel, glotonimul mol- 
dovenesc poate fi aplicat numai 
acelei varietăți a dialectului 
dacoromân al limbii române care 
se întrebuințează (în mare) în 
Moldova dintre Prut şi Carpaţi, 
precum și în actuala Republică 
Moldova şi numai atunci, cînd se 
acordă o importanță deosebită 
anume particularităților ei su- 
plimentare specifice, cînd anume 
acest specific (adică palatalizarea 
labialelor, lipsa africatelor X și ğ, 
prezenţa africatei dz, trecerea lui e 
şi ă neaccentuați, respectiv la i şi î, 
redarea diftongului ea prin e sau a 
simplu ș.a.m.d.) se vrea relevat. 

Deci denumirea dată o poartă 
graiul vorbit în Moldova (de pe 
ambele maluri ale Prutului), 
vorbirea populară orală 
(nu scrisă!) folosită în această zonă, 
vorbire care are trăsăturile sale 
specifice (cîteva dintre ele au fost 
indicate mai sus) în comparaţie cu 
vorbirea din alte zone ale spațiului 
românesc dunăreano-carpato- 
nistrean, rămînînd totuși doar una 
din varietățile întregului romanic 
oriental din nordul Dunării. În 
virtutea acestui fapt denumirea unei 
varietăți nu poate fi dată întregului 
în totalitatea sa (căci fiecare 
varietate se include în 
întreg,estedoar o parte 
a lui). Cu atît mai mult că pe baza 
diferitelor varietăți ale întregului 

s-a constituit o limbă de cultură— formă de manifestare literară, 
limba literară sau limba standard, bazată în exclusivitate pe graiul 
care e una singură. În această moldovenesc) și devenind limba 
calitate ea a fost consfințită prin lor exemplară (în terminologia lui 
tradiții îndelungate fixate într-un E. Coşeriu). 

corpus solid de monumente Locul varietății moldoveneşti 
scrise, deservind cultura şi în partea celei din R.M. printre 
comună a tuturor purtătorilor celelalte varietăţi teritoriale ale 
acestor varietăţi (inclusiv a limbii române şi contribuţia ei la 
varietății moldovenești, carenuare formarea limbii literare se vede 
şi nici n-a avut vreodată o altă bine din schema alăturată 

Limba în care astăzi aproape în întregime de tip 
se vorbeşte şi se scrie în Republica muntenesc, nu moldovenesc: 
Moldova în toate sferele culturiinu formele de tipul făcea, piatră, bine 
reflectă specificul varietății au la bază nu formele dialectale 
locale moldoveneşti a dialectului moldoveneşti făşé, chiatri, ghini, 
dacoromân de pe acest teritoriu specifice cu anumite variații 
(fonetica ei este, spre exemplu, întregului teritoriu al republicii, ci 

pe cele din alte regiuni româneşti, 
dar care au devenit normă literară). 

Prin urmare, limbii exemplare 
nu i se poate atribui o denumire 
neadecvată esenței, o denumire 
improprie (fie şi sub acest singur 
aspect). 

Pentru ca limba din Republica 
Moldova să poată fi numită, cel 
puţin convențional, moldove- 
nească, ar fi trebuit ca ea să reflecte 
particularităţile varietăţii locale, 
moldovenești limbii române (cu 
condiția, totuşi, că nişte re- 
prezentanți de frunte ai purtătorilor 
acestor particularităţi ar fi ridi- 
cat-o, anume sub forma 
dată, la rangul de limbă a unei 
“noi culturi”, deosebite de cultură 
românească comună, acumulată de- 
a lungul timpului. Or, aşa ceva n-a 
avut loc. O cultură “nouă”, curat 
moldovenească, care s-ar fi impus 
anume în varietatea 
moldovenească a lim- 
bii comun e, nu s-a constituit 
pe teritoriul actualei Republici 
Moldova. O ştie toată lumea. Limba 
de cultură de aici a fost preluată încă 
în anii imediat postbelici (1947- 
1955), odată cu recunoaşterea şi 
valorificarea clasicilor noştri 
comuni (Creangă, Negruzzi, 
Donici, Alecsandri, Russo, 
Hașdeu, Eminescu), deşi şi ei au 
fost selectați pe principii politice şi 
ideologice, inconsistente sub 
raport ştiinţific. 

Realitatea limbii demon- 
strează, prin urmare, cu toată 
evidența că orice scriere apărută în 
ultima jumătate de secol în 
Republica Moldova corespunde 
normelor standardului comun, 

adică limbii exemplare. 

În forma într-adevăr 
moldovenească (adică dialectală!) 
n-a scris şi nu scrie nimeni în 
Republica Moldova. Toţi au scris 
şi scriu şi în prezent respectînd, 
după cum s-a spus deja, normele 
limbii exemplare, adică ale românei 
literare (alte norme literare pur şi 
simplu nu există). 

Din cele spuse rezultă că 
termenii glotonimici moldovenesc 
şi român/românesc n-au fost 
niciodată şi nu pot fi nici acum de 
acelaşi rang, nu sînt adică termeni 
ce stau pe aceeaşi treaptă a ierarhiei 
glotonimice, deoarece primul 
continuă să rămînă — indiferent de 
faptul dacă acest lucru e pe placul 
cuiva sau nu — denumire a unui 
grai teritorial (utilizat nu numai pe 
teritoriul Republicii Moldova, ci şi 
pe cel al României). Situaţia dată 
nu-i permite ca el să fie folosit cînd 
e vorba de denumirea mijlocului de 
comunicare cultă, adică de limba 
literară (şi în primul rînd de cea 
scrisă). Utilizarea acestor termeni 
(ca şi a tuturor termenilor ştiinţifici) 
se poate efectua de aceea numai 
ţinîndu-se cont de corelaţia ce ex- 
istă obiectiv în metalimba 
lingvisticii, care dispune de o 
anume microstructură termi- 
nologică ce nu poate fi nici ignorată, 
nici manipulată arbitrar. 

A susține de aceea teza 
nefondată ştiinţific (folosită în 
scopuri politice), că ar exista o 
limbă literară (exemplară) 
moldovenească, deosebită de 
limba literară română comună, este 
sau o utopie, sau o perseverare în 
eroare (diabolică!), sau o fraudă, 

cum subliniază de acum cu, mai 

multe ocazii conaționalul nostru de 

la Tübingen, prof. Eugen Coşeriu. 
* * 


* 


În temeiul celor expuse mai 
sus, conchidem că vorbirea din 
Republica Moldova, neîncetînd a 
fi o varietate locală a limbii române 
comune, este istoriceşte vorbire 
moldovenească, deoarece ține de 
prima din cele două mari ramuri ale 
dialectului dacoromân 
moldovenească şi muntenească — 
și îşi păstrează şi în prezent 
specificul său tradițional 
(majoritatea populației republicii în 
viața de toate zilele, în procesul 
vorbirii nenormate, neconforme cu 
normele literare, vorbeşte într- 
adevăr moldoveneşte şi vorbirea 
aceasta, cînd e curată, are chiar o 
savoare deosebită). E un lucru 
absolut normal ca, fiind locuitor al 
Moldovei, să te consideri 
moldovean, şi să vorbeşti în graiul 
local (după cum e tot atît de nor- 
mal ca locuitorul Olteniei să se 
considere oltean sau locuitorul 
Banatului să se considere bănăţean, 
vorbind respectiv fiecare în graiul 
său) cu condiția însă că îţi dai 
seama că el e local, neconform 
normei literare şi nu poate pretinde 
deci de a fi limbă oficială de stat. 

Cît priveşte limba literară (în 
special cea scrisă), adică limba 
exemplară, şi implicit cea națională, 
ea nu este în nordul Dunării decît 
una singură şi are o singură 
denumire: limba română. 

NOTE: 
* Aici se cere a fi menționat un 
moment esențial: > glotonimul 


mondaeckuŭ/mondoeeneck este folosit 
adecvat în aceste lucrări, deoarece ele 
erau orientate nu spre limba literară (adică 
cea română), ca cele din perioada prece- 
dentă (de pînă la 1865), ci anume spre 
tipul de vorbire local, spre graiul 
moldovenesc rusticizat şi primitivizat la 
maximum în care vorbeau țăranii 
moldoveni deznaționalizați şi rusificați 
(căci elita făcea carte şi devenea cultă 
doar în limba rusă). Iată de ce prof. A. I. 
laţimirskij, vorbind despre limba 
națională în care se tipăreau atunci unele 
cărți în Basarabia, ia cuvîntul 
mongdaeckuŭ în ghilimele şi subliniază 
că aceste cărți apar “într-o limbă 
românească stîlcită (iar nu în 
moldovenească)” [2, p.IX ]. 

** Despre aceste lucruri, foarte 
clare sub raport teoretic lingvistic, s-a 
mai scris în repetate rînduri [cf., de ex., 
3]. 

RAPORTURILE 
DINTRE LIMBA 
LITERARĂ ȘI 
GRAIURILE LIMBII 
ROMÂNE 


1. Ca ipostaze ale unei limbi, 
graiurile, care se ordonează 
teritorial, în spaţiu, şi limba 
literară, care se încadrează între 
variantele sociale, reprezintă 
realități distincte, dar coexistente şi 
interferente. Raporturile dintre ele 
sînt susceptibile de variații în timp 
atît la nivelul instituției sociale 
limbă, cît şi din perspectiva 
modului de situare a individului 
faţă de ele. 

Comunicarea pe care o supun 
atenției dumnevoastră îşi propune 
examinarea comparativă a acestui 
aspect la nivelul limbii române 
actuale pe teritoriul României şi al 
Republicii Moldova. 

2. Dacă, în privinţa 
conceptului grai (dialect), prezența 
diferențelor lingvistice teritoriale 
este acceptată unanim ca 
definitorie, supusă litigiului fiind 
numai problema delimitărilor dintre 
aceste variante regionale, 
termenul limbă literară evocă 

semnificații mai mult sau mai puţin 
diferite (limba scrisă, limba literară 
artistică etc.), acoperind adeseori 
realități lingvistice avînd un statut 
diferit în sistemul de variante ale 
limbii. Caracteristica comună a 
multiplelor utilizări ale termenului, 
raportat la epoci şi realități sociale 
diverse, o constituie prezența unei 
determinări sociale: limba literară 
se înscrie între variantele care 
satisfac o necesitate a societăţii, 
care, la rîndul său, este rezultatul 
unor condiţii specifice de 
organizare socială şi de utilizare a 
limbii în interiorul unei comunități 
constituite. l 

Dependența socială specifică 
a limbii literare față de funcția pe 
care i-o impune societatea într-o 
etapă dată a dezvoltării sale, funcție 
în vederea căreia se configurează 
această variantă, explică 
dificultatea de precizare a 
termenului. 

3. Din perspectiva limbii 
literare moderne — care, în 
evoluția limbii române, corespunde 
perioadei al cărei început îl 
marchează Şcoala Ardeleană — 
poate fi definită: 

a) prin utilizarea sa larg cul- 
turală; 

b) prin caracterul sintopit — 
unitar și unic sub aspect dialectal, 
geografic; 

c) prin preocuparea de 
codificare a normelor care îi 
asigură unitatea. 

În cazul limbii române 

actuale, de pildă, putem vorbi de o 
asemenea variantă literară, unitară 
şi unică, ale cărei norme sînt 
consemnate în lucrări speciale şi a 


cărei utilizare — în domeniul 
culturii și al relațiilor oficiale — este 
generală. 


4. Caracteristica unicității 
situează limba literară — în sistemul 
de variante care configurează limba 
actuală — ca suprapusă variantelor 
regionale. 

Coexistente, funcționînd 
concomitent, limba literară şi 
graiurile interferează în forme vari- 
ate, acționînd în mod reciproc şi 
diferențiat în diverse momente ale 
evoluției unei limbi. lar 
condiționarea prin configurația so- 
cială a comunităţii lingvistice 
determină, inevitabil, o situare n e- 
omogenă a grupurilor sociale 
în interiorul acestui raport de 
coexistență şi interferență. 

În momentul actual, ponderea 
principală în această interacțiune 
specifică revine variantei literare: 
astăzi, conştiinţa unei modalități de 
exprimare corelate cu un anumit 
grad de cultură, de “şcoală”, dar şi 
cu circumstanțele de comunicare 
oficială e prezentă în orice colț de 
ţară. Chiar vorbitorul neinstruit sau 
foarte puţin instruit e conştient de 
realitatea limbii literare şi mai mult 
sau mai puțin familiarizat cu ea: 
elemente ale limbii literare pătrund 
în graiurile locale cu atît mai uşor 
cu cît sînt corelate cu realități mai 
puţin tradiționale. Totodată însă 

elemente ale limbii literare se 
constituie într-un fond pasiv, mult 
mai bogat decît cel activ, 
transformînd pe vorbitorul dialec- 
tal în destinatar şi receptor real, 
chiar dacă imperfect, al comunicării 
întemeiate pe varianta literară a 
limbii. l 

În aceste condiții, avem de a 
face, în ansamblul lingvistic al 
statului român actual, cu o largă 
categorie de vorbitori care 
comunică, în mod curent, utilizînd 
mijloace lingvistice dialectale, dar 
care stăpînesc, cel puțin pasiv şi 
limitat, şi varianta literară (cu care 
vin în contact prin şcoală, prin 
mass-media etc.). 

Organizarea lingvistică a 
societății româneşti actuale 
cunoaşte însă şi o altă categorie de 
vorbitori, a căror competenţă 
comunicațională se limitează la 
varianta literară: aceştia utilizează, 
în cele mai diverse condiţii, 
mijloace lingvistice literare, 
normate, adaptarea la situația de 
comunicare şi la interlocutor fiind, 
în acest caz, predominant 
diastratică şi nu diatopică!, datorită 
caracterului unic sub aspect re- 
gional al limbii literare. 

Între aceste categorii, care, din 
perspectiva fenomenului de 
diglosie, reprezintă cei doi poli ai 
comunicării sociale românești 
actuale, se interpun, evident, mul- 
tiple categorii de vorbitori a căror 
competență comunicativă implică 
deosebiri variate din punct de 

vedere cantitativ şi calitativ între 
literar şi dialectal. 

5. Tabloul lingvistic al 
societăţii actuale româneşti schițat 
mai înainte este însă rezultatul unui 
proces de durată, ale cărui 
începuturi se plasează într-o epocă 
în care precumpănea comunicarea 
diatopică, diferențiată pe regiuni şi 
pe organizații statale distincte. 

Merită să fie relevat însă că 
realitatea diversităţii dialectale, 
geografice și administrative a fost, 
în toate timpurile, asociată cu 
conștiința apartenenţei lingvistice 
comune: reflecţia asupra 
propriilor mijloace de exprimare a 
condus pe cronicarii moldoveni, de 
pildă, la afirmarea apartenenţei la 
o limbă unică, subsumînd diversele 
variante lingvistice ale românilor. 
Recunoaşterea unității de limbă, 
peste delimitările administrative 
statale şi în pofida diversității 
geografice, şi-a găsit, fără îndoială, 
sprijin în conştiinţa originii comune 
— cristalizată în cunoscuta 
formulare a lui Gr. Ureche “de la 
Rîm ne tragem” —a populațiilor 
din Țara Românească, din 
Moldova şi din “țările ungureşti”. 

Conştiința unităţii de limbă îşi 
găseşte expresia în lucrările 
cărturarilor din toate țările de limbă 
română: “Însă rumaînii, înţeleg nu 
numai ceştea de aici, ce şi den 
Ardeal, carii încă şi mai neaoşi 
sînt şi moldovenii şi toţi câţi într- 
altă parte să află şi au această 
limbă, măcară fie şi cevaşi 

osebită în nişte cuvinte den 
amestecarea altor limbi, cum 
l-am zis mai sus, iară tot unii sînt. 
Ce dară pe aceştea, cum zic, tot 
romani îi ținem, că toţi aceştea 
dintr-o fîntînă au izvorât şi cură”, 
spune Constantin Cantacuzino, 
stolnicul, în Istoria Țării 
Româneşti?. 

Aceeaşi idee e formulată — 
în termeni mai actuali — de Petru 
Maior în Istoria pentru începutul 
românilor în Dacia’: “Însă, 
măcar că limba românilor e 
împărțită în mai multe dialecte, 
a căror osebire mai vîrtos stă în 
pronunțiaţia sau răspunderea 
unor slove, totuşi românii cei din 
coace de Dunăre toţi se înţeleg 
la olaltă”. 

În acest temei, cărturarii din 
secolele al XVIII-lea şi al XIX-lea 
care s-au angajat în procesul de 
creare a unui instrument lingvistic 
adecvat culturii şi vieții sociale 
moderne au avut în vedere o limbă 
literară u n it ar ă, ceea ce 
presupunea norme unice. Procesul 
a fost gîndit ca alegere a ce e mai 
bun, mai potrivit, din posibilitățile 
multiple oferite de graiuri. O spune 
Șincai: “m-am sîrguit cît am 
putut ca de la cuvintele şi vorbele 
cele tocma româneşti nicicum se 
nu me abat şi depărtez, ci se le 
aleg după cum pre unele locuri 
mai bine vorbesc românește decît 
prin altele, precum am şi făcut, 
nu pentru altceva, fără numai ca 
prin Normă ... să se sporească şi 

limba noastră, precum şi a altor 
neamuri” în Catehismul cel mare 
(1783). Dar o spun şi alții, între 
care I. Heliade Rădulescu’, al cărui 
rol în această construcție a fost, cum 
s-a demonstrat, decisiv“. 

Criteriile de evaluare şi de 
opțiune au variat adesea, şi 
procesul de unificare a fost destul 
de anevoios, dar, în a doua 
jumătate a secolului al XIX-lea, 
limba culturii moderne româneşti 
poate fi considerată ca reprezentînd 
un sistem constituit în liniile sale 
generale. Normele stabilite se 
propagă în cercuri tot mai largi de 
vorbitori, pătrund tot mai adînc în 
conștiința vorbitorilor instruiți. Ele 
au caracter supradialectal atît ca 
formare, ca origine, cît şi din 
perspectiva rezultatului final. 

Procesul de unificare se 
realizează treptat şi oarecum 
asimetric: mai devreme în 
realizarea scrisă, mai greu în cea 
orală; în vorbire continuă să 
persiste încă multă vreme 
deosebirile dialectale. 

Elocvente sînt, în acest sens, 
de pildă, afirmaţiile, comentariile şi 
precizările care însoțesc descrierile 
în numeroasele gramatici şcolare 
din perioada de trecere de la secolul 
al XIX-lea la secolul al XX-lea: 
“sarcina de căpetenie a gramaticii 
şcolare este de a învăța uzul corect 
al'limbii materne”, afirmă explicit 
H. Tiktin în prefața gramaticii 
publicate în 1891. Astfel, de 
exempiu, în Gramatica limbii 

române pentru clasele liceale, 
publicată de I. Nădejde în 1894, se 
spune: “în şcoală trebuie să ne 
învăţăm a vorbi şi a scrie limba 
literară şi a ne feri de deprinderi 
căpătate din copilărie. Aşa: 
moldovanul nu va dzice ghini, 
chept, pacat ..., nici munteanul 
picere, singe ..., ci şi unul şi altul 
va vorbi cum a apucat cînd va 
voi să vorbească ca poporul şi 
literar cînd trebuinţa va cere.'*. 
Diglosia părea a fi încă generală, 
căci, în aceeaşi lucrare, se 
precizează: “şi eamenii mai culţi 
acasă la dînşii tot nu vorbesc 
limba literară, ci un dialect 
învăţat în copilărie şi împestriţat 
mai mult sau mai puţin cu forme 
literare”. 

Fenomenul de diglosie se 
atenuează în deceniile următoare în 
favoarea limbii literare. Decalajul 
dintre varianta scrisă și cea vorbită, 
deşi diminuează în mod firesc, 
rămîne totuși încă destul de mare 
pentru ca, prefațînd Indreptarul 
ortografic din 1932, S. Puşcariu 
să scrie: “Greutatea la noi nu e cum 
scriem, ci cum rostim un cuvînt; 
grea nu e ortografia, ci ortoepia. 
Principiul: “scrie cum grăieşti, şi 
grăieşte cum se cuvine” (cf. C. 
Frollo, O nouă încercare de 
soluţiune a  problemului 
ortografic, Bucureşti, 1875, p. 
183), e foarte greu de aplicat la 
noi’. 

6. Procesul de extindere a 
normei supradialectale în 

comunicarea orală s-a desăvîrşit în 
deceniile următoare. 

Unitară în ambele sale 
ipostaze — scrisă şi orală — limba 
literară devine compatibilă şi cu 
utilizarea cotidiană, în comunicare 
neoficială, restrîns familială şi 
amicală. 

Rezultatul social la nivelul 
comunicării naționale îl reprezintă 
prezenţa, alături de graiuri, a unei 
variante supradialectale, a cărei 
dependenţă față de regional este 
neutralizată şi ale cărei norme sînt 
fixate, propagate şi apărate prin 
școală şi lucrări normative speciale, 
gîndite în acest sens. 

În aceste condiții, raportul dia- 
lectal/literar capătă o orientare 
unică, dinspre varianta literară 
spre graiurile locale, iar evaluarea 
faptelor comunicării îşi modifică 
temeiul: opoziția evaluativă literar/ 
dialectal este înlocuită prin opoziția 
corect — adică “conform cu 
normele literare” — şi incorect sau 
neliterar. În aceste condiții, faptul 
dialectal, regional este inclus ca un 
caz special în incorect, neliterar. 
Ceea ce caracterizează azi, în 
română, raportul dintre varianta 
literară şi graiuri este desprinderea 
limbii literare din dependenţa față 
de variantele locale. Relaţia se 
restabilește prin extinderea 
cunoaşterii, în grade variabile, a 
variantei literare la cele mai diferite 
categorii de vorbitori. 

7. Pe teritoriul Republicii 
Moldova situaţia se prezintă 
oarecum diferit. 


Limba română utilizată în 
Basarabia a fost implicată în mod 
firesc în acest complicat proces 
evolutiv de reorganizare a 
comunicării sociale atît timp cît 
ținuturile respective au aparținut 
Țării Moldovei şi României. Dar 
separarea statală a regiunii 
basarabene în perioadele 1812- 
1918 şi 1940-1941, şi mai ales 
după 1944, nu putea rămîne fără 
urmări pentru modul de evoluţie a 
limbii. Din perspectiva raporturilor 
dialectalHiterar, etapa 1812-1918 
a avut un efect mai puțin discrimi- 
nator, pentru Basarabia, în primul 
rînd, pentru că, la nivelul de 
ansamblu al comunicării 
colectivităților de limbă română, 
predomina încă diferențierea re- 
gională, dialectală, iar varianta 
supradialectală se găsea în plin 
proces de constituire; în al doilea 
rînd, pentru că intelectualitatea 
română din Basarabia — Al. 
Donici, Alexandru şi Bogdan 
Petriceicu Hasdeu, de exemplu — 
a participat, în pofida separării prin 
frontiere, la clădirea edificiului 
comun al limbii române literare. În 
aceste condiții, în momentul 
lingvistic 1918, Basarabia nu se 
deosebea esențial de Transilvania, 
Bucovina, chiar Muntenia sau 
Moldova de dincoace de Prut, deşi 
coexistența cu limba rusă, limbă 
oficială, și alte ingerințe şi presiuni 
nu puteau rămîne fără urmări. Dar 
unirea de la 1918 cu Țara, 
integrarea într-un unic stat 
românesc, a modificat condițiile de 

comunicare în aceste ținuturi. Ca 
urmare, limba română a fost 
utilizată atît în ipostaza sa re- 
gională, cît şi în varianta literară, 
ca limbă de stat şi de cultură, 
propagată prin şcoală, prin 
instrucția superioară locală sau din 
centre ca lași, București, Cernăuți, 
prin manuale, publicaţii, presă etc. 

Participarea la acest proces 
unic de dezvoltare şi consolidare a 
limbii române literare a fost dacă 
nu curmată, cel puţin stînjenită prin 
desprinderla ținuturilor basarabene 
din statul român şi includerea lor, 
după 1940, în diviziunile adminis- 
trative ale Uniunii Sovietice. 

În noile condiţii politice, 
varianta locală, graiul 
moldovenesc, a continuat să-şi 
realizeze funcția comunicativă, 
limitată la nivelul cotidian, mai ales 
la sate. Condiţiile de utilizare s-au 
modificat însă profund în cazul 
variantei literare. În loc să 
progreseze prin consolidare şi 
extindere, ca în celelalte regiuni 
româneşti, româna literară din 
Basarabia a continuat să 
funcționeze, ameninţată din toate 
părțile, în condiţii deosebit de 


precare!!. 
Numărul cunoscătorilor ei a 
scăzut prin deportarea, 


exterminarea, refugierea sau 
emigrarea unui mare număr de 
intelectuali. Cei rămaşi s-au străduit 
s-o păstreze, dar n-au reuşit 
totdeauna s-o propage, cu atît mai 
mult cu cît, în bătălia ideologică, 
varianta literară era violent atacată 
de a fi creaţia şi instrumentul 

burgheziei şi al capitalismului. 
Totodată i se contrapunea, cel puțin 
la un moment dat, o creaţie 
transnistriană, care păstra şi 
exacerba particularitățile regionale 
şi combătea neologismul latino- 
romanic, atît de specific variantei 
literare a limbii române, 
înlocuindu-l prin împrumuturi 
ruseşti sau prin calcuri greoaie şi 
scălmbe, ““madanisme” ca singuro- 
zburător pentru avion, sau 
loghitură pentru accent. 

Un factor de agresiune 
externă l-a constituit limba rusă, 
utilizată — exclusiv sau paralel — 
în ştiinţă, ca limbă a culturii, ca 
limbă oficială, dar chiar şi, din ce 
în ce mai mult, mai ales în mediul 
orăşenesc, în comunicarea 
colocvială a relaţiilor cotidiene şi 
familiare. 

Bătută de toate vînturile, 
subminată ca funcționalitate, 
denigrată ca instrument nociv al 
exploatării poporului, varianta 
literară a limbii române utilizate în 
Basarabia nu şi-a putut păstra 
prestigiul normal, ceea ce a condus, 
inevitabil, la diminuarea, dacă nu 
chiar la anularea influenței sale 
asupra graiului sătesc, supus însă 
constant influenţei limbii ruse. 

Prin agresarea variantei 
literare, s-a urmărit îndepărtarea 
populației de limba literară şi, pe 
această cale, şubrezirea bazei 
lingvistice a sentimentului etnic şi 
a conştiinţei apartenenței naționale 
şi crearea premiselor deznaţio- 
nalizării. 

Din punctul de vedere al 

comunicării lingvistice de 
ansamblu, diglosia a fost înlocuită 
prin bilingvism, limba română, în 
realizarea sa teritorială, a fost redusă 
la nivelul comunicării cotidiene, 
familiare, funcțiile superioare, cele 
aie variantei literare, fiind preluate 
de rusă. Ca unică variantă literară, 
limba rusă a urmat mersul firesc, 
tinzînd să devină, pentru unele 
categorii de oameni instruiți, şi 
mijloc de realizare a comunicării 
cotidiene, deci unic mijloc de 
comunicare, evident în detrimentul 
limbii române, limbă de stat a 
Moldovei. 

În aceste condiţii restabilirea 
în Republica Moldova a unei 
situaţii lingvistice fireşti din 
perspectiva unei societăți modeme 
presupune delimitarea mai clară 
față de limba rusă, în primul rînd 
prin întărirea variantei literare 
româneşti, prin refacerea statutului 
normal al acesteia de limbă a 
culturii și de limbă de stat, şi, im- 
plicit, a raportului ei cu graiurile 
teritoriale. 

" Redarea demnităţii variantei 
literare este singura chezășie a unei 
organizări și a unei funcționalități 
a limbii de stat a Republicii 
Moldova, adecvate condiţiilor 
statului modem. 


NOTE: 


1: Cf. E. Coşeriu, Lingvistică din 
perspectivă spaţială şi antropologică. 
Trei studii: Cu prefață de S. Berejan şi 
punct de vedere editorial de St. 
Dumistrăcel, Chişinău, 1994, p. 142. 

2. Cronicari munteni. Ediţie 
îngrijită de Mihail Gregorian. Studiu 
introductiv de Eugen Stănescu, 1, 
Bucureşti, 1961, p. 52. 

3. P. Maior, Istoria pentru 
începutul Românilor în Dacia. Ediţie 
critică şi studiu de Florea Fugariu. Prefață 
şi note de Manole Neagoe, vol. Ii, 
Bucureşti, 1970, p. 49. 

4. Cf. I. Bianu, N. Hodiş, D. 
Simionescu, Bibliografia românească 
veche, 1508-1830, vol. II, 1910, p. 282. 

5. În vestita corespondenţă cu C. 
Negruzzi, de exemplu: “Întrebarea 
literaților noştri este că materialul limbei 
rumâne se află în toate noroadele rumâne 
din orice provinţie sau loc, și ca să se 
facă o limbă generală rumânească de aici 
trebuie să alegem ce este bun şi să 
lepădăm ce c rău” (cf. I. Heliade 
Rădulescu, Scrieri lingvistice. Ediţie, 
studiu introductiv, note şi bibliografie 
de I. Popescu Sireteanu, Bucureşti, 1973, 
p. 104. 

6. Cf. I. Gheţie, Baza dialectală a 
românei literare, București, 1975. 

7. H. Tiktin, Gramatica română. 
Etimologia şi sintaxa, Ediţia a III-a, 
revăzută de S. A. Candrea, București, 
1945,p.X. 

8. I. Nădejde, Gramatica limbii 
române. Fonetica. Etimologia. Sintaxa 
şi istoria limbei pentru clasele liceale, 
Iaşi, 1894, p. 1. 

9. Idem, p. 98. 

10. S. Puşcariu, T. Naum, 
Îndreptar şi vocabular după noua 
ortografie oficială, pentru uzul 
învăţămîntului de toate gradele, 
Bucureşti, 1932, p. 3. 

11. Pentru procesul istoric şi 
rezultatele lui, vezi, de pildă, Klaus 
Heitmann, Limba şi literatura română 
în Basarabia şi Transnistria, în “Revista 
de lingvistică şi ştiinţă literară”, 
Academia de Ştiinţe a Moidovei, nr. 4, 5, 
6, 1991; I. Eţcu, Norma codificată — 
norma necodificată în context glotic 
basarabean, în aceeași publicaţie, nr. 2, 
1993. 

GRAIURILE 
DACOROMÂNE: 
UNITATE 
TIPOLOGICĂ 


1, Caracterul unitar al 
graiurilor dacoromâne este o 
trăsătură de necontestat, care a fost 
recunoscută deja de cercetători. 

intr-adevăr, toate particu- 
larităţile care deosebesc aceste 
graiuri de româna comună se 
regăsesc în toate graiurile 
(dacoromâne). Putem cita dintre 
acestea: 

a) depalatalizarea consoanelor 
rom.com. S, 

b) fricatizarea consoanelor 
rom.com £, ĝ; 

c) apariția vocalei centrale [î]. 

. Aceste fenomene se pot găsi, 
cu arii de răspîndire mai mică sau 
mai mare, în toate graiurile 
dacoromâne. 

2. Aceste particularități — ca 
şi altele— nu se pot explica printr- 
un stadiu mai vechi de comunitate 
a acestor graiuri, situat între 
perioada româna comună şi 
perioada actuală. Aceasta deoarece 
nu se poate găsi o schimbare 
fonetică (fonologică) care să 
marcheze “trecerea” de la româna 
comună la actualele graiuri. 

3. O schimbare de sunete 
care caracterizează toate graiurile 
dacoromâne în opoziție cu 
dialectele sud-dunărene pare a fi 

(D [e, ga]> [a sa] 

după ļabiale, atunci cînd 
silaba următoare nu conține o vo- 
cală palataiă. 

Cu toate acestea, schimbarea 
(1) nu este foarte veche în graiurile 
dacoromâne: ea se produce 
înaintea schimbării 

(2) [5,3] > [5,3] (depalatali- 
zarea consoanelor rom.com. (5, 3 
în unele graiuri şi, după această 
schimbare, în altele. Dovada acestei 
situaţii o fac forme ca [basik a] sau 
a ai ] din unele graiuri față de 
[betia ] sau IxomeSa | din alte 
graiuri. 

graiurile care cunosc forme 
ca [b8ixa] sau [kamase] (Muntenia) 
fonetismul se explică prin 
depalatalizarea timpurie a fone- 
melor Í B, =] şi — după cum arată 
Tiktin "şi Philippide 
repatuțalizarea lor ulterioară. 

În graiurile care cunosc forme 
ca [besiks] sau [Kame$3] (Moldova), 
depalatalizarea s-a produs mai 
tîrziu. 

Trebuie să admitem, prin 
urmare, că din româna comună 
derivă direct graiurile moldoveneşti 
şi cele munteneşti. 

4. Caracterul unitar al 
graiurilor dacoromâne se poate 
explica prin faptul că ele au rămas 
tot timpul în contact. Această 
situaţie a făcut posibilă influența 
reciprocă a acestor graiuri: 
schimbările fonetice (fonologice) 
apărute s-au propagat de la un grai 
la altul astfel încît graiurile 
dacoromâne au ajuns să formeze un 
tip lingvistic (Sprachbiinde). 

GRAIURILE 
MOLDOVENEȘTI ÎN 
CADRUL LIMBII 
ROMÂNE 


Graiurile moldoveneşti 
formează o parte însemnată a 
graiurilor dacoromâne, acoperind 
aproape o treime din teritoriul unde 
se vorbește româneşte. Această 
realitate dialectală este rezultatul 
unui proces îndelungat de 
constituire a celor două ramificații 
teritoriale ale dacoromânei: nordică 
(nord-vestică), din care fac parte şi 
graiurile moldoveneşti, şi sudică 
(sud-estică), din care fac parte, în 
principal, graiurile munteneşti. 

Poziţia în cadrul limbii 
române (al dacoromânei) a 
graiurilor moldoveneşti se poate 
stabili urmărind pe hărțile atlaselor 
lingvistice ariile de răspîndire ale 
unor particularități de limbă, de 
exeraplu ale unor cuvinte moştenite 
din latină, păstrate din substratul 
autohton sau împrumutate din alte 

limbi. 

În ceea ce priveşte elementul 
latin moştenit, Sextil Puşcariu 
menționa perechea de termeni 
rinichi-rărunchi, cel dintîi 
întîlnindu-se în aria sudică, cel de 
al doilea în aria nordică. 
“Amîndouă cuvintele sunt nişte 
diminutive latine vulgare de la ren: 
reniculus şi renu(n)culus” , spune S. 
Puşcariu, după care continuă: 
“Care dintre cele două forme e mai 
veche nu ştim, dar forma cu sufixul 
-u(n)culus, care se găseşte şi la 
retoromani, şi în unele dialecte 
italiene, pare a fi fost cea obişnuită 
în Dacia Traiană, pe cînd cea cu 
sufixul -iculus (în loc de -iculus) 
—cea răspîndită în Peninsula 
Balcanică, căci numai ea e 
cunoscută la transdanubieni (arom. 
arnicl'u)” (Sextil Puşcariu, Limba 
română, I, Bucureşti, 1940, p. 
341). 

În acelaşi sens S. Puşcariu 
amintea și perechea de termeni de 
origine latină varză (< lat. vir(i)dia, 
formă de neutru plural de la viridis 
“verde”), care se întîlneşte în aria 
sudică a dacoromânei, şi curechi (< 
lat. vulg. coliciu, în locul clas. 
caulis), care cuprinde aria nordică. 
“Înţelesul lui originar [al cuvântului 
latinesc vir(i)dia] era cel de 
«verdețuri» (înţeles pe care îl găsim 
în textele vechi dacoromâne”, 
spune S. Pușcariu şi continuă: 
“Încă în latina târzie [...] numele 
generic de «legume verzi» [...] s-a 


Nicolae SARAMANDU 


restrîns asupra unui anumit gen, 
varza. [...] această modificare de 
sens s-a produs în latineşte relativ 
tîrziu şi a plecat din Italia de nord” 
(S. Puşcariu, op. cit., loc. cit.). 

Reţinem din afirmaţiile lui S. 
Puşcariu constatarea unei vechi 
bipartiţii dialectale nord-sud, 
graiurile moldoveneşti încadrîndu- 
se în aria nordică. 

În paralel cu S. Puşcariu şi 
independent de acesta, la aceleași 
rezultate ajungea E. Gamillscheg 
—întemeindu-se, ca şi învățatul 
clujean, pe datele Atlasului 
lingvistic român şi aducînd în 
discuţie cam aceleaşi exemple — 
în studiul Uber die Herkunft der 
Rumänen, apărut la Berlin în 
1940, chiar în anul în care S. 
Puşcariu publica la Bucureşti 
primul volum din Limba română. 
E. Gamillscheg vorbea de o 
“bipartiţie lexicală a teritoriului 
lingvistic dacoromân” 
(“iexikologische Zweiteilung des 
dakorumănischen 
Sprachgebietes”, Uber die 
Herkunft..., p.7): “În repartizarea 
vocabularului se delimitează uneori 
cu totul clar o arie dialectală nord- 
vestică şi una sud-estică” (op. cit., 
p. 5); această delimitare urcă pînă 
în perioada romană. E. 
Gamillscheg menţiona şi alte 
exemple: spinare, ochiul ăl orb, 
cătilin, în ariamnord-vestică, față de 
spate, tâmplă, încet, în aria sud- 
estică. 

Pe linia celor relevate pînă aici 
privind elementul latin, aducem în 
discuţie situația în care graiurile 
moldovenești se delimitează, în 
cadrul ariei nordice, de graiurile 
transcarpatice. Din hăsţile 
Atlasului lingvistic român rezultă 
că deosebirea care se face în 
graiurile sudice între noțiunile de 
“femeie” (numită femeie) şi “soţie” 
(numită soție, muiere sau nevastă) 
nu există în graiurile nordice, unde 
se foloseşte, în general, un singur 
termen pentru ambele noțiuni. 
Această unitate a graiurilor nordice 
privind nediferențierea celor două 
unități de conținut nu există în 
planul expresiei: cuvîntul care 
denumeşte cele două noțiuni este 
muiere (<lat. mulierem) în vest 
(Banat, Crişana, vestul Tran- 
silvaniei) şi femeie (<lat. familia) 
în est (Bucovina, Moldova de pe 
ambele maiuri ale Prutului, estul 
Transilvaniei). 

Un aspect important în 
studierea lexicului dacoromân îl 
constituie raportul între termenii 
autohtoni şi cei de origine latină. 
Unii termeni autohtoni s-au păstrat 
mai bine în graiurile sudice, în 
graiurile nordice (inclusiv cele 
moldoveneşti) întîinindu-se termeni 
latinești. Dăm aici exemplul deja 
cunoscut: gresie (cf. alb. ger&se) în 
sud, cute (<lat. cos, cotis). Dacă 
acceptăm că burtă (cf. alb. burdhë 
“sac”) e termen autohton, cunoscut 
în aria sudică, el ar intra în această 

serie, în aria nordică fiind cunoscuți 
termenii de origine latină foale 
(<lat. follis) în sud-vest, pintece 
(<lat. pantex, -ticis), cu varianta 
pîncete, în nord şi în est (inclusiv 
în graiurile din Republica 
Moldova). 

Exemplele date de noi pînă 
aici confirmă constatarea făcută de 
Al. Philippide că “Moldova, 
Bucovina şi Basarabia aparţin ge- 
netic (ramură) şi istoric de teritoriul 
banato-transcarpatin” (Al. 
Philippide, Originea românilor, 
Iaşi, II, 1928, p. 389). Ele sunt şi o 
ilustrare a observaţiei făcute de S. 
Puşcariu că “elementele latine se 
păstrează mai ales în regiunile 
vestice ale teritoriului dacoromân, 
unde romanitatea fusese mai 
intensă” (S. Puşcariu, op. cit., p. 
339). S. Puşcariu făcea această 
constatare în sprijinul tezei 
continuității populației romanizate 
în Dacia Traiană. 

Împrumuturile ulterioare din 
alte limbi nu contrazic imaginea pe 
care am schițat-o mai sus privind 
repartizarea graiurilor dacoromâne 
în două mari grupuri: nordic (nord- 
vestic), respectiv sudic (sud-estic). 
Această veche distribuţie, pusă în 
evidență pentru prima dată de Al. 
Philippide, a fost confirmată ulte- 
rior atît în lucrări de istoria limbii 
(de exemplu, de fonologie istorică), 
cît şi în studii consacrate situației 
actuale a graiurilor. 

Hărțile Atlasului lingvistic 

român pun clar în evidență 
raporturile dintre împrumuturi 
(inclusiv unele formaţii pe teren 
românesc avînd la bază cuvinte 
împrumutate din alte limbi) şi 
termenii moşteniți din latină sau 
păstraţi din substratul autohton. În 
ceea ce-i priveşte pe aceştia din 
urmă, situaţia nu se schimbă prea 
mult față de cea ilustrată anterior: 
ei se păstrează mai bine în aria 
sudică — de exemplu, barză, 
ghionoaie, ciupi —, lor 
corespuzîndu-le în aria nordică 
termeni împrumutați sau formații 
româneşti . de la termeni 
împrumutați: cocostirc, 
ciocănitoare, pişca (pişcura, 
pițiga). Este greu de ştiut, în 
asemenea cazuri, dacă termenii 
autohtoni au avut iniţial o 
răspîndire generală. Către o 
asemenea presupunere putem fi 
îndemnați de prezența lor în 
dialectele româneşti sud-dunărene 
(de exemplu, în aromână: bardzu, 
ghion, chipni). 

tr-o situație asemănătoare cu 
cea a termenilor autohtoni se găsesc 
cuvintele moştenite din latină în 
raport cu cele împrumutate din alte 
limbi (slavă, maghiară, turcă). Şi ele 
ilustrează repartiția, în general, în 
două arii a graiurilor dacoromâne, 
cuvintele moştenite păstrîndu-se, de 
obicei, mai bine, aşa cum am mai 
constatat, în ariile nordică și vestică. 
Este cunoscut exemplul sudoare, 
de origine latină (în aria nordică) 


Nicolae SARAMANDU 


EREI NC O AN PE PR E A E CE II O E N E EEE PEE AC E EET 


— năduşeală, de origine slavă (în 
aria sudică), la care adăugăm un alt 
exemplu ilustrînd situaţia inversă: 
ceartă (de origine latină) în partea 
sudică — sfadă (de origine slavă) 
în partea nordică. Tot un termen 
latinesc, ficat (< lat. ficatum), s-a 
păstrat în jumătatea sudică a țării, 
fiind înlocuit în nord de mai 
(maieră), de origine maghiară (< 
magh. mdj). Retragerea în părţile 
nord-vestice ale teritoriului 
lingvistic dacoromân a termenilor 
de origine latină a fost determinată 
şi de împrumuturile din turcă. 
Amintim exemplele păcurar, orb 
de-un ochi, în aria nordică, față de 
cioban, chior în aria sudică. 

În cea mai recentă lucrare de 
dialectologie istorică (Ion Gheţie, 
Introducere în dialectologia 
istorică românească, Editura 
Academiei Române, Bucureşti, 
1994) se afirmă în încheiere: “Nu 
ni se pare exagerat să susţinem, pe 
baza materialului de limbă 
examinat, că segmentarea 
Dacoromaniei în două mari arii 
(nordică şi sudică) continuă să se 
păstreze şi astăzi. Pînă se va 
întreprinde o cercetare temeinică, 

bazată pe criterii metodologice 
riguroase, asupra repartiţiei 
graiurilor dacoromâne în secolul al 
XX-lea, ne socotim îndreptățiți să 
dăm credit opiniei lui Al. 
Philippide, împărtăşită şi de lorgu 
Iordan, conform căreia dialectul 
dacoromân cunoaşte, în momentul 
de față, două mari subdiviziuni 
dialectale. După cum am văzut în 
capitolele precedente, nu numai 
informaţiile furnizate nouă de 
cercetările actuale, ci şi evoluția 
graiurilor dacoromâne din ultimele 
sute de ani vine să pledeze în 
favoarea acestei opinii” (p. 167). 
Atlasele lingvistice regionale 
actuale confirmă constatările făcute 
pe baza Atlasului lingvistic 
român, anume că graiurile din 
Republica Moldova — centrale, de 
nord-est, de nord-vest, de sud-vest, 
cele bucovinene şi transcarpatice - 
nu constituie decît arii dialectale 
aflate în continuitatea geografică a 
graiurilor din România: 
moldoveneşti (la care se ataşează 
cele mai multe dintre ele), 
maramureșene (cele din 
Maramureşul de nord), munteneşti 
(cele din extremitatea sud-vestică). 

Astăzi, cînd în Republica 
Moldova din nou ne sînt impuse 
oficial conceptele antiștiințifice de 
“popor moldovenesc” şi de “limbă 
moldovenească”, avem sacra 
datorie să reafirmăm adevărul 
științific şi istoric de necontestat 
despre apartenenţa trăitorilor 
majoritari şi băștinași de la est de 
Prut la națiunea română şi că limba 
lor este româna. 

Lingviștii din Republica 
Moldova şi România, renumiți 
savanți (în primul rînd, romanişti) 
din alte țări au respins cu hotărîre 
falsa teorie despre existenţa unei 
așa-zise “limbi moldovenești”. În 
problema dată s-a vorbit mult la 
diverse îtitruniri ştiinţifice naționaie 
și internaționale ale lingviștilor, la 
care au fost adoptate moțiuni şi 

apeluri speciale, adresate direct 
Parlamentului Republicii Moldova. 

În amplul şi substanțialul său 
raport ţinut la Congresul al V-lea 
al Filologilor Români, desfăşurat 
între 6 şi 9 iunie 1994 ia lași și 
Chişinău, profesorul Eugen 
Coșeriu, demonstrînd cu argumente 
ştiinţifice că limba română este 
unica reprezentantă a latinității 
orientale, încheia astfel conferinta 
Domniei sale: “A promova sub 
orice formă o limbă moldovenească 
deosebită de limba română este, din 
punct de vedere strict lingvistic, ori 
o greșeală naivă, ori o fraudă 
ştiinţifică; din punct de vedere 
istoric și practic, e o absurditate și 
o utopie; şi din punct de vedere 
politic, e o anulare a identității 
etnice și culturale a unui popor și, 
deci, un act de genocid etnico-cul- 
tura!” ©, La acelaşi for ştiinţific 
probe edificatoare în susținerea 
glotonimului limba română, 
singurul care trebuia să fixeze 
denumirea limbii oficiale în 
Republica Moldova, au adus în 
rapoartele lor acad. Silviu Berejan, 
membru cor. Anatolie Ciobanu, 
prof. Nicolae Mătcaș şi alți 
vorbitori. 

Acest Congres a fost convocat 
tocmai în ajunul adoptării 
Constituţiei Republicii Moldova. 
Prin Apelul adresat Parlamentului, 
el a revendicat ca în Constituţie 
denumirea limbii de stat în 
Republica Moldova să fie fixată 


Vasile PAVEL 


prin glotonimul limba română. 
Congresul al V-lea al Filologilor 
Români a marcat, de fapt, apogeul 
strădaniei basarabenilor de a aduna 
dovezi întru re-stabilirea adevărului 
privind “controversata” problemă 
a denumirii limbii noastre 2. 
Savanţii însă n-au fost auziţi. 
Negiijînd numeroase rezoluții şi 
apeluri ale instituțiilor şi întrunirilor 
lingvistice, Parlamentul Republicii 
Moldova a legiferat, prin art. 13, la 
28 iulie 1994, falsul ştiinţific şi 
istoric privind limba noastră cea 
română. Or, se ştie că definiția 
ştiinţifică a unei limbi ţine de 
competenţa instituțiilor ştiinţifice. 
Autoritățile de la Chișinău 
continuă să neglijeze decizia 
Academiei de Ştiinţe — mărturire 
a demnității și curajului civic — 
privitoare Ja modificarea art. 13 din 
Constituţie în conformitate cu 
adevărul științific. Deocamdată mai 
credem că rațiunea va învinge şi art. 
13 va fi formulat, conform deciziei 
A.Ș.M., în felul următor: “Limba 
de stat (oficială) a Republicii 
Moldova este limba română” O. 
În spaţiul geografic și politic 
din stînga Prutului lupta de 
rezistență pentru limba română, 
pentru adevăr continuă. Ea se mani- 
festă şi în sensul convingerii 
concetățenilor încă nelămuriți şi 
derutaţi. E nevoie a ne depăşi 
conformismul, indiferența şi 
mentalitatea de sciavi. 
Este bine cunoscut faptul că, 

prin anexarea în 1812 a Basarabiei, 
Rusia şi-a însuşit, în baza unei 
conjuncturi favorabile şi a dorinței 
sale de expansiune spre Balcani, 
întreg teritoriul dintre Prut şi Nistru, 
care nu le-a aparținut niciodată 
ruşilor. Istoriografia ţaristă şi 
sovietică privind Basarabia a 
denaturat însă fără scrupule, cu 
unele excepții, imaginea obiectivă 
a acestei provincii românești. 
Anume în acest context în 
Basarabia şi Transnistria a fost 
propagată denumirea “iimba 
moldovenească”. S-au făcut 
speculaţii chiar pe seama 
particularităților locale de vorbire, 
pe seama acelor flori de cîmp pe 
care le îmbracă limba română din 
zonele pomenite mai sus. Se 
vehicula ideea că, chipurile, dacă 
te exprimi într-o formă cîtuşi de 
puţin corectă, aşa mai “pe domnie”, 
atunci vorbeşti româneşte, iar dacă 
te exprimi în graiul local, atunci 
vorbeşti moldoveneşte, lăsîndu-se 
să se înțeleagă că vorbeşti într-o altă 
limbă, în “limba moldovenească”. 
Se afirmă că la nivel de mase 
sintagma “limba moldovenească” 
a fost utilizată neterminologic, 
denumirea graiului local 
confundîndu-se cu denumirea 
limbii. Dar să nu scăpăm din 
vedere și faptul că după 1812 
țarismul, iar mai apoi şi sovieticii 
au propagat şi au impus metodic şi 
sistematic folosirea denumirii 

“limba moldovenească” în scopu 

deznaționalizării populației din 
ținut, a mutilării unității naționale. 

Asemenea erori şi presiuni 
ideologice se făceau cu bună știință, 
cu scopul de a opune limbii 
române idiomul băștinașilor şi de 
a susţine că moldovenii din stînga 
Prutului şi a Nistrului nu sînt 
români. În R.A.S.S.M. şi în 
R.S.S.M. unională (cu mici 
excepții), mai ales în perioada 
1924-1950, s-au făcut încercări de 
a se zămisli o limbă scrisă pe baza 


varietăți vorbirii transnistrene, iar 


după 1940 şi a celei basarabene, 
precum şi pe baza împrumuturilor 
masive din limba rusă şi a unor 
calcuri lingvistice bizare. 

Iată cîteva mostre de “limbă 
moldovenească” la care ar dori să 
ne readucă “moldoveniştii”: 
[denumiri de cărți] K.Dubneak, 
Pătradci pentru lucru practic di 
gheografii. Alăturari la cartea di 
lucru pi gheografii pintru anu a 
şinşilea di'nvăţămâînt. Tradusi din 
ucraineşti di S.Rîbak Editura 
statnicî a Moldovei. Tirişpolea, 
1931. Sau: Învăţălnic pi 
obşteştiinți. Siobozîşu a II-lea. 
Anu a şasa. Tirişpolea, 1931. În 
Hotărîrea K.Ţ. a P.K. (b)T. 
dispri şcoala înșepătoari şi 
n'ijloşii, Tirișpolea, 193 1 se spune 
că “Mărgînd pi calea înşiințării 
programii partii comunistişi... cu 
fînta di dişteptat neamu, vrednic cu 
totu sî așăzi comunizmu...” (p.3). 

După o perioadă de şase ani 

(1932-1938), cînd în R.A.S.S.M. 
a fost utilizat alfabetul latin şi erau 
editate operele unor scriitori clasici 
ca M. Eminescu şi V. Alecsandri, 
limba scrisă revenea, deşi mai mult 
aparent, la aspectul normat, dar 
“avtorii di cuvîntelnice şi gramatici 
a linghii moldovneşti” urmăreau 
încă aceleaşi scopuri și motivații 
politice, despre care am vorbit mai 
sus. 

În prefața la Cuvîntelnicul 
orfografic moldovenesc, 
Tiraspoli, 1940 I. D. Cioban scria: 
“Colectivu de avtori s-a pus ca țeli 
la munca sa să curățe limba 
moldovenească de cuvintele 
românești franțuzite, neînțălese de 
norodu moldovenesc, întroduse 
cîndva de dușmanii norodului, și în 
rînd cu aiasta s-a stăruit să apuşi cît 
mai multi cuvinte întrate în traiu 
norodului moldovenesc în legătură 
cu zidirea soţialistă, ca neologizme, 
din lind'ili noroadelor frățeşti 
rusascî şi ucraineascî. Cu fereală 
s-au purtat avtorii cître cuvintele 
şelea, care nu-s tare răspîndite, 
sfădoase ori tiar născoşite de 
oameni osăd"iți prin cabinete” 
(p.5). 

Încercările proletcultiştilor 
moscalioţi de a ridica graiul local 
din Transnistria şi Basarabia la 
rangul de limbă scrisă (literară) s-a 
soldat cu un eșec total. De fapt, 
“limba ciobănească” nici măcar 
grai autentic moldovenesc nu era, 
ci mai degrabă un surogat de 

vorbire locală, împăienjenit şi 
înceţoşat de vocabule, calcuri şi 
construcții sintactice ruseşti, inapt 
de a exprimă chiar şi cele mai 
elementare noţiuni. De aceea o 
“limbă moldovenească” deosebită 
de limba română niciodată n-a 
existat. 

Moldovenii din Republica 
Moldova şi moldovenii din 
provincia Moldova (România) 
vorbesc aceleași graiuri sau grupuri 
de graiuri care se subordonează 
aceltiași subdialect moldovean, al 
aceluiaşi dialect dacoromân, al 
aceleiaşi limbi române, unice 
pentru românii de pretutindeni (%. 
Această afirmaţie este justă, 
oportună şi, prin urmare, perfect 
justificată în situația mediului 
basarabean, cînd generaţiile de azi 
revin în albia unității limbii române, 
a unităţii ei în fireasca varietate de 
graiuri. . 

Graiurile românilor de la est 
de Prut aparțin deci la dialectul 
dacoromân. Ele ţin de o entitate 
glotică comună, de limba română. 
Aceste graiuri nu constituie nici 
măcar grupuri de graiuri aparte cu 
trăsături relevante esențiale numai 
lor în cadrul dacoromânei. 

Unitatea graiurilor din 
Republica Moldova şi Ucraina cu 
celelalte graiuri dacoromâne poate 
fi demonstrată cel mai bine cu 
ajutorul-atlaselor lingvistice 
româneşti. 

Vom aminti că la Chişinău a 
fost editat Atiasu! lingvistic 

moldovenesc (ALM), în două vo- 
lume, patru părți ®. Colectivul de 
dialectologi de la Institutul de 
Lingvistică al A.$.M. a reluat 
publicarea materialului rămas 
nevalorificat în hărți de atlas, sub 
un titlu revăzut, în sensul 
respectării sistemului de 
denominație a celorlalte atlase 
lingvistice regionale românești - 
Atlasul lingvistic român pe 
regiuni. Basarabia, nordul 
Bucovinei, Transnistria (ALRR 
Bas. Bucov. Transn.) ©. În una din 
recenziile recente se afirmă, 
întemeiat, că odată cu apariţia 
primului volum din ALRR Bas. 
Bucov. Transn. şi a celor ce vor 
urma, “cel puțin sub aspect 
lingvistic, reîntregirea teritoriului 
de limbă română reprezintă nu 
numai un fapt cîştigat, ci şi o 
premisă pentru apariţia altor 
structuri unitare în spiritul vechilor 
tradiții românești” . Pe de altă 
parte, “cu acest nou Atlas lingvistic 
român pe regiuni, geografia 
lingvistică românească dovedeşte 
încă o dată că reprezintă o ştiinţă 
fără prejudecăți” (2. 

Caracterul unitar al graiurilor 
românești de la est de Prut şi din- 
Ucraina cu celelalte graiuri 
dacoromâne se manifestă atît în 
structura gramaticală, cît şi în 
vocabular. 

În interiorul graiurilor din 
Republica Moldova şi din regiunile 
învecinate cu Ucraina dialectologii 
de la Chișinău disting patru grupuri 

mai însemnate de graiuri: 1) grupul 
de graiuri centrale care, ocupă cea 
mai mare parte a teritoriului cercetat 
al Basarabiei, şi parţial al 
Transnistriei; 2) grupul de graiuri 
de sud-vest, vorbite, în temei, în 
extremitatea sud-vestică a 
Basarabiei (aproximativ de la 
Cahul şi pînă la Ismail, Chilia sau 
Vîlcov); 3) grupul de graiuri de 
nord-vest, răspîndite în nord-vestul 
republicii şi în regiunea Cernăuţi 
(nordul Bucovinei, ţinutul Herţa, 
fostul județ Hotin din nordul 
Basarabiei) și 4) grupul de graiuri 
de nord-est, care sînt vorbite în 
partea stîngă a Nistrului într-un 
număr limitat de localităţi din nord- 
estul Republicii Moldova şi din 
reg. Odesa ®. 

Fireşte, foarte multe fenomene 
sînt cunoscute tuturor grupurilor de 
graiuri numite: închiderea vocalei 
finale -ă la -f şi a lui e în poziţie 
finală sau medială la i (farf, dinti, 
videm);, dispariția lui -i asilabic 
după consoanele dure (fraf, coj); 
prezenţa formei de genitiv-dativ sg. 
în -lu a substantivelor masculine 
(pomulu, vărulu); utilizarea formei 
invariabile a, în loc de formele al, 
ai, a, ale (un frate a neu), şi a 
perfectului compus cu forma o a 


auxiliarului la pers. 3 sg. şi pl. (o 


cîntat “a cîntat”, au cîntat”) ş.a. De 
reținut că fenomenele notate sînt 
specifice pentru subdialectul 
moldovean în întregime (deci şi 
pentru graiurile moldoveneşti din 

dreapta Prutului) sau sînt 
cunoscute într-o arie mult mai 
întinsă. 

O parte din trăsăturile 
graiurilor descrise se grupează în 
arii discontinui delimitate prin 
proiectarea de isoglose ale unor 
particularități corelative bimembre 
(de ex., u inițial în umplu, umblu, 
umflu în graiurile de sud-vest și f 
în celelalte graiuri) sau 
plurimembre (yişini, 'vişină’ în aria 
de sud-vest, zișînf în aria de nord- 
est, Xişini în aria centrală şi de nord- 
vest). 

Opoziția areală cea mai bine 
conturată prin trăsături corelative 
“bimembre” este cea dintre aria de 
sud-vest (ca o zonă de tranziție de 
la graiurile munteneşti la cele 
moldovenești) şi celelalte trei 
grupuri de graiuri (de ex., 
tratamentul -îi- în mâini ‘mîine’, 
piini “pîine”, cîini “cîine” sau varză 
din graiurile de sud-vest și -î- în 
mini, pîni, cîni sau curek. din 
graiurile centrale, de nord-vest şi de 
nord-est). 

Spaţiul restrîns nu ne permite 
să caracterizăm, fie și în linii 
generale, fiecare grup de graiuri în 
parte. Aici însă este important să 
menționăm că grupurile de graiuri 
din Republica Moldova şi Ucraina 
nicidecum nu sînt separate de 
celelalte graiuri româneşti nord- 
dunărene, după cum s-ar fi putut 
trage concluzia, în mod greșit, la 
consultarea unor lucrări scrise an- 

terior pe această temă. 

Ariile centrală, de sud-vest și 
de nord-est se grupează organic şi 
nemijlocit cu alte zone dialectale ale 
dacoromânei (9. 

Graiurile centrale au trăsături 
identice cu cele răspîndite în 
graiurile din provincia Moldova 
(România) şi cu o serie de 
particularități întîlnite în graiurile 
din grupul nordic în genere. De ex.: 
realizarea africatelor prepalatale c, 
g în stadiul de fricatizare s, Z; 
realizarea patatalizării labio- 
dentalelor f v în stadiul X, %; 
palatalizarea labialelor p, b, m în 
stadiul k. g, n ete. 

Graiurile de sud-vest 
constituie o zonă de tranziție de la 
subdialectul moidovean la 
subdialectul muntean. Ele 
formează o arie comună cu 
graiurile din nordul Dobrogei şi 
sud-estul Moldovei din dreapta 
Prutului. Unele particularităţi fac 
arii comune cu graiurile 
moldoveneşti, altele cu cele 
muntenești, cum ar fi: stadiul X, 2, 
n al palatalizării bilabialelor p, Þ, 
m; stadiul A, y al palatalizării 
labiodentalelor f, v; forme verbale 
cu radicalul terminat în d, t, n 
iotacizat de tipul văz (eu) văd”, scoț 
(eu) ‘scot, spuu “(eu) spun” etc. 
(unele particularități munteneşti, 
cum ar fi iotacizarea verbelor, sînt 
cunoscute şi în Transnistria). 

Graiurile de nord-vest fac arie 
comună cu sudul Bucovinei şi cu 

partea de nord a Moldovei 
(România). Ele îmbină 
particularități din graiurile centrale, 
nord-moldoveneşti, bucovinene şi, 
într-o măsură mai mică, 
maramureşene, căpătînd astfel 
aspectul unui “mozaic” dialectal. 
Graiurile de nord-est 
prezintă multe particularități 
comune cu graiurile din Basarabia. 
Trăsătura specifică cea mai impor- 
tantă o constituie palatalizarea 
labiodentalelor f, v în formele s, z 
(ser, ‘fier’, zin “vin”), identice cu 
cele din Maramureș şi care fac să 
se deosebească de graiurile 
basarabene. Africatele £, &, > s, z 
(ser, “cer”, zer ger”). Consoanele 
p, b cunosc stadiul de palatalizare 
în £, d' {tept “piept”, d 'ini “bine”). 
Prin urmare, graiurile limbii 
române de la est de Prut şi Nistru 
n-au evoluat în sens diferit în raport 
cu celelalte graiuri româneşti. Ele 
nu au un statut autonom şi, privite 
în ansamblu, n-au-fost atrase în- 
tr-o altă arie lingvistică (1, p.17). 
După cum a arătat E. 
Petrovici, ioglosele cels mai 
importante merg de obicei de la est 
la vest, împărțind teritoriul de limbă 
română într-o jumătate nordică şi 
una sudică () şi relevînd deci două 
mari grupuri dialectale — de nord 
şi de sud — despre care au scris 
Al. Philippide, lorgu Iordan, E. 
Vasiliu. După datele ALM, unitățile 
lexicale pentru aria de sud (varză, 


` gresie, burtă, zăpadă, năduşeală, 

rinichi, chel etc.) le găsim în 
graiurile din sud-vestul Basarabiei. 

Propriu-zis, de-a lungul 
Prutului nu avem izofone şi 
izomorfe, iar în majoritatea 
covîrşitoare a cazurilor, nici 
izolexe. Cu alte cuvinte, Prutul nu 
reprezintă o frontieră lingvistică. 
Rusismele de vocabular, în parte și 
ucrainismele, numeroase totuși în 
limba vorbită a moldovenilor din 
stînga Prutului (unele din ele au 
pătruns şi în dreapta Prutului), nu 
au izbutit să rusifice limba maternă 
a băștinașilor, deşi vorbitori aparte 
rusificați avem destui. Constatăm 
cu multă amărăciune o degradare 
sub aspectul de cunoaștere a limbii 
şi chiar a viului şi autenticului grai 
popular, mai ales la populaţia din 
oraşele republicii. Vom reține în 
această ordine de idei că românii 
din est mai sînt ameninţaţi de 
pericoiui panslavismului. Cer- 
cetările intense de teren ale 
dialectologilor au arătat că destinul 
graiurilor românești din zonele 
limitrofe româno-ucrainene (nordul 
Bucovinei, fostul judeţ Hotin, 
ținutul Herţa, sudul Basarabiei și 
Transnistria) a fost sau continuă să 
fie determinat de schimbările 
demografice, de imigrările şi 
colonizările abuzive, de istoria 
zbuciumată a conaţionalilor noştri 
de la “margine de țară”. În cea mai 
mare parte din teritoriile în cauză, 
pe parcursul ultimelor două secole, 
a avut loc un proces intens de 

deznaționalizare (de slavizare) a 
românilor, care a avut drept 
consecinţă restrîngerea evidentă a 
ariei cu localități româneşti. Re- 
miniscențele de românism persistă 
în nume de familie (Croitor, 
Gologan,  Purice, Chitar, 
Creţuleac, Robuleac, Vacariuc) şi 
prin toponime (Chiseliv de la 
Chisălău, Valevo de la Văleni, 
Toporivți de la Toporăuți) 4. Con- 
form recensămîntului austriac, la 
1775 în Bucovina, străvechi 
pămînt românesc, românii 
constituiau 85%, iar astăzi în 
actuala reg. Cernăuţi trăiesc numai 
circa 20 % de români 
(recensămîntul din 1989). 

Astăzi sîntem martori pasivi la 
dispariția satelor cu populaţie 
românească din Transnistria (!2. Ce 
să mai zicem de conaționalii noștri 
de prin satele împrăștiate prin sud- 
estul Ucrainei (1%, Crimeea, 
Caucaz, Asia Mijlocie, Extremul 
Orient, pe unde dialectologii de la 
Chişinău de asemenea au realizat 
anchete dialectale şi unde şansele 
de redresare a graiului românesc 
sînt minime. 

Într-adevăr, situația din 
Republica Moldova, scrie Mioara 
Avram (şi din enclave, ar mai fi de 
adăugat), ilustrează în cel mai înalt 
grad şi pe multiple planuri rolul 
limbii în istoria unei comunități, în 
existența şi în rezistența unui neam, 
în păstrarea conştiinţei de sine a 
fiinţei naţionale (%. 

Ca neam, supraviețuim prin 
graiul străbun. Limba română 
constituie atributul esenţial al 
națiunii române, din care fac parte 
şi basarabenii. Limba noastră cea 
română este suportul fundamental 
al existenţei, spiritualităţii şi 
identității neamului nostru. Ea este 
“ființa vie care ne vine din timpurile 
cele mai depărtate” (N. Iorga). 

A lovi în limba noastră 
maternă, marginalizîndu-i mul- 
tiplele ei funcții şi scoțînd-o astfel 
dia albia sa, înseamnă a ne duce la 
pierzare pe noi înşine ca națiune. 

În încheiere, vom aminti cu 
recunoștință de rezistența colectivă 
opusă pe parcursul secolelor, în 
condițiile unei istorii vitrege, de 
către țăranii din Basarabia, de 
mamele țărance întru păstrarea 
graiului strămoșesc, a datinilor şi 
tradițiilor. 

Continuitatea şi discon- 
tinuitatsa s-au aflat într-o firească 
şi continuă conlucrare în vederea 
realizării unității actuale a limbii 
române în varietatea ei geografică. 
Dar, în ciuda existenţei varietăgior 
locale, graiurile reraâneşti, ca și 
cultura noastră populară, continuă 
să aibă mai presus de toate un rol 
unificator pe care ele le exercită 
peste frontierele administrative, 
impuse cu brutalitate şi arti ficial. 

LIMBA LITERARĂ 
ȘI LITERATURA 
DIALECTALĂ 


0.1. În polemica de la mijlocul 
anilor '50, între criteriile invocate pentru 
delimitarea limbii de dialect se enumerau 
și cel al funcţiilor — culturale cu 
preponderență — ale unui idiom, ca și 
cel al conștiinței și al voinței comunității 
de vorbitori de a folosi o anumită limbă. 
Urmînd principiilor subordonării, 
genetico-structural, înțelegerii etc., 
acestora li se acordă — e adevărat — o 
importanță relativă, ţinîndu-se seama, 
între altele, că nu toate limbile au ajuns 
să dezvolte o funcție culturală, după cum, 
în schimb, alte idiomuri, menţinîndu-şi 
statutul de dialect (subdialect), au 
favorizat crearea unei literaturi 
beletristice, unele chiar cu opere şi autori 
de anume notorietate şi avînd deja în 
spate o tradiţie. i 

Sigur că asemenea criterii fuseseră 
formulate şi înainte, şi în alte părți, căci 
distincția limbă / dialect a preocupat 
îndelung. Şi chiar dacă, de la o situație 
la alta, rezolvările nu au fost unitare, o 
consecvență firească, a bunului simţ şi 
a evidenţei, s-a impus de la sine, am zice. 
Aşa încît, deşi nu se verifică în totalitate, 
afirmaţia, din 1946, a lui Auguste Brun 
(Parlers régionaux. Frange dialectale 
et unite française, Paris-Toulouse, 1946, 
p. 8) pare a-şi avea adevărul său: “Între 
limbă şi dialect nu există diferență de 

natură, ci mai degrabă o diferență de 
destin. O limbă nu este, adesea, decît un 
dialect care a reuşit”. Apoi, ca o condiţie 
a existenței si, în timpurile modeme şi 
în lumea civilizată, dobîndirea de către 
acesta — “dialectul care a reușit” — a 
funcţiei culturale, manifestată în primul 
rînd prin scris, devine obligatorie. 
Rezultată în urma unui proces complex 
și de durată, prin caracterul ei 
supradialectal! şi normat, limba literară 
e singura în măsură să-şi asume rosturi 
culturale, ştiinţifice şi, bineînţeles, într- 
un sens larg, politice. Ea devine, alături 
de alţii, un factor unificator și de 
stabilitate culturală. 

9.2. În ce o priveşte, limba română 
literară are ca bază dialectală, potrivit 
celei mai vechi şi mai răspîndite opinii, 
subdialectul muntean, căruia i s-au 
adăugat şi contribuţii, mai mult sau mai 
puțin importante, ale celorlalte 
subdialecte dacoromâne. În timp, limba 
literară a fost precedată de așa-numitele 
dialecte literare (după Gh. Ivănescu) sau 
(după I. Gheţie) de variante literare 
regionale, unificarea lingvistică 
producîndu-se, ne încredinţează cel din 
urmă, la nivelul acestora. Existenţa 
limbii literare nu presupune, cel puțin 
în vremurile noastre, dispariția totală a 
variantelor lingvistice teritoriale, deși 
prezicerea şi teama că e iminentă, 
întîmplîndu-se mai ales sub influenţa tot 
mai insistentă a primei, datează de mai 
bine de un secol. Dimpotrivă, am spune 
că tocmai persistența lor, concomitentă 
şi paralelă, ca termen de opoziţie față 
de limba literară, : mobilitatea, 
naturaleţea şi libertatea lor față de 
constrîngerea normei scrise, confirmă 
individualitatea și pregnanţa limbii 
literare, fie că e vorba de aspectul ei scris 
sau de cel oral. Semnificativă pentru 
aceste raporturi și pentru întregul con- 
text al discuţiei este comparaţia, 
devenită clasică, a lui Joseph Vendryes; 

reținem din ea doar ultima parte: “Limba 
scrisă [= limba literară] este stratul de 
gheaţă de deasupra rîului. Apa care 
continuă să curgă pe sub gheaţa care o 
ține închisă este limba populară și natu- 
rală {= graiurile]. Frigul care produce 
gheaţa și care ar vrea să oprească riul e 
efortul gramaticienilor şi al pedagogilor; 
iar raza de soare care redă limbii 
libertatea este forţa de nebiruit a vieții, 
victorioasă asupra regulilor, zărobind 
piedicile tradiţiei” (Le langage. Intro- 
duction linguistique á l’histoire, Paris, 
1921, p. 325). 

1.1. Dincolo de variantele literare 
regionale, proprii perioadelor de început 
ale evoluţiei limbii literare românești, şi 
dincolo de caracterul firesc dialectal pe 
care îl are limba creațiilor populare ivite 
într-o.regiune sau alta, dintre funcțiile 
limbii literare, cea pe care şi-o poate 
aroga programatic o unitate lingvistică 
teritorială este aceea numită îndeobște 
literatură dialectală, o literatură cultă 
scrisă în graiul / dialectul respectiv. De 
regulă, însă, doar prin aceasta 
subdiaiectul / dialectul în cauză nu 
devine limbă literară. Istoriile unor 
literaturi europene — italiană; germană, 
engleză — o înregistrează ca pe un 
fenomen adiacent sau derivat şi deviant, 
pitoresc şi plin de culoare ca notă ge- 
nerală. Aceste caracteristici provin, în 
ultimă instanță, din aceeaşi situare a 
variantei teritoriale faţă de limba literară: 
de orice natură ar fi particuiaritățile unui 
grai, ele pot stîrni oricînd vorbitorului 
de limbă literară măcar o supericară 
îngăduință surizătoare. În egală măsură, 
pentru limba română, dialectale sunt, 
astfel, atît literatura scrisă în dialectul 
aromân, cît şi cea în grai bănățean, chiar 
dacă, prin conținut, ele au intenții şi 
manifestări diterite. Ambele au deja o 
tradiție bine precizată. Cea bănățeană 
tocmai își aniversează centenarul. Cum 
ne vom limita la dialectul dacoromân, 

ne vom opri doar la aceasta. Indiferent 
de valoarea iiterară a producţiilor — în 
general modestă şi foarte modestă — pe 
care le numără la noi scrisul în grai, 
fenomenul există, e interesant și atrăgător 
ca subiect şi are multiple implicații. 
1.2. În esență, poezia dialectală 
bănățeană se încadrează organic unei 
anume realități specifice, este produsul 
ei, dar o şi exprimă; se explică prin ea. 
Sunt de adăugat, desigur, și împrejurări 
de istorie, ca şi atmosfera intelectuală şi 
culturală a oraşelor bănăţene , a 
Lugojului. îndeosebi, la sfîrşit de secol 
19. Între intelectuali, meseriași şi țărani 
existau legături strînse, lipsite de 
rigidități sau complexe de clasă. Graiul 
era modalitatea obişnuită de comunicare 
a tuturor claselor în viața cotidiană. Cu 
atît mai mult cu cît, între graiurile 
dacoromâne, cele bănăţene, așa cum 
constata Gustav Weigand — apoi și 
Lucian Blaga şi alţii au 
individualitatea cea mai pronunțată. 
Bogăția lor — fonetică în primul rînd — 
confirmă, încă o dată parcă, barocul 
culturii etnografice bănăţene, așa cum îl 
definise marele poet (Barocul 
etnografiei românești, în “Banatul”, 
Timişoara, I, 1926, nr. 1, p. 3—4). Cum 
“nici una din provinciile româneşti nu 
are o cultură etnografică, anonimă, popu- 
lară atît de diferențiată ca Banatul”, 
spunea Blaga, doar o asemenea realitate 
putea da naștere celui dintîi poet român 
care îndrăzneşte să scrie în grai — Victor 
Vlad Delamarina. Puțin mai tîrziu, 
George Călinescu (Opinii fugare despre 
Banat, în “Banatul”, Timişoara, HI, 1928, 
nov.-dec., p.1—4) proceda oarecum 
invers și identifica repere psihologice şi 
etnografice pornind tocmai de la poezia 
în grai: Delamarina şi Gheorghe Gârda. 
Văzut în ansamblu, am zice că 
fenomenul scrisului (cult) în grai, 
împreună cu cel al scriitorilor țărani 
(“plugarii condeieri” — sunt numiţi în 

titlul antologiei, din 1943, a lui Gabriel 
Țepelea), care sriu poezie, proză şi teatru 
în limba literară, nu face decit să adauge 
o coordonată în plus acestei culturi, în 
general însă fără a reuşi — parcă 
ajungîndu-şi sieşi — să-i depăşească 
granițele prin impunerea unor 
individualități. Istoria literară a reţinut 
foarte puţin din ce au creat cei care au 
practicat scrisul în grai bănăţean şi cu 
atît mai puţin va reține din creaţia 
contemporanilor noştri. Îngăduinţa 
judecății critice e inoperantă. 

Scrisă de intelectuali ieşiţi din 
lumea satului sau a orașului 
dialectalizant încă, poezia în grai a rămas 
în aceleaşi cadre tematice și formale — 
în care umorul şi particularităţile fonetice 
sunt notele specifice —, fără pretenții şi 
ambiţii, cu prea puţine înnoiri sau voci 
distincte. Lucrarea de referință a acestei 
literaturi rămîne poezia Al mai tare om 
dîn lumie, a lui Victor Vlad Delamarina. 
O aprecia subțirel Caragiale, care se 
amuza recitînd: “Nu ce jioşi cu minie, 
dragă! / Asta, viedz, în cap ţ-o bagă! / N- 
ascult vorbe io şi glumie, / Cînd mi-s io 
mai tare-n lumie!” Graiul aduce “partea 
de farmec propriu... care se pierde în 
forma literară”, constata esteticianul M. 
Dragomirescu, aduce un firesc îngăduitor 
care presupune complicitatea indulgentă 
a cititorului. La urmașii lui V. V. 
Delamarina dominanta continuă să 
rămînă umorul, care trece însă de la cel 
bonom, complice spre comic şi satiră (la 
Gh. Gârda, Ion Curea şi alţii), degenerînd 
destul de repede în anecdotic şi banal 
(Gârda, Grigore Bugarin etc.), apropiat 
textului de cronică rimată sau moment 
vesel (Constantin Miu-Lerca, Virgil 
Şchiopescu, Nechifor Mihuţa şi alții). 
Obișnuit, izvorul comicului e naivitatea 
țărăneaşcă în față cu realitățile din afara 
satului, atitudine şi unitate de măsură 
acestora. Se cuvine subliniată prezenţa 
unor constante ale temperamentului şi 

psihologiei bănățene. Folosirii graiului 
i se datorează o de așteptat oralitate, ca 
şi o savoare aparte. 

Demnă de atenţie ca fenomen, care 
se prelungeşte, din păcate involutiv, pînă 
astăzi, poezia în grai bănăţean constituie 
în literatura noastră o pată de culoare, 
originală şi pitorească, pe care 
dialectologul o consemnează cu simpatie 
şi cu bucuria că ea există totuşi. 

1.3. Nici un moment, însă, această 
literatură nu a avut intenţii de negare sau 
de autonomie față de limba și literatura 
română, căreia îi aparține şi i s-a socotit 
mereu o prea modestă parte. Sunt convins 
că nu va fi trecut vreodată prin mintea 
vreunui bănățean să-şi considere 
subdialectul limbă numai pentru că e mai 
bine individualizat între variantele 
teritoriale ale dacoromânei sau numai 
pentru că în el s-a încercat scrierea de 
literatură beletristică. Cum oare ar fi şi 
posibil un astfel de gînd din partea 
acelora care — Ripenses Daci sive 
Valachi — după cum mărturisește la 
1453 Flavio Biondo, “își proclamau ca 
o onoare şi îşi afişau originea romană, pe 
care într-adins o făceau să se vadă din 
vorbirea lor? Din partea acelora care, în 
Palia de la Orăştie (1582), foloseau, cu 
aceleași intenţii, ce nu lasă loc îndoielii, 
forma român în loc de rumân? Dintre 
aceştia s-au ridicat cercetători de seamă 
ai limbii române, de la Paul Iorgovici, 
Constantin Diaconovici Loga, Damschin 
Bojîncă, Eftimie Murgu (cu o 
prefigurare, la 1830, a teoriei circulației 
cuvintelor) pînă la Josif Popovici, Emil 
Petrovici, loan Pătruț şi alții. Pe de altă 
parte, fără a fi piscuri, valorile literare 
ale Banatului — loan Popovici 
Bănăţeanu, Mihail Gaşpar, Virgil Birou, 
Anişoara Odeanu și ceilalți — au scris 
într-o aleasă limbă literară românească. 

2.1. Am evocat, foarte sumar, 
literatura în grai bănățean și statutul ei 
față de limba literară pentru că le-am 

socotit un exemplu de cuminţenie (în 
sensul prim al cuvîntului), de 
înţelepciune, dar și de libertate și simţ al 
măsurii. Ceea ce nu se poate spune despre 
o reacţie inversă, contrară evidenţei 
adevărului științific şi istoric, cu atît mai 
tristă şi surprinzătoare cu cît se încearcă 
a fi impusă, de astă dată, chiar de unii 
români, în spaţiul de dincolo de Prut al 
unității latine orientale. A proclama ca 
entitate aparte o limbă moldovenească e 
nu numai anacronic — mai înainte o 
făceau alții, străini, care, sfidător, nici 
măcar nu se osteneau să-şi ascundă 
interesele şi procedeele împlinirii lor — 
, Ci şi pemnicios. Cum a putut oare reveni 
o asemenea idee, fie şi la o minoritate, 
acolo unde libertatea a început tocmai 
prin “limba noastră cea română” şi prin 
proclamarea zilei naşterii lui Eminescu 
ca zi naţională? Să fi fost zadarnice 
strădaniile oamenilor de ştiinţă, de litere, 
ale intelectualilor de acolo de a diminua 
urmările unei mistificări impuse şi de a 
menţine, subtil şi înțelept, conștiința 
apartenenței firești la limba şi cultura 
românească? E cel puțin ò imprudență 
să ignori și să irosești, acum, argumente 
capitale ale unui statut istoric firesc, ale 
unui adevăr limpede, ce trebuie reafirmat 
cu tărie. 

2.2. Căci, la urma urmelor, care va 
fi fiind limba care trebuie să se numească 
moldovenească? Oare cea literară, de 
care se servesc, în cel mai firesc chip, 
scriitori, oameni de ştiinţă, de artă şi de 
cultură, intelectuali şi oameni simpli, 
aceea în care au scris Hasdeu, Negruzzi, 
Eminescu, Creangă şi în care scriu 
Leonida Lari, Grigore Vieru și Ion Druţă? 

Nimeni nu a văzut deosebiri 
semnificative între varianta 
supradialectală şi normată de la Chişinău 
şi cea din România. Dacă ele vor fi 
existînd, totuşi, vor fi fiind atunci clasicii 
amintiţi “ambivalenţi”, aşa cum, tot 
retoric, se întreba cu mai mulți ani în 
urmă şi Carlo Tagliavini? Şi cine îşi va 
lua imposibila şi absurda răspundere 
să-i ... traducă, așa cum, iresponsabil, 
încercase odată cineva cu Sadoveanu, 
stîrnindu-i mînia? 

Sau vor fi fiind apreciate ca limbă 
moldovenească graiurile din 
Basarabia? Dar acestora specialiştii nu 
le acordă nici măcar statutul de 
subdialect al dacoromânei, aceleaşi 
fiindu-le particularitățile generale — 
fonetice, morfologice şi lexicale — cu 
cele ale graiurilor de dincoace de Prut. 
Ba mai mult, se leagă firesc aceste graiuri 
şi cu alte unități dialectale 
dacoromânești, între ele şi cu graiurile 
bănățeneşti, de la extremitatea vestică a 
românei, explicația — foarte la îndemînă 
— fiind originea şi structura lor comună, 
apartenenţa la aceeași limbă. Pe de altă 
parte (fără ca, bineînţeles, aceasta să fie 
un reproș), basarabenii nici nu au 
încercat măcar — inocent, pitoresc şi 
colorat, asemeni bănățenilor — să creeze 
o literatură dialectală. 

Oricum am lua-o, aşadar, tot în 
limba română ne aflăm ... Dar dacă, fie 
literare, fie dialectale, realitățile 
lingvistice de la est de Prut sunt aceleași 
cu cele de la vestul lui, care va fi fiind 
atunci îndreptăţirea să facem distincţii 
artificiale? Cui folosesc ele? Iar a stărui 
în greșeală nu e deloc înţelept... 

RAȚIUNILE 
POLITICE ALE 
UNEI “TEORII 
LINGVISTICE” 


Exemple din istoria mai veche 
sau contemporană demonstrează că 
orice rapt teritorial e precedat sau 
urmat de motivații teoretice. Odată 
cu smulgerea Basarabiei din 
hotarele Moldovei şi încorporarea 
ei în 1812 în imperiul țarist, au 
apărut şi primele încercări de 
argumentare politico-lingvistică în 
favoarea anexării: poporul 
moldovean din stînga şi din dreapta 
Prutului! ar fi două popoare diferite 
ce vorbesc graiuri diferite, deşi cele 
două părți ale principatului făcuseră 
corp comun încă de la începuturile 
Țării Moldovei. Pe lîngă afirmaţiile 
axiomatice — ce ţin de dreptul 
celui mai tare — au apărut și palide 
exemplificări din domeniile 
foneticii și lexicului, particularități 
inerente, de aitfel, oricărui grai. 

În perioada 1918-1940, cînd 
Basărabia revenise la sînul patriei, 
România, şi, mai ales, după 
organizarea în 1924 a Republicii 

Moldova, problema limbii 
naționale a noii republici se încarcă 
de noi conotaţii. Exegeţii acestei 
perioade disting trei curente printre 
românii din Răsărit: unul 
românofil, altul românofob şi al 
treilea de esență arhaică. Primul 
curent, în frunte cu I. D. Malai, G. 
I. Buciușcanu ş. a., pleda pentru 
adoptarea limbii române şi a 
alfabetului latin. Împotriva lui s-au 
ridicat o serie de lingvişti sovietici 
care negau existenta subdialectelor 
limbii române, pentru a decreta că 
poporul moldovenesc şi limba pe 
care o vorbeşte ar fi entități aparte 
de matca românească. Conse- 
cințele? Măsuri administrative 
împotriva propagării limbii române 
în şcoli, în presă, în viața culturală. 
Tot atunci a apărut și un al treilea 
curent, diversionist, aşa-numitul 
curent arhaic, în frunte cu L. A. 
Madan, român de origine. 
Etichetînd limba română literară 
drept “limbă a boierilor români” ce 
trebuia înlocuită cu “limba 
poporului moldovan”, o limbă 
decantată de neologismele de 
origine franceză, L. A. Madan, 
sprijinit de K. N. Deravin şi M. V. 
Serghievskij, preconiza un 
vocabular ştiinţific care aminteşte 
de încercările unor autori de 
gramatici şi manuale de 
popularizare din secolul al XVIII- 
lea. Atunci, în strădania de a găsi 
un corespondent ușor de asimilat 
de către discipolii săi, Radu 

Tempea adoptase în Gramatica sa 
din 1797 denumirile de 
“singuratec” şi “multoratec” pentru 
singular şi plural, “aplecarea 
numelor” pentru declinare, iar G. 
Șincai, în Învățătura firească 
pentru surparea superstiţiilor 
norodului, utiliza, alături de 
neologisme ca barometru, 
termometru, perifraze de tipul 
“frîngerea: razelor” (refracție) şi 
“limpadă de vrăjit” (lanterna 
magică). În plin secol al XX-lea 
curentul arhaic din Transnistria 
situa așa-zisa limbă moldo- 
venească cu două secole în urmă, 
propunînd termeni ca multuratec 
(plural), aero-născător (oxigen), 
singuro-sburător (avion), gîtlegău 
(cravată) etc. Fireşte, experienţa 
arhaizantă n-a dat rezultate, iar 
principalul protagonist, L. A. 
Madan, a fost în cele din urmă 
acuzat atît de naționalism 
primejdios, cît şi de intenţia de a 
împiedica dezvoltarea culturii 
moldoveneşti. A sfîrşit prin a fi 
exilat împreună cu unii din 
discipolii săi. 

interesată de comunicarea cu 
românii din Basarabia, dar şi de 
penetrația propagandei bolşevice 
în țara noastră, secția română a 
Internaționalei Comuniste, la 
propunerea Ecaterinei Arbore, 
permite între anii 1933 şi 1938 
utilizarea limbii moldovenești cu 
caractere latine. Deşi intervalul în 
care a avut cîştig de cauză această 

măsură a fost limitat, ea a permis 
redactarea unor manuale şi articole 
cu caractere latine și mai apropiate 
de limba română literară. După 
1938  panslaviştii trec la 
contraofensivă şi, sprijiniți de 
autorul de origine română, I. D. 
Cioban, reintroduc alfabetul chirilic 
odată cu o serie de fonetisme 
populare moldoveneşti şi de 
rusisme. Nu trebuie uitat că alături 
de asemenea deformări lingvistice 
generate de imperialismul sovietic 
au existat și opinii ale unor cercetări 
ca P. Batiuşkov — N. Petrov și S. 
Berg, care au afirmat, în mod 
deschis, comunitatea dintre 
moldoveni și români, mai precis că 
moldovenii sunt români. 
Consecințele teoriei că 
poporul moldovenesc ar fi un 
popor aparte de cel român, că ar 
vorbi o altă limbă, limba 
moldovenească, conjugată cu 
deportări ale moldovenilor şi 
imigrăni ale rusofonilor, se reflectă, 
concludent, în statistica populației 
româneşti din Transnistria. Con- 
form statisticilor oficiale, “românii 
erau, în 1924, 800.000, iar în 
prezent au ajuns la mai puțin de 
jumătate” (Cf. Emil Diaconescu, 
Iaşi, Problema originii şi limbii 
românilor din Răsărit, “Revista 
de Lingvistică şi Știință Literară”, 
Chişinău, nr. 2/1993, p. 95-98, care 
reproduce un studiu publicat la Iaşi 
în 1942 sub titlul Românii din 
Răsărit. Transnistria, Institutul de 

Arte Grafice “Ath. Gheorghiu”). 
Ce se întîmplă în momentul de 
faţă? În şcolile din Transnistria 
manualele editate la Chişinău, cu 
grafie latină, sunt scoase din uz, 
sunt eliminați scriitorii români din 
programele de literatură, iar în 
planurile de învățămînt nu mai 
figurează Istoria românilor. 
“Românofobia a atins cotele cele 
mai periculoase, asemănătoare cu 
cele din anii 1938-40 în fosta 
R.A.S.S.M.” (Anatol Ciobanu, 
membru corespondent al 
Academiei de Științe din Moldova, 
în articolul “Limba noastră cea de 
„toate zilele”, publicat în “Moldova 
Suverană” nr. 20, 1994). 

Practic, glotonimul “limba 
moldovenească”, vehiculat după 
1812 de ţarismul rus, în scopul 
justificării anexiunii Basarabiei, 
reactualizat de Stalin în republica 
din stînga Nistrului în 1924 şi, în 
1940, în dreapta Nistrului, în 
Basarabia, a dus la confuzii grave, 
presiuni, deznaționalizare şi 
asimilare a populației româneşti. 
De aici pînă la propunerea 
grupului parlamentar “Viaţa 
satului”, făcută în 1994, de a însera 
în Constituţie sintagmele “limbă 
moldovenească”, “popor moldo- 
venesc” şi “republică multi- 
națională”, drumul trece prin 
escamotarea istoriei lingvisticii şi 
construcției democratice. 
Consecința ultimă . este 
îndepărtarea de matca românească, 

fărîmițarea Republicii şi justificarea 
impiantărilor de populaţii alogene, 
destinate desromânizării. 

În această ofensivă politică, 
din care n-au lipsit nici încercările 
de teoretizare lingvistică, s-au 
implicat direct şi lideri politici. Un 
nou impuls i-a dat concepției despre 
o limbă romanică independentă 
intervenția lui |. V. Stalin din 1950. 
Un rol deosebit l-a avut şi volumul 
colectiv Problemele lingvisticii 
moldoveneşti, apărut la Moscova 
în 1953. Minimalizînd importanța 
factorului genetic, neglijînd 
subordonarea dialectelor şi 
subdialectelor şi, mai ales, 
accentuînd importanţa factorilor 
externi, lingvistica de inspiraţie 
stalinistă a supralicitat factorii 
externi, adică influența slavă asupra 
limbii moldoveneşti, ca factori de 
individualizare şi de separare de 
“valaho-română”. Ignorîndu-se 
legile fonetice, s-a ajuns la stabilirea 
unor etimologii forțate din limba 
rusă. Desigur, colegii noștri din 
Basarabia şi Transnistria pot 
prezenta date mai amănunțite din 
istoria limbii române la acest capi- 
tol. 

Mai grav şi mai dureros este 
faptul că lingvişti români de 
renume au făcut concesii concepției 
marxiste, ajungînd, prin adevărate 
exerciții de dialectică, la 
deformarea adevărului lingvistic şi 
istoric. Reactualizînd dezbaterile 
despre limbă şi dialect, inspirat din 

învățăturile lui I. V. Stalin şi ale 
discipolilor săi R. I. Avanesov, V. 
V. Vinogradov, Al. Graur conchide 
în Lingvistica generală, 1955, că 
deosebirea între limbi şi dialecte 
“nu se stabileşte pe baza 
comunității mai strînse sau mai laxe 
a structurii limbii, ci pe baza 
situaţiei şi a cauzelor sociale, 
economice și politice”. Şi Al. Graur 
continuă: 

„... “Despre limba moldo- 
venească, limba Republicii 
Moldovenești, academicianul V. F. 
Şişmarev arată în mod convingător 
că, ducînd de multă vreme o viață 
deosebită de română şi fiind 
orientată în chip deosebit, 
formează o limbă aparte: e limbă 
romanică foarte apropiată de limba 
română, din care la origine a 
constituit o ramură, dar totuşi o 
limbă deosebită de limba română, 
din cauza orientării ei. Aromâna, 
meglenoromâna şi istroromâna sînt 
însă oare dialecte ale limbii 
române? Este evident că încă cu atît 
mai puțin, ele fiind de mai multă 
vreme despărțite de dacoromână şi 
neavînd nici o perspectivă de a se 
contopi vreodată cu aceasta. Între 
fondul principal şi structura 
gramaticală a fiecăreia dintre aceste 
limbi şi ale dacoromânei, 
diferențele sînt importante. Cu greu 
cred că s-ar putea stabili de 
nespecialişti procedee de trecere de 
la una la alta. Prin urmare, trebuie 
să considerăm că latina orientală 

s-a scindat în cinci limbi diferite 
(nemaisocotind dalmata, dispărută 
la sfîrşitul secolului trecut): 
istroromâna şi meglenoromâna, 
ambele pe cale de dispariție astăzi, 
aromâna, care duce o existență 
precară, şi dacoromâna, din care 
s-a desprins apoi limba 
moldovenească. Aceste două limbi 
din urmă sînt singurele, în condițiile 
de astăzi, care se dezvoltă liber şi 
înfloresc nestînjenite” (op. cit., p. 
125). 

Regăsim aici afirmaţiile lui R. 
|. Avanesov după care “deosebirea 
între limbi şi dialecte nu se stabilește 
pe baza comunității mai strînse sau 
mai laxe a structurii limbii, ci pe 
baza situaţiei și a cauzelor sociale, 
economice şi politice” (op. cit., p. 
126). Iată punctul de plecare al 
titlului din intervenția de faţă: 
rațiunile politice sunt prevalente 
într-o dezbatere lingvistică, mai 
precis, în delimitarea dintre limbi 
şi dialecte. De altfel, la sfîrşitul 
alineatului din care am citat apare 
în paranteză: “vezi de exemplu, 
istoria limbii moldoveneşti în 
raporturile ei cu româna”. 

În anul următor, 1956, într-o 
polemică cu D. Macrea, ce susținea 
prioritatea factorului genetico- 
structural în delimitarea dintre 
limbă şi dialect, Al. Graur întreabă: 
“Şi de ce să nu ţinem seama de 

factorul politic? Oare nu este o 
problemă politică dacă provansala 
va fi socotită un dialect francez sau 

o limbă de sine stătătoare (......)? 
Iar lingviştilor marxişti nu le este 
îngăduit să nu cunoască doctrina. 
Dar oare concepția, greşită după 
mine, care a dominat pînă acuma 
problema dialectelor române, este 
o concepție nepolitică? Noi trebuie 
să socotim, dimpotrivă, că este 
inspirată de politică, dar de 
politica promovată în trecut de 
clasele exploatatoare” (Dialectele 
limbii române, în “Limba 
română”, 1956, nr. 4). 

În esență Al. Graur declară 
deschis că discutarea raporturilor 
dintre limbă şi dialect este o prob- 
lemă politică, iar vechea poziție a 
lingviştilor români care susțineau 
că limba română are 4 dialecte: 
dacoromân, aromân, megleno- 
român şi istroromân are la bază 
politica promovată în trecut de 
clasele exploatatoare, este deci o 
poziție de clasă, burgheză. Pornind 
de la această premisă, înțelegem 
strădania sa de a renunța la criteriul 
genetico-structural şi de a crea 3 
limbi din 3 dialecte sud-dunărene, 
pentru a face loc celei de-a patra: 
limba moldovenească. Alţi 
cercetători vor aprofunda din punct 

care au urmat. 

Punctele de vedere ale lui Al. 
Graur au fost susținute şi de către 
dl Ion Coteanu, care consideră 
criteriul subordonării faţă de limba 
națională mai important decît cel al 
structurii. În dezbaterea raporturilor 

limbă-dialect, I. Coteanu pre- 
cizează: “Chestiunea subordonării 
este esențială, înţelegerea şi 
structura dialectelor sunt 
secundare”... Dar, considerînd 
meglenoromâna un dialect al 
dacoromânei, |. Coteanu se rezumă 
la a stabili 4 limbi ieşite din latina 
orientală. 

Autorul citat contestă în 
termeni polemici apartenența 
aromânilor la poporul român: 
“Dacă, în secolul al XIX-lea, 
cunoașterea superficială a istoriei, 
îmbinată cu o mîndrie națională rău 
înţeleasă, explică uşurinţa 
considerării populației aromâne ca 
parte a poporului român, căci de 
aceea li se spune români, acelaşi 
fapt ia o semnificație mult mai 
gravă în secolul al XX-lea la cei 
care propagă în continuare această 
idee. 

Toată literatura ştiinţifică 
privitoare la aromâni, megle- 
noromâni şi istroromâni conține 
într-o formă mai mult ori mai puțin 
explicită această părere. De vreme 
ce aromânii, meglenoromânii şi 
istroromânii vorbesc dialecte 
româneşti, ei sînt români. Există 
deci români din nordul şi români 
din sudul Dunării. În felul acesta 
teza apariției limbii române în sudul 
Dunării prin care adversarii şcolii 
ardelene voiau să arate că 
dacoromânii au venit de curînd în 
Dacia este răsturnată, după părerea 
oficială, căci românii ocupau în 

trecut teritorii mult mai întinse decît 
astăzi, cum spune de fapt Th. 
Capidan” (|. Coteanu: Criteriile de 
stabilire a dialectelor limbii 
române, p. 9). 

Și, mai departe, autorul 
afirmă, împotriva evidenţei care 
arată că noi am avut în trecut 4 licee 
româneşti în părțile locuite de 
aromâni, adică în Bitolia, Grebena, 
Ianina şi Salonic şi împotriva 
prezenţei atîtor intelectuali şi 
oameni simpli aromâni emigrați în 
țară, că “Aromânii nu au avut 
niciodată conştiinţa că fac parte 
din acelaşi popor cu dacoromânii, 
nici măcar în perioada cînd 
scriitori de ai lor ca Gh. Const. 
Roja şi Mihail C. Boiangi, 
influenţaţi de Şcoala Ardeleană, 
s-au străduit să le arate că ei sunt 
tot una cu dacoromânii ” (op. cit., 
p.10). 

O asemenea concepție nu 
duce decît la întreruperea legăturilor 
culturale cu cei din sudul Dunării, 
ceea ce, din păcate, s-a întîmplat în 
perioada comunistă. Premisele şi 
consecințele teoriei sunt tot politice: 
de vreme ce aromânii, istroromânii 
nu sunt români, vorbesc o altă 
limbă, statul român nu este chemat 
să se ocupe de viaţa lor culturală. 

În opera sa de căpetenie Al. 
Graur afirma: “O teorie clară şi 
coerentă a dialectelor lingvistica 
burgheză nu a fost în stare să dea” 
(op. cit., p. 113). În schimb, 
lingviştii marxiști, spunem noi, au 

fost în stare să confecționeze una 
la comandă, deformată, predomi- 
nant politică. Spre cinstea lor, 
majoritatea lingviştilor români ai 
epocii (Al. Rosetti, D. Macrea, 
Boris Cazacu, Romulus Todoran), 
precum şi o serie de autori de 
cursuri universitare au propagat 
împărțirea tradițională a limbii 
române în dialecte şi subdialecte. 
Dar o teorie lingvistică de import, 
menită să legitimeze existența unei 
limbi moldoveneşti, a existat din 
păcate şi în România. Roadele ei, 
conjugate cu măsurile ruseşti şi 
sovietice, se văd în Constituţia de 
la Chişinău, în care noţiunile de 
“popor moldovenesc”, “limbă 
moldovenească”, izvorîte dintr-o 
teorie inspirată de scopuri politice, 
își continuă opera de scindare a 
românității. 

Academiei Române, 

IMPLICAȚIILE 
CULTURAL. 
ISTORICE ALE 
DIHOTOMIEI 
“ROMÂN- 
MOLDOVENESC” 


La începutul acestui an ne-a 
fost adus la cunoştinţă textul inte- 
gral al cuvîntării domnului Mircea 
Snegur, rostite la consfătuirea 
intitulată - “Casa noastră — 
Republica Moldova”. Făcînd apel 
la “deprinderea moldovenilor de a 
ține sfat ori de cîte ori îi pune soarta 
la încercare”, la “demnitate, răb- 
dare şi înțelepciune”, preşedintele 
Republicii recurgea la autoritatea 
unor străluciți cronicari, istorici şi 
scriitori ai poporului român, pe 
care-i cita însă atît de trunchiat, în 
sprijinul ideilor sale, încît stai şi te 
întrebi: oare dînsul singur le-a scos 
din contextul lor firesc sau altcineva 
i le-a servit ca atare? 

Încă de la început, D-sa se 
arăta iritat de faptul că, în vremea 
din urmă, “tot mai insistent se fac 
auzite anumite voci care pun la 

îndoială legitimitatea şi temeiul 
istoric al dreptului nostru de a fi un 
stat, de a ne numi popor 
moldovenesc” şi se referea, pentru 
a combate asemenea opinii, în 
primul rînd, la “celebra baladă 
Mioriţa: supără urechea cuiva 
dulcele ei vers, ce spune că unu-i 
moldovean..., înveşnicind şi prin 
asta numele nostru de neam şi de 
popor”. 

Aşa să fie oare? Deschidem 
clasica culegere a lui Alecsandri, 
Poezii populare ale românilor 
(Bucureşti, 1866) sau orice ediţie 
ulterioară, inclusiv fundamentala 
monografie a lui Adrian Fochi, 
Mioriţa — Tipologie, circulaţie, 
geneză, texte (Bucureşti, Ed. 
Academiei, 1964), cuprinzînd sute 
de variante din toate provinciile 
locuite de români, și citim din textul 
cules de Alecu Russo în “munții 
Sovejii” (judeţul Vrancea), la 
răscrucea drumurilor dintre 
Muntenia, Moldova Şi 
Transilvania, şi “întocmit” de 
marele poet: “Pe-un picior de plai, 
/ Pe-o gură de rai, / lată vin în cale, 
/ Se cobor la vale, / Trei turme de 
miei / Cu trei ciobănei: Unu-i 
moldovean, Unu-i ungurean Și 
unu-i vrîncean ”. 

Unde este aici vorba de 
“poporul moldovean”? Cei trei 
ciobani sunt localizați după 
regiunea din care provin: Moldova 
(exterioară Vrancei), Ardealul (căci 
românii de acolo erau numiți uneori 

“ungureni”) şi, în sfîrşit, Vrancea. 
Într-o variantă culeasă de Ion 
Diaconu în același ținut, miorița nu 
mai este laie bucălaie, ci birsană, 
din Țara Bîrsei (p. 897). Aşadar, a 
transforma denumirile locuitorilor 
după regiunea sau zona din care 
provin — muntean, oltean, 
dobrogean, ardelean, bănățean, 
crişean, maramureşean, buco- 
vinean, moldovean (de ia numele 
rîului Moldova, ce se varsă în Siret 
şi pe ale cărui maluri se află 
orăşelul Baia, prima capitală a 
voievodatului) — în denumiri 
“naţionale” este o aberaţie, impusă 
în epoca stalinistă, pe care o 
credeam apusă pentru totdeauna. 
Ce e drept, domnul Mircea 
Snegur concede: “Bineînţeles, noi 
nu contestăm adevărul istoric că 
poporul moldovean are aceleaşi 
rădăcini romanice ca și neamurile 
din România (subl. n.), pentru că, 
se ştie, de la Roma venim”. lată-ne 
transformați, prin graţia domnului 
preşedinte, în “neamuri” (la plu- 
ral!), dacă nu cumva oratorul are 
aici în vedere sensul de “rude”, 
ceea ce ar fi bine, căci ar recunoaşte 
implicit că aparţinem aceluiaşi 
popor. Ajuns aici, D-sa recurge la 
un citat din marele istoric şi om 
politic unionist Mihail Kogăl- 
niceanu, reproducînd doar atît, că 
suntem “...frați şi de cruce, şi de 
sînge, şi de limbă şi de legi” 
(Opere, t. I. Scrieri istorice, ediție 
critică de Andrei Oțetea, București, 

1946, p. 648). Dar în notă se 
menționează “pag. 647-648”, ceea 
ce ne arată că citatul trunchiat este 
extras dintr-un alineat, ce începe 
într-adevăr la p. 647 şi se încheie 
la p. 648, din celebrul Cuvînt 
pentru deschiderea cursului de 
istorie naţională în Academia 
Mihăileană, rostit în 24 noiembrie 
1843: “Departe de a fi părtinitorul 
unui sentiment de ură către 
celelalte părţi ale neamului meu 
(cuvinte menite a preveni 
eventualele răstălmăciri în 
condiţiile politice ale vremii n.n.), 
eu privesc ca patria mea toată acea 
întindere de loc unde se vorbeşte 
româneşte şi ca istorie națională 
istoria Moldovei întregi înainte de 
sfişierea ei, a Valahiei şi a fraţilor 
din Transilvania. Această istorie 
este obiectul cursului meu; 
întinzîndu-mă, cum se înţelege de 
la sine, mai mult asupra 
întîmplărilor Moldaviei, nu voi 
trece subt tăcere şi faptele vrednice 
de însemnat a celorlalte părți a 
Daciei, şi mai ales a românilor din 
Valahia, cu care suntem frați și de 
cruce, și de sînge, şi de limbă şi de 
legi”. 

Așadar, după ce în 1840 
întemeiase revista unionistă “Dacia 
literară”, marele patriot sublinia din 
nou unitatea poporului român, 
peste granițele moştenite din epoca 
feudală sau impuse de imperiile 
vecine, ceea ce era mai mult decît 
simpla idee că “suntem fraţi” şi 

pregătea terenul nu numai pentru 
Unirea celor două Principate în 
1859, dar şi Unirea cea mare din 
1918. Cum însă, chiar şi aşa 
segmentat, citatul spunea destul de 
mult, domnul Snegur se grăbeşte 
să adauge: “Dar să nu uităm nici 
pe Nicolae Iorga care, la 1899, 
scria că «... neamurile cele mai 
deosebite deveniră vecine pe acest 
vechi pămînt moldovenesc” 
(Studii istorice asupra Chiliei şi 
Cetăţii Albe, Bucureşti, 1899, p. 
265). lată însă contextul mai larg 
din care este extrasă această 
propoziție. Referindu-se la 
ocuparea de către Rusia a 
teritoriului dintre Prut şi Nistru în 
1812, Iorga precizează: “Cea dintii 
grijă a ruşilor în «Basarabia» 
autentică şi propriu-zisă a fost să 
înlocuiască pe tătarii dispăruți 
printr-o poporațiune creştină, care 
să nu fie românească. Neamurile 
cele mai deosebite deveniră vecine 
pe acest vechi pămînt moldo- 
venesc. «Contora străinilor», 
biuroul de colonizare, aduse întîi 
nemți și chiar italieni-germani care 
formau pe timpul lui Demidov cinci 
comunități agricole —, apoi 
armeni, cazaci, lipoveni, bulgari. 
Un ucaz din 29 decembrie 1819 
reglementa situațiunea acestora, cei 
mai numeroși dintre colonişti, faţă 
cu statul”. 

Dar sistemul de trunchiere a 
citatelor merge mai departe, pînă la 
nerecunoaştere, numai ca să 

corespundă tezelor ticluite în epoca 
stalinistă, menținute cu îndărătnicie 
de unii oameni politici şi cercetători 
pînă astăzi. Adresîndu-se istoricilor, 
Mircea Snegur afirmă: “E de 
datoria lor, în primul rînd ca fii ai 
acestui popor, să urmeze sfatul lui 
Miron Costin, care consideră că 
trebuie «...să scoţi lumii la vedere 
felul neamului, din ce izvor sînt 
locuitorii țării noastre, a 
Moldovei... şi de cînd s-au osăbit 
şi au luat numele cest de acum, 
moldovan...» Am reprodus exact 
citatul, aşa cum apare în cuvîntarea 
domnului președinte, trunchiat din 
ediția de Opere, îngrijită de P. P. 
Panaitescu (Bucureşti, 1958, p. 
241). Să vedem însă într-adevăr ce 
consideră Miron Costin la pagina 
respectivă: “Biruit-au gîndul să mă 
apuc de această trudă, să scoț lumii 
la vedere felul neamului, din ce 
izvor şi seminție sînt locuitorii țării 
noastre, Moldovei, şi Ţării 
Munteneşti şi românii din tările 
ungurești, cum s-au pomenit mai 
sus, că toţi un neam şi o dată 
discălecați sînt, de unde sînt veniți 
strămoșii lor pre aceste locuri, supt 
ce nume au fost întîi la descălecatul 
lor şi de cînd s-au osebit şi au luat 
numele cest de acum, moldovan şi 
muntean (...)”. Şi mai departe, la 
p- 268, precizează: “A șa şi neamul 
acesta, de carele scriem, al țărilor 
acestora, numele vechiu şi mai 
dirept ieste rumân (subl. n) adecă 
rîmlean, de la Roma. Acest nume 

de la discălecatul lor de Traian, şi 
cît au trăit pînă la pustiirea lor di 
pre aceste locuri şi cît au trăit în 
munți, în Maramoroș şi pe Olt, tot 
acest nume au ținut şi țin pînă 
astăzi, și încă mai bine muntenii 
decît moldovenii, că ei şi acum zic 
Şi scriu ţara sa «rumâneascăy, ca şi 
românii cei din Ardeal”. Am putea 
continua ideile atît de clare pentru 
vremea aceea, ca şi pentru cea de 
astăzi, ale lui Miron Costin, dar ne 
oprim aici, ca să ne referim la un 
document de la începutul secolului 
al XV-lea, la care face aluzie 
oratorul, în considerațiile sale 
istorice: “Tratatul semnat la 
Camenița în anul 1404 cu craiul 
Poloniei de către domnitorui 
Alexandru cel Bun enumeră mai 
mulți «pămînteni moldoveni... şi 
toţi boierii moldoveni»”. Să vedem 
însă cum sună întregul pasaj, pe 
care domnul preşedinte îi repro- 
duce din Documentele moldo- 
veneşti înainte de Ştefan cel 
Mare, publicate de Mibai 
Costăchescu (vol. II, Iaşi, 1932, p. 
625-626). Şi ca să nu fim bănuiți 
de reproducere tendențioasă, vom 
da întîi textul slavon (în transcriere 
cu litere latine pentru uşurinţa 
tipografilor şi a cititorilor) şi apoi 
traducerea cunoscutului istoric: 
“My pan Alexandr voevoda 
moldavsky i nasi slugy, panove 
voloskyja, zemljany moldavskyja 
[urmează numele boierilor] i usi 
bojare moldavskij...” — “Noi pan 

Alexandru voievod al Moldovei şi 
slujitorii noştri, pani valahi, 
pămînteni moldoveni [...] şi toți 
boierii moldoveni...” Prin urmare, 
domnul Snegur a omis pe valahi, 
care era în slavonă şi în alte limbi 
străine numele generic al tuturor 
românilor. tocmai această omisiune 
putea servi tezei sale (şi a altora), 
potrivit căreia moldovenii 
constituie o națiune aparte. 
Trecînd peste alte citate, 
scoase din contextul lor în acelaşi 
scop, să-l vedem pe domnul 
preşedinte abordînd problemele 
limbii. D-sa recunoaşte: “Bine- 
înțeles, avem aceeaşi limbă cu frații 
noştri din România”. — afirmație 
de domeniul evidenţei, pentru care 
îi suntem recunoscători. Îndată însă 
D-sa, întrucît i se pare din nou că a 
făcut o concesie prea mare, 
adaugă: “Dar nu poate fi negat nici 
faptul că există anumite nuanțe, 
cărora Nicolae Iorga le spunea 
«trebuinciosul dialect 
moldovenesc». Marele istoric, 
luptător pentru unitatea tuturor 
românilor, originar din Botoşani, să 


fi scris vreodată astfel? Deschidem 


la p. 266 cartea menționată şi gă- 
sim următoarele informaţii, în 
continuarea celor reproduse mai 
sus: “Rezultatul fu că în 1857, cînd 
Bugeacul reveni Moldovei, erau 83 
de sate bulgărești într-însul, locuite 
de privilegiați ai administraţiunii 
ruseşti, cari înțelegeau să păstreze 
tot sub noul guvern, pe care-l 

disprețuiau: limba bulgară în 
şcoalele inferioare şi în școala 
superioară ce trebuia întemeiată la 
Bolgrad, administraţiune particu- 
lară electivă cu limba bulgară în 
relațiunile cu colonia, toate acestea 
pînă se vor deprinde cu 
«trebuinciosul dialect moldo- 
venescy, pe care declarau cu 
mândrie că «nu-l cunosc nicicum». 
Așadar, cuvintele la care se referă 
domnul Snegur nu sunt ale lui N. 
lorga, ci au fost extrase dintr-o 
cerere a coloniştilor bulgari, aduşi 
de regimul țarist din patria lor, în 
urma pustiitoarelor războaie ruso- 
turce, şi primiţi cu ospitalitate de 
populația românească locală. 

Cît priveşte citatul din Mihail 
Sadoveanu, potrivit căruia “nimeni 
nu poate tăgădui moldovenismul 
Basarabiei cîtă vreme pe ogoarele 
ei lucrează braţele moldovenilor și 
în satele ei răsună aproape 
pretutindeni: graiul moldo- 
venesc...”, mărturisim că, deşi am: 
parcurs cu destulă atenție cele 148 
de pagini ale cărții Drumuri 
basarabene (Bucureşti, Editura 
Librăriei H. Steinberg & fiu 
[1922]), nu l-am putut identifica, 
întrucît în notă nu este indicată 
pagina. Dar oricum ar sta lucrurile, 
nu ne îndoim că în pasajul respectiv 
marele scriitor, născut la Paşcani, 
redactor în.timpul primului război 
mondial al ziarului de front 
“România”, nu opune 
“moldovenismul” românismului, ci 

tendinţelor de rusificare a 
“guberniei Basarabiei” în cei o sută 
şase ani de ocupaţie țaristă, Și, în 
orice caz, graiul este grai — o 
subdiviziune a dialectului — nu 
limbă, deosebită de altă limbă, 
astfel că domnul preşedinte nu 
poate declara sentențios: “La fel de 
univoc şi pe înțelesul tuturor a pus 
lucrurile la locul lor şi Mihail 
Sadoveanu...”. Dimpotrivă, 
descriind o călătorie a sa, 
întreprinsă în iulie 1919, la un an 
după Unirea cu România, 
proclamată de Sfatul Țării, prin 
oraşele, satele şi mănăstirile 
basarabene, marele scriitor 
consemna, printre altele: “În 
această plină şi fierbinte acțiune am 
cunoscut pe feciorii bătrînului meu 
mazil de gazdă. Pe urmă i-am văzut 
între îndrăzneții care rupeau de la 
marea Rusie «republica moldo- 
veneascăy. În sfîrşit, i-am văzut în 
acel sfat al țării, care trebuia să 
desăvirşească unirea. Studenţimea 
basarabeană a avut un rol covîrşitor 
în anii aceștia dramatici” (p. 85- 
86). 

Curînd după această cuvîntare 
am aflat de publicarea cărţii 
Moldovenii în istorie (Chişinău, 
Poligraf-Service, 1994, 176 p. ), 
semnată cu un nume de împrumut, 
Petre P. Moldovan (Vezi Z. Ornea, 
O carte ticăloasă, “România 
literară”, nr. 21, 1-7 iunie 1994, p. 
9), autorului fiindu-i parcă rușine 
să-şi dezvăluie adevărata identitate. 

Reuşind să obţinem o copie- 
xerox a acestei cărți, trebuie să 
mărturisim că rar ne-a fost dat să 
citim o lucrare, pretins ştiinţifică, 
mai vădit românofobă decît aceasta, 
scrisă însă nu de un străin, ci de 
unul de-ai noştri, chiar dacă se 
declară de naționalitate 
“moldovan”. Căci să spunem 
răspicat: falsele concepte de 
“națiune” şi de “limbă moldo- 
venească”, diferite de națiunea şi 
de limba română, au fost vehiculate 
în arsenalul politico-propagandis- 
tic sovietic pentru a justifica 
nerecunoaşterea hotărîrii majori- 
tare a Sfatului Ţării din 1918 
privind unirea Basarabiei cu Patria- 
Mamă, prevederile secrete ale 
pactului Molotov - Ribbentrop, mai 
exact ale odiosului tîrg Stalin - 
Hitler, ultimatumurile fără drept de 
apel din 26 şi 27 iunie 1940 şi 
ocuparea cu tancurile a doua zi nu 
numai a acestei provincii martire, 
smulse din trupul Moldovei de 
Rusia ţaristă în 1812, ci şi a 
nordului Bucovinei şi a ținutului 
Herţei, peste care nu se întinsese 
niciodată stăpînirea țarului, ci a 
trecut doar samavolnic creionul 
roşu bont al longevivului de tristă 
amintire. lată, de altfel, cu ce “arme 
propagandistice” a fost pregătit 
acest rapt, în directiva şefului 
Direcţiei politice superioare a 
Armatei Roşii, L. Z. Meblis, 
trimisă pentru prelucrare în unitățile 
de sub comanda lui G. K. Jukov, 

care urmau să invadeze teritoriul 
României, scoasă de curînd la 
iveală din arhivele secrete şi 
publicată, între alte documente, de 
revista rusească “Oktiabr”: 
“Misiunea Armatei Roşii 
constă în a restitui Basarabia patriei 
noastre şi a-i smulge din robia 
boierească pe frații şi cetățenii noştri 
de sînge. Armata Roşie poartă pe 
drapelele ei eliberarea poporului 
muncitor de sub jugul asupririi 
naţionale şi al exploatării; șomerii 
vor primi de lucru, argaţii și ţăranii 
fără pămînt şi cu pămînt puţin vor 
primi pămîntul moșierilor români, 
impozitele vor fi reduse şi temporar 
suspendate. Se va pune capăt 
sălbaticului sistem de românizare a 
ruşilor, ucrainenilor şi moldo- 
venilor. Populația Basarabiei (în 
această directivă nu se vorbea 
deocamdată despre nordul 
Bucovinei şi nici despre ţinutul 
Herţei — n.n.) vă obţine posi- 
bilitatea să-şi elaboreze propria 
cultură naţională ca formă şi socia- 
listă în conţinut. Basarabia va 
deveni un avanpost sovietic pe 
granița noastră de sud-vest” !. 
Deşi îşi intitulează “opul” său 
Moldovenii în istorie, autorul nu 
se opreşte nici o clipă la aceste 
momente cruciale, cu atît mai mult, 
nu evocă Unirea Moldovei libere 
cu Ţara Românească în 1859, 
generalizarea peste trei ani a 
denumirii România — utilizată 
încă din 1816 (în cartea lui Daniil 

Dimitros Philippide, Rumunia) şi 
mai aies după Revoluția din 1848, 
în titlul revistei lui Nicolaė 
Bălcescu, România viiteare 
(1850), în poemul Cîntarea 
României, publicat în această 
revistă şi, peste cinci ani, sub 
semnătura lui Alecu Russo, în 
România literară a lui Vasile 
Alecsandri, în numeroase alte texte 
politice şi literare —, precum şi 
Marea Unire a tuturor provinciilor 
româneşti din 1918. 
Deschizîndu-şi emfatic 
prefața cu versul lui Miron Costin, 
Neamul Ţării Moldovei de unde 
trăgănează? (nu tărăgănează, cum 
apare în carte, autorul se fereşte a 
ne spune că această versiune 
modifică pe cea a mitropolitului 
Dosoftei, Neamul Țării Moldovei 
de unde dă razi? şi mai ales că 
aceasta continuă cu versurile: 


Din Țara Italiei, tot omul să crează, 

Fliah întîi, apoi Traian au adus pre-aice, 

Pre strămoșii cestor țări de neam cu ferice. 

Răsădit-au țărilor hotarele toate 

Pre semne ce stau în veci a să vedea poate. 

El cu vița cestui neam Țara Românească 

- Împlut cu Ardealul tot și Moldovenească. ? 

Restrîngîndu-şi  “argu- 
mentația” separatistă doar la 
provincia istorică dintre Carpaţi şi 
Nistru, Petre P. Moldovan începe 
cu fraza “Această întrebare i-a 
frămîntat pe cronicarii moldoveni 
anonimi, şi-au pus-o autorii analelor 
moldo-slavone Azarie, Efimie 
(corect: Eftimie), Macarie...” (p.7) 
— şi cititorul, încrezător, aşteaptă 

lămuririle autorului. Numai că în 
cele două propoziții întîlnim nu mai 
puțin de trei erori. Mai întîi, orice 
elev de liceu ştie că episcopul 
Macarie a fost dascălul egumenului 
Eftimie şi al călugărului Azarie, 
aşadar ordinea citării se cuvine să 
fie exact inversă, aşa cum se şi 
succed cronicile lor. În al doilea 
rînd, ei nu şi-au pus această 
întrebare, căci au continuat 
Letopiseţul de la curtea lui Ștefan 
cei Mare şi a fiului său Bogdan al 
III-lea, începînd cu anul 1504. În 
schimb, în al treilea rînd, autorul 
anonim al acestui Letepiseţ de 
cînd s-a început Tara Moldovei 
şi-a pus această întrebare, dîndu-i 
el însuşi răspuns prin cuvintele 
solului Maxim Brancovici, trimis 
de Radu cel Mare în tabăra lui 
Bogdan, în 1507: “Și a rugat pe 
domnul Bogdan voievod cu multă 
rugăminte să se împace cu Radul 
voievod, «fiindcă sunteți creştini şi 
de acelaşi neam»” (ponež este 
christiane i plemennici; în 
transpunerea lui Grigore. Ureche: 
“pentru că sîntu creştini şi o 
seminție”). lar marele Ștefan 
denumise Țara Românească, prin 
intermediul unchiului şi solului său 
la Veneţia, loan Țamblac, L'altra 
Vlachia, “cealaltă Vlahie”, 
subliniind astfel conştiinţa 
identității de neam a locuitorilor 
celor două state româneşti *. 

Aşa stînd lucrurile, are oare 
rost să ne oprim la toate mistificările 

Şi omisiunile — acoperite prin lipsa 
de trimiteri exacte la paginile 
textelor invocate, cel mai adesea 
trunchiat -, mistificări şi omisiuni 
la care se dedă noul campion al 
“moldovenismului”, opus 
românismului, în ciuda evidenţei 
istorice, proclamate timp de atîtea 
veacuri de poporul român şi de 
“purtătorii săi de cuvînt”, de la 
cronicarii şi istoricii secolelor al 
X-lea-—al XVI-lea pînă la 
savanții epocii moderne şi 
contemporane, şi recunoscute de 
cercetătorii şi oaraenii politici 
obiectivi din sirăinătate? Fără 
îndoială că da, căci tată ce ştiri 
îngrirorăroare ne-au acus ziarele: la 
21 iulie, majoritatea parlamentară 
de la Chişinău a votat articolul 13 
al Coastituţiei — “Limba de stat a 
Republicii Molcova este limba 
moldovenească”, deşi în proiect 
fuseseră incluse și alte două 
formulári, ce cuprindeau, pe drept 
cuvînt, și sintagma limba română. 

Evident, nu ne vom opn la 
toate așa-zisele “argumente”, 
etalate de Petre P. Moldovan sub 


titluri pompoase, precum: 
Moldovenii — răuăcime țării, 


Dim vechime este (corect: sunt) 
neamul moildovoaiior și maba 
m oliwvenească, acordînd 
termenului respectiv nu 
semnificația regională pe care o 
are, așa cum am subliniat mai sus, 
ci una “naţională”. Ne vom limita 
doar la cîteva din ele, încercînd, pe 


cît este cu putinţă, ca măcar acum, 
în ceasul al doisprezecelea, să 
deschidem ochii majorităţii din 
Parlamentul Republicii Moldova 
asupra faptului că-şi încarcă 
conştiinţa, fără a-i impune nimeni, 
ca în deceniile trecute, în fața 
istoriei, a contemporanilor şi a 
urmașilor noştri, întorcînd spatele 
evidenţei. Căci una este să 
acționăm politiceşte cu prudență şi 
înțelepciune în împrejurările 
internaționale actuale, şi alta să 
mistificăm istoria. La acest sfîrșit de 
veac şi de mileniu, cînd ştiinţele 
“exacte” şi tehnica au atins culmi 
nebănuite anterior, nu este îngăduit 
ca ştiinţele umaniste, istoria şi 
filologia, să ascundă adevărul şi, 
prin fraze meşteșugite, să deruteze 
pe nespecialişti. Căci nu vom 
reproşa în întregime această 
atitudine majorităţii parlamentare 
de la Chişinău, formată din oameni 


de diverse profesii, “intoxicaţi” 


decenii de-a rîndul de propaganda 
sovietică, oameni care în astfel de 
chestiuni: pot judeca astfel: Iată ce 
ne spun istoricii şi filologii noştri 
— şi noi îi credem pe cuvînt! 

Și acum să luăm cîteva din 
referirile istorico-lingvistice ale 
autorului, care dovedeşte nu numai 
lipsă de informare, ci de-a dreptul 
rea-credinţă, ajungînd să defăi- 
meze poporul român. “Din păcate 
— spune, spre stupoarea noastră, 
acest pseudo-istoric, în prefață —, 
deocamdată nu se ştie de unde s-a 

aflat despre existenţa denumirii 
etnice român înainte de veacul al 
XVII-lea. De pildă, evocînd 


evenimente din istoria Valahiei din - 


secolul al XVII-lea, istoricul român 
Al. Odobescu explică: «rumâni — 
țărani clăcaşi»” (p. 9). Să 
deschidem nu altceva, decît Scurt 
dicţionar etimologic al limbii 
moldoveneşti (adică: româneşti), 
redactat de N. Raevschi şi M. 
Gabinschi, împreună cu un 
colectiv, în cadrul Institutului de 
limbă și literatură de la Chişinău, 
apărut în 1978, şi vom găsi 
următoarea explicație la cuvîntul 
român (var. înv. rumân, arom. 
armân,  istrorom. rumâr): 
“moştenit din lat. romanus” (p. 
361). Dar dacă autorul nostru nu 
consultă dicționarele apărute la 
Chişinău, cum o să-i cerem noi să 
ştie ce scrie în cele de la Bucureşti? 
Astfel, Dicţionarul limbii române 
(Serie nouă, tom. IX, București, 
1975, p. 534-535), publicat de 
Academia Română, sub redacția 
academicienilor Iorgu Iordan, 
Alexandru Graur şi Ion Coteanu, 
înregistrează acest cuvînt cu primul 
sens național, sprijinindu-se pe 
citate începînd de la cele dintîi 
tipărituri din secolul al XVI-lea, 
cînd româna a luat locul slavonei 
în cultura noastră scrisă: Mai toate 
limbile au cuvintul lui Dumne-zeu 
în limbă, numai noi rumânii n- 
avăm (Coresi, Psaltirea, 1577); 
Vădzum cum toate limbile au şi 

înfluresc întru cuvintele slăvite a lui 
Dumnezeu, numai noi românii pre 
limbă nu avem (Palia de la 
Orăştie, 1581-1582). Al doilea 
sens, popular, e acela de “om (în 
general); bărbat; soț; țăran” şi abia 
al treilea (în varianta rumân, în 
trecut în Țara Românească) — 
“ţăran neliber, iobag, vecin”, ceea 
ce reprezintă o specializare, 
derivată din precedenta 
semnificație, tot aşa cum rusescui 
krestjanin “creştin” a ajuns să 
însemne “om (în general)” şi chiar 
“țăran neliber”, rob”5. Ba, mai 
mult, cu un secol înainte, într-un 
document slavon din Moldova lui 
Ştefan cel Mare (13 martie 1489), 
rumâr (forma rotacizată, dialectală, 
pentru rumân) apare în opoziţie cu 
sîrb, pentru a deosebi doi oameni 
cu același nume, dar de naţiuni 
diferite: Bodea Rumârul şi Bodea 
SârbulS. Aşadar, românii s-au 
numit astfel încă de la constituirea 
lor ca popor romanic, prin 
contopirea coloniștilor romani cu 
daco-geţii, ce şi-au însuşit limba 
latină (cel mai tîrziu, către secolul 
VI), iar romanus s-a transformat 
foneticește în român, respectiv 
rumân, trecerea lui a (n) la î (n) 
constituind una din trăsăturile dis- 
tinctive ale limbii noastre între 
celelalte limbi romanice”. 

„De altfel, Miron Costin, care 
se dovedeşte a fi fost nu numai un 
istoric cu larg orizont științific, ci 
şi primul nostru etimolog, în 

adevăratul sens a! cuvîntului, istoric 
pe care autorul nostru îl citează 
adesea, dar trunchiat, scrisese cu 
toată claritatea în De neamui 
moldovenilor (circa 1686-1691), 
operă din care am comentat mai sus 
un fragment: “Măcar dară că şi la 
istorici, şi la graiul şi streinilor, şi 
în-de-sine, cu vremi, cu vacuri, cu 
primenele, au şi dobîndesc şi alte 
numere (nume — n.n.), iar acela 
carele iaste nume vechiu stă 
întemeiat şi înrădăcinat: rumân, 
cum vedem. Că, măcar că ne 
răspundem acum moldoveni, iar nu 
întrebăm «ştii moldoveneşte?y, ce 
«ştii  româneşte»?,  adecă 
râmleneşte, puţin nu iaste sțis 
romanițe? [scis romanice?], pre 
limba lătinească. Stă dară numele 
cel vechiu ca un temei neclătit, deși 
adaog ori vremile îndelungate , ori 
streinii adaog şi alte numere, iar cel 
ce-i de rădăcină nu să mută. Și aşa 
este şi acestor țări, şi țării noastre, 
Moldovei, şi Ţării Muntenești: 
numele cel derept de moşie iaste 
român, cum să răspund şi acmu cei 
din țările ungurești lăcuitorii, şi 
muntenii — țara lor — şi scriu şi 


răspund cu graiul: Țara 
Rumânească”*. Mai clar nici că se 
poate! 


În ceea ceea ce priveşte 
interpretarea Mioriţei, invocată 
spre a “dovedi” că moldovan are 
sens “naționa!”, şi nu regional, 
alături de ungurean (român 
ardelean, căci ungurii sunt numiţi 


95 


unguri, nu ungureni) şi de 
vrîncean, autorul se pretează la 
elucubraţii jugnitoare, de tipul: 
“Chiar dacă era din Ardeal, după 
cum ține să precizeze G. Călinescu, 
ungureanul nu era mai puţin ungur 
(...). Iar vrînceanul nu era altcineva 
decît un moldovan invidios şi hain, 
care păstorea în această parte 
istorică a Moldovei. Aceştia, 
potrivit «versiunii clasice» a baladei 
Mioriţa, sunt reprezentanții etniilor 
(subl. n. — G.M.) care, după 
părerea unor autori, alcătuiesc o 
«unitate teritorială şi istorică...» 
Credem că tabloul etnodemografic 
al poporului, «unitatea» căruia, 
chipurile, e «simbolizată» în 
baladă, nici pe departe nu e 
complet. E bătătoare la ochi, 
bunăoară, lipsa romilor...” (p. 16). 
Trebuie să recunoaştem că nimeni 
pînă acum nu a coborit atît de jos 
în terfelirea acestei capodopere cu 
valoare de simbol al creației 
populare româneşti, ce are sute de 
variante pe întreg cuprinsul țării și 
dincolo de granițele ei, iradiind 
dinspre Transilvania. Studiind şi 
reunind într-un voluminos corpus 
toate aceste variante, eminentul 
folclorist Adrian Fochi, pe care 
l-am citat mai sus, ajungea acum 
trei decenii la următoarea 
concluzie: “În timp ce în 
Transilvania Mioriţa circulă peste 
tot, dincoace de Carpaţi ea are o 
circulație redusă la anumite zone. 
Credem, așadar, că putem afirma 

că actul primordial de geneză a 
Mioriței se va fi petrecut în 
Transilvania”. 

Ce e drept, Petre P. 
Moldovan admite “comunitatea 
originii romanicilor răsăriteni 
(termen folosit în epoca sovietică 
pentru a îniocui pe români —n.0.), 
care la începutul secolului X se 
deosebeau pe sine de alte neamuri” 
(p. 29), dar se află aiături cu 
adevărul afirmind că “nu numai 
vecinii, ci şi înşişi băștinașii se 
numeau valahi” şi aducînd în 
sprijinul acestei idet scrisoarea 
papei Grigor ai IX-lea către regele 
Ungariei, Bela, din 1234: “În 
episcopatul cumanilor (sud-vestul 
Moldovei — nota lui PPM ) sunt, 
după cîte aflăm, nişte popoare cars 
se numesc vaiahi... (gui Walati 
vocantury”. Or, elevii de clasa a 
Vili-a, începimei să înveţe latina, 
șihu că verbul vocantur are în 
primul rind valoare pasivă şi abia 
în al doilea rînd reflexivă, aşadar 
pasajul respectiv se traduce: “Nişte 
popoare numite valahi ™®. Istoria 
acestui termen, cti care popoarele 
vecine şi mai îndepărtate numeau 
pe români, este lungă, dar ne vom 
strădui s-o redâm aici cît mai 
succint. 

Numele tribului celtic Volcae 
(pl.) din sudul Galiei, primii 
romanizați, a trecut în limba 
germană veche sub forma * Walha 
(sg.), denumind în primele secole 
d. Hr. popoarele romanice în curs 

de diferențiere. De la germani, 
termenul a pătruns în slava comună 
trzie, în forma *volchă, din care 
provin cea rusă veche volochă, cea 
polonă wf6ch, cea slavă sudică (în 
primul rînd, slavă veche), precum 
şi cehă şi slovacă veche vlachă. În 
funcţie de popoarele romanice cu 
care diverse grupuri de slavi au 
venit în contact, termenul respectiv 
a căpătat sensuri concretizate: la 
slavii de răsărit — ucrainenii, rușii, 
bieloruşii — voloch înseamnă 
“român”, trecînd de la primii şi în 
limba polonă, unde forma “nor- 
mală” wloch înseamnă “italian” 
(căci la început polonezii au intrat 
în contact cu misionarii italieni); în 
sfîrșit, la slavii sudici, vecini cu noi, 
încă din vechime, vlackú avea 
sensul de “român”; de la ei 
termenul a fost preluat de greci şi 
de unguri, în a căror limbă s-a 
transformat în olâA (în timp ce 
olasz, preluat de la croaţi şi sloveni, 
înseamnă “italian”, în vechime, şi 
“francez”), iar în latina de 
cancelarie a statului ungar a 
devenit Valachus, de unde s-a 
răspîndit în Occident, inclusiv în 
unele limbi moderne !!. 

Trecînd peste multe alte 
inexactități — căci ar însemna să 
scriem o carte dublă ca volum 
pentru a pune la punct fiecare din 
afirmaţiile răuvoitoare ale lui Petre 
P. Moldovan —, să ne mai oprim o 
clipă asupra celor scrise la p. 30: 
“Țara dintre Carpaţii Răsăriteni, 


Gheorghe MIHĂILĂ 


COCTEAU PAERATA SAE PC PIC RAR E PREA E TALEE NI pă 200 FEAR IEZI EEA 5 RO E O RER E E 


Dunăre şi Marea Neagră (a uitat 
Nistrul — n.n.) şi-a însușit numele 
Moldova, iar locuitorii ei s-au numit 
moldoveni. Aceste denumiri ale 
statului din spaţiul est-carpatin şi a 
(corect: ale) populaţiei lui s-au 
folosit (cu unele excepţii în 
documentele ruseşti, polone, 
turcești), se folosesc și se mențin 
pînă în zilele noastre”. Lăsînd la o 
parte faptul că autorul nu dorește 
să ne spună care sunt acele 
“excepţii”, nu numai în 
documentele străine, dar mai ales 
în cele de pe întreg teritoriul daco- 
român, între care Moldoviahia este 
cel mai cunoscut, constatăm că 
precarele-i cunoştinţe istorico- 
etimologice nu l-au ajutat să ne 
spună de unde “şi-a însușit “acest 
teritoriu numele de Moldova, căci 
chiar şi Scurtul dicţionar 
etimologic, citat mai sus, nu s-a 
aventurat mai departe de explicația: 
“moldovan — format din subst. 
Moldova + suf. -ean” (iar pe 
moldav îl consideră “împrumut 
rus: moldav(skij)” — p. 263). Or, 
dincolo de unele încercări 
anterioare, enumerate de Iorgu 
lordan!'?, cel mai mult s-a apropiat 
de explicația corectă Al. Rosetti, 
care a recurs în explicarea acestei 
denumiri la got. mulda, “nisip "5. 
Dar mai apropiat fonetic şi justificat 
istoric este cuvîntul înrudit din 
dialectul vechi saxon molda, avînd 
același sens!*, cu care coloniştii saşi 
(saxoni) de la începutul secolului 


97 


al XIII-lea au denumit rîul cu nisip 
aurifer şi orașul Baia, cu minele lui 
de aur şi argint, întemeiat înainte 
de 1241: într-o scrisoare din acest 
an a pîrgarilor locali e denumit 
Stadt Molde; mai tîrziu, într-un 
document din Lvov (1334) e 
menţionat un martor, Alexandru 
Moldaowicz, deci din Molda; în 
sfârşit, sigiliul de pe o scrisoare din 
1421 (ca şi de mai tîrziu) poartă 
inscripția: Sigillum capitalis civitatis 
Moldavie, terre Moldaviensis — 
“Sigiliul Moldaviei, oraşul de 
căpetenie al Țării Moldoveneşti”. 
Cum acest oraş a fost la început 
capitala noului stat, al cărui prim 
domn a fost Dragoş, voievodul 
românilor din Maramureş (circa 
1352 - 1353), dependent încă de 
coroana ungară, numele lui s-a 
extins, odată cu domnia ulterioară 
a lui Bogdan I (1350 - 1365) şi a 
urmașilor săi, pînă la Nistru şi 
Marea Neagră, deşi acest teritoriu 
este străbătut de două rîuri mult mai 
mari, Siretul şi Prutul!€. 

Este drept că Civitas 
Moldaviae (Baia) este consemnată 
şi de autorul nostru pe harta 
Moldovei istorice, cu care-şi 
împodobește coperta cărții sale. 
Numai că această hartă — pe care 
o regăsim în orice tratat de istorie a 
României, de exemplu, în cel 
semnat de Const. C. Giurescu şi 
Dinu C. Giurescu, citat în notă (p. 
280 - 281) — are aici o tentă net 
antiromânească, părînd a sugera, 

asemenea lucrărilor din deceniile 
trecute, dominate de stalinism, că 
actuala Republică Moldova este 
“adevărata” continuatoare a 
statului medieval moldovenesc. În 
loc să arate teritoriul dintre Prut şi 
Nistru ocupat de Rusia țaristă în 
1812 şi de Uniunea Sovietică în 
1940, precum şi părțile cedate de 
Stalin Republicii Sovietice 
Socialiste Ucrainene: sudul 
Basarabiei, cu Cetatea Albă şi 
Chilia (marcate pe hartă), nordul 
acestei provincii, cu Hotinul (notat 
şi el), Herţa şi nordul Bucovinei, 
“bravul” autor înfăţişează cititorilor 
săi contururile Moldovei dinaintea 
amputărilor operate de Austria şi 
Rusia, cu îngăduinţa Porții 
Otomane, deși nu avea dreptul să 
cedeze unor imperii străine părți din 
teritoriul statelor vasale, care-i 
plăteau tribut tocmai pentru a-şi 
păstra integritatea”. 

După cum se ştie, încă la 
1855, istoricul francez Elias 
Regnault scria în a sa Histoire 
politique et sociale des Principa- 
ut6s Danubiennes, publicată la 
Paris: “Prin tratatul de la 28 mai 
1812, Poarta Otomană a renunțat 
în favoarea Rusiei la regiunile situ- 
ate pe malul stîng al Prutului şi care 
alcătuiesc ceea ce se numește 
Basarabia, între Prut şi Nistru. 
Populaţiile latine au trecut sub jugul 
scitului. O nouă dovadă a 
sincerității protectoratului rusesc. 
Din punctul de vedere al dreptului 

şi al moralei, cedarea săvârşită prin 
tratatul de la Bucureşti rămîne cu 
totul nulă. Turcia nu putea ceda 
ceea ce nu-i aparține, căci ea nu a 
fost niciodată suverană asupra 
Țărilor Române. Toate înțelegerile 
dovedesc acest lucru. Poarta însăși 
recunoştea acest lucru cînd, la 
Carlovitz, presată de polonezi să le 
cedeze Principatele Moldo-Valahe, 
ea a răspuns că nu are dreptul de a 
face vreo cesiune teritorială, deoa- 
rece capitulaţiile nu-i confereau 
decît un drept de suzeranitate”"?. 
Extrăgîndu-şi şi rezumînd 
ample pasaje din această lucrare 
referitoare la Țările Române, Karl 
Marx — din care Lenin şi Stalin 
luau numai ceea ce le convenea — 
reținea în esență exact aceste 
formulări categorice, în transpunere 
engleză: “Traite du 28 Mai 1812. 
Porte <renonça> surrenders 
Bessarabia. Turkey had no power 
to cede, what did not belong to her; 
for at no time had the ottomane 
Porte been sovereign of the 
Rouman countries. The Porte her- 
self had avowed this, when pressed 
by the Poles, at Carlovitz, to cede 
the Moldo - Valachia, she answered 
that she did not believe herself en- 
titled to make any cession of terri- 
tory, as the capitulations were not 
giving her any right of 
Suzeraineté” (Tratatul din 28 
mai 1812. Poarta <renunță> la 
Basarabia. Turcia nu putea ceda 
ceea ce nu-i aparținea, pentru că 


Gheorghe MIHĂILĂ 


Poarta otomană n-a fost niciodată 
suverană asupra Țărilor Române. 
Poarta însăşi recunoscuse acest 
lucru, cînd la Carlovitz, presată de 
poloni să le cedeze Moldo- 
Valahia, ea răspunse că nu are 
dreptul de a face vreo cesiune 
teritorială, deoarece capitulaţiile 
nu-i confereau decît un drept de 
suzeranitate”) *9. 

Cititorii ne vor scuza pentru 
reproducerea in extenso a acestor 
aprecieri, ce trebuie aduse la 
cunoştinţa lui Petre P. Moldovan. 
Totodată se cuvine să-i reamintim 
că Moldova cea care rămăsese 
liberă s-a unit în 1859 prin voinţa 
întregii populaţii cu Muntenia, 
constituind România, căreia i s-au 
alăturat, de asemenea, prin horărîri 
ale majorităților românești, 
Basarabia, Bucovina, Ardealul, 
Banatul, Crişana şi Maramureşul. 
Se putea un mai mare afront adus 
României, primul stat care s-a 
grăbit în august 1991 să recunoască 
proclamarea independenţei 
Republicii Moldova, desprinse 
din U.R.S.S., care părea că-şi va 
lua soarta în propriile-i mîini, 
apelînd la fraţi, aşa cum a făcut la 
început? România a procedat corect 
şi va proceda în continuare — aşa 
cum a declarat guvernul în ziua de 
1 august a.c. —, așteptînd ca forțele 
politice realiste din Republica 
Moldova să anuleze prevederile 
antipatriotice ale recent adoptatei 
Constituţii, promulgate de 

preşedintele Mircea Snegur la 29 
iulie, şi să nu permită răstălmăcirea 
istoriei, căci aceasta este un păcat 
de moarte! “Împotriva tuturor 
evidenţelor, a adevărului științific 
şi istoric, se spune în declarația 
Guvernului României -—, 
Constituţia Republicii Moldova 
promovează o a doua denumire a 
aceleiaşi limbi, care nu e alta decît 
limba romînă. Problema poate avea 
o semnificație mai largă decît 
denumirea propriu-zisă a limbii, pe 
fond urmărindu-se negarea de stat 
românesc a Republicii Moldova”. 
Denumirea de “limbă moldo- 
venească” — se subliniază în 
continuare — este “o formulă 
fabricată de vechea propagandă de 
tristă amintire, prin care s-a inventat 
o nouă naţiune, urmărindu-se de 
fapt deznaţionalizarea forțată a 
milioanelor de români moldoveni 
din stînga Prutului” 2. 

Acest fapt a fost recunoscut 
încă din 1956 de doi mari lingviști, 
profesori ai Universităţii din 
Moscova, romanistul R. A. 
Budagov, membru corespondent al 
Academiei-Ruse de Științe, şi 
slavistul S. B. Bernstein, membru 
de onoare al Academiei Bulgare de 
Științe şi al altor academii: “Autorii 
acestor rînduri, la fel ca şi mulți alți 
lingvişti sovietici, au căzut într-un 
timp în greşeală, cînd se străduiau 
să depisteze o anumită «auto- 
nomie» a limbii moldoveneşti faţă 
de limba română”. Şi mai departe: 

“Această teorie a adus mari 
prejudicii lingvisticii sovietice. 
S-au irosit multe forțe și mult timp 
pentru a se demonstra teza eronată 
cum că moldovenii şi românii 
vorbesc limbi romanice înrudite, 
dar di ferite. Dovezi în favoarea 
acestei teze n-au existat și nici nu 
pot exista”. 

Ei bine, tocmai pentru că 
articolul Cu privire la unitatea de 
limbă româno-moldovenească, 
din care am citat, prezentat spre 
publicare principalei reviste de 
lingvistică de la Moscova, 
“Voprosî jazykoznanija”, spunea 
adevărul, chiar dacă încă ezitant — 
singura modalitate posibilă atunci, 
în U.R.S.S. — a fost ţinut în 
seifurile Comitetului Central al 
P.C.U.S. de la Moscova şi ale celui 
de la Chişinău timp de 32 de ani, 
pînă în 1988, cînd a fost publicat 
pentru prima oară, în traducerea 
românească a lui Viorel Mihail, în 
revista “Nistru”, nr. 11, iar apoi 
reprodus în volumul Povară sau 
tezaur sfînt?, alcătuit de Ilie Lupan 
şi tipărit în 1989, la Editura “Cartea 
Moldovenească” (p. 353-361). 

În legătură cu această 
chestiune, autorul expunerii de față 
scria în 1958, în recenzia la Curs 
de limbă moldovenească literară 
contemporană, vol. I, sub redacția 
lui A.T. Borşci, N.G. Corlăteanu 
(redactori principali) şi V.P. 
Soloviov (Chişinău, 1956): 
“ Aşadar, în rîndurile ce urmează, 

vora considera volumul respectiv 
ca un manual universitar pentru 
predarea limbii române literare, cu 
particularitățite ei specifice întîlnite 
în R.S.S. Moldovenească”. Și, în 
încheiere: “O prelucrare mai atentă 
a manualului, cît şi, în unele cazuri, 
a normelor limbii literare înseși, va 
contribui fără îndoială la progresul 
culturai din Republica Socialistă 
Sovietică Moldovenească. În 
acelaşi timp, e necesară o mai 
strînsă colaborare între forurile 
ştiinţifice din R.P.R. şi din 
R.S.S.M. pentru rezolvarea unor 
probleme comune, pentru realizarea 
unui schimb mai larg de informații 
şi a unor discuţii științifice 
creatoare” 2. 

Confirmîndu-şi poziția 
adoptată cu fermitate în ultimii ani, 
singura corectă, reflectînd adevărul 
ca lumina zilei, Consiliul Uniunii 
Scriitorilor din Republica Moldova 
a dat săptămînile trecute o 
declaraţie, pe care ne permitem s-o 
reluăm aici: “Parlamentul 
Moldovei a votat includerea în 
Constituţie a noţiunii false de 
«limbă moldovenească», ca limbă 
de stat. Revenirea la această 
noțiune stalinistă face parte din 
arsenalul de mijloace menite să 
restaureze mentalitatea comunistă, 
să mențină situația socio-lingvistică 
actuală, în care limba română este 
o adevărată Cenuşăreasă, fiind 
scoasă de fapt din sfera socială, să 
stimuleze în continuare degradarea 

conştiinţei naționale. Problema 
limbii este o problemă ştiinţifică. În 
acest sens romaniştii din întreaga 
lume, inclusiv cei din fostele 
republici sovietice, au afirmat în 
mod decis că este vorba de limba 
română. 

Folosirea  glotonimului 
«limba moldovenească» creează o 
confuzie periculoasă în fața lumii 
civilizate şi ne face de ruşine în faţa 
copiilor noştri şi a generațiilor care 
vor veni. 

Cerem restabilirea adevărului 
ştiinţific: LIMBA ROMÂNĂ”. 

lar Prezidiul Academiei de 
Științe de la Chişinău, în frunte cu 
academicianul Andrei Andrieş, 
întrunit la 9 septembrie în şedinţă 
lărgită, a răspuns în spirit profund 
ştiinţific şi cu demnitate apelului din 
28 iulie al Parlamentului Moldovei 


(sub semnătura preşedintelui: 


acestuia, Petru Lucinschi) de “a se 
pronunța asupra istoriei şi folosirii 
glotonimului “limba moldo- 
venească”, însuşindu-şi în 
întregime concluziile filologilor 
membri ai acestei academii, Silviu 
Berejan, Nicolae Bileţchi, Anatolie 
Ciobanu, Haralambie Corbu şi 
Nicolae Corlăteanu — cărora li 
s-au alăturat, la discuţii, şi alți 
cărturari, ca istoricul şi criticul literar 
Mihai Cimpoi —, decişi a 
proclama într-o detaliată 
argumentare “adevărul ştiinţific şi 
istoric: limba noastră este limba 
română!” Între altele, dînşii 


precizează fără echivoc: “Aşadar, 
limba literară (şi, în primul rînd, cea 
scrisă), utilizată în ultimele decenii 
în Republica Moldova, ca și cea în 
care au scris toți înaintaşii noștri, 
este limba română. Asta o 
demonstrează cu toată evidența 
orice scriere de-a noastră. Cu 


„specificul dialectal moldovenesc 


n-a scris şi nu scrie nimeni în 
Republica Moldova. Toţi au scris 
şi scriu şi în prezent respectînd întru 
totul normele limbii române literare 
comune (alte norme literare noi nu 
avem, ele nu există pur şi simplu)”. 
Şi mai departe, în ceea ce priveşte 
moştenirea literară comună, negată 
în deceniile staliniste: “Sub acest 
raport azi nu mai poate fi separat 
Eminescu de Coşbuc, Caragiale de 
Alecsandri, Sadoveanu de 
Rebreanu, Mateevici de 
Bolintineanu ş.a.m.d.” 

l Prin urmare, conchide 
Academia de Științe a Republicii 
Moldova, “convingerea noastră 
este, de aceea, că Articolul 13 din 
Constituție trebuie să fie revăzut în 
conformitate cu adevărul ştiinţific, 
urmînd a fi formulat în felul 
următor: «LIMBA DE STAT 
(OFICIALĂ) A REPUBLICII 
MOLDOVA ESTE LIMBA 
ROMÂNĂ». Iar deocamdată, pînă 
la adoptarea acestei modificări, 
potrivit propunerii academicianului 
V. Anestiadi, “preşedintele M. 
Snegur, în calitatea sa de garant al 
tuturor cetățenilor şi mişcărilor 

politice şi culturale, să suspende — 
spre a se evita tensionarea în 
continuare a situației din republică, 
haosul din învățămînt — diabolicul 
articol 13 din Constituție” 2. 


* 


La începutul expunerii de față 
ne-am întrebat, comentînd 
cuvîntarea preşedintelui Mircea 
Snegur, dacă dînsul singur şi-a 
trunchiat citatele la care a făcut apel 
sau altcineva i le-a servit ca atare. 
După parcurgerea cărții semnate de 
Petre P. Moldovan — care nu este 
altcineva, după cum aflăm din 
ziare, decît Vasile N. Stati, fost ac- 
tivist la Comitetul Central al 
Partidului Comunist din R.S.S. 
Moldovenească? — ne-am putut 
convinge că acesta și alţii ca el au 
fost “consilierii” domnului 
preşedinte, dedîndu-se la mistificări 
ce ar atinge culmile ridicolului, 
dacă n-ar reflecta o situaţie atît de 
dramatică. Ba, mai mult — ni se 
semnalează —, chiar pseudonimul 
respectiv a fost “furat” din broşura 
A. M. Lazarev, un faux- 
monnayeur de Phistoire, 
publicată în 1976, la Milano, de 
profesorul Dinu C. Giurescu, 
membru corespondent al 
Academiei Romîne, care a recurs 
la el ( ce e drept, fără inițiala 
patronimică P.) din motive lesne de 
înțeles pentru acei ani, spre a 
smulge vălul minciunilor flagrante, 

etalate în cartea autorului citat, 
Moldavskaja sovietskaja 
gosudarstvennost’ i bessarabskij 
vopros (Statalitatea sovietică 
moldovenească şi problema 
Basarabiei, Chişinău, 1974), astfel 
caracterizată de istoricul român: 
“Ce n’est en réalité qu’un tissu de 
contre-vérités concernant 
Phistoire du peuple roumain en 
général et de la Moldavie d'entre 
le Prout et le Dniestr en particulier, 
tissu présenté dans un style d'une 
violence et d'une grossièreté rares, 
incompatible avec une oeuvre 
scientifique” (p. 9). Lazarev — 
continuă Dinu C. Giurescu — 
“veut démonstrer que les Moldaves 
ne sont pas Roumains, mais une 
nation différente. En d’autres 
termes, prouver ce qui ne peut en 
aucun cas être prouvé, prouver 
l'impossible. Voiçi ses propres. 
mots: «Quelle que soit leur 
insistance quand ils affirment (c'est 
a dire les historiens roumains —. 
D.C.G.) que les Moldaves sont 
«Roumains», les Moldaves ne se 
transformeronts jamais et en 
aucune manières en Roumains» (p. 
801)”. Evident, de la astfel de 
“istorici” cå A.M. Lazarev şi Vasile 
N. Stati, obişnuiţi să facă din alb 
— negru și din negru — alb, nici 
nu ne puteam aștepta la altceva. 
Este, deci, cazul să sugerăm 
domnului preşedinte Mircea 
Snegur să recurgă pe viitor la alți 
consilieri, să asculte de glasul 

rațiunii, ştiind că neadevărul nu 


poate dăinui la nesfîrşit şi că este: 


momentul ca întreg falsul eşafodaj 
istorico-filologic, “construit” timp 
de mai bine de o jumătate de secol, 
să fie dărîmat, iar poporul, îndru- 
mat de adevărații săi dascăli, să iasă, 
în cele din urmă, la lumină”. 


Note: 


1. Reprodus după “Expres 
Magazin”, nr. 43 (220), 1994, 1-8.XI, p.8. 
Vezi, din lucrările apărute în ultimii ani: 
Ion Nistor, Istoria Basarabiei, ediţie... 
de Stelian Neagoe, Bucureşti, Humanitas, 
1994; A. Boldur, Istoria Basarabiei, 
Bucureşti, Ed. Victor Frunză, 1992; loan 
Scurtu — Constantin Hlihor, Anul 1940. 
Drama românilor dintre Prut şi Nistru, 
Bucureşti, Editura Academiei de Înalte 
Studii Militare, 1992; Paul Cerno- 
vodeanu, Basarabia. Drama unei 
provincii istorice româneşti în context 
politic internațional (1806-1920), 
Bucureşti, Ed. Albatros, 1993. 


2. Vezi Dosoftei, Opere, |. Versuri, 
ediție critică de N.A. Ursu, studiu 
introductiv de Al. Andriescu, Bucureşti, 
Ed. Minerva, 1978, p. 336, 454-459. 


3. Vezi loan Bogdan, Cronice 
inedite atingătoare de istoria româ- 
nilor, Bucureşti, 1895, p. 48, 63; 
Literatura română veche, Introducere, 
ediţie îngrijită şi note de G. Mihăilă şi 
Dan Zamfirescu, vol. I, Bucureşti, Ed. 
Tineretului, 1969, p. 39; Grigore Ureche, 
Letopiseţul Ţării Moldovei, ediţie 
îngrijită..: de PP. Panaitescu, ed. 2 rev., 
Bucureşti, ESPL.A, 1958, p. 138. 


4. Vezi Literatura română veche, 
vol. I, p. 50, 53. 


5. Încă B.P. Hasdeu observase cu 
malițiozitate, citînd exemple din alte 
limbi și prevenind asupra unor concluzii 
superficiale: “Cf. la ruşi krest'janin 
«țăran» şi «rob», literalmente «creştin», 
ca şi cînd stăpînii ar fi fost păgîni” 
(Cuvente den bătrîni, t. I, Bucureşti, 
1878, p. 125; ediţie îngrijită ... de G. 
Mihăilă, EDP, 1983, p. 161). 


6. Vezi: G. Mihăilă, Dicţionar al 
limbii române vechi (sfîrşitul sec. X - 
începutul sec. XVI), Bucureşti, Ed. 
Encicl. Română, 1974, p. 149, 154; 
Dicţionarul elementelor româneşti din 
documentele slavo-române, 1374- 
1600, red. resp. Gh. Bolocan, Bucureşti, 
Ed. Academiei, 1981, p. 204, 215. 
Menţionăm lucrările fundamentale în 
această chestiune, pe care autorul nostru 
le citează uneori, mai ales pentru a le 
“combate”: Adolf Armbruster, 
Romanitatea românilor, Istoria unei 
idei, Bucureşti, Ed. Academiei, 1972; ed. 
2 rev. şi adăug., Editura Enciclopedică, 
1993; Nicolae Stoicescu, Continuitatea 
românilor, Bucureşti, Ed. Şt. şi Encicl., 
1980; nouă ediție completată: O falsă 
problemă istorică — discontinuitatea 
poporului român pe teritoriul strărmo- 
şesc, Ed. Fundaţiei Culturale Române, 
1993; Vasile Arvinte, Român, românesc, 
România. Studiu filologic, Rucureşti, 
Ed. Şt. şi Encicl., 1983: autorul aduce, 
între altele, dovezi că forma român este 
vie, populară, din epoca veche în anumite 
zone ale ţării (fapt reflectat în unele 
atestări din secolul al XVI-lea şi al XVII- 
lea), întărită, ce e drept, ulterior prin 
Școala Ardeleană. 


7. Vezi: Al. Rosetti, Istoria limbii 
române, I, ediție definitivă, Bucureşti, 
Ed. Şt. şi Encicl., 1986, p. 201; D. Macrea, 

Probleme de lingvistică română, 
Bucureşti, Ed. Şt., 1961, p. 20-21; LI. 
Russu, Elementele traco-getice în 
Imperiul Roman şi în Bizantinum 
(veacurile HI-VIID. Contribuţie la 
istoria şi romanizarea tracilor, 
Bucureşti, Ed. Academiei, 1976 (în spe- 
cial, p. 156-162). 


8. Opere alese, texte stabilite... de 
Liviu Onu, București, Ed. Şt., 1967, p. 
156-157. 


9. Mioriţa..., p.539; cf. ediţia 
critică a versiunii culese de Alecu Russo, 
publicate şi “întocmite” de Vasile 
Alecsandri, mai întîi în 1850 (în revista 
“Bucovina”), iar apoi în culegerile din 
1852 și 1866: Poezii populare ale 
românilor, adunate şi întocmite de 
Vasile Alecsandri, ediţie îngrijită... de 
Gheorghe Vrabie, I-II, București, EPL, 
1965 (I, p. 101-104; H, p. 13-15). Vezi şi 
monografia aceluiaşi cercetător: 
Gheorghe Vrabie, Poetica Mioriței. 
Studiu stilistic, Bucureşti, Ed. 
Academiei, 1984, precum şi: Liviu Rusu, 
Viziunea lumii în poezia noastră popu- 
lară, Bucureşti, EPL, 1967, p. 56-109. 


10. Chiar așa este tradus acest 
pasaj, de exemplu, de Constantin C. 
Giurescu — Dinu C. Giurescu, Istoria 
românilor, I, București, Ed. Şt., 1974, p. 
214. 


11. Vezi: Carlo Tagliavini, 
Originile limbilor neolatine, versiune 
românească îngrijită şi coordonată de 
Alexandru Niculescu, Bucureşti, Ed. Şt. 
şi Encicl., 1977, p. 124-126; Kniezsa 
Istvân, A magyar nyelv szlâv 
j5vevenysavai, I, Budapesta, 1955, p. 
359, 360; G. Mihăilă, Studii de 
lingvistică şi filologie, Timişoara, Ed. 
Facla, 1981, p.172. ` 

12. Toponimia românească, 
Bucureşti, Ed. Academiei, 1963, p. 478- 
479. 


13. Istoria limbii române, I, p. 
223-224, 448. 


14. Vezi Fr. Kluge — W. Mitzka, 
Etymologisches Wörterbuch der 
deutschen Sprache, 20. Auflage, Berlin, 
1967, p. 454, s.v. mahlen “a măcina” 
(forme înrudite: v. germ. sup. molta, v. 
frizon şi anglosaxon molde etc.). 


15. Vezi Constantin C. Giurescu, 
Tîrguri sau oraşe şi cetăți moldovene 
din secolul ai X-lea pînă la mijlocul 
secolului al XVI-lea, București, Ed. 
Academiei, 1967, p. 82, 182-199; Al. 
Rosetti, Istoria limbii române, I, p. 223- 
224. 


16. Vezi P. P. Panaitescu, 
Interpretări româneşti. Studii de istorie 
economică și socială, ed. 2, postfață, 
note şi comentarii de Ştefan S. Gorovei 
şi Maria Magdalena Székely, Bucureşti, 
Ed. Enciclopedică, 1994, p. 101-192. 


17. “Dar alături de acest aspect al 
războiului de la 1806-1812 — scria 
marele istoric Constantin C. Giurescu 
acum o jumătate de secol — este celălalt, 
cumplit, pe care-l determină pacea de la 
București: pierdera Moldovei dintre Prut 
şi Nistru, numită de ruşi impropriu 
Basarabia (acest nume, derivînd de la 
Basarabii munteni, s-a dat în veacurile 
XIV-XVIII numai părții de la miazăzi, 
peste care s-a întins la început stăpînirea 
voievozilor din Țara Românească). Cînd 
s-a aflat de această clauză a păcii, a fost o 
adevărată stupoare în întreaga Moldovă: 
lumea nu voia să creadă, mai ales că 
Poarta nu avea dreptul să dispună de 
teritoriul țărilor noastre” (Istoria 
românilor, III, Partea întîi, Bucureşti, 

1942, p. 343). Iar Paul Cernovodeanu, 
sintetizînd datele numeroaselor 
documente şi cercetări anterioare, 
precizează: “Rusia a reuşit, în sfîrșit, în 
1812, după mari sforțări, dar fără nici un 
drept istoric bazat pe vreo urmă de 
legitimitate, să smulgă jumătate din 
trupul Moldovei, acaparînd un teritoriu 
străin ce nu-i aparținuse (...) În orişice 
caz, este bine de ştiut care este 
compoziția etnică a provinciei căzute în 
stăpînirea țariştilor. În recensămîntul! 
alcătuit chiar de autorităţile ruse la 1817 
s-a constatat că în Basarabia locuiau 
96.526 de familii sau gospodării, dintre 
care 83.848 de români (86%), circa 6.000 
de ruteni (6,5%), 3.826 de evrei (4,2%), 
1.200 de lipoveni (1,5%), 640 de greci 
(0,7%), 530 de armeni (0,6%), 241 de 
bulgari (0,25% şi 241 de găgăuzi 
(0,25%). Zdrobitoarea majoritate a 
populației autohtone se constituie ca 
factorul acuzator fundamental împotriva 
anexării săvîrşite şi perpetuate în timp 
prin forță şi asuprire” (Basarabia... p. 
47, 53). 


18. Neavînd la îndemînă ediţia 
originală, am citat după traducere 
multigrafiată, Istoria politică şi socială 
a Principatelor Dunărene, | Bucureşti], 
1965, p. 91-92 (Biblioteca Academiei 
Române, cota: III. 725075; vezi şi 
traducerea tipărită la un an după ediția 
originală: Istorie politică şi socială a 
Principatelor Dunărene de D. Elias 
Regnault, tradusă de Ioan Fătu, Iaşi, 
Tipografia Buciumului Român, 1856, p. 
122-123). 


19. K. Marx, Însemnări despre 
români (Manuscrise inedite), publicate 
de acad. A.Oţetea şi S.Schwann, 
Bucureşti, Ed. Academiei, 1964, p. 30, 
106 (manuscris din jurul anului 1860). 


20. Vezi “Evenimentul zilei”, an. 


II, nr. 642, marţi, 2 august 1994, p. 5. 


21. “Studii şi cercetări lingvistice”, 
IX, 1958, nr. I, p. 133-138. 


22. Limba. noastră este limba 
română, “Literatorul”, an. IV, nr. 42 
(159), 14-21 oct. 1994, p. 5; Răspuns la 
solicitarea Parlamentului Republicii 
Moldova..., “Academica”, an. IV, nr. 12 
(48), octombrie 1994, p. 15 (texte 
preluate după revista “Literatură și arta”, 
Chişinău, 15 sept. 1994). 


23. Vezi Virgil Lazăr — Alexei 
Mare, O diversiune editorială: 
“Moldovenii în istorie”, “România 


liberă”, serie nouă, nr. 1310, marţi, 19 
iulie 1994, p. 2. 


24. B.A.R., cota: II. 598008; vezi 
şi versiunea engleză: A.M. Lazarev: a 
Contrefeiter of History, Milano, [1976], 
p. 9(B.A.R., cota: II. 599100). 


25. Comunicare la Sesiunea 


ştiinţifică Limba română şi varietățile 


ei locale, organizată de Academia 
Română, în ziua de 31 octombrie 1994 
(într-o primă formă a apărut în 
“Literatorul”, an. IV, nr. 9 (129), 4-11 
martie 1994, p. 1, 5; nr. 34-35 (151-152), 
26 august — 2 septembrie, p. 5). 

Chişinău 


UNITATE DE 
LIMBĂ — UNITATE 
DE NEAM 


1. În toiul marii bătălii purtate 
de românii din Republica Moldova 
pentru recunoaşterea identității 
limbii lor materne cu limba vorbită 
în România, pentru repunerea ei 
prin lege în toate sferele de 
activitate (prin atribuirea statutului 
de limbă de stat) şi pentru revenirea 
la grafie latină a fost abordată doar 
sporadic şi părăsită pe parcurs ideea 
recunoaşterii unității de neam a 
românilor din diferite formaţiuni 
statale actuale. Numai istoricul Ion 
Buga a exprimat-o fără echivoc 
într-un articol fulminant!, care a 
provocat un mare tămbălău în 
rîndurile falsificatorilor istoriei. 
Ceva mai încoace reprezentanții 
generaţiei noi, necompromise, de 
istorici într-un apel adresat 
oficialităților s-au pronunțat 
categoric împotriva perseverenţei 
de care mai dau dovadă unii colegi 
de-ai lor de breaslă mai în vîrstă la 
promovarea teoriei despre două 
națiuni. Minciunile lui Mohov şi ale 
acoliților săi cu privire la volobhi ca 
strămoși direcți ai moldovenilor”, la 
formarea naţiunii bugheze 

moldovenești (în lipsa trăsăturilor 
fundamentale ale naţiunii: 
comunitate de teritoriu, de limbă 
normată în funcționarea ei plenară, 
de aspirații politice ş.a.) şi, 
respectiv, a naţiunii socialiste 
moldoveneşti care s-ar deosebi de 
poporul din România astăzi nu 
numai că sînt vehiculate de o serie 
de istorici şi lingvişti care nu se pot 
debarasa de modul de gîndire 
propriu timpurilor din care vin, ci 
sînt, cu regret, ridicate la rang de 
politică de stat?. Cerbicia pe care o 
manifestă actualii legiuitori şi 
guvernanți la apărarea teoriei 
despre cele două limbi romanice 
orientale, teorie respinsă azi de 
întreaga lume ştiinţifică onestă, este 
determinată de teama de a nu se 
ajunge la recunoaşterea unităţii de 
neam’. “Să ne ținem de neamuri” 
n-a fost un lapsus de exprimare 
pentru “Sîntem unul şi acelaşi 
neam”, ci o concepție cu bătălie 
lungă şi cu țintă precisă. Nu e 
întîmplător faptul că iegisiatorii de 
astăzi ignoră fățiș legislaţia în 
vigoare ce recunoaşte identitatea 
(adică unitatea) de limbă moldo- 
română”, promovînd hoţeşte ideea 
perimoată din faimoasels Teze din 
noiembrie 1988 ale C.C. al PC. al 
Moidovei, Prezidiului Sovietului 
Suprera, Consiliu: de Miniştri al 
R.S.S. Moldoveneşti“ despre 
comunitatea celor două limbi din 
acelaşi grup romanic”. 

Cită vreme istoricii de bună 

credință din Republica Moldova, 
din România şi din alte țări vor 
rămîne impasibili față de 
elucubraţiile promotorilor teoriei 
despre două naţiuni est-romanice, 
atîta vreme nici eforturile depuse de 
lingviști pentru a demonstra 
absurditatea teoriei despre cele 
două limbi est-romanice nu se vor 
încununa de succes. Eforturile 
istoricilor și ale lingviştilor din cele 
două state româneşti de astăzi 
trebuie conjugate, fără teama de a 
fi acuzați de imixtiune în treburile 
altui stat, căci ştiinta nu cunoaște 
hotare cognitive, cu atît mai mult 
— hotare politice. 


2. La argumentele pe care le- 
au adus azi în comunicările 
dumnealor dnii O. Țepeiea, Gh. 
Mihăilă, E. Beltechi aş vrea să mai 
adaug următoarele. Chiar și după 
1817 în Basarabia și în Rusia, 
contrar prescripțiilor cticiaie de a 
utiliza în exclusivitaie termenul- 
sintagmă “limba moldovenească”, 
ss mai întîlneşie şi terrnenul 
adecvat “limba română”. Îi 
utilizează, Ge exemplu, Ştefan 
Mărgeală în prefaţă la carisa sa 
Gramatica ruscas-:ă-rornânească 
(Rossijsko-rmmînrs 
gramatika), editati le £ -Peterburg 
în 1827, L Ghinculov (Hâncu) în 
prefaţă ia Schiţă asupra reguiiior 


Kaila 
al 


gramaticii moide-valahe 
(Načertanije praævil valahe- 
məldavskoj  gramm.ziiăi), 


S.-Peterburg, 1840, I. Doncev în 
prefață la Cursulă primitivă de 
limba rumână (Načiaľnîj kurs 
rumînskogo jazyka), Chişinău, 
1865 ş.a. Semnificativ e că la 177 
de ani acțiunea reprobabilă a 
tătucăi-țarului Alexandru I, care 
voia să deznaționalizeze un popor 
şi să înveşnicească un rapt, o 
legalizează legiuitorii ajunşi la 
putere în statul suveran Republica 
Moldova. 

În ceea ce priveşte riposta 
dată istoricului, etnologului şi 
lingvistului amator P. P. Moldovan 
(alias V. Stati) de către P. Cărare, 
Octavian Ghibu, 1. Dron, Z. Ornea, 
I. Ciocanu, Gh. Mihăilă, A. Hâncu, 
N. Mătcaş ş.a., ripostă bine 
documentată şi vehementă pe 
potriva caracterului agresiv și 
fraudulos al opusculului, mă tem că 
ea ajunge mai greu la cititorul de 
rînd decit opusculul însuși, care este 
popularizat oficial. Creditul de 
încredere din partea 

zavizat ar putea fi susținut 
nenumăratele trimiteri 
personalități de seamă din istoria 
culturii și stiintei. Cititorul de rînd 
trebuie prevenit că se comite un 
fals premediizt srin trunchiere de 
citate, interpretare preconcepută, 
specuiații cu nume sfinte pentru 
orice român. Este limpede pentru 
toată lumea că atunci cînd se 
vorbea de Muntenia se vorbea şi 
despre munteni, cînd se vorbea 
despre Transilvania — se vorbea 


unui cititor 
da 
[S20 
1 e 


A 

despre transilvăneni şi cînd se 
vorbea despre Moldova — 
respectiv despre moldoveni, însă 
toate aceste trei principate 
româneşti erau populate de unu! şi 
acelaşi neam cu un nume generic 
comun — români, şi nu de trei 
popoare diferite. Miron Costin, în 
calitate de autor al unor lucrări 
despre Moldova şi despre locuitorii 
ei, fireşte că vorbeşte de moldoveni 
(ca şi Neculce, Ureche, Cantemir, 
Sadoveanu şi oricare altul), dar tot 
ei continuă citatul pe care Stati îl 
întrerupe fără obraz pentru a înşela 
cititorul: “Biruit-au gîndul să mă 
apucă de această trudă, să scoț lumii 
ia vedere felul neamului, din ce 
izvor şi seminție sîntii lăcuitorii țării 
noastre, Moldovei, şi Ţării 
Munteneşti şi românii din Țările 
Ungureșşti, cum s-au pomenit mai 
sus, că toți un neam (subl. n. — 
N.M.) şi o dată discălecați sîntii, 
sub ce nume au fosti întăi la 
discălecatul lor şi de cînd s-au 
osebit şi au luat numele cest de 
acum, moldovan şi muntean...'*. 
Iar în capitolul VI din De neamul 
moldovenilor citim: “Măcară dară 
că şi la istorii şi la graiul şi streinilor 
ŞI în de sine cu vreme, cu vacuri, 
cu primenele au şi dobîndescu şi 
alte numere, iară acela carile ieste 
vechiu nume stă întemeiat şi 
înrădăcinat: rumân” (p. 218-219) 
(subl. n. — N.M.). 

D. Cantemir face descrierea 
țării sale (Moldova) şi a locuitorilor 


ei (moldoveni), însă el nu se 
îndoiește nici pentru o clipă că ei 
sînt români ca şi muntenii şi 
transilvănenii. Ba chiar o spune 
direct: *... întregul nostru neam 
românesc (aici şi în continuare 
sublinierile ne aparțin -— N.M.) se 
vădeşte, printr-o tradiție veşnică 
parcă, a-şi trage începutul din 
cetățeni romani — şi se poate 
dovedi ca atare şi păstrează chiar 
şi astăzi cu tărie vechiul nume al 
romanilor, chiar dacă alte neamuri 
le-au schimbat numele, așa cum am 
arătat mai sus. 

Înainte de toate, chiar dacă 
acest neam a fost împărţit în trei 
ținuturi de căpetenie (despre care 
se va vorbi mai apoi), totuşi toți se 
cheamă cu acelaşi nume de 
români, disprețuind adică şi dînd 
de o parte numele de valahi, care 
le-a fost dat de către popoarele 
barbare. Căci românii care trăiesc 
şi astăzi în Transilvania, deasupra 
fluviului Olt, în ținutul numit 
Maramureş, nu-şi dau numele de 
valahi, ci de români (martori îmi 
sînt toți locuitorii tuturor națiilor din 
Transilvania). Cei din Valahia (pe 
care grecii din vremuri apropiate îi 
numesc ungrovlahi, iar noi, 
moldovenii, îi numim munteni, căci 
au luat în stăpînire mai multe locuri 
muntoase) îşi dau şi ei la fel numele 
de români, iar țării lor — Țara 
Românească, adică în latineşte: 
Terra Romana. No:, moldovenii, la 
fel ne spunem români, iar limbii 

noastre nu dacică, nici 
moldovenească. (dat fiind că 
numele Moldovei şi al 


moldovenilor este acordat foarte de 
curînd, cum vom spune mai apoi), 
ci românească, astfel că, dacă 
vrem să-l întrebăm pe un străin de 
știe limba noastră, nu-l întrebăm: 
“Scis moldavice?” (“Ştii moldo- 
veneşte?”), ci “Stii româneşte?”, 
adică în  latineşte: “Scis 
romanice?0, 

Cînd Alecu Russo zice cu 
durere “nu mai sîntem moldoveni, 
ci romani” (citat reprodus ce F. 


Moldovan), el îşi exprimă 
indignarea în legătură cu 


franțuzirea, latinizarea, italienizarea 
excesivă a limbii române, în 
legătură cu pierderea portului, a 
obiceiurilor naţionale, fără a-i trece 
prin gînd că moldovenii (respectiv 
muntenii, transilvănenii) n-ar fi 
români sau n-ar vorbi și ei 
românește. Citim în aceeaşi operă 
a ostaşului propășirii: “Cei care 
cîntă latineşte, franțuzeşte, 
italieneşte, inglezeşte sau măcar 
chinezește pct plăce pedanţiior, dar 
nu-s poeţi români. Mioara, 
Năframa, Wihui (balada), Bujor, 
Toma lui Alimoş, Codreanul vor 
trăi cît va fi un român pe lume". 
Am putea reproduce zeci de citate 
Cin care rezultă că “mol!doveanul” 
Russo este cel mai înflăcărat român: 
“Pentru nci, românii, studia 
antichității este o studie de 


neapărată nevoie..." 17; “trebuie să 

rămînem români, iar nu 
romani” ">; “Greutatea întîmplărilor 
istorice, tendințele religioase ne 
siliră pe noi, românii, a trăi în 
înrîurirea slavonă, ca înrturire 
preponderentă”;“în lipsă de dovezi 
vechi, sîntem datori a crede că 
limba românească scrisă a început 
cu literile chirilice... ș.a.m.d. Ce 
e dară cu “bieții oameni” care ar 
vrea să aibă “un locşor pe pămîntul 
moldovenesc, unde să vorbească 
moldovenește” — citat din Russo, 
prin care Moldovan -Stati socoate 
că ne dă gata? Este vorba de o 
scrisoare adresată de Russo 
prietenului său M. Kogăiniceanu, 
redactor la “Steaua Dunării”, prin 
care îl roagă să scrie “mai 
moldovenește”, vorba lui moş Ion 
Roată (care pînă la urmă se 
dovedeşte a fi tot român, căci lon 
Creangă îl caracterizează drept 
“om cinstit și cuviincios, cum sînt 
mai toți țăranii români de 
pretutindeni "'5), adică să scrie pe 
înțelesul celor de la coarnele 
plugului, pentru “obştia cea 
nepoligloată, nelatină, nefran- 
țuscă”, adică într-o românească de 
acasă, cu elementele ei populare, 
locale, moldoveneşti, şi nu cu 
neologisme neînțelese de cei 
neşcoliți. La care nu mai puțin 
“moldoveanul” şi patriotul 
Kogălniceanu îi răspunde că “Sînt 
atîte idei care, dacă ar fi să nu 
întrebuințăm cuvintele străine ce le 
esprimă şi să ne slujim numai de 

circonlocuții româneşti, ar rămîne 
mai neînțelese încă decît rostindu- 
se prin termine astăzi străine, dar 
mai împămîntenite”; “... de multe 
ori nouele idei vor cere neapărat 
nouă cuvinte”. 

Se speculează cras cu numele 
lui Mateevici. Ni se spune că acesta 
ar fi scris despre “limba 
moldovenească”, n-ar fi folosit 
termenul de român cu referire la 
moldoveni. Cum să-l folosească, 
sărmanul, dacă acesta era scos cu 
forța din uz (precum sînt ostracizate 
astăzi la radio, televiziune și în 
presa oficială cuvintele Basarabia, 
basarabean, români moldoveni, 
români basarabeni, români 
transnistrieni etc.). Ne-o spune 
Mateevici însuşi într-o scrisoare din 
10 aprilie 1913 către ĮI. Bianu: “... 
cuvîntul “român” la noi nici nu se 
mai întrebuințează; ruşii cred că 
“români” şi “moldoveni” sînt două 
viţe cu totul osebite”!7. Dar tot el 
este cel care, nebănuind că şi o 
corespondență de genul acesteia ar 
putea fi perlustrată, i se recomandă 
cărturarului din România astfel: 
“Sînt român din Basarabia, 
“studenţesc” la Academie (se are 
în vedere Academia Teologică din 
Kiev — N.M.) de la 1910... M-a 
atras totdeauna (cu) o putere 
deosebită folclorul românilor 
noştri... "8, + 

Citatul din Gh. Madan este 
rupt din context, nu redă atmosfera 
veridică din fosta gubernie țaristă, 

în care limba maternă, numită, la 
indicația țarului și a guvernanților, 
în exclusivitate moldovenească, 
fusese în genere expulzată din 
învățămînt, biserică, administrație, 
iar românii moldoveni — rusificați. 
Sigur că Madan foloseşte 
terminologia oficializată pentru a 
apăra dreptul neamului la ființa 
proprie! Însă la prima ocazie acelaşi 
Gh. Madan scrie despre aceeaşi 
realitate — limba maternă și 
poporul din care face parte astfel: 
“Cu vreo şaizeci de ani în urmă era 
încă multă viață românească în 
Chișinăul stăpînit de ruşi”; “Şi 
cînd am văzut în medeanul de vite 
şi pe străzi chipuri de români 
basarabeni, mi s-a umplut sufletul 
de mîndrie”%. 

Nici citatul din Sadoveanu nu 
loveşte în ținta urmărită de 
veninosul P. Moldovan, pentru că 
maestrul îşi exprimă încîntarea în 
legătură cu faptul că timp de mai 
bine de-o sută de ani conştiinţa 
apartenenţei moldovenilor la 
spațiul etno-spiritual românesc n-a 
putut fi înăbușită de acea închisoare 
a popoarelor care voia să distrugă 
tot ce era nerusesc. Sadoveanu, 
care, vorba dumisale, toată viaţa a 
scris în dulcele grai moldovenesc, 
cel mai moldovean dintre 
romancierii români, fireşte că nu 
s-a îndoit nici pentru o clipă că scrie 
româneşte, că face parte din marele 
trup al românismului, el, care, 
aidoma lui Eminescu, Alecsandri, 


Nicolae MĂTCAŞ 


Creangă, Russo, Kogălniceanu şi 
atîtor altor “mari ierarhi 
moldoveni'?!, a contribuit la 
creşterea limbii româneşti. Despre 
“moldoveanul” Ion Creangă 
ucenicul recunoscător constată cu 
durere: “Facultăţile de litere ale 
universităților noastre n-au eliberat, 
în jumătate de veac, măcar o lucrare 
de biografie şi sinteză a vietii şi 
operei celui mai original şi mai 
românesc dintre scriitorii noştri; şi 
a trebuit să se găsească un străin, 
profesorul Jean Boutière, care să 
alcătuiască, acum vreo şaisprezece 
ani, asemenea lucrare”. Citim în 
altă parte: “... Mihai vodă Viteazul, 
prinț al Valahiei, ... a izbutit la un 
moment dat (1690) să aibă sub 
sceptrul său zustrele provinciile 
locuite de români: Valahia, 
Ardealul şi Moldova...” ?. lar în 
privinţa limbii Sadoveanu a fost cel 
mai categoric în timpurile grele 
pentru noi, cînd, într-o convorbire 
la Moscova cu academicianul rus 
V. V. Vinogradov, i-a declarat cu 
francheţe: “Există un singur adevăr, 
e vorba de o singură limbă... 
Despărțirea artificială între frați este 
o faptă criminală. Avem o limbă 
comună, o limbă literară 
constituită şi o gramatică 
constituită”. 

La p. 12 P. Moldovan îl 
interpretează voluntarist pe N. lorga 
turnînd la minciuni fără a clipi din 
ochi. În primul rînd, nu-i spune 
cititorului că Iorga îşi exprimă 

bucuria în legătură cu revenirea 
Basarabiei la Patria-mamă 
România. În al doilea rînd, nu-l 
previne că spusele marelui istoric 
se referă direct la românii 
transnistrieni, şi nu la moldoveni” 
În al treilea rînd, neobrăzatul 
citatoman întrerupe citatul din 
Iorga după cuvintele “De aici şi 
rostul acestor cîteva explicaţii”, 
adăugînd de la sine, în afara 
ghilimelelor, cuvintele “privitoare 
la moldoveni, la locul lor în istorie, 
la dreptul lor de a se considera un 
popor, o națiune în rînd cu toate 
celelalte, mari sau mici” şi 
sugerîndu-i cititorului că ele ar fi o 
continuare a gîndului lui lorga, însă 
tăinuindu-i că la Iorga citatul 
continuă după cum urmează: 
(...rostul acestor cîteva explicaţii) 
“privitoare la românii 
“transnistrieni”” pe care ca oameni, 
ca suflete vii, ca parte integrantă a 
puterii noastre naționale azi, a 
conștiinței noastre depline mîine, 
nu înțelegem, oricare ar fi soarta 
teritoriului pe care-l ocupă, să-i 
jertfim  nimănuia”%. Este 
denaturată din rădăcină esența 
spuselor lui lorga — a-i salva cu 
orice preţ de pierzanie pe românii 
de peste Nistru care gemeau sub 
ocupație rusească! Ce sacrilegiu 
față de memoria marelui român, dar 
şi față de românii transnistrieni pe 
care acesta îi iubea cu toată 
ardoarea sufletului său generos! 
La p. 67 același Moldovan 

iarăși se referă la o lucrare de-a lui 
Iorga, în care acesta afirmă că 
locuitorii Basarabiei îşi spuneau 
moldoveni. Afirmă, desigur, dar 
Iorga ştie că aceşti basarabeni, 
aceşti moldoveni, cum îşi zic ei 
pînă azi, sînt români. Să răsfoim 
lucrarea “Basarabia noastră” scrisă 
la 100 de ani de la răpirea ei de către 
ruşi, pe care istoricul o încheie cu 
sentimentul unei datorii achitate 
conştiincios față de această palmă 
de pămînt românesc: “Am dovedit 
că nu e ogor, monument, aşezământ 
local, neam vechi în Basarabia, 
care să nu fie al nostru, sînge 
românesc, faptă românească, gînd 
românesc". 

Nici trimiterea la Zamfir 
Arbore (p. 97) nu e corectă, pentru 
că Arbore știa prea bine şi a spus-o 
atunci cînd a putut s-o spună cine 
locuiesc în Basarabia şi ce limbă 
trebuie să se vorbească acolo: “De 
la 1812 românii din Basarabia 
sînt sub stăpînire străină. Fi sînt 
opriți a învăţa limba lor maternă, 
opriți a se ruga lui Dumnezeu 
româneşte: şcoala şi biserica în 
Basarabia au devenit pîrghie cu 
ajutorul căreia guvernul rus 
nădăjduieşte să  rusifice 
poporaţiunea românească... În nici 
o şcoală nu este permis a se învăța 
româneşte, în nici o bibliotecă nu 
se tolerează de a se ţinea o carte 
românească”. 

A-i atribui marelui luptător şi 
făuritor al Unirii Basarabiei cu 

Țara, ardeleanului Onisifor Ghibu, 
teoria a două popoare şi a două 
limbi diferite este de-a dreptul 
monstruos: la ce-ar mai fi trudit în 
acest caz fără preget şi cum ar fi 
izbutit s-o făurească? Ghibu, ca un 
mare și fin strateg ce cunoştea bine 
starea de spirit de pe loc, a folosit, 
în funcție de împrejurările concrete, 
îmbinările “popor moldovenesc”, 
“limbă moldovenească”, însă el nu 
le-a atribuit nici o dată semnificația 
pe care vrea să le-o confere 
Moldovan-Stati, aşa cum ne-a 
demonstrat-o vrednicul său fiu 
Octavian Ghibu, care e nevoit să- 
şi apere părintele de insinuări din 
partea unor speculanți politici. 
Să-l cităm şi noi pe românul de la 
1917-1918 Onisifor Ghibu: “... 
pentru mine devenise o dogmă 
convingerea că românii din 
Basarabia, care nu sînt nici ruşi, 
nici măcar “moldoveni”, ci 
români de sînge, trebuie să devină 
acum, drept consecință a revoluţiei, 
români de suflet şi de ideal, altfel 
vor rămîne condamnați pentru 
totdeauna la rolul de simpli iloți, 
netrebnici prin ignoranţa lor, şi 
pentru neamul românesc, şi pentru 
împărăția rusească” 7; “Lui Stalin 
i se datorește și manevra, net 
antileninistă, de a-i declara pe 
românii din Basarabia şi 
Transnistria “moldoveni”, care 
ar fi alt popor decît românii, de a 
le impune o limbă. aparte, 
“moldovenească”, şi de a schimba 

alfabetul latin cu cel rusesc” 

P. Moldovan afirmă în În loc 
de prefaţă că printre lucrările care 
i-au servit drept model de 
argumentare se află şi lucrarea 
istoricului din România N. 
Grigoraş ““Moldova lui Ștefan cel 
Mare” (Chişinău, 1992), însă nu 
spune că prima parte a lucrării e 
intitulată “Țara Românească a 
Moldovei”. Deci şi Moldova era o 
Ţară Românească precum 
Muntenia sau Transilvania, adică 
țară a românilor, țară populată de 
români. Autorul tăinuieşte şi faptul 
că, în repetate rînduri, domnii 
Moldovei se autointitulau “domn al 
Moldovlahiei”, adică domn al Țării 
Româneşti a Moldovei ?!. El 
tăinuieşte faptul că într-o scrisoare 
din 1478, adresată venețienilor, 
Ștefan cel Mare numeşte Muntenia 
“Paltra Vlahia”, “o altă Vlahie”%?, 
ceea ce înseamnă că şi țara sa era o 
Valahie, o țară românească, țară 
populată de români (valahi era 
numele pe care de obicei îl dădeau 
străinii românilor, fie că erau 
munteni, fie că erau transilvăneni, 
fie că erau moldoveni). Autorul 
pescuieşte cu rîvnă de lexicograf 
amator în documentele 
moldoveneşti vechi cuvinte şi 
îmbinări ca moldovean, limba 
moldovenilor. moldovenie, limbă 
moldovenească, dar se face a nu 
vedea că tot acolo se foloseşte și 
termenul muntean care se opune lui 
moldovean ca termen de acelaşi 

nivel, dar care, împreună cu 
moldovean, este subordonat în 
mod logic termenului generic 
român. 

Autorul jubilează cînd atestă 
că textul -a fost tradus pe 
moldovenie, dar închide ochii cînd 
un suret e “scos pe rumănie de pe 
uric sîrbăscu, pe Berghineşti şi pe 
țigani”* de mult păcătosul 
ieromonah Ioan din Moldoviţa la 
Fălticeni, mai 27, sau nu-i explică 
cititorului ce e cu acest “rumănie”. 

Ne-am referit numai la cîteva 
din numeroasele procedee ticăloase 
de care face uz trişorul pentru a in- 
duce în eroare opinia publică şi a 
compromite numele neîntinate ale 
celor mai lucide minți ale neamului 
românesc. 

Uniunile de creație şi 
instituțiile de cercetări ştiinţifice 
(Uniunea Scriitorilor, Asociaţiile 
Oamenilor de Știință, Academiile 
etc.) ar trebui să protesteze vehe- 
ment în legătură cu încercarea unor 
impostori de a atenta la bunul nume 
şi la memoria sacră a înaintaşilor, 
apelînd la ajutorul legii în cazul în 
care normele morale sînt sfidate în 
mod ostentativ. 


3. impresionează coincidența 
de păreri a specialiştilor 
dialectologi (M. Caragiu- 
Marioțeanu, Em. Vasiliu, V. Pavel, 
N. Saramandu) în ceea ce priveşte 
unitatea subdialectelor dialectului 
dacoromân şi în genere a 

dialectelor limbii române — 
expresie vie a continuității 
românilor de-a lungul istoriei la 
nord şi la sud de Dunăre şi pînă 
dincolo de Tisa și de Nistru. 
“Miracolul” rezistenței poporului 
român în fața puhoaielor de 
năvălitori şi-ar găsi o explicație nu 
numai în bărbăția lui în lupta pentru 
apărarea moşiei, ci şi în dîrzenia cu 
care românii îşi apărau ultimul lor 
bastion — limba română“. 

O limbă literară de prestigiu 
făurită prin contribuția cronicarilor 
şi a scriitorilor clasici munteni şi 
moldoveni nu a putut fi înlocuită 
nici prin radutempismele unor 
madani, dîmbuli, cușmăunşi din 
„deceniul 4 din stînga Nistrului (gen 
sînguratic, multuratic, aplecare, 
şinşiancă, stîngomaluriinic, 
cumătăţiinic, gitlegău, apă- 
născător, aeronăscător ş.a.), nici 
prin imitarea servilă a vorbirii “din 
satu n'eu” (gen: “Mafiei şădi pi 
sofci şi citeşti un buchiri. O ald 'in 
o întrat în chimnati şi i-o pus un ac 
pi virvu lind 'ii”), nici, cu atît mai 
mult, prin sabirul moldo-rus creat 
în mod artificial de imaginaţia 
bolnavă a zeloşilor promotori ai 
ideii revoluţiei proletare care 
trebuia să sfarme din temelie lumea 
veche şi să creeze o lume nouă 
(gen: “Jaceişili gospodcolnişi după 
prilucrarea 'ntoarşirii Comitetului 
Țântral a PC. (b) din tăt Soiuzu 
dila 3 sentiabri dispri “ntîlnirea 
anului a triilea a şinşianimii, o 

arătat cî eli cu lucru lor tari s-o 
dipartat dila viața gospodăreasci 
a colectivilor ”). Practic, de la 1957 
încoace normele limbii române 
literare de pe teritoriul Republicii 
Moldova sînt identice cu cele care 
funcționează în România, 
indiferent de faptul. dacă 
“moldoveniştii” au vrut să 
recunoască lucrul acesta sau nu. 
Aprobarea în anul curent de către 
Ministerul Învățămîntului din 
România a “Albinuţei” lui Gr. 
Vieru (editată recent la Bucureşti 
într-un tiraj de peste 300.000 de 
exemplare) în calitate de carte de 
învățătură şi pentru copiii de la 
grădinițile din România ( în 
grădinițile din Moldova ea a intrat 
cu mai mulți ani în urmă) este cel 
mai recent, dar şi cel mai forte ar- 
gument că limba literară din 
Republica Moldova este cea mai 
autentică limbă română, iar raicii 
cetățeni care îi rostesc cu gurițe de 
înger cuvintele ei de aur simt 
româneşte şi se simt români. 
Unitatea de limbă, aşa cum a 
demonstrat prof. E. Coșeriu”, este 
în legătură nemijlocită cu unitatea 
de neam. Nici un zid beriinez, nici 
unul vietnamez sau coreean, nici 
un gard de sîrmă ghimpată de la 
Prut sau din orice parte a globului 
nu poate rezista veşnic în fața 
aspirației neamului spre reîntregire, 
în fața mersului obiectiv al istoriei 
spre construirea unei case umane 
comune. 


Nicolae MĂTCAŞ 

NOTE: 

un alfabet.//"Învățămîntul public” din 
19 octombrie 1988, p. 4. 

1994, p. 7. 


8. Apariția broşurii cu pricina a fost 

preelectoral “Casa noastră — Republica 
Moldova”, cînd a fost înmînată gratis (ce 
generozitate din partea autorului, pe 
contul căruia, chipurile, ar fi fost editată!) 
fiecărui invitat. Multe pasaje, citate şi 
idei din ea au fost preluate şi în cuvîntarea 
Preşedintelui la numitul Congres. A se 
vedea discursul Republica Moidova este 
ţara tuturor cetăţenilor săi, publicat în 
fostul organ al fostului Parlament — 
“Sfatul Ţării”, nr. 7 din 12 februarie 1994, 


p. 2. 


9. Costin M., Letopiseţul Țării 
Moldovei, B., 1979, p. 189. 


10. Cantemir D., Opere complete, 

11. Russo A., Opere, Chişinău, 
1981, p. 48. 


12. Tot acolo, p. 78. 


13. Tot acolo, p. 79. 

14. Tot acolo, p. 98. 

16. Russo A., Opere, p. 425-426. 

20. Tot acolo, p. 80. 

ierarhi moldoveni şi limba literară. // 
"Limba română”, nr. 3, Chişinău, 1994, 

vieţii, Chişinău, Universitas, 1992, p. 40. 


30. Tot acolo, p. 36. 


31. A se vedea: Costăchescu M., 
Documente moldoveneşti înaiute de 
Ştefan cel Mare, vol. I, Iași, 1931, p.p. 
147, 212, 286, 307, 311; Bogdan I., 
Documentele lui Ştefan cel Mare, vol. 
II, B., 1913, p.p. 315, 356, 361,467 ş.a. 

Moldova lui Ștefan cel Mare, Chișinău, 
Universitas, 1992, p. 8. 


33. Bogdan I., ep. cit., p. 15. 

francez E. Quinet în această privință în 
“Patrimoniu”, nr. 1, Chişinău, 1992, p. 
101. 

— unitate națională. //'Limba română”, 

Prof. univ. 
Dan SLUŞANSCEHI 
București 


ROMÂN MI-E 
NEAMUL, 
ROMÂNESC MI-E 
GRAIUL 


Astfel că astăzi Moldovenii, 
Muntenii, Valahii de peste munții 
Carpaţi, cei din Balcani, cei din Bugeac 
şi Epiroții, toți se numesc cu numele 
îndeobşte nu de Valahi, ci de Români, 
iar limba lor de-acasă o numesc “limba 
română”. 

(Dimitrie Cantemir, 
Historia Moldo-Vlachica) 


Pe româneşte, în graiul cel 
vechi şi bun al cărturarilor şi 
cronicarilor pe care-i citea mereu 
şi-i pomenea întruna Eminescu, 
limbă însemna adesea şi “neam”, 
tot aşa cum lege însemna totodată 
şi “credință”: felul de a vorbi 
defineşte neamul, tot aşa cum 
orînduielile dumnezeieşti şi cele 
omeneşti se cade să meargă 
dimpreună. 

De aici se scoate simpla 
încheiere că oricine caută a strica, 
a răpi sau a răstălmăci felul, 

înţelesul şi numele limbii cuiva, la 
inima de neam a lui țintește mai cu 
seamă. Fie-ne iertată o destăinuire: 
cel ce scrie aceste rînduri e de fel 
din Ceahorul Cernăuţilor, străbunic 
fiindu-i Silvestru Morariu, 
Mitropolitul. Urgia din 1940 l-a silit 
să fugă să se nască la Sibiu, în 
inima Transilvaniei, iar valurile 
vieţii l-au adus să trăiască în 
Bucureşti, în miezul Țării 
Româneşti. Se simte aşadar acasă 
peste tot unde flutură tricolorul 
nostru, e acasă peste tot unde se 
vorbeşte româneşte, dorindu-și din 
suflet să ajungă a le preda cîndva 
latina învățăceilor din Chişinău şi 
Cernăuţi, aşa cum a făcut-o la 
Bucureşti, Timişoara sau Cluj. De 
aceea, poate da mărturie 
nemijlocită că neamul şi limba ne 
sunt aceleaşi tuturora, ca şi trunchiul 
din care se trag ramurile Banatului, 
Crişanei, Maramureşului, Buco- 
vinei, Basarabiei, Dobrogei, spre a 
pomeni înainte de toate cununa de 
frumuseți româneşti care încinge 
cetatea dinlăuntru a Carpaţilor, 
bastionul şi chezăşia românității. 
Tăria aceasta vine, fireşte, din 
romanitatea obiîrşiei noastre: din 
limba trainică a Romei şi din legea 
iubirii lui Isus, care ne-au purtat 
mîntuitor prin veacuri grele. Dar 
tăria aceasta nu-i de la Dumnezeu 
lăsată pe vecie, ci ea trebuie 
îngrijită şi cultivată, strînsă şi 


păstrată, păzită şi apărată, pentru că 


Dan SLUŞANSCHI 


latinitatea culturii noastre — laolaltă 
nu cu Uralii, ci cu Europa — se 
cade mereu înțeleasă, iubită şi 
înălțată, ca o icoană minunată către 
care se cade să ne întoarcem 
sufletește fără încetare. 

Nu-i de mirare, ba e chiar un 
compliment — de n-ar mai fi! —, 
faptul că alţii îşi vor ba un ram, ba 
altul dintre cele care cresc din 
trunchiul arborelui şi țării 
României. E vajnic trunchiul, este 
bună Țara: din toate părţile pot deci 
veni puteri de pradă. De uluire şi 
obidă este să vezi însă români de- 
ai noștri care, îmbrăcîndu-și sufletul 
în rubaşcă, sunt gata să dea nume 
de ram şi nu de trunchi limbii şi 
neamului lor, ajungînd să 
împlinească dictonul imperial Di- 
vide et impera!, deci să întregească 
toporul care să taie pînă la urmă 
ramul din trunchi, ca prinos la 
Poarta Răsăritului. Dar mă întreb 
de poate un timişorean să-şi zică 
bănăţean, dar nu român ? Un 
sătmărean să-şi spună mara- 
mureşean, dar nu român? Pot eu, 

bucovinean, să-mi spun moldo- 
vean, dar nu român ? Chiar poate 
cineva din Orhei sau Chişinău, din 
Soroca ori din Bălți să-şi spună 
moldovean, dar nu român? Poate 
s-o facă, fără să-şi dea seama ce face 
ŞI cine-l împinge din umbră? 

De va fi fost cîndva, la obîrşia 
ei ca Principat, Moldova noastră, 
întregindu-se, făcută din două părți, 
acestea erau Țara ei de Sus şi Ţara 
de Jos, olaltă între Carpaţi şi Nistru, 
dar nicidecum cu Prutul, rîu de jale, 
drept hotar imperial. lar după ce- 
au căzut, în 1918, stîlpii de hotar 
dintre români și români aflaţi mai 
înainte pe creste de Carpaţi, căzînd 
şi pajurile imperiale dintre Chişinău 
şi Iaşi, nu-i firesc să nu ne mai 
putem concepe altfel decît 
împreună? Firesc este. Dat fiind că, 
sub greu blestem, nu ne putem uita 
nici istoria, nici limba, nici neamul 
din părinţi, decît umblînd cumva 
după prețul luat de Iuda. 

Să ne ajute Dumnezeu pe noi 
şi pe copiii noștri să avem tăria de 
a ne scutura și de a opri o astfel de 
nelegiuire. 


Antologia "LR" 


Cezar IVĂNESCU 
DOINA 


(Tatăl meu Rusia) 


| de cincisprezece ani nu ştiu, nu ştiu nimic de tine, Tată, 
stai tot în casa-n care-am stat copil în virsta fermecată, 
stai tot în casa-n care crunt îmi loveai trupul cu centura? 
val roş de sînge şi acum tot îmi mai pocideşte gurai 


l sărutu-ți mîna, Tată bun, sărutu-ţi mîna şi-nchinare 

Ca Domnul-Dumnezeu Tu eşti, ca Dumnezeu şi Sfintul Soare, 
cîţi pumni în inimă-am primit mi-au fost ca floarea la ureche 
că nu e pumn să poată sta cu pumnul Tatălui perechel 


| sărutu-ţi mîna, Tată bun, sărutu-ţi mîna şi genunchii, 
te-ating cu palma de copil cu-nvineţitele ei unghii, 
mi-s mîinile tot străvezii, nevinovate, albe prunce, 
putea să mi se-opreascâ-n loc cu totul inima atunce! 


! Tu erai Tatăl meu şi noi copiii îţi spuneam Rusia.. 
Tu numărai şi-ţi întindeam palmele-nsîngerate ţia... 
Te-ai fi oprit de-ai fi văzut că fiul tău de-a! doilea plinge 
Ţi-aş linge cizmele şi azi de-ar fi stropite de-acel sînge! 


| Tu erai Tatăl meu şi noi copiii îţi spuneam Rusia... 
Tatăl dement cu epoleţi şi cu centură ca leşia... 

Tu erai Tatăl meu şi noi copiii te uram şi Mama, 

că ni l-ai pus tu pe pereţi pe Stalin şi-ai dat jos icoanal 


l Tu erai Tatăl meu şi noi copiii îţi spuneam Rusia... 

mai mult pe mine mă băteai, spre mine-ţi abăteai urgia... 
pînă spre miezul nopţii mult în casa noastră luminată 

se auzea cum tu loveşti cu vregnicia ta de Tatăl 

Antologia "ALR" 


l Tu erai Tatăl meu şi noi copiii îţi spuneam Rusia... 
ne-ai îngrozit cu groaza ta copiilor copilăria... 

m-ai priponit, m-ai alungat din părinteasca noastră casă, 
de-aceea azi picioarele mi-s tari ca fierul şi frumoasa! 


I Tu erai Tatăl meu şi noi copiii îţi spuneam Rusia... 
genunchii azi mi-i plec şi-ţi pling singurătatea, nsbunia... 
mă poartă azi picioarele. pe Drumul Noilor Imperii, 

La Noua Sofie să-ajung pe crucea Albelor Siberiil 


| nimic nu poate-a mă-ngrozi, sufletul meu nu se mai teme... 
de tine doar mi-i dor mereu, nu te-am văzut de-atîta vreme, 
dar nu bătrîn, dar nu dement, n-aş vrea să-mi pari acum un altul, 

Tu care trupul mi-ai făcut tare şi neted ca asfaltul! 


| poate, de-acum, nu mai e mult şi în Siberia ni-i drumul, 
la tine doar mă mai gîndesc cît ţine şi ne-o ţine-acumul, 
fiul vîndut şi schingiuit ce gînd să-ţi mai trimită ţia? 

Tu erai Tatăl meu şi noi copiii îţi spuneam’ Rusia! 


| de cincisprezece ani nu ştiu, nu ştiu nimic de tine, Tată, 
stai tot în casa-n care-am stat copil în vîrsta fermecată... 
stai tot în casa-n care crunt îmi loveai trupul cu centura... 
val roş de sînge şi acum tot îmi mai podideşte gural 


| Tu erai Tatăl meu şi noi copiii îţi spuneam Rusia 
Tu erai Tatăl mev şi noi copiii îţi spuneam Rusia 
Tu erai Tatăl meu şi noi copiii îţi spuneam Rusia 
Tu erai Tatăl meu şi noi copiii îţi spuneam Rusia 
Tu erai Tatăl meu şi noi copiii îţi spuneam Rusia! 

Gramatică 4 ortografie 


Marleen Van 
PETEGHEM 


Lille, Franța 


ALT(UL) VS. UN 
ALT(UL): 

UN CALC SERVIL 
SAU O NOUĂ 
DISTINCȚIE 
SEMANTICĂ? 


În multe gramatici ale limbii 
române, folosirea articolului 
nehotărât cu alt(ul) este considerată 
ca fiind un calc după limba 
franceză sau germană, care ar fi 
apărut abia în secolul al XIX-lea şi 
care ar fi pătruns mai ales în stilul 
cult. După mulți gramaticieni, acest 
calc este greşit şi trebuie deci 
evitat(1). Într-adevăr, spre 
deosebire de autre, echivalentul lui 
în limba franceză, alt(ul) nu are 
nevoie de nici un articol ca să 
introducă un substantiv într-o 
propoziţie. 

cf. (la) * Jai attendu autre bus. 

vs. J'ai attendu un autre bus. 


vs. (1b) 4m aşteptat alt autobuz. 


Diferența aceasta distribu- 
țională se datorează faptului că alt 
şi autre ar în limbile respective un 
statut gramatical diferit: alt în limba 
română este un adevărat determi- 
nant şi altul un adevărat pronume, 


spre deosebire de autre în limba 
franceză, care se comportă mai 
degrabă ca un adjectiv, ceea ce 
reiese şi din faptele următoare: 

1. Franţuzescul autre se 
combină nu numai cu articolul 
nehotărît, ci şi cu articolul hotărît şi 
cu aproape toți determinanții sau 
toate adjectivele pronominale. În 
limba română, însă, există un alt 
cuvînt pentru combinația itemului 
alt cu referinţa hotărîtă, adică 
celălalt, care se comportă şi el ca 
un determinant şi care este numit 
în gramaticile românești "demon- 
strativ de diferențiere"(2). Alt(ul) şi 
celălalt corespund de fapt amîndouă 
cuvîntului autre, cu care au în 
comun trăsătura semantică de 
"diferenţiere", dar în acelaşi timp 
între ele există o opoziţie ce reflectă 
aproximativ opoziția 'hotărît' 
(celălalt = l'autre) / 'nehotărât' (altul 
= un autre). Franțuzescul autre, în 
schimb, nu exprimă decît 
diferențierea şi trebuie să fie 
susținut de un determinant ca să 
aibă o valoare referențială 
completă, deci hotărîtă sau 
nehotărîtă, şi de aceea nu poate 
funcţiona singur ca determinant. 

2. Un al doilea fapt care 
dovedeşte că autre are o valoare 
mai pronunţat adjectivală decît 
corespondentele lui în română este 
poziţia sa lineară în grupul nominal: 
de pildă, autre se plasează după 
numerale, spre deosebire de alt şi 
celălalt, care ie precedă(3). 

(2a) Am studiat celelalte două 
probleme. 


(2b) J'ai étudié les deux autres 
problémes. 

(3a) Au sosit alte două persoane. 

(3b) Deux autres personnes sont 
arrivées. 

Pe de altă parte, faptul că alt 
şi celălalt sînt în mod normal 

Marleen Van PETEGHEM 


antepuse constituie o dovadă în plus 
că aceste cuvinte functionează ca 
determinanţi, adjectivele califica- 
tive fiind în cele mai multe cazuri 
postpuse în limba română. 

3. Un al treilea fapt care 
demonstrează că atît celălalt, cât şi 
alt sînt adevăraţi determinanți este 
morfologia lor: ele prezintă opoziții 
cazuale morfologice, formal 
identice cu cele aflate în paradigma 
demonstrativului şi a articolului 
nehotărît un. 


cf. (4) 
altui(a) — altei(a) — altor(a) 
unui(a) — unei(a) — unor(a) 
acestui(a) —ucestei(a) — acestor(a) 
celuilalt — celeilalte — celorlalți 
— celorlalte 
Deicticul -a, care indică 


varianta pronominală în cazul 
genitiv/dativ al lui af, constituie un 
argument suplimentar, fiindcă acest 
deictic se găseşte de asemenea la 
demonstrative şi la formele genitive 
şi dative ale pronumelui unul. 
Putem conchide deci că alt 
este un adevărat determinant şi altul 
un adevărat pronume. Şi, totuşi, 
amîndouă se întrebuințează din ce 
în ce mai mult în româna 
contemporană cu articolul 
nehotărît, de care nu au nevoie din 
punct de vedere gramatical. Cum 
am semnalat mai sus, acest 
fenomen a fost considerat mult 
timp ca fiind un calc greșit după 
limba franceză sau germană, care 
s-a introdus în limba română abia 
în secolul al XIX-lea. Cei mai mulţi 
sînt de părere că este vorba de o 
adevărată greşeală. Al. Graur 
(1988:328), de pildă, critică mai 
ales îmbinarea pronumelui altul cu 
articolul nehotărât, pe care o califică 
ca fiind "hibridă şi vizibil 


negramaticală”. Argumentele lui 
sînt următoarele: 

1) Această expresie a apărut 
foarte tîrziu în limba română (după 
Graur, abia în secolul nostru), şi nici 
astăzi nu s-a răspîndit peste tot. 

2) Sintagma un altul este 
teoretic necorectă pentru că ar 
conţine două articole: articolul 
nehotărît un şi encliiicul -ul. 

3) Un alt{ul) nu apare (iarăşi 
după Graur) decît la masculin 
singular nominativ-acuzativ, se 
întîlneşte mai rar la feminin sau la 
genitiv-dativ şi are deci o 
paradigmă defectuoasă. 

Chiar şi îmbinarea determi- 
nantuiui cu articolul, deci "un alt", 
trebuie evitată, deși nu conține 
decît un singur articol şi este 
acceptabil din punct de vedere 
gramatical. Ca dovadă, el menţio- 
nează faptul că articolul nu se poate 
folosi în anumite fraze "neaoș 
româneşti” ca: 

(5a) *Asta-i o altă gîscă. 

(5b) *Nu mai e un altul pe 
lume ca el. 

(3c) *O să încerc pe o altă 
cale. 

La toate aceste argumente s-a 
răspuns sau se poate răspunde. 
Primul argument despre vechimea 
şi răspîndirea acestei combinaţii a 
fost respins în mod convingător de 
C. Frâncu într-un studiu foarte bine 
documentat din 1984, care dove- 
dește că folosirea articolului 
nehotărît împreună cu a/?(ul) este 
un fenomen foarte vechi: "un alt" 
apare pentru prima oară în secolul 
al XVIi-lea, şi anume în Biblia de 
la Bucureşti (1688), şi este destul 
de frecvent în secolul al XVIII-lea, 
deci în perioada anterioară 
influenţei franceze sau germane 
culte. Combinația "un altul" apare 
într-adevăr mai tîrziu, este atestată 

pentru prima oară la sfîrşitul 
secolului al XVIII-lea în Cronica 
despre domnia lui Mavrogheni 
(1790) şi exemplele sînt destul de 
rare. Frâncu dovedeşte însă în plus 
că ambele fenomene apar şi în 
unele graiuri dacoromâne, precum 
şi în cele trei dialecte româneşti 
sud-dunărene şi că sînt deci foarte 
răspîndite. Concluzia sa este că nu 
poate fi vorba numai despre un calc 
după limba franceză sau germană 
şi că această expresie a apărut 
datorită unei tendinţe interne a 
limbii române, umplînd un loc gol 
în sistem, ipoteză pe care o vom 
susține şi noi. 

Al doilea argument al lui 
Graur, anume că "un altul" ar fi 
agramatical pentru că ar conţine 
două articole, este şi el greşit. Cum 
se ştie, encliticul -ul nu funcționează 
aici ca articol hotărît, ci este o 
marcă a pronominalizării. Ca 
dovadă, acest "articol" e prezent şi 
după o prepoziţie(4). 

(6a) Am căutat pe altul. 

vs. (6b) L-am căutat pe profesor. 

(6c)*L-am căutat pe profesorul. 

Al treilea argument, după care 
un n-ar apărea decît la masculin 
singular nominativ-acuzativ, este 
parţial greşit. Este incorectă 
afirmaţia că articoiul nehotărît nu 
apare la feminin sau la genitiv-dativ. 
Ca dovadă, următoarele exemple 
— printre multe altele — atestate 
în texte literare contemporane: 

(7a) Văzu o altă uşă deschisă. 
(Şepeneazg, 38) 

(7b) Cine mi-a spus de soarta 
unui altuia care a plecat în anii 
războiului în Germania să se 
instruiască, să se facă ofițer? 
(Preda, 230) 


(7c) Bine că totuşi mă 
încredințase unui altuia... (Preda, 
237). 


Este adevărat însă că la plural 
alți(i) şi alte(le) nu se îmbină 
niciodată cu articolul nehotărât, dar 
aceasta se explică uşor. Un şi o, cu 
funcţia lor de articole, nu au un 
adevărat plural: formele nişte şi unii/ 
unele, considerate uneori ca 
pluralul articoluiui nehotărât, nu sînt 
adevărate articole, pentru că 
prezența lor nu este obligatorie. 

cf. (8a) Am cumpărat cărți. 

vs. (8) Am cumpărat nişte cărți. 

(8c) Am cumpărat unele cărți. 

vs. (9a)* Am cumpărat carte. 

vs. (9b) Am cumpărat o carte. 

Nişte şi unii/unele funcţio- 
nează deci mai degrabă ca 
adjective pronominale nehotărîte 
decît ca articole. 

Ultimul argument al lui Graur, 
însă, anume că articolul nehotărât 
nu se poate combina oricînd cu 
alt(ul), este cu totul corect. Ni se 
pare însă că nu dovedeşte că 
această combinaţie ar fi greşită, ci, 
dimpotrivă, că valoarea referenţială 
a sintagmei "un alt(ul)" este alta 
decît cea exprimată de alt(ul) fără 
articol nehotărît, ceea ce explică de 
ce nu pot comuta liber în orice 
context. Vom dezvolta, prin 
urmare, ipoteza că această 
combinaţie şi-a făcut un loc în 
sistem. Cele două variante nu sînt 
numai de ordin idiolectal sau 
stilistic, ci au în plus o valoare 
referenţială diferită. Ipoteza aceasta 
a fost propusă deja de Frâncu 
(1984), care crede că folosirea 
articolului corespunde unei nevoi 
de individualizare, fără să 
precizeze în ce constă această 
valoare de individualizare. I. 

E TEE EARE SET A E EER ENTES EE S STRAT 


Iordan însă este mai explicit în O 
gramatică a “greşelilor” din 
1943. Şi el susţine ideea că ambele 
forme s-au diferențiat semantic şi 
defineşte această diferenţiere în 
felul următor: altul fără articol ar 
însemna în mod obișnuit "al doilea 
din doi”, pe cînd un alt(ul) ar 
"presupune existența a mai multe 
(decît două) obiecte, distribuite în 
două grupe: una alcătuită dintr-un 
singur obiect (unul), a doua din 
toate celelalte împreună, aşa că un 
altul indică pe unul dintre toate 
acestea" (Jordan, 1943:326). 
Definiţia aceasta semantico- 
referențială este interesantă, 
formulată în plus într-un 
metalimbaj modern. Folosirea 
cuvîntului alt(ul) presupune într- 
adevăr existența unui alt referent, 
pe care îl vom numi "reper", care 
poate fi identificat prin contextul fie 
lingvistic -cf. anafora, ex. 10 —, fie 
extralingvistic — cf. deixisul, ex. 
11. 

(10) Ca să ajungi în punctul ăla 
nu trebuie să treci printr-un alt punct 
care e jumătatea jumătății? (Țepeneag, 
126) 

(11) Îmi plăcea să stau cu alţii 
care beau, fără să-i jenez, eram la fel de 
vesel ca şi ei. (Preda, 155) 

Diferenţa faţă de anaforă sau 
deixis în sens strict este că altul 
implică în mod necesar o lipsă 
totală de coreferință. Sintagma care 
conţine alt(ul) este oarecum într-un 
raport negativ cu acest "antecedent". 

Problema este însă că definiția 
propusă de Iordan pentru un al/(ul) 
este valabilă şi pentru multe 
exemple cu altul fără articol, ca de 
pildă exemplele 12a şi 12b, în care 
existenţa a mai multor referenţi 
posibili este presupusă: 

(12a) Nu mai avea rost să aştepte 
alt autobuz. (Țepeneag, 80) 


(12b; Trebuie să-mi cumpăr alt 
costum. (Preda, 235) 

Cea propusă pentru altul fără 
articol, însă, convine mai degrabă 
cuvîntului celălalt la singular, care 
prin caracterul lui hotărît singular 
se referă într-adevăr în mod normal 
la uitimul referent rămas în afară de 
reper. Dacă acest reper este unic, 
urmează presupoziția că ansamblul 
de referință este alcătuit din doi 
referenţi, ca în exemplul (13): 
mină, poșeta în cealaltă. (Țepeneag, 17) 

Este totuși corectă observaţia 
că în unele exemple şi altul se 
foloseşte într-adevăr în contexte 
care presupun existența a numai doi 
referenţi, mai ales cînd este în 
corelație cu unul, dar problema 
aceasta depăşeşte cadrul 
prezentului articol(5). 

(14) Auzi zgomotul a două cuțite 
frecate unul de altul. (Țepeneag, 110) 

Să admitem, totuşi, că în cele 
mai multe cazuri altul fără articol 
figurează în contexte care presupun 
existența mai multor referenţi 
posibili, cum reiese clar din: 
exemplele 12 şi din cele care 
urmează: 

(15a) Coti pe o stradă la dreapta, 
apoi pe alta. (Țepeneag, 100) 

(155) Apoi intră într-un 
compartiment, perforă biletele, mulțumi, 
ieşi, intră într-altul, ba, aici mai fusese. 
(Tepeneag, 110). 

Părerea noastră este deci că 
diferenţa dintre alt(ul) cu şi fără 
articol nu este legată de numărul 
referenţilor presupuşi, ci că este 
altceva la mijloc, ceea ce vom 
încerca să arătăm aici prin analiza 
cîtorva exemple. În primul rînd, 
vom comenta: 

1) exemple tipice în care 
apare articolul hotărît, toate atestate 
în texte literare (cf. bibliografia), pe 

urmă 2) cîteva exemple în care 
articolul nu apare şi nici nu poate 
apărea, ca să terminăm cu 3) o 
analiză a diferenței semantice 
implicate de exemplele care admii 
ambele posibilități, din care vora 
încerca să tragem o concluzie 
unitară. 

1) Exemple tipice în care 
articolul nehotărît apare uşor sînt 
16a şi 16b, unde există într-un fel 
o sirnetrie referenţială și discursivă 
între cei doi referenți. 

(15a) Traversiă strada şi dădu 
colțul pentru a ajunge pe o altă stradă 
lungă şi dreaptă ca un bulevard. 
(Țepeneag, 38) 

(16b) Urcă treptele — uşa era 
întredesckisă — şi se strecură înăuntru. 
Nu era nimeni. Văzu o altă ușă deschisă. 
(Țepeneag, 70-71) 

În ambele este vorba de un 
referent şi pe urmă se trece la un 
alt referent analog, căruia i se aplică 
un predicat destul de paralel. 
Amiîndoi  referenții coexistă 
oarecum în discurs sau mai degrabă 
se succedă. În astfel de exemple 
prezența articolului este frecventă. 
Folosirea articoluiui se impune, 
deci, mai ales cînd deja a fost vorba 
în contextul lingvistic anterior de 
un referent analog. Cu alte cuvinte, 
articolul apare cel mai ușor cînd 
mecanismul de identificare a 
reperului este anaforic. 

El apare frecvent și cînd 
propoziția conține o expresie 
existenţială, ca de pildă verbele a 
vedea, a auzi, a găsi sau interjecţia 
iată: 

(17a) Dar zări, în acelaşi timp, 
strecurindu-se pe apa dintre duneie cele 
mai mari, o altă barcă condusă de o 


femeie tînără, cu trupul mare. 
(Bănulescu, 26) 


(17b) Din partea opusă trenului 
cu care venisem, se auzea un alt tren, 
care se apropia în viteză. (Bănulescu, 


75) 


Nu este suficient însă să fie 
vorba de două situații paralele 
succesive Să comparăm exemplele 
18a şi 18b: 

(18a) Strinse un şurub, apoi un 
altul, pînă cînd i se păru că jambalul 
sună bine. (Bănulescu, 25) 

(18b) Nu trebuia decit să apese pe 
un buton, pe urmă pe altul, ca să se 
schimbe macazul [...] (Țepeneag, 129) 

Aceste două exemple prezintă 
situaţii similare, însă în 18a autorul 
a folosit articolul, pe cînd în 18b 
nu. Există două diferenţe între 
aceste fraze, în stare să motiveze 
alegerea autorului, care nu ni se 
pare a fi arbitrară. Prima diferență 
este că în 18a se înțelege că 
personajul strînge la întîmplare un 
şurub oarecare dintr-un ansambiu 
de şuruburi, pe cînd în 18b trebuie 
apăsat pe un anumit buton. A doua 
diferenţă este că în 18a fraza este 
factuală, fiind vorba de un fapt 
petrecut, pe cînd 18b este modală. 
În primul caz, referentul este deci 
un referent oarecare, ales la 
întîmplare dintr-un ansamblu, dar 
specific, fiindcă -acțiunea este 
săvîrşită, pe cînd în al doilea 
referentul se alege în mod voit, 
intenționat, iar contextul este 
modal. 

2) Să trecem la analiza cîtorva 
exemple în care articolul nu poate 
apărea: 

(19a) Lăsau să apură materialul 
fără semnătură şi în numărul următor 
dădeau erata, fiindcă o citea alt cenzor, 
căruia o simplă erată nu i se părea 
suspectă. (Preda, 301) 

(19b) Trecea briciul cu grijă peste 
clăbuc, aplecat spre oglindă, potrivind 
din cînd în cînd oglinda ca să cuprindă 
mereu alt colț al curţii Milionarului. 
(Bănulescu, 125) 

Sintagmele subliniate din 
aceste exemple nu au referent fix. 
În amîndouă referentul sintagmei 

se schimbă mereu şi nici reperul nu 
este fix: diferenţa se stabileşte de 
fiecare dată faţă de referentul 
precedent. Accentul este pus aici pe 
valoarea negativă a itemului alt şi 
sintagma nu are valoare referenţială 
specifică. 

La fel şi în 20, care prezintă 
un context modal, în care sintagma 
altul nu se referă la nici un referent 
specific şi nu are decît o valoare 
negativă: 

(29) Aceasta ridică din umeri, şi 
ca să nu se certe — e un om paşnic, altul 


în locul lui nu l-ar fi suportat pe mecanic 
— iese din cabina locomotivei [...] 


(fepeneag, 11) 

Aceeaşi valoare negativă 
apare şi în exemplul 21, în care 
îmbinarea în altă zi înseamnă o zi 
oarecare, numai nu cea propusă de 
doamna respectivă: 

~ (21) Aiît de tare o iubeam pentru 
abandonul ei [...] încît puteam să 
renunţ la ea, adică la inițiativa ei, din 
bilet, să amin deznodămiîniul, şi să vin 
în altă zi [...] (Preda, 301) 

Folosirea articolului este 
imposibilă şi în exemplu! 22, care 
prezintă o situație speciaiă: 

(22) Nu voi reuși niciodată să scap 
de gîndul stupid că am așteptat-o pe alt 
peron decit trebuia. (Țepeneag) 

Ait peron este urmat de decit 
+ verb, o conjuncție care introduce 
cîteodată reperul cuvîntului alt. Nu 
este vorba aici de coexisteaţă în 
discurs între cei doi referenți 
consideraţi, nici de anaforă. 
Raportu! dintre referentul efectiv şi 
reper este unul de substituire, şi 
identificarea este negativă, ceea ce 
explică imposibilitatea articolului. 
Alt s-a întrebuințat aici fără articol 
într-un context factual cu valoare 
referențială specifică. 

3. Într-adevăr, se atestă şi 
multe exemple în care articolul 
lipseşte, deşi sintagma are o valoare 


cu totul specifică. În cele mai multe 
cazuri, însă, se poate pune articolul, 
dar sensul propoziției se schimbă. 
Să examinăm concurența dintre 
alt(ul) şi un alt(ul) în cîteva 
exemple: 

(23) Dar pe urmă învăţătoarea a 
piecai din sat, cine ştie unde [...]. Acum 
a venit ală învățătoare în sat, tot tînără 
şi asta [...] (Bănulescu, 121) 

Îr. 23 altă învățătoare se 
referă la c persoană foarte precisă, 
şi totuşi autorul nu a folosit 
articolu! nehotărit, ceea ce pare a fi 
soluția cea mai naturală în acest 
context. În alte contexte, însă, 
folosirea articolului în această 
propoziţie nu ni se pare imposibilă. 
Cele dcuă variante sînt gramatical 
corecte, dar implică o diferență 
semantică, așa că nu sînt în raport 
de variaţie liberă. Fără articol, a 
doua învățătoare o înlocuiește pe 
prima, carc de altfel a dispărut. Cu 
articolul nehotărît însă, deci în 
propoziția: 

23a) A venit o ailă învăţătoare în 
sat. 

se presupune că prima a 
rămas și ea şi că a doua va lucra 
alături de prima. La fel şi în 
exempiu! 24: alături de 

(24a) Mi-am cumpărat alt costum. 
se poate spune l: fe) de bine: 


(245) Mi-am cumpărat un alt 
costuni, 

dar din nou interpretarea este 
diferită. Fără articol înţelegem că 
costumul actaa! nu mai este bun și 
că trebuie alt costum în locul lui; 
cu articol, se înțelege că în plus la 
costumu: actual mai trebuia și un 
alt costum. 24b poate insista de 
asemenea asupra ideii că acest 
costum nou trebuie să fie altfel, mai 
frumos sau ma; elegant. Aici un alt 
are deci o valoare cumulativă și 
implică în același tim» o diferenţiere 

nu numai referențială, ci şi 
calitativă. Să comparăm de 
asemenea 25a şi 25b: 


(25a) Vreau să fumez altă țigară. 

(25b) Vreau să fumez o eltă țigară. 

În 25a se înţelege: "Vreau să 
mai fumez o țigară”. Diferența este 
deci numai referențială, pe cînd 
25b înseamnă mai degrabă "o 
țigară de altă marcă". Să comparăm 
şi 26a şi 26b, care prezintă o 
diferență de alt tip: 

(26a) Dînsa avea altă idee. 

(26a) Dînsa avea o cliă idee. 

Fără articol, propoziţia implică 
faptul că persoana subiect avea altă 
idee decît mine, de pildă, sau decit 
altcineva. E vorba, adică, de o 
negare. Cu articol, în schimb, se 
înțelege că după ce a avut o idee, a 
mai avui şi alta diferită. Alf) fără 
articol convine deci mai bine cînd 
reperul este identificat deictic, în 
timp ce prezenta articolului e de 
preferat atunci cînd mecanismul de 
identificare este anaforic. 

Prezintă interes şi exemplul: 

(27) Bine că totuşi mă încredinjase 
unui altuia... (Preda, 237), 

în care se poate suprima lesne 
articolul nehotărît. iarăşi, însă, 
interpretarea se schimbă. Cu articol, 
locutorul apreciază faptul că a fost 
încredințat cuiva, nu contează cul. 
În schimb, fără articol, el apreciază 
faptul că nu a fost încredinţat unei 
anumite persoane, ci alicuiva. 

Articolul poate deci psi chiar 
cînd valoarea referenţială a 
sintagmei este foarte specifică, şi, 
invers, articoiul poate apărea și în 
sintagme fără valoare rzferențială 
specifică, ca în exempiul: 

(28a) Asta e o altă problemă. 

Dar iar se simte c diferență faţă 
de 

(28b) Asia-i altă problemă. 


pn 


Fără articol, se insistă mai ales 
asupra valorii negative și propoziția 
înseamnă "asta nu ne interesează 
acum", pe cînd cu articol 
propoziția înseamnă mai degrabă: 
"iată o problemă în plus, dar una 
diferită". Factorul decisiv pentru 
prezența articolului pare a fi deci 
paralelismul cu o situaţie 
anterioară, pe cînd fără articol se 
insistă mai ales asubra raportului 
negativ față de reper. 

Concluzia noastră este că 
alt(ub și un alt(ul) nu sînt numai 
variante stilistice, ci implică şi o 
diferență semantico-referenţială, 
diferență determinată mai ales din 
raportul față de reper: 

— Cu articol, se presupune 
existența a doi referenți diferiţi 
coexistenți în situaţii paralele. În 
cele mai multe cazuri, reperul a tost 
introdus destul de recent în 
contextul lingvistic precedent şi 
mecanismul de identificare este 
deci anaforic. 

— Fără articol, se scoate în 
relief ideea de negajie. Referenții 
nu trebuie să fie specifici și nici nu 
este necesar ca reperul să fie 
menţionat clar în contextul 
lingvistic. Aceste poate îi dedus din 
contextui extralingvistic sau cir: alte 
elemente contextuale. 

în multe propoziții alz(ul) 
poate fi folosit ou sau fără articui, 
însă atunci există o diierență de 
interpretare sesizabiii.. Cv. articolui 
nehotărît se introduce un referent 
nou, care parcă s-ar opune 
referentului reperului şi care se 
deosebeşte uneori calitativ de 
acesta. Această interpretare se 
explică prin valoarea semantică de 
bază a articciului nehotărîi, care 
este în primul rînd existențială și 
implică o extragere a unui referent 
dintr-un ansambiu de mai mulți 

referenți posibili. Pe de altă parte, 
alt are aici aceeași distribuție ca şi 
un adjectiv calificativ şi capătă, prin 
urmare, o valoare mai pronunți: 
adjectivală, ceea ce explică faptul 
că exprimă de multe ori şi diferenţa 
calitativă. În schimb, fără articol, 
alt(ul) funcţionează singur, fără 
intermediul articolului, ca un 
adevărat determinant, şi insistă mai 
ales asupra raportului negativ cu 
reperul, cu care nu coexistă, ci i se 
substituie. Am putea spune deci că 
un alt(ul) implică un raport de 
coexistență cu reperul, spre 
deosebire de alt(ul), care implică 
mai degrabă un raport de 
substituire. 

Chiar dacă originea folosirii 
articolului împreună cu a/t(ul) ar fi 
un galicism, ni se pare totuşi că 
româna nu a imitat servil limba 
franceză, ci a introdus o nuanţă pe 
care limba franceză însăşi nu este 
în stare să o exprime. Este vorba 
aici de o veritabilă îmbogăţire a 
sistemului. 

NOTE: 


1. Cf. Graur, 1988:328; Lombard, 
1974:217; Sandfeld & Olsen, 1936:184. 

2. Cf. Gramatica limbii române, 
1966:167. 

3. În română numai anumite adjective 
nehotărite ca oricare, fiecare, vreun, mulți, atita 
etc. pot preceda altul) şi celălalt: 

Oricare alți pantofi nu puteau fi mai 
răi decit fleşcăiturile pe care le purtam eu în 
picoare. (Preda. 234) 

A fost aşadar o discuție ca atitea altele. 
(Țepeneag, 61). 

4. Cf. Lombard, 1974:212. 

5. Vezi însă Van Peteghem Altul vs. 
celălalt: despre limita dintre referenţa 
hotărită şi nehotărîtă, în Limbă şi Literatură, 
vol. II, 1994: 20-28. 

TEORIE ȘI METODĂ 
ÎN GRAMATICA 
CONTRASTIVĂ 


După o colaborare germano- 
română care durează de 17 ani, 
Institutul pentru limba germană din 
Mannheim (Institut für deutsche 
Sprache) a reuşit să ducă la capăt 
şi să publice prima gramatică 
contrastivă a celor două limbi (1). 
Iniţiatorul acestui proiect este 
Ulrich Engel, nume cunoscut în 
primul rînd în teoria gramaticii 
germane (2), dar şi în domeniul 
lingvisticii contrastive (3). 

Cele două volume recent 
apărute, Kontrastive Grammatik 
deutsch-rumâănisch, prezintă 
inventarul de limbă în 7 capitole: S 
(Der Satz / Propoziția), V (Das 
Verb / Verbul), N (Der nominale 
Bereich / Domeniul nominal), P 
(Partikeln / Particulele), F 
(Fakultative Konstruktionen / 
Construcții facultative), Z 
(Bereiche mit zwingender 
Regelung / Domenii cu regulă 
obligatorie) şi, destul de nou în 
lingvistica contrastivă, T (Der Text 
/ Textul). Diferit de procedeul 
folosit de Ulrich Engel şi Pavica 
Mrazović în anterioara 

Kontrastive Grammatik deutsch- 
serbokroatisch, unde cele două 
limbi se tratau cu totul separat, în 
actuala lucrare, materialul faptic şi, 
parţial, şi comentariul, se aşază în 
pagină alăturat, pe două coloane: 
în stînga limba germană, în dreapta 
limba română. Este, fără îndoială, 
un procedeu mai bun, cu o eficiență 
sporită în sesizarea diferenţelor şi 
apropierilor dintre limbile avute în 
vedere. O gramatică contrastivă 
(G.C.) trebuie să fie, aşa cum este 
de altfel şi numele ei, o privire 
diferenţiativă, opoziţională. De 
aceea, ea nu poate fi o gramatică 
coerentă, ci doar una selectivă. 
Această trăsătură a fost pusă în 
evidență de Eugenio Coseriu (4): 
"Obişnuita G.C. este de aceea 
incompletă şi anume nu numai în 
sens descriptiv, ci şi în ceea ce 
priveşte scopul ei practic: în sens 
descriptiv, este incompletă din 
cauză că ea accentuează, în primul 
rînd, contrastul (în analiza 
contrastivă nu interesează ceea ce 
în ambele limbi este identic sau 
aproape identic), prin care relaţiile 
dintre apariţiile contrastante şi 
necontrastante în fiecare limbă în 
parte de cele mai multe ori trebuie 
să rămînă neobservate". 

În lucrarea lui Ulrich Engel și 
colab. impresionează mai ales 
cantitatea exemplelor; selectarea, 
clasificarea și interpretarea acestora 
a cerut un enorm efort. Metoda de 
lucru este acea adoptată şi 
dezvoltată de Ulrich Engel în toate 
lucrările sale, şi anume acea de 
gramatica dependenţei de verb 
(G.D.V.). În Einführung / Introdu- 
cere (p. 9—15), semnată de 
lingvistul de la Mannheim împreună 

cu Speranţa Stănescu de la 
Bucureşti, se formulează în mod 
explicit scopul didactic al lucrării: 
predarea limbii germane în 
România şi a celei române în ţările 
de limbă germană. Ne punem 
întrebarea, dacă şi în ce măsură 
metodele lingvistice post- 
structuraliste sînt cele mai potrivite 
în predarea limbilor străine, în 
general. Acest subiect merită o 
atenție specială, mai ales azi, cînd, 
în didactica universitară, tendința 
folosirii exclusive a metodelor noi 
(chiar şi a celor care nu au format 
încă şcoală) este tot mai puternică. 

Didactica limbii române în 
universităţile germane dispune de 
un număr cu totul insuficient de 
instrumente de lucru; de aceea, nu 
a fost greu ca, în 1972, la apariţia 
manualului lui Horst G. Klein / 
Petre Ceauşescu (5), un Karl 
Gebhard (6) să afirme că lucrarea 
aparţine "celor mai bune introduceri 
în limba română care există în 
momentul de față" (7). Referitor 
însă la metoda generativ- 
transformațională sub care se 
prezintă studentului morfo-sintaxa 
română aici, Karl Gebhard se arată 
rezervat, dacă nu chiar critic: 
"Dacă, de fapt, gramatica 
generativ-trasformaționalistă este 
accesul potrivit pentru începător, 
acesta este un alt aspect. al 
problemei. Cel puţin "nefilologii" 
(8) sînt, în fața acestei metode, 
incompetenți şi neajutorați <...>. 
Nu fără interes din punct de vedere 
ştiinţific, un asemenea manual de 
sintaxă română poate fi folosit de 
începător doar cu mari greutăți, chiar 
şi în cazul acelui "ajutor didactic" de 
care vorbesc autorii" (9). 

Din experiența didactică 
proprie, întărim mai vechea 
afirmaţie a lui Karl Gebhard. Pentru 
cei la începutul studiului, cît și 
pentru filologii abia în formare, 
această metodă în predarea unei 
limbi moderne are puține şanse de 
eficienţă a rezultatelor. Iar pe un 
nefilolog ea îl poate descuraja 
definitiv. Fără îndoială, studiul 
limbii române în învățămîntul 
universitar trebuie să tindă către un 
scop esenţial filologic. Afirmația, 
devenită loc comun, că nici un 
romanist nu este un comparatist 
complet dacă nu posedă cunoştinţe 
de limba română este, din păcate, 
adesea trecută cu vederea. De 
aceea, aş spune că manualul lui 
Klein / Ceaușescu tocmai în acest 
sens ar fi trebuit să primească un 
cuvînt de laudă, fiindcă, fără să fie 
o privire special comparativă, 
prezintă româna ca o componentă 
romanică. Din nefericire, destule 
erori în comentariul gramatical nu 
au fost eliminate nici la a doua 
ediţie. De aici sarcina dublă a 
docentului: corectarea acestora şi 
transformarea complicatei 
teoretizări transformaţionaliste într- 
o prezentare structurală, cu un grad 
moderat de formalizare, care să nu 
depăşească nivelul teoretic al 
studenţilor. 

- Şi Coșeriu (10) optează, între 
metodele lingvistice, pentru "o 
descriere structural-funcţională", ca 
"cea mai adecvată pentru scopurile 
comparaţiei contrastive". Şi el 
motivează această selecţie astfel: 
"Asemenea descriere permite 
transferul valorilor vorbirii către 
funcţiile unităţilor lingvistice, 

respectiv, uşurează şi, astfel, 
favorizează înțelegerea intimă a 
limbii-ţel". De aceea, "cea mai 
puţin potrivită apare gramatica 
transformaţionalistă, care închide 
tocmai acest transfer”. În plus, 
gramatica transformaţionalistă 
oferă un model esențialmente 
sintagmatic, rezolvă, deci, numai 
axa orizontală a enunțţului, 
ignorînd-o — cum spune același 
Coşeriu — pe cea paradigmatică 
(verticală), acea relaţie particulară 
dintre formă şi funcţie într-o 
anumită limbă. Multe din erorile de 
interpretare a exemplelor din limba 
română în volumul lui Ulrich Engel 
şi colab. se explică prin optica 
transformaţionalistă, neadecvată 
unei gramatici contrastive. 

În cele ce urmează, vom 
supune unei discuţii speciale 
lucrarea, citată deja, a lui Ulrich 
Engel, Mihai Isbăşescu, Speranţa 
Stănescu și Octavian Nicolae, 
atenția noastră îndreptîndu-se 
asupra limbii-țintă, adică asupra 
limbii române. 

Modelul care domină privirea 
contrastivă a celor două limbi este 
cel al limbii germane. Inventarul de 
limbă română, cu puţine excepții, 
nu se organizează după o tipologie 
proprie, ci traduce pur şi simplu 
exemplele germane. Cînd într-una 
din cele două limbi nu există un 
corespondent, se lasă loc gol, ceea 
ce este util pentru reținerea optică 
a diferențelor. Din păcate, 
comentariul  contrastiv este 
minimal, de cele mai adese ori el 
este lăsat pe seama docentului sau 
a lectorului. Nici capitolele mai mari 
nu sînt prevăzute cu comentarii de 
sinteză. La p. 1356, gramatica de 


faţă se încheie brusc cu exemple de 
text pentru domeniul Anmeldung / 
Declaraţie, din capitolul T4 
(Textsorten / Tipurile de text). 
Principial, este adevărat că o 
prezentare contrastivă este o 
teaching linguistic, dar să ne 
gîndim la modul în care se acoperă 
lectoratele de română la universită- 
tile germane (inclusiv cu persoa- 
nele trimise de București), în mică 
măsură specialişti în domeniul 
lingvisticii românești. De altfel, şi 
la volumele de față, lipsa unei 
concepţii teoretice a părţii de 
gramatică română se explică prin 
aceea că autorii din România sînt 
toți germaniști, cel puţin prin 
experiența lor didactică. Desigur, 
românişti care să cunoască limba 
germană ar fi fost ceva mai‘ greu 
de găsit, dar nici o imposibilitate nu 
ar fi fost. Ca să justificăm această 
afirmaţie, selectăm aici, fără a urma 
o ordine anume, cîteva exemple (nu 
putem cita aici toate situaţiile pe 
care ni le-am notat). 

Se face abstracție de existența 
unei terminologii lingvistice 
româneşti impuse şi acceptate şi de 
lucrările noi (de ex. complinirile 
adjectivului, ca şi ale adverbului, 
sînt complemente şi nu atribute, p. 
349, 356). 

În analiza materialului de 


limbă, se confundă în mai multe 


cazuri relațiile sintactice din 
propoziții: adincit în gînduri, ieşi 
din încăpere (p. 111), exemplificat 
la complementul cauzal; (El o 
iubeşte cu siguranță). Altfel nu ar 
veni, dat la complementul 
condiţional (p. 111); băzind cu 
pumnul în masă, îi vorbea foarte 
insistent (p. 114), dat la comple- 

mentul instrumental etc. În cîteva 
exemple, imperativul este greşit 
-considerat mod al verbului-predicat 
al unei propoziţii subordonate (p. 
229). 

La categoriile lexicale, mai 
ales la cele numite Partikeln, nu se 
face nici o deosebire de structură 
între elementele simple, compuse 
şi locuţiuni; de aici tratarea 
conjuncţiei ca să despărţit (p. 137). 
În general, nu se face o diferență 
între construcţiile libere şi cele de 
tip locuţional, sudate. 

Numeroase sînt şi confuziile 
de cazuri în recțiunea prepozițiilor 
(p. 92, 829 et passim). 

La timpurile verbale, ar fi 
trebuit, contrastiv, făcută o discuţie 
specială asupra aspectului 
imperfectiv al imperfectului româ- 
nesc, ca timp de relație, una din 
dificultățile limbii în deprinderea ei 
de către vorbitorii de limbă 
germană. De aici şi exemple prost 
construite, ca: pentru că nu se ţinea 
de înțelegere, nu are voie să 
colaboreze cu noi (p. 159), unde 
cauzala ar fi cerut perfectul compus 
sau principala un imperfect. De 
altfel, se remarcă mai multe abateri 
de la norma consecuţiei timpurilor 
şi a modurilor în limba română: de 
îndată ce a iscălit, nu mai vrea să-l 
vadă (p. 150); eu aş fi plecat, cum 
veneai tu (p. 152); eu îți voi sta 
alături, cînd să te muţi (p. 152) ş.a. 
Asemenea formulări nu pot aparţine 
unui vorbitor nativ de limbă 
română. 

În eîmpul teoriei gramaticii 
româneşti, s-ar fi impus o 
prezentare diferențiată a impersona- 
lului şi unipersonalului (p. 48, 81, 
265, 266, 273—274). Apropierea 

dintre germană şi română ar fi fost 
o bună ocazie de mai limpede 
definire a acestei categorii în limba 
română. În general, diateza verbală 
este înfățișată cu numeroase erori 
şi confuzii, în exemplele românești. 
Neluarea în considerație a 
complementului de agent la pasiv, 
ca termen obligator în structura de 
suprafață (chiar şi cea implicită) 
pentru limba română, duce la 
ambiguitatea numeroaselor exemple 
date: el ar fi întrebat (p. 394), 
analizat drept condiţional prezent 
pasiv; fereastra este deschisă (p. 
399), analizat drept indicativ 
prezent pasiv; asemenea exemple 
rămîn însă ambigue, atîta vreme cît 
nu se discută implicarea 
complementului de agent. 

Cu toată gîndirea foarte 
modernă imprimată teoriei 
lingvistice a lui Ulrich Engel, unele 
categorii gramaticale ale limbii 
române se definesc în această 
lucrare după criterii învechite: de 
exemplu, subcategoria neutrului (p. 
493 urm.), care a fost relevată ca o 
categorie de tip prevalent covert, 
prin sistemul de opoziții la singular 
cu femininul şi la plural cu 
masculinu!l, cît şi ca o categorie 
parțial overt, prin desinenţa -uri de 
la plural (exemplele cu -uri la 
feminin plural, date de autorii 
discutați, ar fi cerut o explicație 
specială (11). 

Ar fi încă multe fapte de 
pomenit care umbresc partea de 
analiză a limbii române din cartea 
de față. Deranjează mult şi 
frecventa traducere mecanică a 
exemplelor germane, formulate 
adesea într-o română aproximativă 
sau chiar incorectă. Elementul de 

contrast dintre cele două limbi este 
trecut astfel cu vederea, deși materi- 
alul de limbă într-o gramatică 
contrastivă este folosit. Formulări 
stîngace, chiar neromânești, cum 
spuneam, nu sînt o raritate în 
această carte. Dăm cîteva mostre, 
care nu mai necesită nici un 
comentariu: el aduce din brînză 
(p. 54); poți să mă verifici aceste 
cuvinte? (p. 58); mi-e grabă cu 
livrarea asta (p. 124); eu eram 
adunind flori, cînd începu să plouă 
(p. 317). Sub influenţa limbii 
germane, multe exemple româneşti 
folosesc infinitivul în locul firesc al 
conjunctivului: a fi visat nu e o 
scuză (p. 49); mă roagă a-l ajuta 
(p. 58); nici un elev nu a ştiut 
răspunde (p. 124), el se plinge de 
a avea prea multă treabă (p. 139) 
etc. În multe situaţii, nici nu se poate 
înțelege dacă este vorba de 
elementare greşeli de limbă sau de 
simple erori de tipar: de-ar ştii omul 
ce-ar păți (p. 161); copii nu se iau 
la concert (p. 264); ar fi fost 
frumos, să fii venit şi tu (p. 334) etc. 
În ultimul exemplu reprodus, am 
lăsat şi virgula, interzisă de normele 
punctuaţiei românești între regentă 
şi subiectivă; asemenea abateri de 
la regulile punctuaţiei din limba 
română sînt şi ele frecvente în cele 
două volume analizate. 

În afară de cele discutate mai 
sus, cu toate că această gramatică 
contrastivă, așa cum se afirmă în 
Einleitung / Introducere, are în 
vedere limba standard, exempli- 
ficările româneşti schimbă frecvent 
acest registru, fără vreo semnalizare 
specială. Elementele de limbă 
colocvială nu sînt o raritate, ca de 
exemplu desele apariţii ale formelor 

neliterare ale pronumelui demon- 
strativ: nu l-am ascultat pe ăla (p. 
55); tipul ăla îmi mai şi strică 
maşina de spălat (p. 124) etc. Mai 
supărătoare chiar sînt dialectismele 
(fonetisme, forme morfologice, 
construcţii sintactice), mai ales cele 
din Oltenia: alde ăia nu-mi trezesc 
încredere (p. 49), l-am întilnit pe al 
Mariei (p. 54), dat ca traducere 
pentru exemplul german ich habe 
deinen Mann gesehen. Fonetisme 
ca eu hotăresc, ei hotăresc (p. 271) 
nu reprezintă nici ele anunţata 
română standard. Pînă şi definiţia 
perfectului simplu — menţinut, 
cum se ştie, în româna literară doar 
în forma de persoana a 3-a, ca timp 
al narației — acoperă semantica 
acestui timp din aria oltenească. 
Se susține frecvent, şi această 
afirmație am  întîlnit-o la 
intelectualii români care au părăsit 
țara de mai multă vreme, că limba 
publicisticii româneşti tinde azi către 
o vulgarizăre. Mutatis mutandis, 
am spune că și o parte a exemplelor 
româneşti din această gramatică 
contrastivă susține o asemenea 
constatare. După părerea noastră, 
un manual de limbă — şi în cazul 
cărții de față avem de a face cu un 
manual, al carui scop didactic este 
formulat în introducere — ar trebui 
să fie un mijlocitor în mai multe 
sensuri. Peste didactica limbii 
respective, el ar trebui să transmită 
şi ceva din spiritul, cultura, 
mentaiitatea şi chiar etica unei 
comunități lingvistice. Aşa cum din 
reconstruirea comparativ-istorică a 
unor limbi demult dispărute se 
încearcă și reconstrucția civilizaţiei 
vorbitorilor lor, tot aşa şi azi, un 
monument de limbă poate îndeplini 

oricînd funcţia de informator 
asupra unui univers etnic, nu numai 
lingvistic. La această funcţie ar 
trebui să gîndească orice autor care 
pune un material scris la dispoziţia 
unui public din afara unei anumite 
formaţiuni etno-lingvistice. În orice 
caz, coautorii volumului discutat 
aici, răspunzători pentru partea 
"românească a acestuia, par să nu fi 
dat importanţă faptului pe care îl 
semnalăm aici. Altfel nu s-ar 
explica prezenţa textului unei 
scrisori, dată ca exemplu pentru 
limba şi stilul în corespondenţa 
particulară, din capitolul T4 
(Tipurile de text, p.1347—1348). 
Reproducem acest text integral, cu 
precizarea că, spre deosebire de 
restul exemplelor, care pornesc de 
la germană la română, există 
suficiente indicii care arată că textul 
a fost conceput întîi în limba 
română; forma germană, trebuie să 
o spunem, a fost ferită de 
formulările care ar fi trebuit să 
lipsească şi în textul românesc: 


Timişoara, 10 iulie 1987 


Dragă Dana, 

Din păcate, trebuie să amin 
vizita mea la tine, şi asta din cauza 
unor rude care şi-au anunțat 
tocmai acum o sosire pe cit de 
importantă pe atit de plictisitoare. 
Fiul lor va da admitere la facultate 
şi stau la noi în acest timp. Ti-am 
scris, cred, că şi scumpul meu frate 
şi cumnată-mea au plecat nu de 
mult în Moldova, într-o excursie şi 
ne-au lăsat gemenii pe cap. Tata a 
intuit şi el pericolul din timp şi a 
dispărut într-o delegație. Doi băieți 
de trei ani şi nişte neamuri 


înnebunite de stresul şi groaza unui 
examen de admitere ar fi prea mult 
pentru biata mea mamă! Am rămas 
deci, să o ajut. Aşa că trebuie să 
renunțăm la planurile noastre, cel 
puțin pînă în august, bineînţeles cu 
condiția să poți şi tu. 

Pînă atunci iţi doresc ca 
prima parte a acestei vacanțe să 
fie pentru tine mai plăcută decit e 
pentru mine. 

Te pup, pe tine şi pe ai tăi. 

Cu drag Luminiţa 

Observaţia pe care o facem în 
încheiere este severă, dar ea nu 
poate fi evitată: materialul faptic de 
limbă română din gramatica lui 
Ulrich Engel, Mihai Isbăşescu, 
Speranţa Stănescu, Octavian 
Nicolae, uriaș, într-adevăr, ar trebui 
în bună parte regîndit (conform 
sistemului lingvistic românesc) şi 
reformulat. Pînă atunci, în predarea 
limbii române la studenții germani, 
gramatica fundamentală rămîne 
excelenta lucrare de la Leipzig, a 
lui Beyrer / Bochmann / Bronsert 
(12). Şi, à propos de bibliografie, 
volumele de care ne-am ocupat aici 
puteau dispune de o mai 
cuprinzătoare listă a lucrărilor de 
teorie a gramaticii române şi, de 
asemenea, mai ales fără greşeli (pe 
autorul şi colegul ieşean al lui 
Octavian Nicolae îl cheamă 
Dimitriu şi nu Dumitru, eroare nu 
fără importanţă, dacă ne gîndim la 
studentul care-i caută lucrările la 
fişier). Am încheiat discuţia noastră 
cu acest exemplu, căci, în 
Einfiihrung, lui Octavian Nicolae i 
se mulţumeşte special pentru 
revizuirea finală a corecturii. 

NOTE: 


1. Ulrich Engel, Mihai Isbăşescu, 
Speranța Stănescu, Octavian Nicolae, 
Kontrastive  Grammatik deutsch- 
rumâănisch, Heidelberg, Julius Groos Verlag, 
1993, vol. 1—2, 1372 pp. 


2. Cf. mai ales Deutsche Grammatik, 
Heidelberg, Julius Groos Verlag, 1988, ed. a 
2-a revizuită, 


3. Cf. Ulrich Engel / Emilia Savin, 
Valenzlexikon deutsch-rumânisch, 
Heidelberg, Julius Groos Verlag, 1993; Ulrich 
Engel / Pavica Mrazović, Kontrastive 
Grammatik deutsch-serbokroatisch, 
München, Otto Sagner, 1986. 


4. Über Leistung und Grenzen der 
kontrastiven Grammatik. În: de acelaşi autor, 
Former und Funktionen. Studien zur 
Grammatik, Tübingen, Niemeyer Verlag, 
1987, p. 73: "Die übliche KG ist daher 
unvollständich und zwar nicht nur in 
deskriptiver Hinsicht, sondern auch was ihren 
eigenen praktischen Zweck betrifft: in 
deskriptiver Hinsicht deshalb, weil sie an erster 
Stelle die Kontraste betont (das, was in den 
beiden Sprachen gleich oder ungefär gleich ist, 
ist nämlich in kontrastiver Hinsicht 
uninteressant), wodurch die Zusammenhänge 
zwischen den kontrastierenden und den nicht- 
kontrastierenden Erscheinungen innerhalb der 
jeweiligen Einzelsprachen meist unbeachtet 
bleiben müssen." 


5. Einfihrung in die rumänische 
Sprache, Tübingen, Niemeyer Verlag, 1979, 
ed. a 2-a prelucrată. 

6. Cf. recenzia la manualul lui Klein / 


Ceauşescu, în "Zeitschrift für Romanische 
Philologie", 89/1973, p. 597—8598. 


7. "Zu den besten Einführungen, die für 
die rumänische Sprache im Augenblick 
existieren." 


8. În Hinweis zum Aufbau und zur 
Benutzung des Lehrbuches, Klein / 
Ceauşescu precizează că manualul lor se 
adresează romaniştilor, lingviştilor, cît şi 
nefilotogitor. 

9. "Ob allerdings dic generative 
Transformationsgrammatik der geeignete 
Zugang für den Anfänger ist, steht auf einem 
anderen Biatt. Zumindest "Nichtphilologen" 
kommen sich angesichts dieser Methode 
"kompetenz" und hilflos vor, ganz davon zu 
schweigen, dap auch bei den beiden anderen 

Zielgruppen intensive Beschäftigung und 
wichtige Vorkenntnisse nicht ohne weiteres 
vorausgesetzt werden können. Wissenschaftlich 
nicht ohne Interesse, ist eine derartige 
Vermittlung der rumänischen Syntax für den 
Anfänger nur mit gropen Schwierigkeiten 
verwertbar und kaum jene "didaktische Hilfe", 
von der die Autoren sprechen". 


10. Ibid., p. 70. 


11. Termenii îi aparțin lui B. Lee Whorf: 
Grammatical Categories. În: "Language", 21 
(1945), p. 1—11; cf. de acelaşi autor şi 
Sprache — Denken — Wirklichkeit. 
Beiträge zur Metalinguistik und 
Sprachphilosophie, Reibeck / Hamburg, 
Rowolt Verlag, 1984, p. 133—140. Asupra 
aplicării acestei teorii la categoria genului, cf. 
Luminița Fassel, Les modalités d'expression 
de la catégorie du genre. Résumé, în Etudes 
Romanes, Bucarest XI (1976), p. 164. 

12. Arthur Beyrer / Klaus Bochmann / 
Siegfried Bronsert, Grammatik der 


rumänischen Sprache der Gegenwart, 
Leipzig, Verlag Enzyklopädie, ed. 1, 1987. 


Vocabular 


Dr. Ion 
DUMBRĂVEANU 


Chişinău 


CONSIDERENTE 
ASUPRA UNOR 
TENDINȚE 
DERIVAȚIONALE 
PANROMANICE (II) 


Prefixația este cel mai 
productiv după sufixație procedeu 
de formare a cuvintelor în limbile 
romanice contemporane. Analiza 
materialului faptic disponibil (circa 
5.800 derivate prefixate recente) 
ne-a permis să constatăm o mai 
mare productivitate, decît în cazul 
sufixaţiei, a formanţilor neologici, 
mai cu seamă a prefixoidelor de 
origine greacă și latină. În legătură 
cu acest fapt apare în mod firesc 
întrebarea cu privire la gradele de 
expansiune şi integrare a 
formanților prefixoidali în 
sistemele prefixale aie limbilor 
cercetate. Pentru soluționarea 
problemei în cauză parametrii pur 
cantitativi s-au dovedit insuficienți, 
deoarece s-a constatat că între 
gradul de productivitate 
derivațională a formanților 
prefixoidali şi gradul de integrare 
a acestora în sistemele prefixale ale 
limbilor romanice moderne nu a 
fost revelat vreun raport de 
interdependență. 

Studierea capacităţii şi a 


particularităţilor combinatorii ale 
formanților prefixoidali cu diferite 
categorii de baze derivative ne-a 
permis să revelăm anumiţi 
parametri de ordin calitativ- 
cantitativ ai parametrilor oidali. Am 
stabilit că gradul de integrare a 
formanților prefixoidali de origine 
greacă şi latină în sistemele 
prefixale ale limbilor romanice este 
direct proporțional cu coeficientul 
compatibilităţii derivaționale a 
formanțţilor oidali cu bazele deriva- 
tive tradiționale; altfel zis, cu cât mai 
frecvent formanțţii prefixoidali 
contractează relații derivaţionale cu 
baze derivative tradiționale, cu atît 
mai mari sînt şansele acestora de a 
se integra în sistemele prefixale ale 
limbilor respective. Tendinţe mai 
pronunțate de integrare în sistemele 
prefixale panromanice manifestă în 
primul rînd formanții de origine 
latină (maxi-, multi-, super-, semi-, 
post-, video-, vice-, mini-). 
Semnalăm şi faptul că formanţii 
enumerați depăşesc media 
panromanică a coeficientului 
compatibilității derivaţionale 
lărgite. Numărul formanţilor 
prefixoidali de origine greacă care 
depășesc acet parametru în toate 
limbile sau în unele limbi romanice 
este redus. Unicul formant de 
origine greacă care depăşeşte 
indicele mediu panromanic al 
compatibilităţii derivaționale lărgite 
în toate limbile în discuţie este 
afixoidul auto-2. Urmează după 
acesta auto-l (în spaniolă, 

franceză şi italiană), cine-2 (în 
portugheză, franceză şi română), 
tele-2 (în franceză şi italiană). 
Unele prefixoide al căror coeficient 
de compatibilitate derivațională 
lărgită depăşeşte indicele mediu 
panromanic figurează în limbi 
izolate, de exemplu, aero- (în 
spaniolă), télé-1, electro-, micro-, 
(în franceză), neo- (în italiană). 


Analiza comparativă a 
coeficienţilor compatibilităţii 
derivaționale a formanţilor 
prefixoidali cu diferite categorii de 
baze derivative a demonstrat că 
limbile franceză și italiană au cei 
mai înalți indici de compatibilitate 
derivațională lărgită. Acest fapt 
vorbeşte despre un mai mare, decît 
în celelalte limbi romanice, grad de 
asimilare şi integrare a formanților 
prefixoidali în sistemele prefixale 
ale limbilor menţionate. 

Despre gradul de integrare a 
formanţilor prefixoidali în 
sistemele prefixale ale limbilor 
romanice ne vorbesc nu numai 
capacitățile combinatorii ale 
formanţilor afixoidali, dar şi 
creşterea cantitativă a derivatelor de 
acest gen şi pătrunderea acestora în 
sfera lexicului uzual. A se compara 
exempleie: span. autocama, 
autoconfianza, cinéfilo, minifalda, 
telereunión, teletrineo, foto- 
copiadora, videocasetofón, 
microbalanza, ultraderecha, 
infrautilización, hipersensibilidad; 
port. autorepresão, autogranjo, 


fotominiaturista, microplanta, 
minicruzeiro; franc. autoen- 
seignement, autoberge, maxi- 
manteau, mini-appartement, 
cinéparc, photo-roman, télésur- 
veillance, vidéodisque, ultra- 
gauche, hypertension, infra- 
litterature; ital. autobomba, 
autofficina, maxigonna, mini- 
mercato, fotolibro, teleromanzo, 
extralusso, microproccesore, 
cinecittà, videogiocatore, infra- 
suono, ipermercato, ultrarapido; 
rom. autobasculantă, autocara- 
vană, cineamator, fotohartă, 
minicameră, maxipalton, tele- 
revelion, microîntreprindere, 
ultrarece, ultrasunet, hiper- 
sensibilizat,  extracorporal, 
extrasezon etc. 

Productivitatea formanților 
derivaționali oidali nu întotdeauna 
depinde de gradul de 
compatibilitate derivațională a 
acestora cu baze derivative 
tradiționale. De exemplu, formanții 
prefixoidali maxi-, multi-, aero-, 
semi-, moto-, post-, cine-, mini-, 
vice-, video-, supra-, auto-2, super- 
se situează printre primii 5 formanți 
cu cel mai înalt coeficient de 
compatibilitate lărgită. Or, doar 
numai cîțiva dintre aceşti formanți 
(super-, auto-2, semi-, mini-) 
figurează printre primii formanţi de 
înaltă productivitate derivaţională 
în limbile respective. Pe de altă 
parte, formanții prefixoidali 
productivi ca auto-], tele-2, micro- 
nu intră în categoria prefixoidelor 

cu un coeficient înalt de 
compatibilitate derivațională. În 
lumina faptelor şi argumentelor 
invocate, a da un răspuns univoc 
la întrebarea cu privire la o even- 
tuală interdependență sau 
corelativitate între parametrii 
cantitativi ai prefixoidelor în 
discuție cu ulterioara lor integrare 
în sistemele prefixale ale limbilor 
romanice cercetate nu ni se pare 
posibil. Credem că, deşi gradul de 
productivitate derivațională are o 
importanță pentru răspîndirea şi 
expansiunea formanților 
prefixoidali, acesta nu poate juca 
un rol decisiv în determinarea 
schimbărilor de ordin calitativ a 
statutului derivațional al 
formantilor afixoidali. Sîntem de 
părerea că pentru determinarea 
perspectivelor de integrare 
sistemică a formanţilor prefixoidali 
o pondere mai mare are gradul de 
compatibilitate derivațională a 
prefixoidelor cu baze derivative 
tradiționale. De fapt, parametrul în 
cauză nu este de natură pur 
cantitativă, ci, prin esenţa sa, este 
un parametru caniitativ-calitativ, 
deoarece capacitatea unui afixoid 
de a se îmbina nu numai cu baze 
derivative livrești (neologice), dar 
şi cu baze tradiționale (moştenite 
sau asimilate în epoci mai vechi) 
duce la mutații de ordin calitativ a 
statutului funcționa! al acestuia. Cu 
alte cuvinte, îmbinarea frecventă a 
unui afixoid cu baze derivative 
tradiționale face ca acesta să fie 

conceput de purtătorii limbilor 
respective ça ceva firesc. 
“Incompatibilitatea” inițială a 
formantului cu categoria dată de 
baze derivative este treptat 
neutralizată de uzul limbii, şi 
formanţii în cauză capătă în 
conștiința purtătorilor de limbă o 
calitate nouă, fiind concepuţi ca 
nişte particule specifice capabile să 
formeze noi derivate analogice. 
Gradul de compatibilitate 
derivaţională lărgită ca indiciu şi 
criteriu de determinare a 
expansiunii şi integrării formanților 
afixoidali în sistemele prefixale ale 
limbilor analizate nu se 
caracterizează prin anumite însușiri 
de natură imanentă şi, în 
consecință, am admite o greşeală, 
dacă am absolutiza principiul de 
stabilire a unor atare coeficienți. 
În limbile romanice moderne 
se observă o tendință pronunţată de 
omonimizare a unui considerabil 
număr de formanți prefixoidali, 
care apar drept urmare a 
dezagregării semantice a 
formanțiior primari (etimologici) 
cum ar fi ultra-l (cu sens spaţial: 
“dincolo de”) şi ultra-2 (cu sens 
superlativ); extra-l (cu sens 
spațial), extra-2 (cu sens 
superlativ); auto-l (“de la sine”, 
“pe sine”), auto-2 (“automobil”); 
tele-l (“departe”),  tele-2 
(“televiziune”) etc. Subliniem 
totodată că formanţii omonimici 
(secunzi) au mai mari șanse de a se 
integra în sistemele afixale ale, 

limbilor respective, decît 
protoformanții respectivi ai 
acestora. Formanții omonimici 
oidali formează în limbile romanice 
contemporane microcîmpuri 
prefixale “intraomonimice” sui 
generis, în cadrul cărora formanţii 
omonimici secunzi manifestă o evi- 
dentă prevalare (atît sub aspectul 
compatibilității derivaţionale 
lărgite, cît şi sub cel al 
productivității derivaționale) asupra 
protoformanţilor omonimici 
respectivi. 

În urma analizei materialului 
faptic disponibil am constatat 
prezența unor divergențe 
considerabile în ponderea specifică 
a prefixelor tradiționale (moştenite) 
şi a prefixelor culte (neoidale) în 
limbile cercetate. Astfel, dacă luăm 
drept indice mediu panromanic al 
prefixației autentice cifra 31,6, care 
este expresia raportului 
(procentual) dintre numărul 
formațiilor (1827 derivate) ce țin de 
categoria dată a prefixației şi 
numărul total al derivatelor 
prefixate recente (5735) din limbile 
cercetate, observăm că irei limbi 
— portugheza, franceza și italiana 
— depăşesc acest indice. În 
spaniolă şi, mai cu seamă, în 
română indicele prefixaţiei 
tradiționale este cu mult mai scăzut 
decît media general-romanică, 
constituind respectiv 24,3% şi 
20,6%. Prin urmare, în portugheză, 
franceză şi parţial în italiană 
prefixaţia pe baza formanţilor 

tradiționali şi livreşti (neoidali) 
joacă un rol însemnat. Limbile 
română şi spaniolă manifestă vădite 
tendințe spre o prefixare pe bază 
de prefixoide, deoarece prefixele 
tradiționale sînt cel mai puțin 
reprezentate în plan cantitativ în 
aceste limbi, mai ales în română. 
Remarcăm de asemenea că 
majoritatea absolută a formanților 
tradiționali şi livreşti sînt de origine 
latină. Unicul prefix de origine 
neromanică comun pentru toate 
limbile cercetate este formantul 
anti- (de origine greacă). În limba 
română în sistemul prefixelor 
tradiționale productive a intrat 
formantul ne- (de origine slavă). 
Semnalăm totodată că primele cinci 
prefixe mai productive în limbile 
romanice sînt în anumită măsură 
comune, avînd un caracter 
panromanic. Spre a ilustra acest 
lucru prezentăm parametrii 
productivității derivaţionale ale 
respectivelor prefixe, precum 
urmează: span. re- (43), des- (38), 
anti- (38), ex- (24), sub- (22); port. 
ex- (79), des- (50), sub- (34), anti- 
(30), re- (26);franc. non- (166), pre- 
(66), re- (64), sous- (59), sur- (51); 
ital. ex- (111), anti- (40), re- (33), 
sotto- (29), contra- (22); rom. ne- 
(59), anti- (54), re- (43), sub- (33), 
pre- (29). 

E de remarcat şi faptul că 
printre cele mai productive prefixe 
autentice s-au dovedit formanţii 
privativo-negativi non- în franceză, 
ex- în italiană și portugheză şi ne- 

în română. Dacă e să ţinem cont 
de faptul că prefixul non- este un 
prefix tradițional (adică moştenit 
din latină)**, constatăm că prefixul 
dat este unicul formant autentic în 
limbile cercetate, care se 
caracterizează printr-o 
productivitate derivaţională 
absolută. Despre productivitatea 
derivațională a formantului non- în 
franceză ne mărturisesc şi unele 
date  lexicografice. Astfel, 
Dicţionarul de cuvinte noi al lui 
P. Gilbert (Dictionnaire des mots 
nouveaux, Paris, 1971) 
înregistrează 
substantivale cu acest prefix. La 
acestea pot fi adăugate încă 314 
derivate înregistrate de Centrul de 
studii al limbii franceze moderne 
(Centre d’études du Français 
moderne et contemporain). 

Spre deosebire de alte limbi 
romanice, limba română dispune 
de două prefixe negative produc- 
tive, care manifestă o anume 
tendință spre o distribuție func- 
tțional-derivațională pronunțată. 
Prefixul non- (de origine franceză) 
serveşte în română cu 
preponderență la formarea 
substantivelor. Formantul ne- este 
mai mult frecvent în derivatele 
adjectivale. Astfel, conform 
calculelor pe care le-am efectuát în 
baza Dicţionarului explicativ al 
limbii române (DEX, 1975), s-au 
înregistrat 356 formaţii prefixate cu 
formantul ne-, dintre acestea numai 
94 (26,4%) sînt substantive. Totuși, 
şi în sfera formațiilor substantivale 
productivitatea potenţială a 

prefixului ne- este nelimitată şi 
formantul în cauză reprezintă un 
concurent puternic pentru celelalte 
prefixe negativ-privative, cum ar fi 
prefixul  neologic in-***, 
Valabilitatea prefixului ne- în limba 
română se explică şi prin faptul că 
acesta este un prefix negativ prin 
excelenţă, care este compatibil atît 
cu baze derivative tradiționale, cît 
şi cu baze livreşti ****. Despre 
potențialul derivaţional al 
prefixului ne- în formarea 
substantivelor ne vorbeşte şi 
prezența unui considerabil număr 
de ocazionalisme cu acest formant, 
cum ar fi: necalitate, nefumare, 
neenervare, negrabă, neatmosferă, 
negaranție, neaterizare, nefinisare, 
nememorie, nebucurie, nepoet, 
nemargine etc. 

Unele dintre ocazionalismele 
enumerate au şanse reale de a se 
statornici în limbajul uzual al limbii 
române. 

Caen vorbim, cum scriem 


Victor GHERMAN 
Chişinău 


ROSTIRI 
PARLAMENTARE 


Deşi în comentariile de limbă 
sînt aproape nelipsite referinţele la 
Parlament, la felul cum se vorbeşte 
în diferite compartimente (de “jos” 
şi de “sus”) ale forului legislativ re- 
publican, e timpul să constatăm, 
dacă dorim să fim cît de cît 
obiectivi, şi anumite elemente de 
evoluție pozitivă. Evident că 
deputații cu studii filologice 
vorbesc fără probleme. De limbă, 
firește. Dar şi în luările lor de cuvînt 
se mai pot depista exprimări 
inadecvate sau chiar eronate. De 
regulă însă, ținta ironiei în probleme 
de exprimare au fost deputaţii 
proveniți din medii nefilologice şi 
în special cei desemnați prin 
termenul “agrarieni”, vorbitori care, 
din multiple motive, posedă 
insuficient limba maternă. Pînă mai 
deunăzi, se ştie, se vorbea adesea 
cu o adevărată încăpățînare într-un 
limbaj departe de a fi dialectal şi 
doar defectuos. În cazul cel mai 
bun. Iată însă că treptat-treptat se 
întrevăd schimbări spre bine pe 
măsură ce se face exerciţiul vorbirii 
curente în public şi al ascultării 
colegilor de tribună. Oricum, tot 

mai des se aude întrebarea: “Cum 
e corect?” Tocmai pornind de la ea, 
de la această întrebare, dar mai ales 
de la dorinţa de cunoaştere pe care 
o manifestă oamenii noştri politici, 
ne-am gîndit să comentăm, vă 
asigurăm, cu toată bunăvoința, un 
şir de fapte de limbă întîlnite mai 
des în ... rostirile parlamentare. 
Evident, indiferent de direcţia din 
care provin: dreapta, stînga, centru, 
sus, jos. 

Ne încadrăm, presupunem, și 
în spiritul general al revistei 
“Limba Română” care, preo- 
cupată, în primul rînd de inițiere, 
nu doreşte să-şi dobîndească decît 
un singur gen de capital: cel de 
instruire şi, pe cît se poate, de 
înțelegere mai profundă și mai 
nuanțată a fenomenului lingvistic 
— “adresele” în asemenea caz nu 
contează, deşi acest aspect 
(nominalizarea adecvată) nu e de 
neglijat. 

Îndelungatul context 
lingvistic bilingv de la noi i-a făcut 
pe o parte (mare, mică ?!) din 
deputaţi să vorbească la nivelul 
unei bune exprimări atît în limba 
română, cît și în cea rusă. Altă parte 
din ei — să recunoaştem sincer! —- 
însă prezintă fenomenul de 
dominație a limbii străine la nivelul 
gîndirii şi perceperii cuvintelor. 
Faptul se manifestă lingvistic în 
calcuri ce sînt concepute drept 
fireşti de către vorbitor şi nefireşti 
sau chiar de neînțeles pentru un 


Victor GHERMAN 


ascultător obişnuit cu un statut 
normat al sensului cuvintelor. Iată 
de ce, deşi monstruoasă sau 
trezitoare de reacții hilare, utilizarea 
“originală” a unor cuvinte din cel 
mai elementar registru continuă să 
persiste. Inclusiv în rostirile 
parlamentare. Și aici nu e vorba de 
o încăpățînare (Nota bene!) 
conştientă, de neglijarea (iarăşi 
conştientă și specială) de către 
vorbitori a sensului vocabulei, ci 
înainte de toate de un fenomen 
psihologic, numit şi obturație 
psihologică, manifestat prin faptul 
că vorbitorul percepe astfel 
cuvîntul şi pentru el este perfect 
firească forma utilizată, aşa încît 
adesea se miră sincer cînd cineva 
îi atrage atenţia (serios sau pe ton 
de glumă) că greşeşte. 

Să exemplificăm. Vom face 
referință pentru început la 
imbatabilul și nevinovatul verb “a 
primi”. În diferite contexte: “am 
primit să mergem”, “am primit o 
decizie (hotărâre, lege, ordonanță”). 

Un bun vorbitor al limbii 
materne, obişnuit cu esența primară 
şi corectă a verbului “a primi”, 
percepe automat, la nivel de sens, 
prima sintagmă astfel: ““am acceptat 
să mergem”, “am primit ordin să 
mergem” (fiind vorba de militari, 
să zicem). Cea de-a doua sintagmă 
are sensuri multiple: “ni s-a dat, ni 
s-a adus (de cineva — numaidecît) 
o decizie (hotărîre, lege).” Fiind 
mucalit sau pur și simplu răutăcios, 

un cineva poate replica unui coleg 
deputat cam în felul următor: 
“Bine, dar voi de ce mai staţi în 
parlament dacă legile (deciziile, 
hotărîrile) vi se aduc!” În acest 
cadru de comunicare concretă 
deputatul vizat, deşi foloseşte 
verbul “a primi” cu sensurile ce 
trezesc reacția interlocutorului, este 
sincer nedumerit: “Nu mă nebuni, 
îţi baţi joc de mine” etc. De ce? 
Pentru că în capul domniei sale 
autohtonul “a primi” are sensul 
rusescului “prineati (prinimati)”, 
foarte apropiat sonor de primul. Şi, 
comunicînd în cuvinte din limba 
maternă la nivel formal, el de fapt 
pune în ele (ca într-un ulcior apă) 
sensul din limba rusă în care de fapt 
gîndeşte, din limba ce i-a servit mult 
timp un mijloc de comunicare 
curentă, ea devenindu-i de fapt 
limbă maternă, limba de gîndire, 
limbă de stare intimă, de reacţie 
spontană. E o realitate şi, în acest 
caz, cea mai bună soluție pentru 
ascultătorul sau interlocutorul 
avizat al unui astfel de “emitent” e 
înţelegerea şi evitarea (exact ca în 
cazul constatării unei malformații, 
mici infirmități, tradiționalei căderi, 
alunecări involuntare pe un spațiu 
acoperit cu gheață) unor reacții de 
“sacră mînie”, etichetare etc. 
Datoria celui vizat? Să încerce 
să se debaraseze de obişnuinţa 
utilizării improprii şi, consultînd 
dicționare sau persoane inițiate, să 
facă efortul necesar de iniţiere. Noi 


Cam vorbim, cum scriem 


oferim aici doar cîteva soluții: a 
adopta, a vota o lege, o decizie 
etc.; a hotărî; a lua o decizie; a 
decide. 

Acelaşi mecanism psihologic 
a funcționat şi la “crearea” 
sintagmei “a precăta (a precăuta)”, 
sintagmă ce semnifică un fel de 
examinare, de analiză prealabilă, 
înainte de luarea unei decizii, 
hotărîri, înainte de găsirea unei 
soluții. Este vorba iarăşi (după caz) 
de “a analiza”, “a examina”, “a 
cerceta”, “a studia”— singurele 
exprimări adecvate (în locul 
pidosnicului “a precăta (precă- 
uta)”). 

“Agiotaj””. Este cuvîntul care 
face probleme şi vorbitorilor, dar şi, 
uneori, celor care-l comentează cu 
insuficientă atenție. Căci vorbitorii 
îl utilizează inadecvat în locul unor 
formule de tipul “a face (a stîrni) 
vâlvă, agitație, neliniște, îngrijorare, 
panică etc.”, iar “partea comen- 
tatoare” se străduieşte să-l declare 
ca “ilegal”, străin limbii. Nu este. 
Căci face parte dintr-un domeniu 
mai puțin cunoscut, unde a fost şi 
este folosit cu statut de deplină 
“legalitate” semantică. Este vorba 
de domeniul circulației monetare. 
Mai exact, de cel al “speculei cu 
semne monetare sau cu hirtii de 
valoare în vederea obținerii unui 
cîştig”. E un franțuzism atestat de 
DEX şi care, atunci cînd ẹ folosit, 
de exemplu, în îndemnul 
împăciuitor “Nu fă agiotaj”, nu 

înseamnă de fapt altceva decît ceea 
ce am citat după DEX, adică “Nu 
fă speculă cu ... “ pentru că eo 
acțiune ilegală. Din aceeaşi 
“familie” cu “agiotaj” mai cităm 
(pentru familiarizare) două 
cuvinte: “agio” cu pluralul ““agiuri” 
(s.n.) însemnînd “diferența cu care 
prețul (cursul) unui semn monetar 
sau al unei hîrtii de valoare 
depăşeşte valoarea nominală a 
acesteia” şi “(a) agiota” (“agio- 
tez”), v.intranz., cu sensul de “a 
face speculă cu valoarea unui semn 
monetar sau cu o marfă avînd un 
preţ variabil”. 

BILINGVISM 
LINGVOCID 


Prima mea pornire a fost să 
exclam, consternat: 

— Patruzeci redivivus! 

Eram în toamna lui 1994. Din 
"40 încoace, de cînd tancurile 
sovietice veniseră să ne elibereze 
cu "kulturnicii" călare pe blindaj, 
trecuse timp destul... 

Și pe atunci se promova, 
chipurile, "limba moldovenească”, 
iar sloganul zilei suna cît se poate 
de sugestiv: "Sî şim înțăleși di 
nărod!" În numele acestui nobil 
obiectiv, locomotiva se transforma 
peste noapte în "părăvoază”, 
submarinul — în "luntre de sub 
apă", iar mitraliera — hai să nu-i 
mai spunem pe nume... Şi mai exis- 
tă o regulă, mai bine zis o sentință 
fără drept de apel: dacă traduci din 
ruseşte, să fie exact atîtea cuvinte, 
inclusiv prepoziții şi conjuncții, cîte 
conține originalul. Vă puteţi 
închipui un stimulent mai eficace 
pentru creativitatea traducătorului? 
Atunci au şi apărut primele firme 
de tipul: "Casa de stat de păstrare 
de muncă”. Inscripția e absolut 
autentică, vă propun s-o descifrați 
(deși prevăd un foarte redus 

procentaj de izbîndă). 

Ei bine, după cinci decenii de 
luptă contra unor atare mon- 
struozităţi şi cinci ani de la 
declararea limbii de stat, ce-mi este 
dat să citesc cu litere de-o şchioapă? 
Atenţiune: "Asociaţia pe acțiuni ai 
cusătoriilor de confecţii «Ionel»". 
Economie de piață, reformă, 
tranziţie, ce mai! Mînă-n mînă cu 
reinstaurarea totală a legilor din '40. 

I 

Fiindcă nu e o simplă firmă 
aici, ci un fenomen, mă văd obligat 
să-l analizez. 

Deoarece (păi cum altfel?) se 
afla alături şi textul din care fusese 
tradusă inspirata inscripție, am 
numărat cuvintele în ambele 
versiuni şi, bineînţeles, le-am găsit 
identice: regula urma să se respecte 
cu toată strictețea. Ca şi cum nimic 
nu s-ar fi schimbat în acest răstimp. 
Ba mai mult chiar, pentru a striga 
în auzul tuturora: aşa a fost şi așa 
va fi întotdeauna! 

Nu cred că aş putea fi acuzat 
de exagerare. 

În ultimii ani mai ales s-au 
depus eforturi susținute pentru 
repunerea în drepturi a normelor 
limbii literare. Le-am evidenţiat în 
notițele anterioare din cadrul acestei 
rubrici, deci, nu mă voi repeta 
afirmînd doar atît: oricine doreşte 
să redacteze corect o firmă, o 
blanchetă, un anunţ, afiş etc. are 
toate posibilităţile s-o facă. În cazul 
citat, s-ar fi cuvenit să figureze 

denumirea: "Fabrica de confecții 
«Ionel» S.A.". Fabrica şi nu 
"asociaţia" sau "asociaţia de 
producere" (!), cum vedem scris 
adesea, pentru că termenul nu face 
decît să copieze o uzanţă sovietică 
(destul de contestabilă, de altfel, şi 
în original). La urma urmei, chiar 
dacă cineva ar insista asupra 
faptului că nu e vorba deo singură 
fabrică, ci de mai multe întreprinderi 
asociate, înseamnă că nu cunoaşte 
sensul termenului "sucursală" — o 
unitate-pilot le poate avea oricîte 
doreşte. 

De "'cusătoriile de confecții" 
ce să mai vorbim? E un nonsens 
clasic, un soi de "supă lichidă” 
(citat dintr-o traducere, "lichidă" 
vrînd să echivaleze cu "subțire", 
"apoasă"). Dar odată ce în original 
erau prezente "şveiniie izdelia”, 
cum se putea să omiți o vocabulă? 

Cu "Ionel", în schimb, stăm 
mai bine, chiar bine de tot: ați dorit 
colorit naţional? Na-vi-l! În plus, 
s-a dat dovadă de o înaltă 
competenţă în ale marketingului — 
să nu uităm că pînă mai ieri 
întreprinderea cu pricina purta 
răsunătoarea (şi impronunțabila) 
denumire "Imeni 23-go sezda 
KPSS"... 

Iată, prin urmare, datele 
problemei: avem două firme la 
intrare, dintre care prima, formal, 
redijată în limba oficială a statului. 
De ce dar a ajuns într-un asemenea 
hal? Răspunsul: fiindcă a strivit-o 

sub greutatea ei, a făcut-o țăndări 
cea de alături, cu caractere străine, 
aparținînd în schimb așa-zisei limbi 
de comunicare interetnică. Intenţia, 
adică, a fost inițial binevenită — de 
a servi eventualului vizitator o 
informaţie bilingvă. A intervenit 
însă un factor suplimentar (dar 
nicidecum imprevizibil): limba de 
comunicare s-a arătat a fi agresivă, 
lacomă, nesătulă — într-atîta, încât 
din pretinsul bilingvism, realmente, 
nici urmă n-a mai rămas... 

Întrucît ştiu însă că în mediul 
nostru bilingv am prea destui 
preopinenți, prevăd cît de tare se 
vor scandaliza: uite cum fac ăştia 
din (înțar armăsar! Mare scofală, o 
firmă colea! La urma urmei ce, noi 
le-am scris-o? Tot unul de-al lor 
le-a jucat renghiul, ha-ha!... 

Că avem şi noi faliții noştri, 
n-am să neg. Dar să vedem de unde 
s-au luat. 

2 
În lumea liberă, esența 


bilingvismului impus de regimul 


sovietic a fost studiată aprofundat 
cu mult înainte de căderea acestuia 
din urmă. Pînă însă a mă referi la 
concluziile la care au ajuns 
cercetătorii, voi depăna nişte 
amintiri. 

Cu mai mulți ani în urmă, la 
Kazan, capitala actualului 
Tatarstan, tot o firmă mi-a atras 
atenția: "Sudasî”. Din inscripție 
rezulta: aici se află sediul unei 
judecătorii raionale. Contrariat, 

mi-am întrebat călăuza, o foarte 
drăgălaşă ființă autohtonă, dacă în 
străvechea ei limbă nu există barem 
un singur cuvînt care să semnifice, 
prin tradiție, respectiva instanță. La 
care domnişoara plecă ochii, se 
mohorî la față şi-mi răspunse, 
desigur, afirmativ. lar după o pauză: 
"Dar a fost declarat termen arhaic, 
feudal, deci, chemînd la 
reinstaurarea feudalismului..." Am 
înțeles-o cît se poate de bine: "Iar 
acum, fiindcă ați lipit de 
substantivul socialist un sufix 
neaoş tătăresc, vă duce drept în 
comunism!..." 

La Riga, Tallinn, Vilnius 
aveam cîțiva buni prieteni. Pentru 
mine, meleagurile baltice se 
asociau cu vechile state 
independente, cu drapele, steme, 
imnuri naționale (pe care, de altfel, 
le şi cunoşteam), era o inter- 
minabilă temă de amintiri şi discuții. 
Totuşi, m-a șocat prezența în toate 
cele trei limbi a unor elemente 
străine — fireşte, şi ele de 
proveniență "interetnică". Trăgeam 
cu urechea, de pildă, la conversaţia 
unor şoferi, nu încăpea nici o 
îndoială că sînt letoni sau estonieni, 
însă limbajul le era presărat de 
tehnicisme rusești. 
intelectualii de cea mai înaltă probă 
nu făceau excepție în privința asta. 
Mi s-a explicat că autoritățile 
"recomandă" cu insisitenţă să nu se 
recurgă la termeni de origine 
engleză sau germană. "Ştiinţa 

sovietică e cea mai progresistă din 
lume, li se lămurea cu răbdare, 
folosiți-vă din plin de bogatul ei 
vocabular!" Iar un scriitor în vîrstă, 
care-şi închinase întreaga viață 
traducerilor din Shakespeare, era 
de-a dreptul disperat: ortografia pe 
atunci în vigoare îl constrîngea să 
transcrie numele marelui dramaturg 
conform modelului rus: Şekspir! 
Motivul? L-aţi ghicit: "Să şim 
înțăleşi di nărod!" 

Dar cea mai ridicolă mostră 
de bilingvism-semilingvism mă 
aştepta în Abhazia: "Amiliția", 
"Aprocuratura”, "Amagazin", 
"Astolovaia” şi cîte şi mai cîte de 
felul acesta erau scrise pe firme. 
Vilegiaturiştii glumeau: "În cinci 
minute, înveți limba abhază!" Nu 
puteam să nu-mi dau seama că e o 
tragedie la mijloc. Explicația pe care 
o dădeau specialiştii: se baza pe 
faptul că fondul principal de 
cuvinte al limbii lor materne este 
extrem de redus, deci, se cere 
completat din alte surse... "Mai 
bine zis, din una singură?" am avut 
îndrăzneala să-i întreb. Au dat din 
cap şi au suspinat adînc... 

Toate aceste exemple dispa- 
rate se constituie într-un tablou 
unitar, confirmat de către cei mai 
prestigioși cercetători: așa-zisele 
“republici surori", fie ele unionale 
sau autonome, aveau menirea de a 
servi drept fațadă imperiului neo- 
colonial sovietic, politicii 
expansioniste promovate de el. În 

angrenajul acesta machiavelic, 
limbilor naționale le revenea un rol 
aparte: primo — de a demonstra 
propăşirea culturii indigene (sic!), 
secundo — de a facilita "înflorirea 


prin apropiere". Savanta formulă se - 


cere decodificată: evoluînd spre 
"faza cea mai înaltă a orînduirii 
sociale", națiunile conlocuitoare se 
vor apropia într-atîta, încît, într-un 
moment de elan sublim, se vor 
contopi de-a binelea. Și atunci 
rusa, în modul cel mai firesc, se va 
transforma din limbă de 
comunicare interetnică în limba 
maternă a fiecărui trăitor al 
Kremlinoimperiului. Ce per- 


spectivă înălțătoare! 
Formal, în republici 


continuau să existe institute de 
cercetări ştiinţifice în domeniul 
lingvisticii şi al literaturilor 
naționale, teatre şi edituri, 
televiziune, radio, presă în 
respectivele limbi. Dar concluzia 
cercetătorilor e univocă: sus- 
enumeratele instituții erau 
condamnate în bloc. În mod 
preprogramat, pe cel puțin două căi: 
prin continue modificări 
demografice, dirijate din centru, şi 
prin contaminarea sistematică, pînă 
la degradare, a limbilor naţionale. 
Ce strălucit plan de campanie! Ar 
putea să-i nege virtuțile măcar 
vreunul dintre oponenți? 
3 

Aşadar, culegem cu toții — de 

la Chișinău şi, probabil, la Taşkent 

— ceea ce, cu bună ştiinţă, au 
semănat alții. Au semănat metodic, 
în baza unei strategii pe cît de 
fariseice, pe atît de firrElaborate. Voi 
evidenția doar unul din argumente: 
prin limba rusă ni s-ar deschide, 
vezi bine, tezaurul culturii 
universale. Să admitem. Dar cît "se 
închide", în schimb, prin 
subminarea permanentă a limbii 
materne? 

În realitate, mult trîmbiţatul 
bilingvism socialist (sau 
"tancolingvism”, cum l-am 
denumit, avînd în vedere mijlocul 
de transport cu care ne-a fost livrat) 
s-a dovedit a fi nociv, pernicios şi, 
în plus, nespus de rapace. Dacă din 
cînd în cînd, de regulă, în momente 
de grea încercare pentru imperiu, 
mai ceda cîte o palmă de teren, o 
făcea scrîşnind din dinți. Pentru ca 
în clipa următoare, profitind de 
prima ocazie, să recupereze cu vîrf 
şi îndesat ceea ce pierduse. Cea mai 
bună dovadă o constituie anevoința 
cu care ne tămăduim rănile 
pricinuite de lunga noastră 
"bilingvizare”. Cîndva, ne-au 
trebuit la vreo două decenii ca să 
ni se permită, cu milostenie, să 
trecem de la aberanța "casa de stat 
de păstrare de muncă" la casa de 
economii, şi tot cu rezerve, cu 
reproşuri: "Apoi aşa să dzîşi în 
Rumânia...” Bogdaproste şi de 
atît. Dar s-au mai scurs trei decenii, 
şi iată-ne ajunşi la stația terminus, 
pe nume "Asociaţia cusătoriilor de 

confecții". Halal! 

Între timp, s-au întreprins, ce 
e drept, unele încercări sporadice 
de a remedia starea de lucruri. La 
un moment dat, a devenit clar că 
nu mai merge cu "balnişni list" şi 
s-a trecut la "foaia de boală". Și 
ce-am cîştigat, mă rog? E ceea ce 
se cheamă în fizică "imagine în 
oglindă" — nu e spus românește, 
ci tradus, adaptat, chipurile, la 
basarabenească. Sau "istoria 
bolezni" a devenit (păi cum altfel?) 
"istoria bolii". Două cuvinte 
româneşti care, îmbinate fiind, dau 
în sumă o perfectă păsărească... 

Acesta ne-a fost şi ne rămîne 
strigătorul păcat — străduința de a 
ne acomoda cumva la 
"tancolingvism", de a crea, pe cale 
empirică, un fel de limbă 
intermediară. Și aici ne face figura 
adaptiabilitatea fonetică a graiului 
nostru: pentru nimica în lume, 
n-am putea să pronunțăm 
"prițepșcic”, — şi atunci răsare 
"prițăpnicul”. Sau încercați să rostiți 
"upolnomocennîi”. Nu merge? 
Dar "palnamoşnic"? Şi tot aşa mai 
departe. Dar dincolo de limba 
colocvială? Consultaţi (astăzi!) 
statutele diferitelor firme, bănci, 
cooperative — chipurile, în limba 
oficială. Pretutindeni veți găsi cîte 
o "cîrmuire”. Nici un fel de consiliu 
de conducere sau consiliu director. 
Pentru că aşa s-a tradus din 
"tancolimbă" şi cu asta s-a pus 
punct. 

De mult a venit timpul să ne 

dezicerm de lamentabilele tentative 
de a traduce denumirile vechilor 
structuri economico-administrative, 
tehnico-științi fice etc., în genere tot 
ceea ce ține de terminologie. 
Vastele posibilităţi ale limbii 
române ne permit să găsim expresia 
orişicărei noțiuni din lumea 
înconjurătoare — şi ne obligă s-o 
facem. Altminteri, chiar avînd cele 
mai bune intenţii, 90 la sută din 
încercările de a traduce sînt sortite 
eşecului — într-un fel sau altul, tot 
la "Casa de stat" ne vom întoarce... 

Să ne privim în oglindă şi să 
ne întrebăm cu toată francheţea: 
din momentul adoptării respectivei 
legi, în ce măsură s-au înrădăcinat 
la noi normele limbii literare? În 
ceea ce mă privește, aş zugrăvi mai 
curînd un tablou nuanțat: îmi face 
o aleasă plăcere să mă regăsesc 
printre confrații mei de condei, 
printre actori, adesea — printre 
studenți. Dar mi-aş călca pe 
conștiință dacă m-aș face că nu 
observ cum se vorbeşte pe stradă, 
la piaţă, în troleibuz... Nu, departe 
de mine gîndul de a-l blama pe 
cineva — îmi dau seama prea bine 
că sînt cu-toții niște sinistraţi, 
victimele acelui fenomen de lungă 
durată pe care-l definesc drept 
lingvocidul cauzat de bilingvismul 
forțat. Unicul remediu împotriva 
lui — cel de care au făcut uz 
generația '40 şi toate cele 
posterioare — este rezistența spiri- 
tuală. 

CAUZE ȘI EFEC- 
TE îN INTERACȚIU- 
NEA LIMBILOR DIN 
FOSTA U.R.S.S.* 


Prin scopul şi destinaţia lor, 
traducerile, în fosta Uniune 
Sovietică, erau strîns legate de 
politica promovată de către 
autorități în domeniul limbii ca 
“parte componentă a politicii 
naţionale”. Sub acest aspect, ele se 
încadrează în mod firesc în 
faimoasa formulă-triptic a 
istoriografiei din U.R.S.S.: 
“Înflorirea — apropierea — 
contopirea” națiunilor sovietice şi, 
implicit, a limbilor şi culturilor lor. 

Traducerile sistematice din 
limba rusă în limbile popoarelor 
periferiilor naționale ale Rusiei nu 
şi-au făcut apariția decît după 
instaurarea, în octombrie 1917, a 
puterii bolşevice. 

Sub regimul țarist, care, pe 
parcursul secolelor, a promovat 
politica sa de rusificare forțată a 
popoarelor aservite, acest gen de 
traduceri, de regulă, nu era practicat 
în mod generalizat. Abia după ce 
au cucerit puterea şi au introdus 
învățămîntul în limba maternă, 
bolşevicii au organizat editarea de 
cărți, ziare şi reviste în limbile 


popoarelor neruse. 

La prima vedere, noul regim 
părea să fi renegat politica de 
rusificare susținută de țarism. În 
realitate, însă, această politică n-a 
suferit vreo schimbare esențială. 
Comuniştii sovietici au promovat 
în continuare,cu alte mijloace, 
vechea politică în domeniul limbii. 
Traducerile le-au servit, în această 
privință, pentru a camufla 
adevăratele scopuri ale politicii 
naţionale; ei le-au folosit (şi 
continuă să le folosească) drept 
paliative pentru realizarea 
revendicării privind “egalitatea în 
drepturi a naţiunilor şi a limbilor”, 
cuprinsă în programul pe care l-au 
adoptat cu mult înainte de a acapara 
puterea. 

Însă în condiţiile statului 
sovietic multinațional, care, pe de 
o parte, le-a acordat în mod efectiv 
maselor posibilitatea de a se instrui 
în limba maternă, iar, pe de altă 
parte a dat dovadă chiar din capul 
locului de intoleranță față de toate 
ideile şi opiniile ce contravin 
doctrinei, politicii şi activității prac- 
tice a partidului de guvernămînt, 
traducerile au devenit, în mod 
firesc, o necesitate imperioasă, un 
factor important de propagare a 
iniţiativelor şi directivelor acestui 
partid în rîndurile popoarelor 
neruse. 

Aşadar, în primii ani de după 
Revoluţia din octombrie 1917, 
traducerile sistematice în limbile 
popoarelor sovietice neruse erau 


* După raportul prezentat la Simpozionul Internaţional "Teoria traducerii şi relațiile 
internaționale", Uni versitatea din Tel Aviv, Institutul de Poetică şi Semiotică "Porter", 


27.0.—1.IV.78. 


149 


Mihail BRUHIS 


încurajate de bolşevici nu numai cu 
scopul de a camufla procesul de 
rusificare continuă a acestor 
popoare, dar şi cu scopul de a-şi 
consolida puterea prin propagarea 
acțiunilor politice şi măsurilor prac- 
tice ale partidului lor. Țarismul, deşi 
n-a căutat, ca bolşevicii, să-şi 
disimuleze intenţia de a rusifica 
popoarele încorporate în imensul 
său imperiu şi a promovat fățiş 
politica sa de rusificare, a stimulat 
şi el traducerea în limbile 
popoarelor subjugate a unor cărți 
ce glorificau țarul, familia imperială 
şi armele victorioase ale Imperiului 
rus’. Autorităţile sovietice au înțeles 
că, folosind limbile materne ale 
popoarelor sovietice neruse (care în 
primii ani de după revoluție, în 
majoritate, erau analfabete), îşi 
puteau exercita mai uşor influenţa. 
Aceste limbi nu erau necesare 
autorităţilor nici pentru activitatea 
administrativă practică a 
organismelor sovietice ale 
popoarelor neruse, nici pentru 
activitatea organizatorică şi politică 
a organismelor de partid. Lucrul 
acesta se explica prin faptul că în 
cadrul organismelor în cauză ruşii 
și reprezentanții altor vreo două, trei 
naționalități (de limbă rusă) deţi- 
neau nu numai pozițiile-cheie, ci şi 
toate poziţiile care aveau o impor- 
tanță cît de mică. 

-Un teoretician sovietic în 
problemele naționale s-a văzut 
nevoit să constate că, de exemplu, 

în regiunile naţionale ale 
Caucazului de Nord, în a doua 
jumătate a deceniului al patrulea, 
adică la circa 20 de ani după 
instaurarea regimului bolşevic, 
“printre 1310 funcționari din 18 
instituții regionale, se pot număra 
doar 17 reprezentanţi ai 
naționalităților autohtone”. 

Limba folosită de autoritățile 
superioare, şi de cele inferioare, 
limba reuniunilor de lucru ale 
aparatului lor administrativ şi ideo- 
logic, limba în care erau redactate 
aproape toate documentele acestor 
organisme era în întreaga ţară limba 
rusă. De exemplu, primul Congres 
al comuniştilor din Turkestan, ținut 
în 1918, şi-a desfăşurat lucrările în 
limba rusă şi “a examinat problema 
traducerii materialelor acestui 
Congres din rusă în limba uzbekă 
şi în limbile altor popoare din Asia 
Centrală”. 

Astfel, din primii ani ai 
regimului sovietic, datorită politicii 
şi practicii partidului de 
guvernămînt, limbilor popoarelor 
sovietice neruse le-a fost atribuit 
rolul ingrat de anexă provizoriu 
necesară pentru îndeplinirea unor 
funcții limitate, pe de o parte — ca 
mijloc pentru  camuflarea 
tendințelor rusificatoare ale acestui 
partid şi, pe de altă parte, — ca o 
curea de transmisie (cu ajutorul 
traducerilor din rusă, limba domi- 
nantă) a ideologiei oficiale în 
mijlocul populației neruse. 

Cu timpul, disimularea 
tendințelor de rusificare, în 
continuă creştere, se impunea pe 
prim-plan, în timp ce procesul de 
erodare progresivă şi accelerată a 
rolului de colportor al ideologiei 
dominante, pe care ar fi trebuit 
să-l aibă limbile naționale, prin 
intermediul traducerilor din rusă, 
dobîndea în permanență proporții 
tot mai mari. 

Un scriitor sovietic tătar a 
constatat, în 1976, că numărul 
traducerilor din limba rusă în tătară 
este în continuă descreştere, 
deoarece noua generație “citeşte 
foarte bine în limba rusă şi mulți 
nu au nevoie deja de traduceri”. 

Astfel traducerile din limba 
rusă în limbile popoarelor neruse 
din U.R.S.S. erau transformate tot 
mai mult într-un fel de “cheltuieli 
de reprezentare”. 

Politica aplicată în fosta 
U.R.S.S. față de traduceri a 
exercitat şi continuă să exercite în 
actuala Federație Rusă și în țările 
din C.S.I., care nu au trecut la 
comunicarea în limba de stat, o 
influență negativă asupra limbilor 
popoarelor neruse şi asupra 
instruirii şi educaţiei tinerelor 
generații. 

Din literatura sovietică putem 
afla că prin instituirea de comisii 
terminologice au fost reduse la 
maximum “procesele spontane în 
crearea de sisteme terminologice'”. 
Practic, aceasta înseamnă adoptarea 
masivăt a terminologiilor afiliate 

într-un mod sau altul limbii ruse °’, 
eliminarea termenilor tradiționali, 
introduşi în limbile popoarelor 
neruse prin filiera altor limbi 
neruse”. 

În felul acesta se elaborau 
sisteme terminologice artificiale, de 
multe ori absolut inadecvate, care, 
introduse în principal prin tradu- 
cerile din limba rusă, deteriorau 
limbile naționale receptoare. 

Nu numai abundența de 
termeni improprii, pătrunşi prin 
filiera traducerilor, a exercitat şi 
exercită în continuare o influență 
nefastă asupra învățămîntului, dar 
chiar şi faptul că majoritatea 
manualelor folosite în şcolile din 
republicile sovietice erau traduceri 
după manualele  rusești!!. 
Manualele traduse prezintă nume- 
roase lacune, datorită cărora 
procesul de asimilare a materiei de 
studiu de către elevii școlilor 
naționale este handicapat de 
deficiențele traducerii. În 
consecință, în afară de eforturile ce 
se cer, de regulă, pentru asimilarea 
materialului respectiv, elevii sînt 
obligați să depună eforturi 
suplimetare, care necesită, fireşte, 
timp suplimentar!?. 

O comisie specializată în 
problemele învățămîntului s-a 
văzut nevoită să constate că, de 
exemplu, în Republica Sovietică 
Kazahă “aproape că nu există 
manual tradus care să nu fie marcat 
de influenţa nefastă a servi- 
lismului”, că “lexicul majorității 

manualelor este sărac, acestea 
abundînd în fraze greoaie şi 
întorsături inadmisibile”, că “nu 
numai elevii trebuie să reia de mai 
multe ori lectura textelor din aceste 
manuale, fără ca să le înțeleagă 
sensul”, şi nu numai profesorii au 
dificultăți în pătrunderea sensului 
unor termeni, ci chiar specialişti de 
înaltă calificare trebuie să reitereze 
lectura textelor traduse, pentru a le 
înțelege conţinutul. 

Această. realitate este 
caracteristică pentru toate fostele 
republici sovietice în care manu- 
alele traduse fac dificilă asimilarea 
materialului de către elevii şcolilor 
naționale, inclusiv pe cei din 
pretinsele state independente şi 
suverane care au intrat în C.S.]., 
punîndu-i într-o stare de inferio- 
ritate față de elevii şcolilor ruse. 

Un alt aspect al problemei este 
că, studiind după aceste manuale, 
elevii şcolilor naționale rețin multe 
stîngăcii, greşeli, expresii şi 
construcții improprii, străine limbii 
materne, că “în limba comună încep 
să pătrundă elemente care o 
deformează, o împestrițează cu 
material lexical şi cu construcții 
sintactice ce-i dau aspectul unei 
grădini năpădite de buruieni”"*. 

Însă, în pofida deficienţelor 
manualelor traduse, deşi ele, “în loc 
să cultive limba elevilor, o 
stilcese”!5, deşi din cauza lor elevii 
școlilor naționale sînt puşi într-o 
situaţie foarte dezavantajoasă vis- 
a-vis de copiii şi tinerii care 

frecventează şcoala rusă, aceste 
manuale, din cauză că lipsesc altele, 
originale, în limbile naţionale 
neruse, continuă să fie necesare. 

Manualele traduse fără doar 
şi poate că au jucat, şi mai joacă în 
continuare în mod obiectiv — într- 
un anumit sens şi în zilele noastre 
— un rol pozitiv în ridicarea 
nivelului de cultură al popoarelor 
neruse. Însă, pe de altă parte, chiar 
din momentul apariției lor, în primii 
ani de după revoluţie, deficienţele 
manualelor traduse s-au făcut 
resimțite și, cu timpul, s-au 
transformat tot mai mult într-un 
impediment serios în calea 
dezvoltării multilaterale a tinerelor 
generaţii ale popoarelor neruse din 
fosta U.R.S.S.!6. 

În contrast cu traducerile în 
limbile neruse ale manualelor 
pentru şcoli (care, în condiţiile 
sovietice, rămîneau mereu 
necesare), traducerile de materiale 
publicistice, de literatură social- 
politică, inclusiv traducerile de 
materiale oficiale, încetaseră, în 
general, să mai reprezinte o 
necesitate reală. Acest gen de 
traduceri era influențat negativ de 
intervenția directă a organismelor 
de partid din republicile naționale 
care, în dorința lor de a sublinia 
importanța acordată documentelor 
de partid şi operelor clasicilor 
marxism-leninismului, “supervizau 
în mod nemijlocit traducerea 
acestor scrieri în limbile popoarelor 
din U.R.S.S.” şi alegeau, pentru 

efectuarea acestei munci, “cadre de 
formație marxistă”. 

Pentru redactarea operelor 
traduse ale lui Marx, Engels şi 
Lenin, comitetele centrale ale 
organizațiilor republicane ale 
partidului comunist creaseră comi- 
sii speciale, din care făceau parte 
militanți de partid şi oameni de 
stati. În multe republici naționale 
aceştia nu numai că participau la 
redactarea traducerilor, dar şi efec- 
tuau traducerea unor lucrări!?. 

Deci, redactorii, ca şi 
traducătorii, erau aleşi conform 
principiului formatiunii marxiste, 
“după nivelul lor ideologic”. Pe 
cînd, în general, aceste cadre 
“demne de încrederea partidului de 
guvernămînt” nu cunoşteau în mod 
suficient nici limba originalului, 
nici cea în care se traducea! Iată 
de ce, de exemplu, unul dintre 
responsabilii de această muncă din 
fosta Republica Sovietică Turkme- 
nă s-a văzut nevoit să mărturi- 
sească că, pentru traducătorii în 
turkmenă, a trebuit să se organizeze 
studierea gramaticii acestei limbi”. 

Cît priveşte Institutul de 
Marxism—Leninism din Moscova 
(conform datelor furnizate de 
recensămîntul operelor lui Marx, 
Engels şi Lenin traduse, apărute în 
limbile neruse), s-a văzut şi el 
nevoit să constate că traducătorii au 
denaturat textul originalului 
deoarece cunosc insuficient 
gramatica limbii originalului şi nu 
sînt capabili să facă analiza gra- 

maticală a frazelor”. 

De altfel, pentru acest gen de 
traduceri, în majoritatea fostelor 
republici sovietice, şi în majoritatea 
covîrşitoare a cazurilor, limba rusă 
a servit (şi continuă să servească) 
drept “limbă a originalului”. Şi 
lucrul acesta se explică prin faptul 
că redactorii şi traducătorii au fost 
aleşi conform criteriilor sus- 
menționate, că ei nu cunoșteau, în 
general, nici germana şi nici alte 
limbi în care şi-au scris lucrările 
Marx şi Engels. Nu trebuie să ne 
mire deci că, de exemplu, “în 
traducerea primului volum al 
“Capitalului” în limba uzbekă... 
toate cuvintele străine, puse în 
paranteze pătrate în textul rus, au 
fost inserate în traducere fără a fi 
raportate într-un fel sau altul la text, 
deoarece redactorii şi traducătorii 
nu ştiau la care cuvinte ruseşti se 
refereau aceste cuvinte străine”. 

Pe de altă parte, deoarece 
cunoașterea insuficientă a limbilor 
şi necunoaşterea absolută a muncii 
pe care aceste cadre s-au văzut ob- 
ligate, datorită circumstanțelor, s-o 
facă, degenerau, în ultimă instanță, 
în “numeroase erori şi grave 
denaturări de sens”, în “traduceri 
infestate de inexactităţi de tot 
felul”7, ele încercau din răsputeri 
să îndreptățească “încrederea 
partidului” prin exces de zel în 
combaterea tuturor tentativelor de 
a stăvili contaminarea limbilor 
receptoare cu elemente lexicale şi 

construcții sintactice străine firii lor 
şi specificului lor național. 
Oamenii de litere, care —conştienți 
de efectul deplorabil al influenței 
excesive a limbii ruse asupra celor 
neruse — se străduiau să anihileze 
această influență sau, cel puţin, s-o 
diminueze, erau acuzaţi de 
naționalism burghez, de tentativa de 
a frîna progresul limbilor naționale 
şi de a împiedica apropierea 
popoarelor neruse “de cultura 
marelui popor rus”. Acest gen de 
acuzaţii era sprijinit de preşedinţii 
comisiilor de redactare a 
traducerilor de acest tip. Și, dat 
fiind faptul că aceşti preşedinţi erau 
desemnaţi de Moscova pentru a 
exercita funcțiile pe care le dețineau 
în organismele de partid ale fostelor 
republici sovietice neruse”, acu- 
zațiile pe care le formulau contra 
intelectualităţii care se opunea 
politicii de rusificare cu ajutorul 
traducerilor a limbilor naţionale se 
făceau auzite la congresele şi 
conferințele acestor organisme, la 
plenarele organelor lor de; 
conducere şi consemnate în 
rezoluţiile partidului”, serveau 
drept mijioc de intimidare a celor 
care apărau limba naţională 
împotriva invaziunii rusismelor şi 
de încurajare a promotorilor politicii 
de aşa-zisă îmbogăţire a limbii 
naționale prin transplantul de 
cuvinte și sintagme, precum şi de 
modele morfologice şi sintactice 
direct din limba rusă. 
Rusificatorii nu-şi întemeiau 

poziția numai pe afirmaţia că 
împrumuturile din limba rusă 
îmbogățesc limbile naţionale. Ei 
recurgeau şi la alte argumente. În 
primul rînd, că aceste împrumuturi 
conduc, în totală concordanță cu 
politica partidului comunist, la 
apropierea limbilor popoarelor 
sovietice. În al doilea rînd, că , 
deoarece majoritatea traducerilor în 
aceste limbi era efectuată, în ge- 
neral, din limba rusă, care, după 
cum susțineau ei, este “una din 
limbile cele mai bogate şi cele mai 
dezvoltate din lume”, sau chiar 
“cea mai bogată, cea mai flexibilă 
şi cea mai frumoasă”%, împru- 
muturile din această limbă erau 
considerate inevitabiie şi că ar juca, 
în mod obiectiv, un rol pozitiv. 
Dar a declara rusa drept “cea 
mai bogată” şi “cea mai frumoasă” 
limbă echivala cu denigrarea, prin 
aceasta, a limtilor neruse în bloc 
(printre care se numărau, în fosta 
U.R.S.S., multe alte limbi de 
cultură, cu tradiții seculare) şi cu 
desconsiderarea posibilităţilor lor 
interioare de dezvoltare. Dat fiind 
faptul că partidul comunist încuraja 
pe toate căile cultul limbii ruse şi 
denigrarea de facto a limbilor altor 
popoare, era firesc să se formuleze 
şi unele principii în practica tradu- 
cerilor cu scopul de a consfinți 
împrumuturile din limba rusă în 
limbile neruse. “Noi nu ne 
călăuzim decît de un singur 
principiu — scria autorul unui 
studiu consacrat traducerii 

“Capitalului” în limba uzbekă — 
de cel al lingvisticii marxist- 
leniniste: dacă unii termeni, să 
zicem, cei creaţi şi folosiți de către 
Marx în “Capitalul” au 
echivalente, cu același sens, în 
limba noastră, noi le folosim din 
plin; însă, dacă nu există un 
asemenea echivalent, noi păstrăm 
termenul folosit în traducerea 
rusă”. Acest postulat, proclamat 
— cum ne arată pasajul de mai sus 
—drept principiu al lingvisticii 
marxist-leniniste, era propagat în 
mod asiduu şi în alte republici 
sovietice’. 

Pentru alcătuirea de 
dicționare bilingve, după lista 
cuvintelor ruseşti, se plasau pe 
prima poziție, în şirul cuvintelor 
echivalente din limba națională 
respectivă, acele cuvinte şi unități 
frazeologice care se apropiau cel 
mai mult de limba rusă. 

Un cercetător sovietic 
ucrainean a constatat că,datorită 
dicționarului rus-ucrainean din 
1948,*2, alcătuit conform acestui 
principiu, traducătorii și redactorii 
“au primit un cod lingvistic 
legalizat”* pentru a practica 
traducerile lor servile. Aceasta 
deoarece drept bază pentru 
dicționarul rus-ucrainean a servit 
registrul de cuvinte al dicționarului 
explicativ rus, redactat de Uşakov, 
ŞI în numeroase cazuri, “drept prim- 
echivalent al cuvîntului rus a fost 
dat acelaşi cuvînt rus, portianka = 
portianka, şi abia pe ultima poziție 


cuvîntul ucrainean: onucia %. 
Redactorii dicţionarelor 
terminologice bilingve, de exemplu 
ai dicționarului social-economic 
rus-ucrainean, apărut în 19665, 
s-au condus de aceleaşi principii. 
O consecință a apariției acestul gen 
de dicționare şi a principiilor 
promovate în fostele republici 


. sovietice neruse este că traducerile 


155 


operelor lui Marx, Engels şi Lenin, 
ale documentelor și materialelor 
oficiale ale partidului comunist şi 
guvernului sovietic s-au transfor- 
mat în ultimă instanță din fenomene 
ideologice în simple fenomene de 
tehnică tipografică, adică ele nu 
erau, după cum nu sînt nici acum 
citite aproape de nimeni. 

Și totuşi, limba traducerilor 
social-politice nu era singura limbă 
chinuită care cerea “eforturi mult 
prea mari din partea cititorului, 
silindu-l adesea să dezlege 
adevărate şarade”*$. În anii 1930- 
1940 şi, mai cu seamă, în primele 
decenii postbelice, această “limbă 
traducătoare, convențională”, 
ruptă de tradițiile limbilor naționale, 
contaminată de nenumărate cuvinte 
şi construcţii improprii acestor 
limbi, s-a impus şi în toate celelalte 
genuri ale literaturii traduse, 
inclusiv în cel artistic. 

Limba convențională a 
traducerilor, mai cu seamă a celor 
de beletristică, a exercitat o 
influență nefastă asupra limbilor 
naţionale ale popoarelor neruse. Un 
critic literar ucrainean s-a văzut 


Mihai! BRUHIS 


nevoit să concluzioneze că “jar- 
gonul traducerilor a devenit un 
morb al literaturii originale”, că 
acest jargon “este pe cale să ia 
locul limbii literare ucrainene” şi 
că “stilistica traducerilor se trans- 
formă în stilistică ucraineană 
Subliniind că avalanşa traducerilor 
servile “creează pericolul dis- 
trugerii limbii literare”%, criticul 
respectiv constata că nu există 
numai scriitori-traducători care 
“copie toate cuvintele şi formele 
gramaticale ale originalului, 
producînd în mod inevitabil 
traduceri bilingve” *!, “edificate pe 
temelia unei sintaxe hibride şi a 
unui lexic hibrid”?, ci şi autori 
dotați care, obișnuiți cu limba 
traducerilor literare, a presei, a 
emisiunilor radio şi tele, “inserează 
în lucrările lor asemenea elemente 
hibride improprii şi inadecvate”. 
El şi-a întemeiat aceste concluzii 
pe situația concretă din Ucraina 
anilor 50 — începutul anilor 60%. 
Concluziile în cauză infirmă teza 
înrădăcinată în literatura sovietică, 
potrivit căreia servilismul, în 
practica şi în teoria traducerilor, ar 
fi fost un fenomen frecvent numai 
în anii 30 şi pînă la începutul anilor 
50%, altfel spus — că el ar fi fost, 
în acea epocă, o consecință a 
cultului personalității şi că el ar fi 
fost depăşit după moartea lu: 
Staiih. 

Pe parcursul acestor ani (anii 
30 şi pînă la începutul anilor 50) 
servilismul a făcut ravagii în fosta 

U.R.S.S în domeniul traducerilor. 
Și nu numai în traducerile din rusă 
în limbile popoarelor sovietice 
neruse, dar și în traducerile în care 
limba rusă se producea în calitate 
de limbă receptoare“. 

` Aşa-zisele “traduceri bilin- 
gve” predominau în această epocă 
nu numai în republicile neruse. 
Analizînd una din numeroasele 
traduceri servile din franceză în 
rusă, un cercetător sovietic susținea 
că “originalul este scris într-o 
franceză clară și corectă, în timp ce 
traducerea reprezintă un soi de 
melanj rus-francez îndigest"*. 

În acea epocă, frica era un 
factor decisiv, care paraliza 
elanurile creatoare în toate genurile 
de traduceri şi îşi găsea expresia nu 
numai în reproducerea oarbă, 
cuvînt cu cuvînt, a operelor din alte 
limbi, dar şi în asigurarea teoretică 
a servilismului, prin proclamarea 
necesității de a păstra în traducere 
“specificul normelor con- 
venționale”% ale limbii origi- 
nalului. 

Cu toate acestea, jargonul 
“melanjurilor indigeste” n-a 
devenit, ca în cazul fostelor 
repubiici sovietice neruse, o plagă 
a literaturii originale, n-a putut 
periclita existența limbii naționale 
ruse, n-a condus la “servilism"'* în 
operele originale ale scriitorilor,” 
cum s-a întîmplat în fostele 
republici naționale neruse şi în 
actualele formaţiuni aparent statale 
din cadrul Federaţiei Ruse. Și 

aceasta, de altfel, deoarece în anii 
cultului personalității — se poate 
spune că anume în aceşti ani — 
starea de teamă facilita oprirea 
intrusiunii cuvintelor și construc- 
ţiilor improprii în limba rusă. 

Pe de o parte, puriştii, erijîn- 
du-se în apărători ai limbii marelui 
Popor rus, aveau posibilitatea să 
critice cu vehemenţă utilizarea 
oricărui cuvînt şi oricărei construc- 
ţii străine în traducerile ruseşti. Pe 
de altă parte, şi acei care combă- 
teau şi ei din rațiuni cu totul jus- 
tificate poluarea acestor traduceri 
cu barbarisme și forme sintactice 
care reproduceau cuvînt cu cuvînt 
ordinea firească a expresiilor din 
litaba originalului, dar improprii 
limbii ruse, n-aveau de ce să se 
neiiniștească. Deoarece acei care 
pledau într-o manieră sau alta în 
favoarea instituirii de restricții 
asupra împrumuturilor din limbile 
occidentale (din care se efectuau, 
de regulă, cele mai multe traduceri 
în rusă) puteau conta pe sprijinul 
partidului şi puteau merita iaudele 
acestuia în calitate de “pazrioți şi 
duşmani ai cosmopolitismului fără 
de patrie”. 

Din acest punct de vedere, 
situația era cu totul diferită în fosteie 
republici sovietice neruse. Aici 
aproape toate traducerile erau 
făcute din rusă sau prin 
intermediul ei. Combaterea 
contaminării limbilor popoarelor 
neruse prin aceste traduceri se 
dovedea extrem de periculoasă 


pentru oricine. Intelectualii din 
fostele republici naţionale ştiau 
foarte bine că toate încercările lor 
de a opune rezistență fățişă 
procesului de rusificare efectivă a 
limbilor neruse cu ajutorul 
traducerilor vor fi împiedicate de 
către organismele partidului de 
guvernământ (promotorul așa-zisei 
politici de “apropiere a naţiunilor 
sovietice şi a limbilor lor”), că 
încercările de acest fel îi expuneau 
pericolului de a fi declarați 
naționaliști burghezi, duşmani ai 
internaționalismului proletar. 
Astfel posibilitățile de combatere a 
influenței traducerilor servile asupra 
limbilor naționale nu erau egale 
pentru oamenii de cultură ruşi şi 
pentru cei din fostele republici 
neruse. În aceste circumstanțe 
efectele servilismului (care luase în 
mod efectiv, în fosta U.R.S.S., 
proporții exagerate în practica şi 
teoria traducerilor în anii 30 pînă 
la începutul anilor 50), s-au vădit 
în mod obiectiv negative, periferice 
pentru limba rusă, şi obiectiv nega- 
tive, dar totalmente dezastruoase 
pentru limbile naţionale neruse. 
Aici putem adăuga că influența 
servilismului asupra traducerilor 
ruseşti din perioada de care ne 
ocupăm şi, propriu-zis, asupra 
limbii ruse este comparabilă, într-o 
anumită privință, cu influența sa, să 
zicem, asupra traducerilor cehe din 
primul deceniu postbelic şi, prin 
acestea, asupra limbii cehe. Cu 
toate că traducătorii cehi, ca şi cei 

din U.R.S.S., în acea perioadă — 
mai ales în anii cultului 
personalității —se temeau, după 
cum afirmă cercetătorii cehi, “să nu 
se descopere, din întîmplare, ceva” 
în traducerile lor şi se străduiau să 
traducă “sensul exact” şi “cu re- 
spect față de autor”*!; limba 
traducerilor lor, “suprasaturată cu 
elemente traduse”?, a avut o 
influență negativă, însă cu totul 
periferică asupra limbii lor comune. 

Începînd cu anii 30 şi pînă la 
începutul anilor 50 în fosta 
U.R.S.S., în primul deceniu 
postbelic în fostele țări socialiste 
est-europene, una dintre prin- 
cipalele cauze ale servilismului 
(spre deosebire de “pietatea 
superstițioasă” sau “fiorul sacru” în 
fața textelor biblice şi a traducerilor 
lor în antichitate și în Evul mediu)”, 
a fost, deci, spectrul măsurilor 
represive luate de către autorități. 
Chiar dacă s-ar fi găsit în această 
perioadă vreun traducător curajos, 
care s-ar fi încumetat să se 
îndepărteze măcar cît e negru sub 
unghie de textul inițial, redactorul 
ediției, “ca nu cumva să se întâmple 
ceva”, ar fi adus traducerea “la 
condiție”, adică la forma literală a 
textului inițial. 

În condiţiile create în fosta 
U.R.S.S. după moartea iui Stalin, 
în teoria şi practica traducerilor 
s-au produs schimbări esențiale. 
Acestea însă n-au condus” la 
depăşirea servilismului, nici în 

teorie şi nici, mai cu seamă, în 
practica traducerilor. Traducerile 
literale sînt practicate acolo unde 
“autorităţile țin la aceea ca voinţa 
lor să fie adusă la cunoştinţa 
propriilor lor popoare sau a 
popoarelor aservite”*6. Or, anume 
o atare situație concretă exista în 
U.R.S.S. în anii care, după moartea 
lui Stalin, au fost etichetaţi de către 
noua conducere, post-stalinistă, 
drept ani ai cultului personalității”, 
precum şi în anii care, după 
perioada lui Hruşciov, au fost 
calificați de către conducerea post- 
hrușciovistă drept ani ai deciziilor 
subiective, voluntare“. Această 
situaţie cu părere de rău, mai per- 
sistă şi în zilele noastre, chiar şi în 
republicile care şi-au proclamat 
independența de fostul Imperiu 
Sovietic. 


Tot aşa cum, după cum 
menționa Engels, “rîndeaua 
nivelatoare a imperiului Roman a 
traversa: bazinul meciteranean” şi 
“limbile naţionale au fost nevoite 
să cedeze locu! latinei alterate”, 
la fel şi “rândeaua nivelatoare” a 
puterii ruse a traversat fostele 
republici sovietice, şi limbile 
naționale ale popoareior care au dat 
nume acestor republici au cedat din 
ce în ce mai mult limbii ruse. 
Consecințele acestor cedări nu pot 
fi lichidate nici astăzi şi se vor 
resimși încă mult timp. 

INTERFERENȚA 
ETICULUI CU 
ESTETICUL ÎN DRAMA 
"FRUMOS ȘI SFÎNT" 
DE ION DRUȚĂ 


"Dacă ni se pune întrebarea: arta 
în genere şi în special arta dramatică 
are sau nu are o misiune morală? 
Contribuie ea la educarea şi înălțarea 
poporului? Noi răspundem fără şovăire: 
da, arta a avut întotdeauna o înaltă 
misiune morală şi orice adevărată operă 
artistică o îndeplinește” (1). 


Literatura este o artă uimitoare, 
care, datorită formei sale specifice de 
manifestare — cuvîntul — este mai 
completă decît celelalte genuri de 
artă: pictura, sculptura, muzica, 
întrucît poate deștepta senzaţii 
privitoare la toate simţurile. Ea stă la 
hotarul dintre arte şi științe, deoarece 
sentimentele şi emoţiile suscitate de 
contactul cu opera literară duc la 
declanşarea gîndirii, de care este 
absolută nevoie pentru o asimilare 
suficientă a mesajului de idei. 
Gîndirea sau inteligența receptorului 
este determinantă aici pentru 
pătrunderea în straturile de adîncime, 
fiindcă "autorii sînt inepuizabili prin 
ceea ce au și prin ceea ce le atribuim 
noi, citindu-i; dar esenţialul este să 
gîndim, urmărim, citind un filozof, 
plăcerea de a gîndi, şi vom avea 
această satisfacție urmărind întreaga 
gîndire a autorului şi pe a noastră 

unită cu a lui, pe a lui activînd-o pe 
a noastră şi pe a noastră inter- 
pretînd-o pe a lui şi, poate, trăindu- 
le pe toate" (2). 

In procesul instructiv-educativ se 
impune tot mai pregnant necesitatea 
descătușării şi deșablonizării gîndirii. 
In acest sens este foarte important ca 
receptarea şi asimilarea unei opere 
literare să se facă pornind nu doar de 
la precepte ideologice, ci prin filiera 
sufletului fiecărui elev, acesta 
culegînd nu numai o sumă de 
postulate enunțate deseori a priori de 
către profesor, dar şi deprinderi de 
studiere a textului, care îi vor permite 
să realizeze mereu descoperiri 
artistice. Elevul urmează să fie 
deprins să simtă imaginea artistică, 
să gîndească asupra semnificației ei, 
s-o descifreze şi, descifrînd-o, s-o 
simtă mai intens şi mai profund. 

Acest proces de dezamorsare a 
sufletelor este foarte important, 
implicînd o imensă responsabilitate 
a pedagogului vizavi de gradul de 
sensibilitate şi nivelul de gîndire al 
generaţiei de mîine. 

Orice operă literară comportă un 
mesaj estetic pozitiv. De cele mai 
multe ori idealul estetic este conturat 
prin afirmarea personajelor pozitive, 
literatura fiind capabilă nu numai să 
exprime cugetări despre lucruri; să 
constate cum sînt, ci şi cum ar trebui 
să fie, să dea aprecieri şi să sugereze 
îndemnuri. În acest sens orice operă 
de artă este şi pedagogică în acelaşi 
timp. 

Pentru Călin Ababii, personajul 
principal al dramei lui Ion Druţă 
Frumos şi sfînt, frumosul suprem îl 
constituie viaţa sub diversele ei forme 
de manifestare, echilibrul armonios 
şi înțelept al naturii, a cărui pîrghie 
trebuie să fie Măria Sa Omul. 
Abandonarea acestei meniri de către 
consătenii, prietenii, concetăţenii lui 
Călin declanşează conflictul piesei. 
Protagonistul dramei luptă cu 
ruinarea morală a semenilor săi, 

ocrotirea vieţii fiind pentru el o 
datorie permanentă, imposibil de 
părăsit. Călin este soldatul de gardă 
care stă la paza valorilor noastre 
morale supreme şi atunci cînd ceilalţi, 
poate, şi-au pierdut vigilența sau au 
obosit, sau pur şi simplu s-au plictisit, 
soldatul de gardă rămîne să reprezinte 
mereu șansa supraviețuirii noastre 
morale. “A fi soldat înseamnă a fi 
pururea la datorie” — acestui credo 
îi este fidel Călin şi pentru el luptă cu 
toată ființa şi în toată statura sa ca să 
le vadă pe toate cu ochii lui, să 
participe pe deplin ia întreaga bătălie, 
fiindcă "o gardă ce vine tupilată — 
gata, nu mai este gardă". 

Drama este alcătuită din două acte 
şi şase scene, fiecare scenă fiind 
precedată de un tablou-preludiu sau 
prolog care conţine incifrate în mod 
simbolic ideile centrale ale dramei, 
enunțate de Călin Ababii printr-o 
retrospecţie revizuitoare a faptelor şi 


modului în care şi-a trăit viaţa. Locul . 


unde s-a retras — stîna din Carpaţi 
— ne sugerează afinitatea spirituală 
a personajului cu ciobanul din 
Mioriţa. Este, poate, acelaşi cioban 
mioritic, al cărui destin şi-a continuat 
evoluţia tragică pînă în secolul XX, 
durerile şi suferințele poporului "de 
năieri, de păstori, de plugari", pe care 
îl reprezintă, amplificîndu-se şi ele 
de-a lungul secolelor, moment ce a 
determinat tentativa luptei în cazul 
ciobanului modern. Există aici o 
aluzie la evoluţia conştiinţei naţionale 
ce s-a produs, deşi prea lent şi 
neliniar. Călin Ababii, ca și ciobanul 
din baladă, trăieşte cu credinţa în 
frumos şi în veşnicie, dar şi cu 
convingerea că lupta pe care a dus-o, 
deşi inegal şi la prima vedere 
zadarnic, va contribui la schimbarea 
spre bine a lucrurilor. "Viața se 
măsoară nu atit cu anii pe care i-ai 
trăit, cît cu lupta pe care ai dus-o 
pentru tot ce-ai avut frumos şi sfint 
pe lume” — conform acestei 
convingeri a trăit şi a acţionat 
protagonistul dramei. Iar Frumosul 

pentru el se compune din cîteva 
elemente esențiale care în conexiunea 
lor reprezintă conţinutul întregii 
existențe umane. Este evidenţiat, în 
primul rînd, sentimentul Patriei, 
aceasta înțeleasă foarte concret: 
”,.. şi pirăul, şi copacul care ne-a 
adăpostit... ”, cerul albastru deasupra 
satului, apa, aerul şi “orătăniile... 
care, domesticite cîndva de mîna 
omului, au rămas să-şi împartă 
soarta cu noi, ne-au devenit martore 
la zbuciumata noastră trecere pe 
acest pămînt". 

Nucleul noțiunii de Patrie este 
poporul, omul, care îi conferă sens, 
creează trecut, prezent şi viitor, adică 
istorie, unica ce va aprecia just faptele 
noastre. De aceea busola comportării 
lui Călin este dragostea pentru Patrie, 
pentru consătenii săi care suferă de 
foame, iar mai tîrziu — de sărăcie 
spirituală, pentru Maria care este un 
simbol dublu — şi al Patriei, şi al 
poporului. Prin lupta sa pentru 
menținerea frumosului, care este atît 
de neapărat şi vulnerabil, personajul 
principal al dramei este un mesager 
al Binelui, deoarece, “în esența sa cea 
mai profundă frumosul se identifică 
cu binele” (3). 

Călin Ababii este personajul unui 
suflet extraordinar şi al unei conștiințe 
înalte, în felul acesta manifestîndu- 
se și individualitatea personajului, 
care are dreptul moral de a sancţiona 
faptele altora: ”... am venit să te întreb 
pe tine, tovarășul meu din copilărie, 
ajuns amu la putere, să te întreb ce 
măsuri se iau pentru ca peste satul 
nostru iară să se înalțe cerul cel 
albastru... "Protagonistul dramei face 
parte din categoria "oamenilor de 
elită”, care nu se închid în carapacea 
îngustă a plăcerilor lor, ci trăiesc cu 
suferinţele tuturor; "ei înregistrează 
în conştiinţa lor tot ce se întîmplă în 
lumea înconjurătoare şi tot ceea ce 
pe omul de rînd îl poate bucura... pe 
omul cu o conştiinţă superioară îl 
lasă rece..." (4). 

Fataiitatea destinului însă îl 
urmăreşte pe Călin şi tragismul 
soartei lui începe să se manifeste mai 
intens din clipa cînd o pierde pe 
Maria, fata pe care au iubit-o atît de 
mult și Călin, şi Gruia, dar care ajunge 
a aparține unui străin, caracterizat în 
felul următor: "Aşa după cătătură ar 
părea să fie turc, dar alții zic că e 
tătar". Pierderea Mariei este un 
eveniment tragic şi ireversibil, şi este 
foarte semnificativ că la acest fapt a 
contribuit Gruia, mare demnitar de 
partid. Călin constată în scena-ecou 
de lîngă salcia de pe malul Răutului, 
element ce continuă să-i urmărească 
pe cei trei prieteni din copilărie în 
pofida divergenţelor morale care-i 
despart: "Nu cumva crezi că am venit 
atunci la Chişinău ca să mă ajuţi s-o 
pierd cît mai frumos pe Maria? 
Venisem cu gînd că, poate vom face 
cumva să le stricăm nunta. lar a 
pierde cît mai frumos ceea ce ai avut 
mai scump în viaţă, pentru atita lucru 
m-ar fi ajuns capul şi pe mine...” 

Totuşi, speranţa nu-l părăseşte pe 
Călin. Prin această însuşire a sa 
personajul dramei reprezintă tipul 
naţional ai românului care a 
supravieţuit vicisitudinilor istoriei 
datorită credinței sale neclintite în 
Dumnezeu şi Bine. "Principalul e să 
nu-ți pierzi speranța, pentru că 
biruinţa ceea, ca o vedenie cerească, 
nici că mai ştii cînd, cum, de unde...” 

Intronarea binelui în societate 
prin protecţia şi amplificarea 
Frumosului, adică tendinţa spre 
perfecţiune, spre armonie, spre 
Dumnezeu, frumosul fiind ideea 
divină originară, este scopul vieţii lui 
Călin Ababii. Noţiunea de Frumos 
este identificată cu noţiunea de Sfînt: 
1... tot ce-a fost frumos în viaţa 
noastră, totul a fost şi sfînt. Iar ceea 
ce e sfînt nu moare. Ceea ce e sfint e 
şi veşnic". Personajul reprezintă omul 
care "se găseşte într-o continuă 
ascensiune spre umanizare şi 
întotdeauna urmăreşte binele general 

al omenirii stînd în serviciul 
umanităţii" (5). 

identificarea frumuseţii cu 
sfinţenia confirmă viabilitatea 
moralei creştine, valabilă pentru toate 
timpurile, explicînd în acelaşi timp 
vremelnicia unor legi create artificial 
şi golite de credință. 

Deşi, în general, în literatură 
zugrăvirea personajelor pozitive, a 
ideilor şi a faptelor lor frumoase este 
preferenţială, acest lucru fiind 
justificat şi din punct de vedere 
pedagogic, orice operă literară, care 
tinde spre respectarea adevărului 
vieții, include în sistemul imaginilor 
artistice şi unele aspecte mai puţin 
agreabile din punct de vedere al 
esteticului realităţii. "Spre a evoca 
aparența ideii în totalitatea ei, arta nu 
poate ocoli plăsmuirea urîtului. Ar fi 
o concepere superficială a ideii aceea 
de a voi să o limităm la pur şi simplu 
frumos"6; operele de artă ar risca să 
devină liniare şi amorfe. (Un exemplu 
concludent în acest sens sînt lucrările 
create conform "teoriei" lipsei de 
conflict.) 

În drama Frumos şi sfînt urîtul 
se manifestă ca o consecinţă a 
pierderii credinței, fapt ce a generat 
mutații de ordin spiritual în conştiinţa 
poporului şi s-a răsfrînt asupra 
activităţilor zilnice ale oamenilor, 
lipsindu-i de bucuria muncii, a 
creației,  transformîndu-i în 
consumatori amorfi ai bunurilor pe 
care le produc. ”A fost cerul cela 
albastru cit a fost, dacă amu iar au 
început a ne îndesi norii... Nu ne 
merge şi pace. Semănăm atunci cînd 
vremea semănatului se trece, ne 
ducem la strîns atunci cînd piinea a 
şi prins a se scutura; la masă ne 
aşezăm atunci cînd nu mai avem nici 
o poftă...” 

Pierderea credinţei i-a răzleţit şi 
i-a anihilat ca naţiune pe compatrioții 
lui Călin, fiecare dintre ei urmînd să 
trăiască de capul lui, fapt ce a generat 
unele vicii morale cum ar fi invidia, 

răutatea, ura. "Azi nimeni şi nimănui 
nu-i mai este neam. Ne-am înrăit, ne- 
am. încînat cu toții, şi deseori nu 
dovedeşte bine să se facă ziuă şi o 
ciudă straşnică aşa mă înflă pe 
dinăuntru...” Această dezagregare 
morală a spiritelor nu întîrzie să se 
manifeste în planul acțiunilor. Drama 
continuă foarte logic prin explozia 
fărădelegilor şi crimelor care, la 
rîndul ior, generează alte calamităţi 
de ordin spiritual. 

Autorul îşi "coboară" personajul 
în infernul cotidianului, unde acesta 
luptă cu "monștrii" care vor cu orice 
preţ să "înghită" Frumosul! și să 
înscăuneze o împărăție a Răului 
uneori chiar sub masca celor mai bune 
intenții. Scena masacrării cailor este 
zguduitoare şi oribilă nu ca imagine 
în sine, ci prin elucidarea faptului că 
omul e capabil să comită asemenea 
faptă. Răul este, deci, "urifenia 
spirituală, este fapta omului însuşi 
care denaturează şi desfigurează din 
interior frumusetea" (7). Pentru Călin 
calul e mai mult decît un animal, o 
necuvîntătoare, e un "însuflețit", un 
simbol al trecutului, al istoriei, un 
element al civilizaţiei mondiale şi 
autohtone. 

Intenţia sadică a veterinarului 
venetic, care se materializează în 
scena ducerii la abator a vitelor 
însămînţate este pur și simplu 
dezarmantă prin monstruozitatea ei. 
Cu atît mai mult cu cît pentru Călin 
această faptă se asociază cu trădarea, 
deci e un urît dublu ce ţinteşte în cele 
mai scumpe lucruri. A comite o crimă 
în raport cu o vită este ca şi cum ai 
face acelaşi lucru unui om: “să te 
ferească Dumnezeu de aşa liftă de 

m... te taie ziua-n amiaza mare". E 
caracteristica dată celui care a călcat 
în picioare ceea ce e mai frumos şi 
mai sfînt pe lume — maternitatea. 

Omul este frumos şi măreț numai 
atîta timp cît sînt frumoase faptele 
sale. El este dator cu o atitudine 
umană şi în împrejurările cînd trebuie 

să facă anumite lucruri ca să-și susțină 
existența materială şi naturală. În caz 
contrar el riscă să se situeze pe scara 
evolutivă a conştiinţei mai jos, de 
piidă, decît o rață: "Hai cu mine pînă 
ia oglindă şi uită-te bine la mutra ta. 
După care scoate din frigider un 
căpşor de rață şi-ai să vezi că rața e 
mai frumoasă decit tine. Şi căpşorul 
mai deştept, şi ochii mai cinstiți. 
Pentru ce, zic, urmăreşti rătuşca 
ceea, pentru ce o calci în picioare? 
Lumea din jur e frumoasă, dar, din 
păcate, tot ce e frumos e şi 
neputincios pînă la urmă... Şi tu, 
pentru că ai avut nenorocul să te naşti 
urit, acum să te ridici împotriva 
lumii? Chiar să nu fi auzit de la 
nimeni că ceea ce e frumos e şi sfint?” 

Atitudinea lui Călin, plină de 
pietate, față de lumea înconjurătoare 
coboară din Biblie, cartea cărților 
noastre: "Înțeleptul Solomon zice că 
oamenii nu se deosebesc prin nimic 
de dobitoace; cu toții au o suflare, 
cu toții au o soartă, cu toţii din țărină 
vin şi în țărînă ajung. Şi apoi, 
întreabă împăratul înţelepților, cine 
a spus că sufletul omului e îndreptat 
către cer, iar sufletul dobitocului e 
întors spre pămînt? Tocmai de asta 
zice sfinta scriptură, dacă vii de pe 
undeva şi dai peste vita dușmanului 
tău, nu-ți scoate pirleala pe dinsa, ci 
du-o mai întîi stăpînului şi spune-i: 
uite, e vita dumitale; iar dacă vita va 
fi flămîndă sau însetată, mai întîi 
hrăneşte-o, adap-o şi după asta o du”. 

Personajul lui Ion Druţă nu 
aşteaptă ca lumea să se schimbe 
singură, ci prin aportul său de Bine şi 
Frumos contribuie la modificarea 
raportului de forțe în societate. Este 
cît o picătură în mare, dar mai mult 
decît nimic, lucrul acesta contează, şi 
Călin este conştient de acest fapt: “În 
epoca armelor atomice orice om este 
răspunzător pentru tot ce se face în 
lume, altminteri nimic nu mai are, 
rost, şi dacă nu te ridici atunci cînd 
se calcă în picioare tot ce avem mai 

frumos şi mai sfint, atunci nici cerul, 
nici pămîntul..." 

Frumos şi sfînt este o dramă de 
idei în care autorul a surprins 
conexiunea problemelor de ecologie 
a naturii şi a spiritului, prezentînd 
cauzele şi efectele dezastrului moral 
şi natural. lată de ce problema limbii, 
a cuvîntului ce conservează spiritul 
nu a putut fi lăsată în umbră. Urmînd 
cu consecvență legile creaţiei 
artistice, Ion Druţă realizează un 
personaj integru şi convingător, 
incluzînd în lista lucrurilor de 
importanţă primordială pentru care 
luptă Călin şi limba naţională. 
Identificarea cuvîntului cu spiritul, cu 
Dumnezeu este o evidenţă pentru 
Călin Ababii, de aceea cuvîntul este 
un lucru sfint, el susţine și propagă 
credinţa, binele, dragostea pentru cei 
apropiaţi. Omul nu trăieşte numai cu 
pîinea, ci şi cu spiritul, prin aceasta 
deosebindu-se de necuvîntătoare, 
limba fiind prin urmare şi un criteriu 
al civilizaţiei umane. A renunţa la 
cuvînt înseamnă a cădea în barbarie, 
şi Călin respinge cu înverșunare şi 
această perspectivă. 

Aceasta este în linii generale 
tematica piesei ce urmează să 
constituie nucleul receptării emotive 
a dramei Frumos şi sfînt, pentru care 
programa şcolară prevede patru ore. 

Scopul acestei suite de lecţii 
rezidă în perceperea frumuseţii ideilor 
morale şi a mijloacelor artistice prin 
care autorul le materializează. Se va 
arăta că omului îi este proprie tendința 
spre perfecţiune, care îi conferă lui 
însuşi frumusețea sufletească: 
concomitent se va urmări formarea 
unei atitudini repulsive față de 
lucrurile urîte şi se va insista asupra 
necesităţii de a lupta împotriva lor. 
Astfel va fi promovat idealul etico- 
estetic ce va deveni măsura pe care 
elevii vor tinde s-o aplice atît 
fenomenelor vieţii, cît şi propriei lor 
personalităţi. Se va insista asupra 
contrastului dintre viața sufletească a 


omului care aspiră spre armonie, îl 
înalţă, îi aduce bucurie şi viaţa 
materială care este mărginită în timp 
Şi spaţiu, meschină, aducîndu-i 
omului numai plăceri trecătoare şi 
ruinîndu-i sufletul. Elevii vor fi puşi 
în situația de a medita asupra 
trecutului, prezentului şi viitorului 
nostru (planuri temporale ce 
constituie un fir neîntrerupt al fiinţării 
noastre istorice), iar suportul acestui 
fir trebuie să fie dragostea de Patrie, 
de popor, de aproapele, res- 
ponsabilitatea pentru ziua de mîine a 
națiunii. 


NOTE: 
1. Titu Maiorescu, Din Critice, 
Bucureşti, 1967, p. 263. 


2. Emile Faguet, Arta de a citi, 

3. Karl Rosenkranz, O estetică a 
urîtului, Bucureşti, 1984, p.32. 


4. Nicolae T.Neagu, Problema răului, 

Interiorul unui poem 


Ana GHILAŞ 
Chişinău 


DUMITRU 
MATCOVSCHI: 
"PĂRINȚII" 


Analiza literară a unei poezii 
presupune, întîi de toate, relevarea 
individualității creatoare a 
autorului, viziunea sa asupra lumii, 
specificitatea lirismului şi a tratării 
temelor, personalitatea personajului 
liric etc. În clasele medii e necesar 
să formăm la elevi deprinderi de "a 
descifra” sau "a decoda" textul ar- 
tistic, pe cînd în clasele superioare, 
în cadrul istoriei literaturii, se 
impune  stringența aplicării 
deprinderilor deja formate pentru 
a interpreta poezia din perspectiva 
individualității creatoare, a 
curentului literar. Aceasta ar 
însemna, evident, că şi programa 
şcolară trebuie să conţină lucrări 
reprezentative şi de o reală valoare 
artistică. 

În continuare propunem o 
variantă de analiză literară a poeziei 
lui D. Matcovschi Părinţii, 
evidențiind şi cîteva trăsături 
definitorii ale liricii autorului. 

Scriitorul Dumitru Matcovschi 
s-a afirmat în literatură ca poet, 
prozator, dramaturg şi publicist. 
Continuitatea etică a generaţiilor, 
conştiinţa de neam ca parte 
indispensabilă a moralității, 
dramele existenței, dragostea ca 
sentiment general uman sînt doar 

cîteva repere tematice ale creației 
sale. 

Ca poet debutează cu 
volumul Maci în rouă în 1963, 
după care urmează mai multe 
plachete, precum Univers intim, 
Casă părintească, Melodica, 
Patria, poetul şi balada, Axă, Tu, 
dragostea mea, Soarele cel Mare, 
Imne şi blesteme. Titlurile 
volumelor vorbesc de la sine despre 
universul poeziei matcovschiene, 
parțial — şi despre viziunea 
autorului asupra lumii. Bunăoară, 
autenticitatea ca mod de reflectare 
şi interpretare a realității o 
desprindem din Maci în rouă; 
bogata şi inepuizabila lume 
interioară a individualității — din 
Univers intim; conştientizarea 
atitudinii civice a personalității — 
din Imne şi blesteme. Pe toate însă 
le uneşte simplitatea cugetării, a 
expresiei şi, în special, suflul dra- 
matic şi cel folcloric. Folclorismul 
se manifestă nu numai la nivel de 
motiv sau de versificație, ci şi la cel 
de specie literară, cum ar fi balada 
cultă, doina, cîntecul, chiar şi 
descîntecul (Baladă cu Păcală, 
Cîntec bătrînesc, Doina ş.a.). 

Poezia lui D. Matcovschi 
îmbină armonios liricul cu epicul, 
uneori cu elementul publicistic, 
esenţa ei rămînînd totuşi lirismul de 
factură dramatică, cu un adînc 
mesaj etico-filozofic. Imaginea po- 
etică e creată, în principiu, prin 
mijlocirea metaforei, a simbolului, 
a repetiţiei (şi a tipurilor ei), a 
interogaţiei retorice. La Matcovschi 
imagini aparent simple capătă o 
mare putere de sugestie: un fapt sau 
un lucru evocat devin capabile să 
suscite diverse idei, semnificaţii, 
uneori chiar să sugereze portrete 
morale sau psihologice (după cum 
vom observa şi în poezia Părinții). 
De altfel, după cum s-a remarcat în 

critica literară (1, p. 317-332) 
tehnica sugestiei, tendinţa de a 
simboliza sînt trăsături specifice şi 
prozei lui D. Matcovschi. Referitor 
la poezie, vom mai menţiona 
sensibilitatea muzicală şi cea 
picturală. 

Atât viziunea asupra lumii, cît 
şi temperamentul autorului denotă 
o personalitate de factură lirico-dra- 
matică. De acesa şi personajul liric 
al poeziei sale e o fire dramatică, 
cu o viaţă interioară bogată, care 
se caracterizează prin seninătate, 
dar şi prin gravitate, prin atitudine 
combativă, vehementă față de 
problemele majore ale existenţei 
umane. 

Reliefind cîteva trăsături 
definitorii ale individualităţii 
creatoare pe nume Dumitru 
Matcovschi, vom stărui în 
continuare asupra poeziei Părinții. 
Textul face parte din volumul 
Patria, poetul şi balada, editat în 
1981, volum ce se sprijină pe o 
tematică amplă şi gravă: datoria 
față de ţară, misiunea poetului, 
memoria şi continuitatea valorilor 
în timp. 

Tema sau  artisticitatea 
tematică(2, p. 25) a poeziei o 
constituie datoria neachitată a 
copiilor faţă de părinţi, autorul 
abordînd şi problema continuității 
generaţiilor şi aceea a destinului 
omului pe pămînt. Compoziţia 
inelară (circulară) accentuează şi ea 
ideea de destin al omului, de cerc 
al vieţii, de "intoarcere a țărînei în 
pămînt”. 

Strofa iniţială şi cea finală par, 
la început, a introduce o notă 
publicistică în poezie, în timp ce 
comparaţia (Părinţii noştri luminoşi 
ca sfinţii) şi metafora (Coboritori 
din dor şi suferințe) creează o 
atmosferă plină de lirism, de 

luminozitate, o stare de eviavie. 
Astfel, chiar prima strofă conține 
tema principală şi perspectivele sau 
"cheia" realizării ei artistice: 
perspectiva epică şi cea lirică, 
ambele îmbinîndu-se în mod 
armonios. 

Strofele poeziei sînt formate 
din cîte 5 versuri lungi, intermi- 
nabile parcă, aşa cum fără sfîrşit e 
vina noastră în faţa părinţilor, aşa 
cum interminabile, veşnice sînt 
chipurile, imaginea lor luminoasă 
în memoria copiilor. 

În prima strofă rima 
încrucișată și alternanţa rimei femi- 
nine cu cea masculină conturează 
schimbarea registrului liric şi a 
imaginii artistice din versul 
respectiv. Astfel, rima feminină din 
versurile 1,3,4 contribuie la 
constituirea unei atmosfere pline de 
nostalgie, de durere şi, totodată, 
creează o imagine a spiritualităţii 
părinţilor (părinții, sfinții, 
suferințe), pe cînd rima masculină 
reliefează portretul moral al fiilor 
(să fim, să preţuim). Versurile 1,2,5 
cer răspunsuri directe, sincere şi 
acest de ce urmat de verbul nu ştim 
conţine posibilul răspuns al 
copiilor. Între versurile ce conțin 
întrebări dure şi-i caracterizează, 
într-un fel, pe urmași sînt incluse 
cele ce vorbesc despre părinţi, 
despre sufletul, spiritul lor. Acestea 
(versurile 3-4) au o altă tonalitate, 
creează o altă atmosferă (lumi- 
noasă, de basm) prin intermediul 
vocalelor lungi, al cuvintelor 
“luminoşi”, “sfinţii”, versul vibrînd 
prin “dor”, “suferinţe”: Părinții 
noştri luminoşi ca sfinţii, / 
Coboritori din dor şi suferințe. 

“Coboritorul” aici e oarecum 
sinonimic cu "descendenți", 
"origine". Părinții îşi trag obiîrșia din 
veşnicul şi inexplicabilul dor, din 

eternele suferințe de care au avut 
şi au parte pe pămînt, apropiindu-se 
astfel de cuvioşenia şi devota- 
mentul creştin al sfinţilor. 

Suflul dramatic, sentimentul 
culpei sînt intensificate de imaginea 
simbolică a părinţilor care au făcut 
legămînt cu pămîntul, părinții de 
totdeauna, cu dragoste şi grijă de 
copii. Aici se manifestă o trăsătură 
esenţială a poeziei lui D. 
Matcovschi — sugerarea 
multiplelor idei prin mijlocirea unor 
reprezentări materiale. Hărnicia şi 
dărnicia părinților le sesizăm din 
compararea lor "cu pomii din 
cimpie/ Ce cresc în timp neobosit 
şi demn/ Să adumbrească cuib de 
ciocirlie/ Şi gură de izvor cu apă 
vie/ La rădăcina unei cruci de 
lemn". 

Ultimele două versuri conțin 
adînci implicații filozofice. Izvorul 
şi crucea de lemn sugerează ideea 
de curgere a vieții, de permanență 
a ei, dar şi permanența morții, a 
jertfei. Crucea mai poate fi 
interpretată şi ca "o imagine ce 
totalizează extremele: pe de o parte 
— calvarul şi moartea, iar pe de altă 
parte — resurecția şi afirmarea, în 
eternitate, a vieții biruitoare"(3, p. 
60). Într-un studiu de "arhetipo- 
logie generală" de Gilbert Durand 
se menționează că "simbolul crucii 
este o unitate a contrariilor, semn 
de totalizare"(4, p. 410). Aceeaşi 
funcție totalizatoare a simbolului în 
cauză e relevată şi de Jean Cheva- 
lier şi Alain Gheerbrant în 
Dicţionar de simboluri...: "Crucea 
are în consecinţă o funcţie de 
sinteză şi măsură. În ea se întîlnesc 
cerul şi pămîntul. În ea se 
întrepătrund timpul şi spaţiul... 
Dintre toate simbolurile el este cel 
mai universal, cel mai totalizant"(5, 
p. 318). 

Sintetizăm că imaginea crucii 
{alături de cea a izvorului) în poezia 
lui Dumitru Matcovschi Părinții 
semnifică unitatea contrariilor, 
ideea de interpătrundere a cerului 
şi pămîntului, memoria anilor şi a 
oamenilor. În acelaşi timp, în 
poezie, crucea întunecă întrucîtva 
atmosfera, car strofele următoare (a 
treia şi a patra) creează totuşi o altă 
atmosferă, mai luminoasă. Apare 
imaginea mamei de totdeauna, cea 
a tatălui venind "din cîmp, de la 
cosit, de la arat”. Conjuncţia şi, cu 
care începe fiecare strofă 
menţionată, sugerează continui- 
tatea, permanenţa hărniciei şi a 
dăruirii părinților. Apar elemente de 
natură ţărănească, autohtonă: 
strugurii de poamă, pîinea, nucile, 
cositul, aratul. Strofele acestea au 
funcţie caracterologică — desprin- 
dem din ele atît harnicia părinților, 
pomenită deja, cît şi dragostea lor 
față de copiii mari. 

Timpul trece şi ne trecem, vine 
un timp cînd omul se împacă cu 
gîndul că se duce spre asfintit, că 
se scurge încet viața. Ideile ne sînt 
sugerate de strofa următoare, în 
care atmosfera se întunecă, se 
"răceşte" prin intermediul 
consoanelor b,t,r,n, prin sensul 
denotativ şi cel conotativ al 
cuvintelor “toamnă", “iarnă”, 
"bătriînă”: Bătrîna toamnă, iarnă 
mai bătrînă,/ Cu spulber şi pădure 
în frămînt <...>. 

imaginea creată de cel de-al 
doilea vers introduce o notă de 
zbucium, de nelinişte, ca în 
versurile următoare să fie 
amplificată această stare şi 
atmosferă sumbră, sugerîndu-ni-se 
ideea de trecere treptată a vieţii, de 
contopire treptată a omului cu 
pămîntul: Şi intră-ncet părinţii în 

țărînă/ Pînă la briu şi mai departe 
pînă/ La suflet, la oftat şi la cuvînt. 

Poetul a creat o imagine 
vizuală şi senzitivă dureroasă, mai 
ales prin mijlocirea gradaţiei 
descendente: “pînă la brâu, la suflet, 
la oftat şi la cuvînt”. Dacă "la 
început a fost cuvîntul”, ultimul tot 
cuvîntul rămîne. Şi de acolo, din 
altă lume, din moarte părinţii ne 
povăţuiesc şi ne doresc “binele”, 
“fericirea”, care — în accepţia lor 
de țărani — înseamnă “ploaie”, 
“auru-n spic să fie cu noroc”, 
“ramura rod să dea”, înseamnă să 
continuăm tradiţiile şi spiritualitatea 
neamului (C-un prunc lîngă-o 
poveste mai frumoasă/ Despre-un 
cioban în fundră, cu toiag). 

După versurile care parcă ne- 
au coborît pe pămînt, cu oamenii 
şi darurile lui, urmează altă ima- 
gine, de pe alt tărîm — imaginea 
părinţilor plecaţi din viaţă, a 
sufletelor lor care suie încet în 
ceruri. Strofa începe cu o constatare 
veche, ştiută de noi toți şi durută, 
— conştiinţa "marii treceri” (L. 
Blaga) a omului pe pămînt: 
Întoarcere din lut în soartă nu e/ 
Am fost copii, dar n-am rămas 
copii. 

Versul al doilea conține 
conştientizarea (tîrzie) a culpei 
copiilor. Am fost copii iubiţi, doriţi, 
ajutaţi, pînă cînd mîna mamei 
A-mbătrinit la mine-n plete (G. 
Vieru), dar n-am ştiut să rămînem 
copiii care, la rîndul lor, susțin 
părinţii, le ușurează bătrînețile. 

Imaginea sfîntă a părinţilor, 
uşori ca aburii, desprinzîndu-se 
încet de pămînt, ridicîndu-se sus, 
în înălțimile astrale, trecerea lentă 
a sufletului pe alt tărîm e sugerată 
atît de repetiţia conjuncţiei şi, cît şi 
de pluralui substantivelor “ceruri”, 
“porţile”, “clopotele”. Curgerea 


vocalelor aduce a bocet, apoi — a 
imn, creînd o imagine totalizatoare 
a cosmosului, unde vor sălăşlui 
părinţii după moarte: Şi ei, părinții, 
către ceruri suie,/ Și cerurile 
porțile-şi descuie,/ Şi clopotele bat 
din veşnicii... 

Următoarea strofă e o ima- 
gine a teluricului, a lumii de aici — 
cu iarbă coaptă, cu strop de apă, 
cu rouă. Vocalele din primul vers 
sînt deschise, creează o altă 
atmosferă, mai dinamică. În acelaşi 
timp strofa e o generalizare 
filozofică a vieţii umane, a timpului 
care nu poate fi niciodată oprit. 
Viaţa, timpul sînt în această lume 
"Şi un strop de apă, şi un nesfârşit”, 
iar omul ştie că orice “răsărit” mai 
devreme sau mai tîrziu “curge-n 
asfinţit”. Acesta e adevărul crud al 
destinului şi al vieţii. Iar "Clopotele 
bat din veşnicii” pentru cei plecaţi 
din viaţă, pentru părinţii noştri, cei 
mai scumpi, cei mai buni. Şi totuşi: 
De ce nu ştim să ne iubim părinţii ?/ 
De ce nu ştim copii cuminţi să fim?/ 
Părinţii noştri, luminoşi ca sfinţii, 
Coboritori din dor şi suferinţe,/ De 
ce nu ştim, cinstit, să-i pretuim?" 

Rămîne semnul cel mare de 
întrebare care este, de fapt, 
recunoaşterea vinei noastre în faţa 
părinților. 


NOTE: 

1. Jon Ciocanu, Dreptul la critică, 
Chişinău, 1990. 

2. Constantin Parfene, Teorie şi analiză 
literară. Ghid practic, Bucureşti, 1993, 

3. Liviu Petrescu, Vîrstele romanului, 
Editura "Eminescu", Bucureşti, 1992, pag. 60. 

4. Gilbert Durand, Structurile 
antropologice ale imaginarului. Introducere 
în arhetipologia generală, Bucureşti, 1977, 

5. Jean Chevalier et Alain Gheerbrant, 
Dictionnaire des symboles. Mythes, rêves, 
coutumes, gestes, formes, figures, couleurs, 
nombres, Paris: Robert Laffont Jupiter, 1982, 

Laborator 


LA ANCHETA “L.R.” 
RĂSPUNDE 
IULIAN FILIP 


1. De ce scrieți? 


2. Înainte sau după ce critica și cititorul au zis ce au avut a zice despre creația 
Dvs., ce credeți înşivă despre cele realizate? 

3. Sîntem în plin proces de integrare în cultura întregii românimi. Cum vedeți 
literatura noastră în contextul literar românesc? Dar creaţia Dvs.? 

4. Ce aveţi a le dori profesorilor de limba şi literatura română din şcolile de 


toate gradele? 


1. Că-mi place. Vă sfătui şi pe 
măriile voastre să faceţi doar ceea 
ce vă place. De obicei, ne plac 
lucrurile care ne reuşesc. Altceva 
mai bun decît scrisul n-am deprins, 
deşi mai fac şi altele. 

2. M-au băgat în seamă tot 
felul de critici, tot felul de cititori. 
După decantarea primelor reacţii la 
referințele “din fuga calului” ori 
chiar a trenului, la lucrările mele, 
revin la stereotipele întrebări ale 
tuturor auzitorilor văzători: de unde 
venim? cine sîntem? încotro o 
ţinem? Răspunsurile la aceste vizări 
mi-s realizările, pe care nu le pricep 
— le mai comit. Miracolul creaţiei 
mă obsedează. Obsesia creaţiei e 
mai puternică decît fireasca 
năzuinţă a creatorului de a se face 
înțeles, auzit, văzut, desluşit. 

3. Literatura noastră — vorba 
Dvs.! — o văd încă la vamă, unde 
se  îmbulzesc  bişniţarii şi 
“sprinterii” (sprintenii?!) cu sufletul 
la gură, ambiţionaţi să ajungă 
primii. Unde? Bişniţarii s-au 
integrat deja! Înjurături comune îi 


cuprind în etichete “naţionale” pe 
poeţii de la București și Chişinău 
— care frontieră, fraţilor? S-a 


depăşit unirea — ne certăm ca 
acasă. 
Creaţia mea o văd — ca 


niciodată —— la locul ei, ferit de 
avanscenele cu lumini orbitoare. 
Reacţia sporadică a unor confrați 
de la Tîrgovişte, Bucureşti, Iaşi, 
Cluj la o poezie de a mea, 
descoperită benevol şi foarte 
întîmplător, îmi confirmă vedeniile: 
mai trecem vama, coada-i mare. 
Lungă. 

4. Să răspundă ca mine ia 
prima întrebare ce mi-aţi adre- 
sat-o, modificată un pic: de ce 
lucraţi în şcoală?... Mă consider 
pedagog şi am uneori — în calitate 
de învăţător — satisfacţii aparte. Vă 
doresc şi Dvs. sentimente şi senzaţii 
similare! 


Laborator 


Ion CIOCANU 
Chişinău 


ROADELE 
CĂUTĂRILOR 
NEîNCETATE 


Oricîte neajunsuri sau 
inadvertente stilistice am găsi în 
poezia pentru adulți a lui Iulian 
Filip, cert e .că încă de la 
Neîmpăcatul meşter (1974) 
dornnia-sa ne-a promis o căutare 
neîncetată a mijloacelor pentru o 


“zidire” ce se vroia “mai deplină”: . 


Şi meşterul se pierde —/ în piatră 
se zideşte. / Şi cînd nu se mai vede, 
/ zidirea-şi isprăveşte. / Dar 
isprăvind-o toată, / îşi află daltă 
fină / şi visul pentr-o altă / zidire, 
mai deplină. / Îşi uită plăsmuirea 
—/ să crească într-o altă. / Pe cînd 
o fi zidirea / din cea mai fină daltă? 

Am urmărit îndeaproape 
evoluția poetului, constatînd cu 
bucurie — dincolo de unele 
stîngăcii şi licenţe supărătoare — 
fidelitatea lui față de promisiunea 
citată. Începînd chiar cu prima 
poezie a plachetei de debut, 
intitulată Moldovă, cerul 
rotindu-ţi..., Iulian Filip se 
dovedeşte un poet al plaiului 
mioritic, pe care îl cîntă şi-l plînge 


cu sinceritate şi har. Acasă, Gură" 


de rai, o seamă de poezii în care 
autorul evocă părinţii şi copiii, 
neapărat pe Alecsandri şi pe 
Eminescu, sînt argumente 
imposibil de ignorat. Apoi 
Dialoguri primordiale (1978), 
Casa fiecăruia (1980), Unde eşti? 
(1987), Cafea neagră (1989) şi 

alte cărți de poezie (iar de altfel de 
ce nu şi culegerile de studii şi texte 
Teatru popular (1981), alcătuită 
în colaborare cu Gheorghe Spătaru, 
şi Primiţi “Căluţul”? (1983) ), 
depun mărturii căutării continue a 
scriitorului în domeniul temelor, 
motivelor şi mijloacelor 
(“uneltelor”) care să-i permită să 
înalțe o zidire mereu “mai deplină”. 
Motivul casei părinteşti cu toate 
semnificațiile sale l-am simțit adînc 
ia lectura cărții Unde eşti? Poeziile 
Durată, Limba-n care sîntem, 
ciclurile Întăriri (poezii cu adresări 
către Eminescu, Mioriţa, Mama, 
Datina, Străbun etc.) şi Pretexte 
folclorice (Colindători de 
altădată, Din neamul ciocîrliilor 
ş.a.) ne pun în faţa unei simțiri 
profunde a sensurilor înălțătoare şi 
adesea nebănuite ale casei şi aflării 
omului acasă. 

A urmat cartea de versuri Fir 
de nisip (1991) cu rădăcini înfipte 
adînc în toată creația anterioară a 
scriitorului. Cartea aceasta e o casă 
“cu patru unghere”, după cum 
precizează autorul într-un eseu 
plasat în ultimele pagini. Patru 
unghere înseamnă patru pietre de 
colț de temelie. Din patru unghere 
privesc la poet (şi la noi) patru 
“chipuri luminoase”, cărora noi le 
zicem de obicei motive poetice. 
Întîiul se rezumă uşor, deşi nu to- 
tal, la simbolurile sacre ale artei 
mari “Vatră... Mamă... 
Neam...”. Al doilea — la “demonul 
muncii dragi, muncii folositoare, 
muncii frumoase ori aducătoare de 
frumos...”. Al treilea — la memorie 
şi lacrimă. Al patrulea — la 
“primăvara primenitoare a toate — 
iubirea”. O întreagă simfonie de 
motive poetice şi de semnificații de 
obicei tăinuite ale acestora pun 
stăpînire pe noi la lectura cărții. 

Cine eşti, de unde vii, încotro mergi, 
ce menire ai pe locul s sfint, moştenit 
de la buni-străbuni şi cum ti- o 
onorezi? — te întreabă poetul, din 
fiecare pagină. 

Că şi-a început cartea cu 
versuri despre copiii noștri, poate 
fi întîmplător. Totuna avea să 
clădească şi acest colț de casă. 
Copiii sînt “cetățui cereşti”, prin ei 
ne continuăm neamul, şi Iulian 
Filip, alteori în întregime al 
copiilor, acum vorbeşte cu noi, 
adulții, dezghiocînd sensuri 
neașteptate ale continuității noastre. 
Unul ar fi îndemnul de a nu închide 
gura cetățeanului abia venit pe 
lume. Acesta are a spune un cuvînt 
al său, și este o crimă că-i răpim 
şansa afirmării. Sub pretextul 
veghei la cumințenia tradițională, 
măicuţe — iar de altfel nu numai 
ele — ajung să-i bată pe copii peste 
gură. Verificarea cuminţeniei 
cedează locul unei cuminţenii 
impuse dinafară, care pînă la urmă 
nu se ştie dacă e cuminţenie sau 
poate cu totul altceva. Și poetul dă 
alarma: întoarceţi-le pruncilor 
visarea / şi dăruiți-i, mame, cu 
vorbire, / că în afara visului şi-a 
graiului / nicicînd n-a existat şi 
nu-i iubire...” Copiii sînt o verigă 
în lanțul care se numeşte 
continuitatea neamului: Să creşteți 
mari, Să creşteţi sănătoşi, / dar 
sănătoşi în toate ale voastre, / că-s 
zilele de miine şi-ale noastre, / un 
bun comun, un timp şi din strămoşi 
(aici și în continuare sublinierile sînt 
ale autorului. — /.C.). 

Dar adresările directe către 
copii nu sînt multe, nici definitorii 
pentru ciclul Ca acasă. Poetul vine 
din adînc de istorie, şi ne propune 
o dispută asupra motivului vechi cît 
lumea — copilul. De pe cînd turcii 
ne luau drept bir copii şi fete tinere, 

noi avem — susține poetul — 
problema copiilor. Cum anume? 
Cu rubla lungă ni-s ademeniţi / 
copiii noştri-n vinete tărîmuri... / 
Copii nătîngi, părinţi nenorociţi, / 
crunt  blestemînd  fatalele 
calîmuri... Sînt copiii care prea bine 
ar lucra aici, acasă. Dar am trecut 
printr-un regim care a deschis şi uşi, 
şi porți, de ne-au venit “specialiști” 
atît de mulţi, încît a rezultat 
“înghesuirea” noastră, inclusiv a 
copiilor: Am opioşit fugari 
nenorociți / şi nu i-am numărat — 
i-am găzduit. / Azi am ajuns în 
tindă-nghesuiţi: / ce s-a-ntimplat? 
pe cine-am corcolit? 

Intrebări grave, ca cea din 
strofa citată, constituie o 
permanenţă a întregii cărți Fir de 
nisip. Chiar apelînd la termeni 
curenți în domeniul economiei, 
scriitorul tinde să ne trezească 
odată conştiinţa unor adevăruri 
vitale pentru destinul nostru ca 
neam. Arendăm, dacă se poate, / 
pentru veşnicii, / văile acestea 
toate, / coastele cu vii... — este o 
uvertură nevinovată, la prima 
vedere, a uneia dintre cele mai 
reușite opere poetice ale lui Iulian 
Filip. Vorba e că în continuare 
imaginea “arendei de familie” se 
completează foarte frumos, în 
consens cu adevărurile istorice de 
neclintit şi cu năzuinţele noastre 
cele mai sfinte: Arendăm, de-i cu 
putinţă, / şi-oleacă de munte / cu 
vechi brazi din vechi credinţe, / 
ştiutori de multe. / Şi, de nu-i vre-o 
supărare, / arendăm pe veci / o 
ieşire către mare, / către-adincuri 
reci... Și încă: Arendăm, dacă se 
poate, / vechile cetăţi / şi un cer de 
peste toate hărțile-n bucăţi... 

Poezia Arendă de familie 
poate servi drept exemplu de 
interpretare inspirată, profund artis- 


Laborator 


tică a unei probleme dureroase, ca 
revenirea noastră la hotarele din 
trecut; scriitorul rămîne în cadrul 
imaginii plăsmuite, aceasta vorbind 
de la sine, fără explicitări. 

Variat şi bogat este ciclul 
Docilul în avangardă. Morții 
noştri, străbunii, sînt “lucrători”. Nu 
numai Eminescu și Creangă, ci toți. 
Ei ne sînt rădăcini. Şi vai de acei 
ce n-au asemenea fire la legătură 
cu vatra. Adică ei n-au nici vatră în 
sensul frumos şi veşnic al 
cuvîntului. Numai între mii de fire 
de nisip te poţi afirma şi tu, 
cititorule, pare să ne spună 
scriitorul. 

E multă roadă-n tei şi 
Ezitare sînt alte cicluri de versuri 
inspirate. Reluate din cărţile 
anterioare sau inedite, poeziile 
incluse în paginile respective sînt 
la fel de incitatoare. Chiar Colind 
și Colindători, axate pe motive 
tradiționale, aduc un vădit spor de 
semnificație cărții Fir de nisip, prin 
urmare — și motivelor frecvente în 
ciclurile anterioare dominate de 
ideea continuității neamului şi de 
sentimentul casei părinteşti. 

La drept vorbind, şi 
descoperirea semnificațiilor 
evidențiate pînă aici adevereşte o 
contribuție a poetului la 
diversificarea spectrului liric 
contemporan basarabean. Dar 
iată-l pe Iulian Filip în ipostaza — 
de data aceasta magistrală — de... 
miniaturist. Nu e mai amar ca- 
ntotdeauna. / Dulcele-i un pic — 
să-l ocrotim. / După noapte orice 
zi e bună, / altfel ... la ce bun ne 
mai trezim? Este chiar prima 
miniatură din cartea Dansul 
timizilor (Chișinău, 1994), şi e ca 
o picătură de balsam peste rana prea 
larg şi prea dureros deschisă în 

inimile noastre în ultimul timp. Da, 
ne e amar pe suflet. Da, prea puţin 
dulce în jur. Dar... de unde rezultă 
că n-am mai avea nici o şansă? 

Indemnul la luptă (la 
“trezire”) nu este manifest, şi faptul 
dovedeşte stăpînirea de către poet 
a artei autentice a miniaturii, 
principiul diriguitor al căreia este 
să se spună mult şi multe în cuvinte 
puţine. 

Dar parcă nu acelaşi este 
cazul catrenului Dintr-un 
dicţionar de relaţii elementare? 
Nu e nimic mai hain / decit în 
inimă — un spin, / iar în altar — 
un străin, / iar sub icoană — un 
păgin. Nouă, celor cu inima bîcşită 
cu spini, celor înconjurați “de 
nădejde” de către străini şi păgâni, 
să ni se mai explice pe larg adevărul 
acesta? Îl avem în adîncul firii, 
poetul ne-a dat un imbold pentru 
a-l conştientiza. 

Poetul ca şi cum plasticizează 
unele noțiuni abstracte, le învie în 
inima noastră, ca în miniatura 
Cimitir: După toate ce rămine? / 
Care bun şi care bine, / cînd se dă 
pămint pe mine / şi uitare peste 
tine? 

Aşa e, deşi poetul a avut grijă 
să pună un semn de întrebare, 
lăsîndu-ne dreptul de a cugeta şi, 
eventual, de a polemiza. 

Intreaga carte Dansul 
timizilor, axată pe meditaţie 
adîncă, este o altă dovadă a 
căutărilor neîncetate ale autorului 
ei, alunor... găsiri, suficiente pentru 
a-i contura portretul acelui creator 
dominat de “lipsa aproape totală a 
liniilor drepte”, care, după 
convingerea postfațatorului cărții 
(Alexei Rău), a reuşit să ne 
convingă că este şi al realizărilor 
certe. 


Tatiana BOTNARU 
Chişinău 


SIMBOLUL 
GORUNULUI LA 
LUCIAN BLAGA ȘI 
PAVEL BOȚU 


Metafora  gorunului des 
atestată în creaţia lui Pavel Boţu 
constituie. o proiecţie simbolică 
venită din substraturi artistice 
adînci, dintr-un univers al 
spiritualității autohtone, unde 
elementele de basm şi baladă popu- 
lară, de mit şi legendă coexistă. P. 
Boţu a avut harul de a esenţializa 
în formula lirică a versului său 
diferite tărîmuri existenţiale, a le 
stratifica "în filoane adînci de 
desubt, ca-n labirint de epocă 
elină”, pentru a dăinui în stropul de 
ploaie şi în raza fierbinte, a se 
contopi cu. nestăvilita cîntare a 
luminii. Există în opera lui P. Boţu 
o învolburare oximoronică, un sen- 
timent de cucernică plenitudine în 
fața vieţii, căruia el îi simte pulsul 
chiar şi dincolo de neființă. În 
această ordine de idei lucrarea Mă 
vreau gorun este una din cele mai 
concludente nu numai în creaţia 
autorului, dar şi în întreaga lirică 
scrisă la noi. 


“populară”, 


Poezia conţine o nuanţă de tes- 
tament, autorul exprimînd mesajul 
său adresat generaţiilor. Printr-o 
detaşare senină în fața morţii 
personajul liric al lui P. Boţu îşi 
stabileşte un echilibru sufletesc, 
determinîndu-şi rostul în 
îngemănarea cu natura-mamă, "cu 
rodul dulce şi acru al pămîntului”. 
Integrarea în natură are loc în mod 
firesc şi e concepută ca un act so- 
lemn de iniţiere. Pentru a fi prezent 
în curgerea vertiginoasă a vîrstelor, 
poetul se vede "gorun pe pisc, în 
zare", pentru ca Din trunchiul meu 
catarg să facă, / Să nu mă simt din 
mers oprit. 

Similitudinile de sensuri şi 
motive cu poezia lui Lucian Blaga 
sînt evidente. Însăşi imaginea 
gorunului exprimă o adeziune spiri- 
tuală la un complex de valori 
stratificat în "matricea stilistică 
în concepţia universală 
despre perenitatea mitului solar al 
existenţei omeneşti. În ceea ce 
priveşte sursa folclorică a acestui 
laitmotiv, s-a stabilit că gorunul este 
un copac sacru, un element ce 
însoţeşte diferite ritualuri, inclusiv 
cel al înmormântării. În accepţia lui 
L. Blaga gorunul întruchipează un 
orizont existenţial de semnificaţie 
filozofică, el uneşte diferite tărîmuri 
ontologice, este o verigă de legătură 
dintre viaţă şi celălat tărîm: 

O, cine ştie? — Poate că 

din trunchiul tău îmi vor ciopli 

nu peste mult sicriul, 

şi liniștea 

ce voi gusta-o între scîndurile lui 

o simt pe semne de acum: 

o simt cum frunza ta mi-o picură în 


suflet — 
şi mut 

ascult cum creşte-n trupul tău sicriul, 
sicriul meu, 
cu fiecare clipă care trece, 
gorunule din margine de codru. 
(L. Blaga, Gorunul) 


Prin metafora gorunului L. 
Blaga a intuit relaţia specifică 
dintre viaţă şi moarte, noțiuni care 
în sistemul său estetic sînt nişte 
categorii existenţiale. Echivalența 
dintre sacru şi cotidian se profilează 
în conştiinţa personajului blagian 
ca un imbold spre reculegere 
sufletească: 

În limpezi depărtări aud din 

pieptul unui turn 
cum bate ca o inimă un ciopot 

şi-n zvonuri dulci 

îmi pare 

că stropi de linişte îmi curg prin vine 

nu de sînge. 


Liniştea anticipează senti- 
mentul eternității, devine o înfiorare 
metafizică ce amplifică stări de 
spirit contradictorii. Ideea vieţii în 
moarte cu o vastă sferă de circulație 
în literatura universală este prezentă 
şi la P. Boţu, faptui acesta 
apropiindu-l de marele cugetător 
român prin aceeaşi revelaţie a 
resemnării. Gorunul rămîne în mod 
constant punctul de reper în jurul 
căruia vibrează luciditatea unui 
spirit. poetic cutreierat în 
permanență de probleme grave, de 
întrebări şi taine existențiale. Prin 
transfer metaforic aceste 
semnificații variază de la imaginea 
sicriului crescut în trunchiul 
copaculùi blagian pînă la simetria 
surprinzătoare a arborelui ce stă la 
hotarul timpului, veghind "pe pisc, 
în zare". Arborele blagian e pus în 


slujba unor manifestări şi ritualuri 
de trecere. P. Boţu îi extinde sfera 
de referință, amplasîndu-l în 
anturajul unor situaţii fireşti: 


Lăuta hărăzită în taină de străbuni, 
Şi-acest iatac ce-o să vi-l prind sub 
grindă, 
Pervazul la fereastră, soare, luci! 
iar ca să vă adune, na-vă masă-n 
tindă 
Şi cumpănă fîntînii-cocostîre sub 
nuci". 

(P. Boțu, Lucruri) 


P. Boțu se detaşează de 
convenţia foiclorică pînă la limita 
existențială ce ţine de durata vieţii 
omenești. În cele din urmă 
personajul liric din poezia Lucruri 
îşi ciopleşte din arbore sicriul, unde, 
resemnat, va primi liniştea morţii. 


Şi din același lemn pietros, precum 
se cere, 
Va trebui să vă cioplesc la urmă 
şi coşciug, 
Ci lemn să nu rămînă pentru 
cătuşe grele 
Voi pune toate aşchiile pe rug. 
(P. Boţu, Lucruri) 


P. Boţu nu face o anticipare 
dureroasă a dispariției, dar, pornind 
de la pozițiile polemice 
fundamentale ale modului popular 
de a cugeta despre viață şi moarte, 
refiectă o întreagă caracterologie a 
sufletului omenesc. Revenim la 
poezia Mă vreau gorun, ca să 
observăm că poetul manifestă 
dorința de a pătrunde în esenţa 
lucrurilor şi fenomenelor din 
natură, el surprinde acea tainică 
legătură ce le dispersează în uni- 
vers. La fel ca în viziunea lui L. Bla- 
ga, senzaţia morţii se profilează ca 
o stare ontologică, unde omul îşi 

găseşte un nou tărîm de existență. 
Sentimentul dureros al singurătăţii 
cosmice este amplasat într-o lume 
selenară, superioară în esența ei, 
poetul întrevede sensul mişcării 
chiar şi dincolo de tăcerea austferă 
a ființei: 


Venind pe piscuri seculare, 

În mine vîrstele-adunînd, 

Vă voi vesti 

De la hotare 

Eu, primul, 

Tot veghind pe pisc, 

Că se întorc cocorii-n tară 

Din nou 

Cu primăvara-n plisc, 

Că toamna ochii şi-i sticleşte 

La lupii iernilor nebuni. 

Eu, primul, voi ieşi 

Stoiceşte 

Cu ei în poară să mă pun. 

Cu pătimaşă nerăbdare 

Voi strînge-n braţe-rădăcini 

Pămîntul carele ne are, 

Ortacul meu de grijă plin”. 
(P. Boţu, Mă vreau gorun) 


În acest amalgam de gînduri 
şi asociaţii P. Boţu meditează nu atît 
despre moarte, cît despre perenitate, 
despre nemurirea sufletului şi 
veşnicia lui, despre acea sobrietate 
miraculoasă unde s-au concentrat 
ideile de materialitate şi spiritua- 
litate zămislite de veacuri în 
concepţia populară. 

Din L. Blaga autorul basara- 
bean a preluat nu numai metafora 
gorunului, venită prin filieră 
folclorică, ci şi filozofia ființării ei, 
cugetarea existenţială, sentimentul 
resemnării, obsesia trecerii. Punctul 
de plecare pare balada Mioriţa, dar 
poezia Mă vreau gorun — la fel 
ca şi meditaţiile lirice blagiene — 
se constituie printr-o proiecţie lirică 
foarte îndepărtată de modelul 


folcloric. Apropierea de creaţia 
populară este posibilă numai în 
măsura în care poezia se impune 
printr-o detaşare senină faţă de 
venirea morţii. Aproape ca la L. 
Blaga, P. Boțu încearcă să perceapă 
senzaţia morţii nu printr-un senti- 
ment de nelinişte sau teamă. 
Moartea nu mai este ameninţare, ci 
mai degrabă un obiect de meditație, 
un dor de tărîmuri necunoscute. 
Este materializată ideea marii 
plecări, acele vămi tăinuite ale 
trecerii pe care le parcurge "Marele 
Anonim" în drumul său spre 
Eternitate. Se mai poate intui aici şi 
ceva din resemnarea lui Ion Druţă 
şi a pesonajelor sale, venită direct 
prin filiera mitului mioritic. Precum 
eroul druțian pleacă din această 
lume cu conştiinţa împăcată în fața 
oamenilor și a lui Dumnezeu, în fața 
propriei sale fiinţe, tot aşa P. Boţu 
face un bilanț poetic al existenței 
omenești: 

Își pleacă arborele din mine 
fruntea udă 

Către paternul legămînt al 
gliei. 

P. Boţu creează un "topos" 
caracteristic stilului său, capabil să 
domine universul. Poetul 
transfigurează imaginea arborelui 
viguros, împovărat de ani, crescut 
"în lut fierbinte de baladă”. În 
conştiinţa poetică a lui P. Boţu 
laitmotivul copacului e dirijat de o 
logică mitică, izvorîtă din imanenţa 
textului artistic, ce-l determină spre 
o retrospecţie senzorială a lumii, a 
spaţiului terestru. Poetul 
sacralizează gorunul potrivit unei 
viziuni personale, îi conferă 
adîncime mitică, amplasîndu-l 

într-o atmosferă sobră, carac- 
teristică modului său poetic: 


Iar eu preacucernic mă plec 
În față copacului domn, 

În fața gorunului demn, 
De molia vremii necariat. 
Copacul acesta bărbat 
Şi-acum stă de veghe 

Pe muchia văioagelor veche, 
De mila voroavelor streche 
Cu muguri din seve zbucnind, 
Cu sete, cu jind... 

(P. Boțu, Plecăciune) 


În creaţia lui P. Boţu se poate 
observa cu ușurință depăşirea 
condiţiei cotidiene a laitmotivului 
arborelui şi integrarea lui într-o 
stare superioară ce corelează cu 
armonia universului. Are loc o 
deschidere spre un mod de a vedea 
viaţă prin intermediul unor 
simboluri de proveniență mitică, 
este "o magie a realului” (M. 
Cimpoi), condensată în curgerea 
dialectică a materiei, în viaţa 
omului de zi cu zi. Metafora 
gorunului la P. Boțu este de 
sorginte blagiană, ea descinde din 
construcția mitică a unui univers 
poetic de valori, dintr-o entitate sac- 
rală bine determinată. Critica 
literară atribuie gorunului blagian 
un aer sacral, asemănător cu "acela 
al turlei de catedrală a cărei inimă 
bate la hotarul unui neant nedefinit. 
El creşte la marginea codrului 
folcloric şi eminescian, ca un 
strămoş al lumii..." (M. Vaida, L. 
Blaga. Afirmații şi izvoare, 
Bucureşti, 1976, p. 213). Gorunul 
lui P. Boţu e up Făt-Frumos al 
meleagului basarabean, ei poartă 
ceva din titanismul arborelui lui 
Holderlin, dar în acelaşi timp nu-i 


lipseşte nici alura mitică sacrală, 
proprie copacului blagian. Versul 
lui P. Boţu cucereşte prin capa- 
citatea de umanizare a fenomenelor 
şi elementelor din natură, prin 
confesiunile filozofice, îmbrăcate 
în intimitatea sentimentului liric: 


Iar frunzele-n şoapte pe creste 

Urzescu-i în taină povestea 

Acea care-a fost, care este 

Din graiul străvechi 

Şi duios. 

Copac, ori că mi-i "Făt-Frumos". 
(P. Boţu, Plecăciune) 


Prin metafora gorunului, a 
copacului sacru care întreține 
legăturile originare ale existenţei, P. 
Boţu creează un mit. E mitul darnic 
al luminii, al transcendenţei 
cosmice, ce iradiază în contururi 
solare, dispersează şi îngemănează 
necuprinsurile. E mitul propriei sale 
vieţi,  predestinată asemenea 
gorunului să stea la hotarul 
timpului, în preajma "tăcerii ierbilor 
la rădăcină”, pentru îndeplinirea 
menirii sale supreme, a crezului 
scriitoricesc. Să transpară din 
adîncurile veşniciei, de acolo de 
unde pogoară lumina versului 
blagian, reflectînd traiectoria 
universului şi existența omenească. 


Aniuentăui 


INSTITUTUL DE LIN- 
GVISTICĂ DIN BUCUREȘTI 
AL ACADEMIEI ROMÂNE: 
45 DE ANI DE ACTIVITATE 


La 24 noiembrie 1994 în Aula 
Academiei Române a avut loc o 
festivitate consacrată aniversării a 
45-a de la înfiinţarea, în cadrul 
Academiei Române, a Institutului 
de Lingvistică — prestigioasă 
instituție de cercetare în domeniul 
limbii române, al limbilor romani- 
ce, slave, germanice, orientale, 
clasice şi al lingvisticii generale, 
coordonator principal al cerce- 
tărilor ştiinţifice în domeniul 
lingvisticii din România. Ctitorită 
prin harul de organizatori ai 
activităţii de cercetare, dar şi de 
laborioşi cercetători care au fost 
Iorgu Iordan (al cărui nume, prin 
decizia Prezidiului Academiei, îl va 
purta institutul), Alexandru Rosetti, 
Alexandru Graur, instituția avea 
să-și cîştige un prestigiu binemeritat 
nu numai în ţară, ci şi în lumea 
ştiinţifică din Europa, la numele 
întemeietorilor adăugîndu-se o co- 
hortă de oameni talentaţi pasionați 
de filologie, printre care Tudor 
Vianu, Boris Cazacu, Theodor 
Capidan, Jacques Byck, Lia 
Puşcariu-Manoilescu, Emil 
Petrovici, Dimitrie Macrea, iar mai 
aproape de timpurile noastre — 
ion Coteanu, Mioara Avram, 
Marius Sala ș.a. 

În cuvântul de deschidere a 
acestei manifestări de rezonanță 
acad. Virgiliu Constantinescu, 

Preşedinte al Academiei Române, 
a relevat locul de frunte pe care îl 
ocupă Institutul “Iorgu Iordan” în 
viața academică românească; în 
mesajele de felicitare prezentate de 
către acad. Emanuei Vasiliu, 
directorul Institutului de Fonetică 
şi Dialectologie “Al. Rosetti” din 
Bucureşti, dr. Eugen Beltechi, 
directorul Institutului de Lingvistică 
şi Istorie Literară “Sextil Puşcariu” 
din Cluj-Napoca, prof. univ. dr. 
Nicolae Mătcaş, membru al 
colegiului de redacție al revistei 
“Limba Română” din Chişinău, dr. 
Ion Florea, secretar ştiinţific al 
Institutului de Filologie Română 
“Al. Philippide” din Iaşi, prof. univ. 
dr. Eugen Todoran, directorul 
Centrului de Științe Socio-umane 
din Timişoara, s-a pus accentul pe 
relaţiile de colaborare dintre nava- 
amiral şi celelalte instituții şi 
colective de profil. 

Dr. Marius Sala, directorul 
Institutului, membru corespondent 
al Academiei Române, a prezentat 
un amplu şi consistent raport 
despre contribuţia instituţiei la 
dezvoltarea ştiinţei româneşti, 
prezența ei în viaţa științifică şi cul- 
turală din ţară, dar şi în plan 
internațional, colaborările cu alte 
centre de cercetare. Ultimul aspect 
a fost ilustrat în comunicarea prof. 
univ. dr. Grigore Brâncuş, şeful 
Catedrei Limbă Română de la 
Universitatea Bucureşti, care a 
făcut o trecere în revistă a 
realizărilor rezultate din 
colaborarea dintre institut şi 
Facultatea de Litere. 

Academicienii Eugen Simion 


Aniversări 


şi Ion Coteanu şi dr. Mioara Avram, 
prin emoționantele evocări ale unor 
momente din istoria institutului şi 
ale chipurilor luminoase ale 
ctitorilor şi maeștrilor de ieri şi de 
azi, au adus un pios omagiu de 
recunoştinţă lui B.-P. Hasdeu, O. 
Densusianu, Al. Philippide, 
precum şi tuturor celor care au 
reușit nu numai să-şi înscrie numele 
pe firmamentul ştiinţei filologice, ci 
şi să educe o întreagă pleiadă de 
discipoli ce le continuă cu 
devotament cauza. 

În mesajul adresat de redacţia 
noastră Institutului de Lingvistică 
din Bucureşti s-a accentuat: 

“Ne bucurăm sincer că, după 
o îndelungată perioadă de tăcere, 
explicabilă şi scuzabilă într-un fel 
prin vitregia timpurilor pe care le- 
am traversat cu toții, ați găsit curaj 
pentru a aprecia obiectiv mai 
vechile păcate, vrute sau nevrute, 
ale colegilor dvs. de breaslă și a 
apăra cu toată probitatea ce trebuie 
să-l caracterizeze pe un savant 
neconformist lumina adevărului 
tăinuit despre unitatea limbii şi a 
neamului românesc oriunde există 
suflare românească, să respingeţi 
falsurile despre două limbi şi 
popoare est-romanice diferite, 
falsuri care au cauzat de-a lungul 
anilor prejudicii aproape 
irecuperabile conștiinței naționale 
unitare şi ştiinţei despre limba 
română din Republica Moldova. 
Vă sîntem recunoscători pentru 
poziția fermă pe care ați manifestat- 
o constant cu începere de la 
Congresul al IV-lea al Filologilor 
Români şi culminînd cu 

Comunicatul Secţiei de Literatură 
şi Filologie a Academiei Române 
şi cu Sesiunea ştiinţifică din 31 
octombrie a.c. într-o chestiune de 
importanță vitală pentru menținerea 
noastră ca neam. Exemplul şi 
susținerea fermă din partea 
dumneavoastră i-au inspirat şi le- 
au dat curaj şi savanților de la 
Academia de la Chişinău pentru 
adoptarea deciziei istorice din 9 
septembrie a.c. privind temeinicia 
ştiinţifică a legitimităţii unicului 
termen adecvat pentru a denumi 
mijlocul nostru de comunicare — 
limba română. Vă mulțumim 
pentru înalta apreciere a modestetor 
noastre eforturi de a lumina poporul 
cu lumina cea dreaptă a adevărului, 
precum ne îndemna părintele 
Alexie Mateevici, apreciere care îşi 
află expresie fie în prezentările pe 
care le faceţi revistei noastre în 
presă şi la radio, fie în acordul 
dumneavoastră de a vă publica 
articolele în paginile ei, fapt care 
contribuie indiscutabil la sporirea 
prestigiului şi credibilităţii 
adevărunilor pe care ea le propagă 
în rîndurile cititorilor. 

Vă felicităm din inimă cu 
frumoasa vîrstă a tinereței, vă urăm ` 
să duceţi şi mai departe în lume 
adevărul despre limba şi ştiinţa 
română, să apărați şi în continuare 
temeiurile şi individualitatea limbii 
române, frumusețile ei nepieri- 
toare, cu aceeaşi patimă şi credință 
cu care predecesorii noştri ne-au 
apărat sărăcia şi nevoile şi neamul.” 


“Limba Română” 


Conguese. Congeringe. Seminare 


UN PRESTIGIOS 
FOR AL ȘTIINȚEI ȘI 
SPIRITUALITĂŢII 
ROMÂNEȘTI 


Între 3 şi 6 noiembrie curent, 
în incinta Colegiului Smith din 
pitorescul şi ospitalierul orăşel 
Northampton, statul Massachusetts 
(S.U.A.), şi-a desfășurat lucrările 
cel de-al XIX-lea Congres anual al 
Academiei Româno-Americane de 
Științe şi Arte (A.R.A.), dedicat 
marelui compozitor român George 
Enescu, muzicii româneşti, precum 
şi memoriei lui Eugen Ionesco. 

Organizatorii Congresului, în 
primul rînd preşedintele A.R.A. 
dna Maria Manoliu-Manea şi 
maestra pianistă de origine română 
Lory Wallfisch de la Colegiul 
pomenit, au reuşit să grupeze 
sesiunile acestui for ştiinţifico-cul- 
tural în aşa fel, încît programul să 
includă mai multe secții şi disci- 
pline înrudite, cum ar fi lingvistică 
şi literatură; fizică, matematică, 
chimie şi medicină; ştiinţe tehnice 
de computerizare; științe politice şi 
economice; artă, estetică şi 
etnografie. La lucrările 
Congresului au participat oameni 
de ştiinţă, artă şi cultură, scriitori, 
muzicieni, compozitori, politologi, 
ziarişti — tomâni sau de origine 
română — din S.U.A., Argentina, 
Mexic, Canada, Spania, Franţa, 
Macedonia, România, Republica 
Moldova. 

Din republica noastră la 

Congres au participat cu rapoarte 
ştiinţifice Aurel Saulea, doctor 
habilitat în medicină, profesor 
universitar, Ion Marta, doctor- 
conferenţiar, specialist în 
hidrodinamică, Anatol Carcea, doc- 
tor-conferențiar, fizician, Sergiu 
Gandea, doctor-conferențiar, spe- 
cialist în tehnica computerelor, 
precum și subsemnații — Grigore 
Cincilei şi Ion Dumbrăveanu — 
profesori universitari. 

Orarul şedinţelor pe secții a 
permis tuturor doritorilor să asiste 
la lucrările secțiilor înrudite. Astfel, 
pe lîngă faptul că am participat la 
cele două sesiuni ale secţiei 
Lingvistică, am avut posibilitatea 
de a asista şi la alte secții, inclusiv 
cea de Literatură, unde au fost 
discutate rapoarte și comunicări de 
un real interes ştiinţific şi 
informativ. 

În cadrul secţiei de 
Lingvistică participanții au asistat 
la prezentarea unor valoroase 
rapoarte ştiinţifice, cum ar fi, de 
exemplu, cel al dr. prof. Maria 
Manoliu-Manea, cunoscută 
lingvistă de la Universitatea din 
California, cu tema Româna la 
răscrucea tendinţelor tipologice 
divergente. Raportul a luat în 
discuție reflexe ale latinei dunărene 
sub acpectul unor tendințe 
tipologice caracteristice României 
Orientale, cum ar fi cele trei cazuri 
ale declinării sintetico-analitice, 
precum şi valoarea formelor 
verbale la trecut în româna medi- 
evală, îndeosebi în opera 
cronicarilor moldoveni ş. a. 

Probleme de terminologie au 
fost abordate în două rapoarte ale 


Congrese, Congeuinte. Seminare 


acestei secții: dl Charles Carlton 
(Universitatea din Rochester, 
S.U.A.) a propus o clasificare 
semantico-funcțională şi 
etimologică a lexicului rural al 
limbii române, iar dl Emil Suciu 
(Institutul de Lingvistică, 
Bucureşti) a făcut o analiză 
semantico-etimologică a termino- 
logiei muzicale româneşti de 
origine turcă. 

Probleme de limbă au fost 
discutate şi în cadrul secției 
Literatură. În această ordine de idei 
menționăm raportul dnei Rodica 
Suflețel-Moroianu (Institutul de 
Cercetări Socio-Umane, București) 
la tema: George Enescu şi limba 
română. Cîteva reflecții. 

Un interes aparte a prezentat 
şi raportul dnei Domnița 
Dumitrescu (Universitatea din 
California) cu tema Metaforele 
exilului în romanele Alinei 
Diaconu. Domnița Dumitrescu 
este o bună cunoscătoare şi 
traducătoare a operei scriitoarei 
argentiniene (de limbă spaniolă) de 
origine română, autoare a şapte 
romane, Alina Diaconu. E de 
menţionat faptul că romanciera 
argentiniană l-a cunoscut 
îndeaproape pe marele dramaturg 
al contemporaneităţii, părintele 
teatrului absurdului, Eugen 
Ionesco. La trecerea în eternitate a 
maestrului, Alina Diaconu a scris 
o zguduitoare scrisoare, publicată 
mai apoi, în versiune română şi 
engleză, în “Journal of the Ameri- 
can Romanian Academy of Arts 
and Sciences” (nr. 19, 1994, red. 
Ion Manea). 

Stilul epistolar al marelui 

Enescu a constituit tema raportului 
dnei Rodica Mihăilă (Universitatea 
din Bucureşti) Aspecte 
necunoscute ale scrisorilor lui 
Enescu, raport care a trezit un viu 
interes printre participanți. De o 
înaltă apreciere, în primul rînd din 
partea poetului George Bajenaru 
(S.U.A.), s-a bucurat şi raportul 
dnei Sanda  Galopentia 
(Universitatea Brown, Providence, 
S.U.A.) — Tăcerea scriitorilor 
români ca protest în timpul 
ocupaţiei sovietice (1944-1954). 

n încheiere ţinem să aducem 
sincere mulțumiri organizatorilor 
Congresului, care ne-au creat 
condiţii excelente pe parcursul 
aflării noastre la Northampton. 
Sîntem, de asemenea, profund 
recunoscători Fundaţiei Soros, care 
ne-a sponsorizat și a făcut reală 
participarea la acest înalt for 
ştiințifico-cultural al spiritualității 
românești. 


Grigore CINCILEI, 
Ion DUMBRAVEANU 


Corespondenţă 


Gabriel GHERASIM 
Portland, S.U.A. 


SOLUȚIA 
BUNULUI-SIMȚ 


De peste opt ani urmăresc cu 
atenție tendinţele multor scriitori de 
limbă română din diasporă şi țară 
de a descrie disperata şi tragica 
situaţie actuală din România şi a 
românilor în general. Multe motive 
care cauzează deplorabila situaţie 
din ţară au fost vehiculate, suma 
totală a acestora variind între 
intenţiile vădite ale (neo)co- 
muniștilor de a ține România (și 
respectiv Republica Moldova) 
supuse ruşilor, pe de o parte, şi 
intențiile mai puțin vădite ale 
(neo)capitaliştilor de a pune ţara în 
subjugarea Corporaţiilor/Băncilor 
multi-naționale (vestice), pe de altă 
parte. 

Din valurile bombastice ale 
acuzațiilor reale şi/sau imaginare 
reciproce dintre cele două extreme 
ideologice şi de acţiune rezultă că 
drept victime ale acestor maşinaţii 
politice şi economice devin 
majoritatea românilor (de la 
bebeluşi la pensionari) şi resursele 
tării înseși (de la produsele agricole, 
minerale şi industriale la frumusețile 
istorice şi naturale ale întregii ţări). 

Printre “soluţiile” propuse de 
tot felul de observatori ai României 
am observat cu amărăciune 
încercarea sterilă deapune toată 
vina problemelor țării pe spatele 
“tuturor celor care nu sînt cu noi”, 
în timp ce lipseşteluarea de 
responsabilităţi 
proprii,şiastadin ambele 

părți de gîndire ale scenei româneşti 
(guvern/opoziție). 

Din tot acest talmeş-balmeș de 
acuzații şi contra-acuzaţii, poporul 
românesc a ieşit cu ideea eronată 
că “ceva nu-i în regulă” cu el însuşi, 
mai precis — că este poate “infe- 
rior”, “dezavantajat de soartă”, 
“vîndut” şi pur şi simplu ne- 
iubit. 

Asemenea unor copii 
năpăstuiți şi nesiguri de ei înşişi, 
în încercarea lor disperată de a se 
face iubiţi, “acceptați” şi respectați, 
cetățenii țării noastre, începînd cu 
politicienii lor de pe ambele 
fronturi ideologice şi terminînd cu 
restul populaţiei, n u reprezintă 
România şi pe ei înşişi de pe o 
poziție de egalitate în contactele de 
fiecare zi cu restul Lumii și/sau între 
ei, ci de pe o poziție “subalternă”. 

Lipsa de respect propriu, 
slăbiciunea generală se proiectează 
în lipsa de respect a întregii țări atît 
față de sine însăşi, cît şi în relațiile 
cu străinii, ducînd la gîndire de 
genul “Nu vrem să-i supărăm pe 
cei care ne “acceptă” şi de aceea 
evităm conflictele, chiar atunci cînd 
cei care ne “acceptă” ne 
condiționează “iubirea” lor de cît 
mai mult tribut (în produse, teritorii 
din trupul firesc al țării), sau chiar 
de terfelirea propriului corp şi 
suflet”. Între lozincile comuniste şi 
“lozincile” capitaliste (reclamele); 
între pretenţiile teritoriale ale 
Moscovei asupra Republicii 
Moldova şi asupra resurselor țării 
în general (Armata a XIV-a şi 
cumpărarea de grîne româneşti la 
preţuri ridicol de mici) şi “creditul” 
Băncilor din Vest către România 
care au deja profituri de pe urma 
împrumuturilor care se ridică la 


Gabriel GHERASIM 


Pa a CCA ARC 0 E N E RC A E ARRP CA N E E CIRC OCE, 


milioane de dolari pe an sau 
“vinderea” de gunoi toxic-nuclear 
din Vest pentru “îngroparea” sa în 
pămînt românesc (o sursă “sigură” 
de otrăvire a pămîntului pe mii de 
ani); şi în sfîrşit între fanatismele 
religioase şi politice care predică 
oamenilor “sacrificii” şi presiunea 
“modei” de a fi cît mai “deșănțați” 
şi de a-și abuza corpul şi sufletul în 
semn de “independență”, românii 
care sînt în poziție vulnerabilă, în 
primul rînd, sînt atît victimele, cît 
şi criminalii propriei lor țări, prin a 
permite să fie tratați de pe poziţie 
de superioritate de către partenerii 
lor străini sau, la nivel intern, să se 
abuzeze reciproc, astfel încît 
majoritatea populaţiei să fie 
nefericită într-un fel sau altul. 

n învolburarea acestui haos 
te acțiuni şi evenimente însă uităm 
să luăm în considerare că respectul 
nostru față de noi nu depinde de 
aprobarea sau de dezaprobarea 
străinilor, ci de cît de mult ținem şi 
ne respectăm noi pe noi înşine. 
Deci, dacă ne respectăm şi ne iubim 
pe noi înşine cu adevărat, bunul- 
simț n-o să ne lase nici să abuzăm 
de persoane nevinovate, dar nici 
n-o să ne lăsăm abuzaţi de către cei 
care susțin că ne “iubesc”, în timp 
ce în realitate ne exploatează. 

lar dacă asemenea “fachiri ai 
sentimentelor” încearcă în 
continuare să ne manipuleze sub 
pretextul “dragostei”, trebuie să le 
arătăm insistent nu numai că putem 
să trăim fără “dragostea” lor, dar 
chiar că vrem să trăim fără 
asemenea fățarnici în lumea 
noastră! 
' De aici porneşte “alfa” şi 
“omega” armoniei dintre 
comunitatea popoarelor, aceasta 


este “rețeta” fericirii țării noastre: 
dragostea şi respectul față de noi şi 
față de restul Lumii, trăite zi de zi, 
care aduc succesul, prosperitatea și 
dreptatea față de noi şi față de țara 
noastră, fermitate în primirea 
drepturilor noastre depline şi 
aplicarea responsabilităților proprii, 
în armonie cu conştiinţa şi bunul 
nostru simţ. Soluţia inegalabil de 
simplă a problemelor noastre 
personale şi a României porneşte 
şi se termină cu noi mereu, 
de-a lungul vieții şi dezvoltării 
personale a fiecăruia dintre noi. 

Părinţii Bisericii Creştine au 
spus-o atît de frumos în 1 Corinteni 
1-13: “Chiar dacă aş vorbi în limbi 
omeneşti şi îngereşti şi n-aş avea 
dragoste, sînt o aramă sunătoare 
sau un chimval zîngănitor./Şi chiar 
dacă aş avea darul prorociei și aş 
cunoaște toată știința; chiar dacă aş 
avea toată credința așa încît să mut’ 
şi munții și n-aş avea dragoste, sînt 
un nimic;/Și chiar dacă mi-aş 
împărți toată averea pentru hrana 
săracilor, chiar dacă mi-aş da trupul 
să fie ars, şi n-aş avea dragoste, 
nu-mi foloseşte la nimic./Dragostea 
este îndelung răbdătoare, este plină 
de bunătate: dragostea nu 
pizmuieşte; dragostea nu se laudă, 
nu se umflă de mîndrie. /Nu se 
poartă necuviincios, ... nu se 
gîndeşte la rău,/ nu se 
bucură de nelegiuire, 
ci se bucură de 
adevăr/... Dragosteanu va pieri 
niciodată. Prorociile se vor sfîrşi; 
limbile vor înceta; conştiinţa va 
avea sfîrşit./ ... Acum dar rămîn 
aceste trei: credinţa, speranța şi 
dragostea; dar cea mai mare dintre 
ele este dragostea”. 

MARGINEA 
OCHIULUI 


Vulnerabila amiază (Editura 


Dumitru Donescu. Atent la 
Chemările Euridicei şi la 
Tînguirile Penelopei, apărînd, 
împreună cu troienii, Cetatea lui 
Priam, muncind neostenit Cu 
fratele meu Sisif, poetul ieşean, cu 
toate. acestea, nu reactualizează 
miturile antice, nu “mitologizează” 
actualitatea, ci, precum bine 
observă Constantin Ciopraga în 
prefața volumului, “aluziile mitice... 
sînt... pretexte de monologuri pe 
teme curente”, “moduri de a citi 
prezentul în oglinzi depărtate, 
istoria fiind fenomen de repetiție”. 
Cititorul din stînga Prutului, 
familiarizat cu descifrarea aluziilor, 
cu citirea subtextului, va încerca să 
găsească — și va găsi — în poemele 
lui Dumitru Donescu ceva din 
neliniştile, durerile şi speranţele 
basarabenilor. Ciclul Întimplări la 
frontiera inimii ca şi cum ar fi fost 
scris aici, în Basarabia... 

Dumitru Donescu este “egal 
cu sine însuşi” atunci cînd se 
“apleacă peste marginea ochiului”, 
descoperindu-și “cu mirare / ființa 
ca pe-o planetă”, atunci cînd face 
investigații în “singurătatea din 
interiorul singurătăţii”, privind, 
după cum scria Nichita Stănescu, 
“de dinafară înlăuntru, iar 
dinlăuntru în afară”. Cercuri 


concentrice, Levitaţia gîndului, 
Singurătatea din interiorul 
singurătăţii, Tristeţea din ochii 
lucrurilor, Panoplia cu măşti 
constituie cartea de vizită... a cărții. 
Chiar şi-n poemele în care 
pare să se simtă influența unor 
modele ilustre autorul nici nu s-a 
străduit să ascundă acest lucru — 
vezi, de exemplu, titlurile Redă- 
mă mie întreg sau Nu credeam; 
poetul ca şi cum ar încerca să ne 
convingă că nu reluarea anumitor 
“subiecte” este deranjantă, ci, mai 
curînd, stereotipia abordării lor. 
Vulnerabila amiază ne dă 
certitudinea că Dumitru Donescu 
nu-și va dezamăgi cititorul: “bătălia 
cu mine însumi / o iau mereu de la 


Vasile ROMANCIUC 


SINGURĂTATEA 
DIN INTERIORUL 
SINGURĂTĂŢII 


Singurătatea are și ea 
La rîndu-i o altă singurătate 
Ce sălăşluieşte în ea. 


Aceasta-i mult mai cumplită — 
Ucigător de cumplită; 

O devoră pe cea din afara ei 

Cu lăcomie de hienă flămîndă, 

Îi place să-i audă ţipătul dureros 
Strangulat de fălcile gi fioroase. 


Singurătatea din interiorul singurătăţii 

Nu poate fi prin nimic îmbhnzită, 
Nu se lasă înduioşată, adulată, 
Nu acceptă niciun preţal răscumpărării — 
E înfiorător de incoruptibilă. : 


Vidul placentar al maternității 
Il populează cu monștrii 
Zâmisliţi din propriile-i spaime. 


Singura teamă ce-o devoră ka rindu-i 
€ presimyrea unei alte singurătăţi 
Ce va să se nască în pîntecul ei. 


Houtăţi editoriale 


Ion: lachim 


CU JĂRATICUL 
PE BUZE 


sau “NASTRATIN AL IAȘILOR” 


Chișinău — 1994 


Prefaţa la noua carte a lui Ion 
Iachim este semnată de cunoscutul 
prozator Spiridon  Vangheli. O 
reproducem, considerînd-o un îndemn 
adresat cititorilor de a pătrunde, 
împreună cu autorul, universul crengian. 


„“Nastratin al Iaşilor” e tocmai 
cartea pe care o aşteptăm de mult. 

Puterea de atracţie a lui Ion 
Creangă e atît de mare că, odată intrat în 
Humuleşti în copilărie, nu mai ieşi de 
acolo toată viața. A ta rămîne Ozana, al 
tău rămîne cireşul mătuşii Mărioara, 
pupăza tu o duci în sîn şi nu te dai în 
lături de la toate celelalte năzdrăvănii 
ale lui Nică al lui Ștefan a Petrei. 

Aici e marele secret al lui Creangă 
— el te face coautorul său, ba uneori chiar 
ți se pare că tu însuți eşti autorul şi-ţi 
povesteşti propriile amintiri — într-atât 
ştie Ion Creangă să se bage prin toate 
colțurile sufletului tău. 

Ți se pare — am zis, căci într-o bună 
zi, cînd se vor sfîrşi Amintirile, tot Ion 
Creangă e acela care te lasă mare şi 
nedumerit în mijlocul drumului cu ochii 

spre căruța ce iese din Humulești şi ți-i 
duce pe Nică şi Zaharia în lumea mare. 

Tu, “coautorul”, zadarnic întorci 
pagina — o găsești albă — şi, oricît te-ai 
lua din urmă, nu mai ajungi căruța 
marelui vrăjitor din Humuleşti. Iar în 
suflet îți rămîn atîtea semne de întrebare: 
pe unde l-o fi purtînd soarta pe Nică al 
lui Ştefan a Petrei? Ce s-a ales din 
Mogorogea, Zaharia și alți humuleşteni? 

Dintr-o copilărie mare nu pot ieşi 
oameni mici. De asta o să ne convingem 
citind cartea pe care o ţinem acum în 
mînă. 

Cînd dă în boala dragostei cu 
Smărăndița popii, Creangă rămîne Ion 
Creangă. Şi dacă răspopitul Popa 
Smîntînă se ia la harță cu sfinții de papură, 
apoi războiul ține toată viața. Iar cînd 
predă o lecție la școliţa din Păcurari, pînă 
şi revizorul Mihai Eminescu uită că se 
află în clasă... 

Ca să fiu sincer, cînd am deschis 
această carte aveam anumite temeri. De, 
îl ştiam pe Ion Iachim un băiat de talent, 
dar nu bănuiam că într-o bună zi se va 
lua la trîntă cu uriașul Ion Creangă. Căci 
n-au încercat prea mulți s-o facă. Cui i-ar 
plăcea să fie pus la pămînt?! 

Ion lachim face aproape ca 
Oșlobanu: dacă e nevoie, ia o căruță de 
lemne în spate. Ne rămîne numai să 
strigăm din urma lui: 

Dascăle, 

Trascăle..., dar mă tem că se va 
supăra autorul. Curios, ce-ar zice Ion 
Creangă să-l vadă? 

Uriașul din Humulești în cartea lui 
Ion Iachim nu e decît un copil mare care 
n-a dovedit să facă toate poznele în 
copilărie şi le tot făcea, una cîte una, pînă 
la bătrînețe. Aşa pare numai. În fond, prin 
felul său de a fi Creangă îşi apără 
libertatea interioară, demnitatea de om. 
Nu el face teatru, viața e un mare şi ridicol 
teatru, iar humuleşteanul nostru nu vrea 
şi nu poate să fie o păpușă trasă de sfori 

după indicațiile regizorilor. 

Răsplata? Prea puțin îi pasă de 
disprețul “regizorilor”. Ținînd capul sus, 
el luptă cu sărăcia şi morile de vînt și le 
dă foc cu chibritul umorului și al ironiei. 

Lacrima însă o ține ascunsă sub 
pleoapă ca s-o dizolve apoi într-o duioşie 
copleşitoare mai ales cînd e vorba de 
copii, părinți, baştină, Mihai Eminescu... 

Nastratin al Iaşilor? Haz de necaz 
mai degrabă, rîs printre lacrimi. Acu Don 
Quijote, acu Sancio Pansa, cu un picior 
în iad şi unul în rai. Gargantua cînd se 
așază la masă, dar şi pofta lui de viaţă e 
tot atît de mare... Aşa, complex, îl 
surprinde autorul pe Ion Creangă şi asta 
mă bucură cel mai mult. 

Cînd, în sfîrşit, ia condeiul şi 
începe Amintirile din copilărie, nu ai nici 
o îndoială: el e acel care şi-a cîştigat 
dreptul să scrie nemuritoarea carte. 

Prin învierea lui Ion Creangă 
autorul achită o datorie a noastră a 
tuturora față de marele humuleştean de 
la care luăm cu toții, dar de întors rar cine 
întoarce. 

E o carte inspirată, am citit-o cu 
adînc interes. Că o fi trudit autorul mult 
la ea, nu mă îndoiesc. Acum ca niciodată 
avem nevoie de cărți bune care ar face 
lumină în sufletul cititorului. Din păcate, 
mai apar la noi cărţi scrise din fuga 
condeiului... 

Ion lachim e un povestitor cu har 
de la Dumnezeu, un povestitor de care 
nu prea avem mulți. Căci în faţa lui Ion 
Creangă nu poţi veni cu traista goală. 

ALEXANDRU - CRISTIAN MILOS 


De dincolo de broderia prozodică 
de tradiţie, asculți chemîndu-te 
gîndurile, fie ale unui isihast care 
trăieşte în ceva mănăstire zidită în 
nisipurile Egiptului, fie un gimnosofist 
din lamaseriile Tibetului, fie un schimnic 
dintr-un schit răsărit într-un ochi de 
lumină înconjurat de codri şi acoperit 
de ceruri înstelate. 

Dacă ar fi să facem o asemănare 
între “Fiinţe de lumină” şi “Poemele 
luminii” ale lui Blaga, am vedea că la 
Blaga este vorba de o dilatare dionisiacă 
a eului poetic, iar la Miloş — despre o 
aplecare smerită prometeic asupra 
rosturilor mari ale lumii. 


Teohar MIHADAŞ 


Ploutiţi editoriale 


BIBLIOTECA 
NAȚIONALĂ 
PROPUNE: 


o listă de noi titluri — apariţii 
editoriale ale anului 1993, intrate în 
posesia fondurilor acestei importante 
instituţii de cultură şi ținînd exclusiv 
de domeniul limbii şi literaturii 
române. 

Cititorul interesat va găsi în 
dreptul fiecărui volum descrierea 
lui bibliografică, însoţită de 
adnotare, cotă şi număr de inventar 
— cifruri necesare pentru a face 
comanda cărţii. Persoana din 
provincie, adică domiciliind în 
afara razei Chișinăului, poate face 
comenzi prin intermediul 
bibliotecii locale cu ajutorul 
abonamentului interbibliotecar ai 
Bibliotecii Naţionale. 


I LIMBA ROMÂNĂ 


1. Atlasul lingvistic român pe 
regiuni: Basarabia, Nordul 
Bucovinei, Transilvania, V. 1, 
Fierăria meşteşugărească: tîmplăria 
/V. Pavel/ Academia de Ştiinţe a 
Moldovei. Institutul de lingvistică 
— Chișinău: Știința, 1993 — 139p. 


805.9 
A 90 II-33113 
Lucrarea reprezintă 


continuarea directă a Atlasului 
lingvistic moldovenesc (Chişinău, 
1968-1973) şi oferă imaginea 
sinoptică a graiurilor şi dialectelor, 
a extinderii şi repartizării sincronice 
pe teren a varietăţilor de vorbire. 
Cuprinde un preţios material lexi- 

cal, care pentru prima dată e 
valorificat în hărţi de atlas. 

2. Cartaleanu T., Cosovan O. 
Textul: Aspecte ale analizei 
lingvistice — Chişinău: Lumina, 
1993 — 135 p. 

801 

C27 [I-562671 

Autorii-profesori, dorind să 
contribuie la înțelegerea unor texte 
literare spre a le savura verbul şi 
imaginea etc., le propun elevilor din 
clasele superioare, liceenilor, 
tuturor celor pasionați de lectură o 
serie de analize şi interpretări. 

3. Ciobanu A. Punctuaţia 
limbii române — Chişinău: Lu- 
mina, 1993 — 252 p. Bibliogr.: p. 
248-250. 

805.90 

C 58 [1-662573 

Lucrarea urmărește scopul de 
familiarizare a publicului larg cu 
normele punctuaţionale ale limbii 
române contemporane. Conţine 
exerciţii de antrenament, dictări de 
control, materialul exemplificativ 
extras din operele scriitorilor 
români de pretutindeni. 

4. Ciubara G. Distracţii şi 
cunoştinţe (Jocuri didactice în cl. 
I-IV) — Chişinău: Lumina, 1993 
— 156 p. Bibliogr.: p. 155 (38 
titluri). 

373.3 

C 58 I1-662940 

Această culegere conţine şi o 
metodică a utilizării jocului în 
cadrul predării limbii române. 

5. Ciubara G., Ciubara I. 
Culegere de texte pentru dictări 
şi expuneri la limba română în cl. 
V-VIII ale şcolii ajutătoare — 
Chişinău: Lumina, 1993 — 304 p. 

805.9 

C 58  11-662619, 11-662579 

Întocmită în conformitate cu 

programa şcolară, culegerea 
cuprinde texte pentru dictări in- 
structive și de control. La alcătuirea 
ei s-a ţinut cont de particularitățile 
psihopedagogice ale copiilor 
arieraţi, de specificul însuşirii 
materiei de către acești elevi. 

6. Culegere de dictări şi 
exerciţii la limba română pentru 
clasele V-IX — Chişinău: Lumina, 


1993 — 336 p. 
805.90 
C 94 11-663076 
Autorii culegerii oferă 


profesorului posibilitatea de a alege 
tipul dictării spre verificarea 
cunoaşterii unei teme; de asemenea 
texte, lucrări de sinteză şi exerciţii 
suplimentare la manualele în uz 
pentru contingentul respectiv de 
elevi. 

7. Guţu V. ş.a. Dicţionar în 


imagini — Chişinău: Lumina, 
1993 — 11 p. 

801.32 

G 97 I1-661490 


Dicţionarul conține 1300 de 
unități lexicale și îmbinări de 
cuvinte, repartizate după teme de 
conversaţie şi grupate în jurul unor 
tablouri tematice, care plasează 
cuvîntul în situații diverse creînd 
vorbirii coerente. În suplimentul 
dicționarului e expus “vocabularul 
activ” în indice alfabetic, precum 
şi paradigmele principale ale unor 
unităţi lexicale din limbile română 
Şi rusă. 

8. Ionescu C. Mică enci- 
clopedie onomastică — Chişinău: 
Știința, 1993 — 335 p. Indice de 
nume: p. 297-335. 

801 

1 76 I-1.149876 

Lucrarea oferă informaţii 

referitoare la originea, vechimea şi 
sensul inițial al numelui, 
răspîndirea acestuia în Europa, 
circulația şi frecvenţa lui la români; 
de asemenea legende, tradiţii legate 
de unele nume și cele mai vechi 
apariţii ale lor în documentele 
noastre istorice. 

9. Ionescu C., Cerkez M. 
Exerciţii de gramatică a limbii 
române — Ed. a 2-a — Bucureşti: 
“Diacon Coresi” S.R.L., 1993 — 
296 p. 

805.90 

176  11-663050, [1-663055 

10. Limba română în clasele 
primare ale şcolii ruse 
Chișinău: Lumina, 1993 — 187 p. 

805.90 

L. 74 11-66 1250 

Cartea conține material didac- 
tic pentru cl. I-IV. 

11. O sută douăzeci de jocuri 
la tema “Cuvîntul”: Material di- 
dactic pentru logopezii şi învățătorii 
ciclului primar — Chişinău, 1993 
— 59 p. | 

805.90 I-1.151678 

12. Panaitescu P. Numele 
neamului şi al Ţării Noastre — 
S.1., 1993 — 28 p. 

801 

P 21 I-1.151622-1.151625 

13. Primul meu dicţionar — 
Bucureşti: Iriana, 1993 — 223 p. 

805.9 

P 92 I-1.150284 

“Ce este aceasta? De ce-i 
spune aşa?” Răspunsurile la 
asemenea întrebări pot fi găsite în 
acest dicționar pentru copii, în care 
sînt explicate peste 3000 de 
cuvinte. 

14. Puşcașu I. Compunerea: 
creaţie, expresivitate şi 

corectitudine — Chişinău: 
Universitatea de Stat din Moldova, 
1993 — 79 p. 

805.90 

P 73 I-1.152340 

E un îndrumar didactic ce 
tratează problema scrierii 
compunerilor de şcoală sub diverse 
aspecte: întocmirea planului, 
modele de propoziţii şi fraze, 
corectitudine, gramatică, ortografie 
ş.a. 

15. Rusnac Gh. Culegere de 
exerciții la limba română 
(lexicologie, fonetică, morfologie). 
Pentru şcoala normală — Chișinău: 
Lumina, 1993 — 264 p. 

805.90 

R 95 I-1.149671. 

II LITERATURA ROMÂNĂ 


16. Bărboi C., Itu I. Dicţionar 
de personaje literare — Braşov- 
Chişinău: Orientul latin- 
Universitas, 1993 — 287 p. — 
Indice de personaje pe autori şi 
opere: p. 9-11. 

801.31 

B 24 I-1.149639 

Lucrarea inserează un număr 
de 109 personaje reprezentative din 
întreaga literatură română. 

17. Bucur Gh. Comentarii 
literare pentru admitere: 
Demonstrarea încadrării operei 
literare în genul şi specia 
corespunzătoare (cl. V-VII) — 
Chișinău: Saturn, 1993 — 190 p. 

859.0 

B 92 I-1.149306 

În prima parte autorul expune 
o serie de"noţiuni de teorie literară 
și explică modul în care trebuie 
analizat un text. Partea a doua 
cuprinde, aşezate în ordinea anilor 


de studii, comentarii pentru toate 
opereie literare stabilite în 
programa de admitere. 

18. Busuioc N. Oglinzile 
cetăţii: Dialoguri ieşene — Iași: 
Omnia, 1993 — 220 p. — Indice 
de nume: p. 211-217. 


859.0 
B 97 I-1.150255 
Dialoguri literare cu 


personalități ieşene. 

19. Călinescu G. Istoria 
literaturii române: Compendiu — 
Chişinău: Universitas, 1993 — 374 
p. — Indice de nume: p. 355-370. 

859 

C 16 I-1.149657 

Această “istorie a literaturii 
române” a apărut în 1945 şi a fost 
reeditată cu mici completări şi 
modificări în 1946. Recenta apariţie 
este o reproducere a ediţiei a II-a. 
Singurul adaos este notarea în 
indicele de la sfîrșitul cărții a anilor 
naşterii şi morţii tuturor scriitorilor. 

20. Călinescu G. Opera lui 
Mihai Eminescu — Chișinău: 
Hyperion, 1993 — 571 p. 

859.0 

C 16 I-1.151038 

Este ediţia refăcută de G. 
Călinescu după aceea din 1876. 

21. Cimpoi M. Spre un nou 
Eminescu: Dialoguri cu 
eminescologi şi traducători din 
întreaga lume — Chişinău: 
Hyperion, 1993 — 288 p. 

859.0 

C 58 I-1.149080 

Cartea îşi propune să 
contureze, cu ajutorul specialiştilor 
în materie, o imagine nouă a lui 
Eminescu, impusă atît din 
interiorul, cît și din afara culturii 
româneşti, adica din alte culturi 

precum cea italiană, franceză, 
engleză, spaniolă ş.a. 
22. Eliade M. Insula lui 


Euthanasius — București: 
Humanitas, 1993 — 318 p. 

82 (100) 

E 44 I-1.150124 


Apărut în 1943 şi nici o dată 
reeditat de autori, volumul cuprinde 
eseuri și articole publicate de scriitor 
între anii 1931 şi 1939, şi care au 
fost reunite pentru a releva 
“simbolul” înţeles ca formă 
introductibilă a culturii şi a 
spiritului. 

23. Genuri şi specii literare: 
Mic dicţionar-antologie pentru 
elevi — Bucureşti: Demiurg, 1993 
— 174 p. — Bibliogr.: p. 157-174. 

82.0 

G 36 I-1.150264 

Dicţionarul este şi foarte 
necesar instrument de lucru, avînd 
un inventar alfabetic al speciilor şi 
genurilor literare, secondat de o 
dublă antologie şi însoțit de o amplă 
bibliografie. Informaţiile sînt 
prezentate în mod accesibil, 
concepția articolelor şi a celor două 
secțiuni conferă lucrării un înțeles 
egal pentru elevi și pentru 
profesorii de română. 

24. Istoria literaturii române 
de la origini pînă în prezent de G. 
Călinescu: Dosarul critic 
Bucureşti: Editura Eminescu, 1993 
— 352 p. — Tabel cronologic: p. 
35- 80. 

859.0 

I 86 i-1.150398 

Cartea reprezintă o culegere 
de articole, studii, recenzii, cronici 
consăcrate capodoperei criticii şi 
istoriei literare româneşti, “Istoria 
literaturii” lui G. Călinescu. 

25. Literatura română: 

Crestomaţie tematică şcolară 
pentru cl. a V-a — Chişinău: Ago- 
Dacia, 1993 — 192 p. 

859.0 

L 81 II-101849 

Lucrarea cuprinde o selecție 
de texte biblice, din creația popu- 
lară orală, literatura naţională și 
universală. 

26. Pagini alese din 
literatura pentru copii — 
Chişinău: Lumina, 1993 — 216 p. 

859.0 

P 14 I-1.148770 

27. Piru Al. Surîzătorul 
Alecsandri — Chişinău: Știința, 
1993 — 316p. 

859 

P 68 I-1151307 

În eseul cunoscutului critic şi 
istoric literar analiza operei lui 
Alecsandri e precedată de o 
biografie a scriitorului. 


28. Turturica C. Cum a murit 
Marin Preda — Bucureşti, 1993 


— 143 p. 
859.0 
T95 I-1.151168 
Obsedat de întrebarea dacă nu 


cumva moartea prozatorului a fost 
un asasinat politic, autorul cărții 
reface, pe baza unor mărturii ale 
persoanelor care l-au văzut pe 
Marin Preda în ultima zi a vieţii 
sale, traseul acestei dramatice zile. 

